
Куц... куц... куц!... 


Чудан случај 


— Превео јован Максимовић — 


Пре једно петнаест година — поче г. Хариков — 
потреба службе одведе ме да проведем неколико 
дана у губерниској вароши Т... Настанио сам се у 
доста доброј гостионици, коју је једно пола године 
пре мог доласка отворио један Јеврејин кројач, који 
се беше обогатио. Кажу да је гостионица тек кратко 
време добро радила, што је код нас обична ствар; 
али ја сам је затекао у њеним најбољим данима: нов 
намештај је пуцао ноћу као из пушака, постељско 
рубље, чаршави и салфети заударали су на сапун, 
а обојени подови на фирнајз, што је, по мишљењу 
келнера, човека веома отменог, премда не баш тако 
писменог, — спречавало инсекте да се угнезде., 

Тај келнер, бивши камердинер кнеза Гагина, одли- 
ковао се одрешитошћу при општењу и — уображе- 
ношћу. Ишао је стално у фраку „с туђих леђа" иу 
неким згњеченим ципелама, имао под пазухом сал- 
фет и мноштво бобуљица на образима и, слободно 
размахујући знојавим рукама, изговарао је кратке 
али убедљиве реченице. 

Он ми је указивао извесно покровитељство, као 
човеку који је кадар да оцени његову интелигентност 
и познавање света; али на своју сопствену судбину 
гледао је унеколико разочараним очима. 


— Јер то се зна, — рече ми он једном, — какав 
је данас наш положај2 За реп, па на сунце! 

Звао се Ардалион. 

Било ми је на реду да учиним неколико посета 
чиновним лицима у вароши. Тај исти Ардалион на- 
ђе ми фијакер и лакеја, — обоје беху подједнако рас- 
климани и поабани; али на лакеју беше ливреја — а 
фијакер је украшавао племићски грб... 

Завршивши све посете, свратих код једног вла- 
стелина, старог доброг знанца мога оца, — који се 
одавна био населио у вароши Т.... Ја се с њим чи- 
тавих двадесет година нисам био видео. Он се за то 
време био оженио, подигао приличну породицу, обу- 
довио и — обогатио се. Бавио се откупима,1 то јест, 
давао је откупницима велике зајмове на залоге под 
велик интерес... „Ризик је фина ствар!" — него 
овде тог ризика скоро није ни било. 

У току нашег разговора, у собу уђе, снебивајући 
се и лако корачајући, као на врховима од прстију —- 
девојче од можда седамнаест година, танано и жго- 
љаво. 

— Ево, — рече ми мој познаник, — моја најста- 
рија кћи Софи, препоручујем је вашој пажњи. Заме- 
нила ми њену покојну маму: води нам кућу, браћу 
и сестре пази и чува. 

Ја јој се опет поклоних (она се међутим ћутећи 
спусти на столицу), па у себи помислих да она на 
неку домаћицу, на васпитачицу врло мало личн. Ли- 
це јој беше сасвим детиње, округло, са ситним, при- 
јатним, али непомичним цртама. Плаве очице, испод 


Х Право продаје алкохолних пића. — Прим. прев. 

високих, такође непомичних, неједначитих обрва, 
гледале су пријатно — скоро пренеражено, баш као 
да су почеле да опажају нешто за њих сасвим нео- 
чекивано. Пуначка усташца, са малко издигнутом 
горњом усном, не само да се сад нису осмехивала, но 
канда уопште нису ни имала такву навику. На обра- 
зима јој, у виду нежних дугуљастих места, сто- 
јала је, ни растући ни смањујући се, рујна ИЕ под 
фином кожом. 

Растресита плава коса спуштала јој се, у виду 
лаких увојака, са обе стране омање главе. Груди јо] 
дисаху тихо, а руке јој се неумешно и строго при- 
љубљиваху уз узани струк. Плава јој је хаљина па- 
дала без набора — као код деце — на мале но- 
жице. 

Општи утисак што га је ово девојче чинило, био 
је не толико болешљив, колико загонетан. Видео сам 
пред собом не просто снебивљиву паланачку госпо- 
ђицу, него чељаде са нарочитим, за мене нејасним 
изразом. Она ме није ни привлачила ни одбијала, ни- 
сам је потлуно схватио, но сам само осећао да још 
у животу нисам имао прилике да видим искренију 
душу... 

Сажаљавањс... да! сажаљавање изазивао је у 
мени тај млађани, озбиљни, изненађени и опрезни 
живот — Бог зна зашто! 

„Ова није од овог света!' -— помислих ја, мада 
нарочито у изражају њеног лица не беше ничег 
„идеалног“, и мада је тадетогзеЏе Зорће ушла у 
салон само зато да изврши улогу домаћице, на коју 
ме је упозорио био њен отац. 

Домаћин поче да говори о животууТ..., 0 дру- 
штвеним проводима н удобностима што их тај жи- 


вот пружа. 
-— Код нас вам иде све по типару — полако 
и тихо, __- примети он: — губернатор нам је ме- 


ланхолик, маршал племства — нежења. Уосталом, 
прекосутра је у Дому властеоског збора велика и- 
гранка. Саветујем вам да одете: ми вам овде у ле- 
потицама не оскудевамо. Па ћете уједно и сву нашу 
интелигенцију видети. 

Мој познаник, као човек који је некад студирао 
на универзитету, волео је да употребљава учене изра- 
зе. Он их је, додуше, изговарао са иронијом, али и 
са штовањем. Осим тога, зна се да је бављење от- 
купима, напоредо са солидношћу, развијало код љу- 
ди и извесну дубокомисаоност. 

— Дозволите да вас запитам: хоћете л и ви до- 
ћи на ту игранку2 — обратих се ја кћери свог по- 
знаника. Хтео сам да чујем какав јој је глас. 

— Тата мисли да иде, — одговори ми она, — па 
ћу и ја с њим. 

Глас јој беше тих, полаган, а изговарала је сваку 
реч баш као у некој неодлучности. 

—- Кад је тако, дозволите ми да вас замолим за 
први кадрил, 

Она наклони главу у знак пристанка, али се ни 
ту не осмехну. 

ја брзо затим одох, и, сећам се, поглед њених 0– 
чију, на мене упртих, учини ми се у толикој мери 
чудан, да сам и нехотице погледао себи преко раме- 
на, рекох да не види она некога, или нешто, иза 
мојих леђа. 

» 

Вративши се у гостионицу, где сам у својој соби 
ручао непромењиву и сталну „суп жулјен", котле- 
те са грашком, и до поцрнелости препечену и осу- 
шену јаребицу, седох на диван, па утонух у разми- 
шљање. Предмет размишљања ми је била та Софи- 
ја, та загонетна ћерка мог познаника. Но Ардалион, 
који дође да успреми сто, протумачи моју замишље- 
ност на свој начин: он је приписа — дугом времену 
и досади. 

— Мало вам ту код нас имаде разонођења за го- 
споду путнике, — поче он са својом обичном ле- 
жерном снисходљивошћу, лупајући међутим и даље 
прљавим салфетом по наслонима од столица; то лу- 
пање је, као што је познато, својствено једино обра- 
зованим служитељима. — Веома мало! 

Он ућута на часак, а грдан-велики зидски часов- 
ник, са љубичастом ружом на циферблату, својим 
монотоним и промуклим тик-такањем чисто потвр- 


ђиваше његове речи. „Вео-ма! вео-ма!" — откуца- 
ваше он. 
— Ни концерата, ни театра, — настављаше Ар- 


далион (он је путовао са својим газдом по ино- 
странству, па тешко те није био и у Паризу; он је 
добро знао да само сељаци театар зову: тиња- 
тор);—— ни игранке, на пример, или вечерњи прије- 
ми међу господом властелом не постојавају. — (Он 
застаде на часак, вероватно зато да ми омогући да 
уочим отменост његовог стила). — Овдашња госпо- 
да чак се ретко и виђају. Завукао се свако у свој 
чардак, па из њега — кб куга — никад не избива. 
И излази да путници-намерници, кад код нас дођу, 
просто не знају, људи, куд да се окрену. 

Ардалион ме погледа са стране. 

— Мањ... ево шта, — настави он развлачећи. — 
У случају, ако би постојало такво ваше располо- 
жење. .., 

Он ме по други пут значајно погледа, па се чак и 
осмехну, али мора бити да одговарајуће расположе- 
ње на мени није угледао. 


Отмени келнер приђе к вратима, замисли се на ча- 
сак, врати се, па, не знајући неко време како да 
почне, саже се до мог ува, па ми са враголастим 
осмехом прозбори: 

—- А не бисте л' хтели мртве да видите 

ја га пренеражено погледах. 

= Да, — настави он, сад већ шапућући: —— имамо 
ми ту једног таквог човека. Он је из варошког за- 
натлијског сталежа, али вам чудновате ствари изво- 
ди. Ако се ви, на прилику, код њега јавите, па заже- 
лите да видите каквог вам год драго од ваших по- 
којника, он ће вам га неизоставно показати. 

— А на који начинг 

— То је већ његова тајна. Зашто мада је он чо- 
век неписмен, право рећи: без-словесан, ал' је у бо- 
жанствености врло јак! Много их наши трговци це- 
не и уважавају! 

= И сви то у вароши знају 2 

— Коме треба — зна; но, а што се полиције до- 
тиче, ту се опрезност испуњава. Зашто, причајте ви 
тамо шта хоћете, то су ствари ипак забрањене, и 
за прост народ —- саблазан. Прост народ вам је 
једна, каз'ти, бараба, простота — кад чује такво 
што, кадар је чудо и покор начинити... 

— А је ли он и вама мртваце показиваог — запи- 


14 


тах ја Ардалиона. Таквог образованог становника 
земље нисам смео са „ти“ ословљавати. 

Ардалион махну главом. 

— Показивао ми је; роднтеља ми је као живог 
претставио. 

Ја се загледах у Ардалиона. Он се смешкао и играо 
са салфетом — па је снисходљиво, али одлучџо, 
погледао на мене. 

— Да, то је врло занимљива ствар! — ускликнух 
ја најзад. — А бих ли се и ја са тим грађанином мо- 
гао упознати 7 

— Лично с њима — то никако није могућно; не- 
го преко њихове мамице треба лојствовати. Чести 
та бака: на мосту јабуке из водњшке продаје. Ако 
је по вољи, могу да је питам2 

— Учините доброту. 

Ардалион се накашља у шаку. 

— И захвалност, какву ви за добро нађете — 
— малу, наравно — такођер јој уручити треба, 
истој тој баки. А ја ћу јој од своје стране изложити 
да од вас нема шта да се боји, јер сте ви господин 
путник, властелин —- но па, наравно, можете разу- 
мевати, да је ово тајна, и да је до неке непријат- 
ности ни у ком случају нећете довести. 

Ардалион узе послужавник у једну руку, па се, 
грациозно љуљајући и свој сопствени струк и по- 
служавник, упути вратима. 

— Дакле могу да се ослоним на вас и да се на- 
дам2 — довикнух ја за њим. 

= Будите благонадежни! — разлегну се његов 
самоуверени глас. — Разговорићемо се са старком, и 
одговор ћемо вам у акуратности испоручити. 


ж 

Ја вам сад нећу потанко излагати какве је мисли 
изазвала у мени та необична чињеница што ми је 
Ардалион саопшти. Али сам готов да признам да 
сам са нестрпљењем очекивао обећани одговор. 
Доцкан у вече уђе код мене Ардалион па ми саопшти 
свој велики јед: није могао старицу да пронађе. ја 
му ипак, да бих га потстакао, турих у шаку банку 
од три рубље. Идућег јутра он опет, али сад сав 
радостан, уђе у моју собу: старица је пристала да 
се са мном види. 

— Хеј, ти, мајсторе! — викну Ардалион некоме у 
ходнику, — дођи-де овамо! 

Уђе дете, од каквих десетак годиница, све чађа- 
во као маче, са ошишаном, на местима чак голом 
главом, у поцепаном пругастом халату и огромним, 
туђим каљачама на босим ногама. 

— Ето, ти ћеш да их одведен, знаш куда, — 
прозбори Ардалион, обраћајући се „мајстору", и у- 
казујући на мене. — А ви, господине, кад тамо до- 
ђете, тражите Мастридију Карповну. 


Дечко протепа нешто, те пођосмо. 


х 


Ишли смо доста дуго некалдрмисаним улицама 
вароши Т... Најзад, у једној од њих, ваљда нај- 
изразнијој и најжалоснијој, мој вођа застаде пред 
овешталим двоспратним дрвеним кућерком, па, у- 
брисавши нос свим рукавом од халата, проговори: 

— Овди; ту десно. 

Ја уђох преко улазних степена у трем, закуцах 
десно: ониска врата цикнуше на зарђалим шарка- 
ма, и ја угледах пред собом гојазну бабу у цимета- 

стој, зечјом кожом постављеној бундици, и у шаре- 
ној повезачи на глави. 

— Мастридија Карповна2 

— Главом она, — одговори ми баба пиштећим 
гласом. — Извол'те, је л по вољи да седнете 2 

Соба у коју ме баба уведе била је у толикој мери 
претрпана свакојаким кртогом — ритама, јастуци- 
ма, перинама, врећама — да се човек у њој окрену- 
ти није могао. Сунчана светлост једва се пробија- 
ла кроз два умусана, прашњава прозора. У једном 
углу, иза хрпе једна на друго набацаних котарица, 
слабо је јечао и жалио се... нисам могао да видим 
ко: можда болесно дете, а можда и. . . какво штене... 

ја седох на столицу, а баба стаде право преда ме. 
Лице јој беше жуто, полупровидно, као од воска; 
усне јој беху толико упале да су, усред силних 60- 
ра и мрштина, претстављале само једну попречну 
бразготину. Чуперак седе косе стрчао је испод пове- 
заче, но запаљене, зелене очице паметно су и живо 
извиривале испод истурене чеоне кости; а зашиљен 
јој носић стрчао је као шило, па као да је њушкао 
по ваздуху: погледај ме какав сам обешењак! 

„Вала, бако, ти си и на ситу и на решету била! 
С тобом није лако из једне зделе кусати!' — по- 
мислих ја; а уз то се од ње још и задах од вотке 
осећао. 

Објасних јој зашто сам дошао — но, као што ви- 
дех, њој је то било већ познато. Она ме саслуша, 
хитро мигајући очима, па само још јаче истури 
свој нос, као да ће да ме кљуцне. 

— Лепо, лепо, — прозбори она најзад; — прича- 
ли су нам Ардалион Матвејић. Вама је дакле мог 

синчића, Васице, вештина потребна... Само се ми 
нешто сумљајемо, драги господине... 

— А што — прекидох је ја. — Што се мене 
тиче, ту можете бити потпуно спокојни: ја нисам 
детектив. 

— Ох, роде мој рођени, — брже прихвати баба, 
— шта то говорите2 Зар бисмо смели ми о вама 
такво што помислитиг А после, шта ко има ту 
о нама да потказује2 Зар ми што грешно и ружно 
чинимо2 Није такав мој Васица да би он на какву 
нечисту ствар пристао... јал да се за каквим не- 
чистим пословима заноси... Ама сахрани ме Бо- 
же, мајко пресвета Богородице! (Старица се трипут 
прекрсти). Та он је у свој губернији први испосник 
и богомољац; први, баћушка ви мој, ваше благород- 
ство! Него, истина је: милост му је у део пала ве- 
лика. И шта ту ко може! То није његових руку де- 
ло. То је, соколе мој, одозгор; да. 

— Значи, ви пристајетег — запитах је ја. — Па 
кад бих могао ја да се видим с вашим сином 2 

Баба опет замига очима, и једанпут двапут пре- 
баци згужвану марамицу из руке у руку. 

— Ох, господине мој, господине мој, сумљајемо 
се ми... 

— Дозволите, Мастридија Карповна, да вам уру- 
чим ово, — прекидох је ја, па јој турих банку од 
десет рубаља у шаку. 

Баба је одмах шчепа својим подбулим, ерлавим 
прстима, који потсећаху на меснате совуљагине кан- 
џе, хитро је стрпа у рукав, замисли на часак, па, 
као наједаред се одлучивши, лупи себе обема ша- 
кама по бедрима. 

— Дођи вечерас, између седам и осам часова, — 
проговори она не својим обичним, но неким другим, 
важнијим и тишим гласом: — само не у ову собу, 
него се изволи одмах на други слрат попети; па 
ћеш тамо видети с леве стране једна врата, па та 
врата отвори. Па ћеш, ваше благородство, ући у 
празну собу, и у тој ћеш соби видети сто. Ти си 
седни за тај сто па чекај; и ма шта да видиш, ни ре- 
чи да не прозбориш, нити ишта да радиш; па ни с мо- 
јим Васицом немој да диваниш; зашто је он још 
млађанићан, а и болује ми, веселник, од падавице. 
Па се очас препадне: почне тек да дрхти, да дрхти, 
као птиче неко. . . да не да Бог! 

Ја погледах у Мастридију. 

— Ви велите да је он млад, али ако је он ваш 
син... 

— По духу, баћушка, по светом духу син... Мно- 
го вам ја имам таквих сирочића! — додаде она, 
одмахнувши главом према углу одакле се чуло жал- 
бено, тужно цвиљење. — О-ох, Господе ти Боже 
мој, пресвета мајко Богородице!... А ви, баћушка 
мој, ваше благородство, пре но што овамо изволите, 
извол'те добро размислити кога бисте између ваших 
покојних сродника или знанаца, — Бог да им ду- 
шу 'прости! — желели да видите. Изређајте их све 
у глави, ваше покојнике, па којега си изберете, ви га 
у памети држите, непреставно држите, док мој син 
не дође! 

—- А зар не треба да кажем вашем сину кога 
ја нарочито... 

— Јок, јок, баћушка — ни цигле речи. Он ће сам 
у вашим мислима изнаћи што му треба. А ви само 

вашег знанца до-обро у глави држите; и за ручком 
винца попите — тако две, три чашице; винце никад 
не смета. 

Баба се засмеја, облизну се, пређе руком преко 
усана и уздахну. 

— Значи у пола осам — запитах је ја, дижући 
се са столице, 

— У полак осам, баћушка, ваше благородије; у 
полак осам, — умирљиво одговори Мастридија Кар- 


повна. 
% 


Опростих се с бабом и вратих се у гостионицу. 
Нисам сумњао да хоће да ме за нос вуку, али на 
који начин То је сад моју радозналост дражило. 
С Ардалионом проговорих свега две три речи, 

— је л' пристала — запита ме он, намрштивши 
обрве, и, на мој потврдан одговор, ускликну: — Па 
не рекох ли вам ја — министар је то, а не жена! 

Ја сад почех да по савету тог „министра" ређам 
у сећању своје покојнике. После доста дугог коле- 
бања, задржах се, најзад, на једном одавно преми- 
нулом чичици, Французу, бившем мом домаћем учи- 
тељу. Њега сам навлаш био изабрао, не стога 
што бих према њему неку нарочиту симпатију осе- 
ћао; него читава његова појава била је тако ориги- 
нална, тако ни налик на све савремене појаве, да би 
било потпуно немогућно да се неко маскира и на- 
чини такав као што је он био. 

Тај мој Француз-учитељ имао је грдно велику 
главу, назад шчешљану бујну седу косу, густе црне 
обрве, кукаст нос и две велике брадавице љубичасте 
боје на сред чела. Носио је зелен фрак са бакарним, 

глатким дугметима, пругаст прсник са усправљеном 
огрлицом, жабо и маншете. 

„Ако он мени мог деда-Десора покаже, — по- 
мислих ја, — тад. ћу му, вала, морати признати да 
је прави вештац!" 

За ручком сам, по бабином савету, попио флашу 
бордовског, „најпрве сорте" — по уверавању Ар- 
далионовом—— али са врло јаким укусом пржене 
пампурке и са густим талогом слатког дрвета на дну 


сваке чаше. 
зе 


Тачно у пола осам нашао сам се пред домом у 
ком сам разговарао са уваженом Мастридијом Кар- 
повном. Сви капци на прозорима беху затворени, но 
врата беху отворена. 

Уђох у кућу, попех се уз трошне степене на други 
спрат, па, отворивши врата с леве стране, нађох се, 
као што ми баба рече, у потпуно празној, повеликој 
соби. Лојана свећа, притврђена за прозорску даску, 
мутно ју је осветљавала. Код зида, спроћу врата, сто- 
јала је једна плетена столица. Убрисах маказама 
свећу која беше већ прилично нагорела, седох на 
столицу и почех да чекам. 


Првих ми десет минута брзо прођоше. У самој 
соби ништа није могло да привуче на себе моју па- 
жњу. Но ја почех да ослушкујем сваки и најмањи 
шум, — пажљиво сам погледао према затвореним 
вратима ... Срце ми је живо куцало. После тих пр- 
вих десет минута прођоше и других; затим пола 
часа, три четврти — и за све то време — да се шта 
било мрдну и помаче око мене! 

Неколико пута се накашљах, да бих им дао знати 
да сам ту; дуго времс поче да ме мучи, јер на ова- 
кав начин да ме неко за нос вуче — то се није сла- 
гало са мојим предвиђањима. Хтедох већ да се диг- 
нем, па, узевши свећу са прозора, да пођем доле... 
Погледах у свећу, фитиљ олет много нагорео; но, 
преневши поглед са прозора на врата, ја се најед- 
ном сав стресох: наслоњен на довратак, стојао је 
преда мном један човек. Он је тако вешто, хитро и 
нечујно био ушао, да ја ништа чуо нисам. 


» 


На њему беше проста плава антерија; раста је дно 
средњег и доста добро развијен. Забацивши руке за 
леђа, и, оборивши поглед, он се беше загледао у 
мене. Спрам мутне светлости свеће, ја не могох до- 
бро разабрати његове црте: видео сам само читав 
навиљак разбарушене косе која је ладала на чело, 
крупне, малко накривљене усне, и разјапљене беле 
очи. 

Хтедох да га ословим, али се сетих упутства бабе 
Мастридије, па се „уједох за језик". Човек што уђе 
и даље ме је гледао; и ја сам њега гледао, и, чудна 
ствар! у један и исти мах ја осетих — и нешто на- 
лик на страх, и, баш као на неку заповест, одмах 
почех да мислим на свог старог учитеља. 

Онај је непрестано стојао код врата и дахтао, 
баш као да би се уз брдо пењао или какав терет 
дизао, а очи као да су му се једнако шириле, баш 
као да ми се приближавале — и би ми мучно под 
њиховим упорним, тешким, страшним погледом. 
Овда онда те би очи засјактиле злослутним унутраш- 

њим пламичком. Сличан пламичак опажао сам ја код 
ловачког кера кад се острви на зеца, — тако сеи 
сад, исто као и ловачки кер, онај сав острвио 
својим погледом одмах за мојим, кад бих ја по- 
кушао да пренесем поглед у страну. 


кЈ 


Тако прође, не бих знао рећи колико времена: 
можда један минут; можда четврт часа. Он непре- 
стано гледаше у мене; ја сам осећао извесну непри- 
јатност и страх, и непрестано сам мислио на свог 
Француза. једаред, дваред покушах да кажем самом 
себи: „Шта ми је требала ова глупост! Ова коме- 


дија!" — Покушах да се насмехнем, да слегнем ра- 
меном. .. Узалуд! Свака би се одлука одмах замрзла 
у мене, — ја другу реч изнаћи не могу. Мноме овла- 


да нека укоченост... 

Наједном приметих да се онај већ одмакао од 
врата, те ми дође корак или два ближе; затим једва 
приметно потскочи, обема ногама наједаред, па ми 
се још већма примаче. Затим још... па још; и страш- 
не му очи просто су ме стрељале; руке му и даље 
'остајаху иза леђа, а широке му груди напрегнуто 
дахтаху. 

Ти његови скокови учинише ми се смешни, али ме 
је и страва хватала, и, што већ никако нисам могао 
да разумем: нека сањивост и дремеж почеше да на- 


илазе на мене. Веђе ми се сташе „крпити"... Чупа- 
ва појава са раздрљеним белим очима у плавој ан- 
терији удвостручи се пред мојим очима — и најед- 


ном се сасвим изгуби, ишчезе!... 


Ја се пренух: он је опет стојао између врата и 
мене, али сад већ далеко ближе... Затим опет 
ишчезе — баш као да нека магла на њ налете; опет 
се појави... па ишчезе... појави се опет... па све 
ближе, ближе. .. Његово тешко, скоро рчуће дисање 
већ ме запахњиваше... 

Опет га обмота магла, и наједном из те магле, 
почев са белом, на више дигнутом косом, поче јасно, 
разговетно да се исцртава, да се уобличава глава 
— мог старца Десора! Да, да... то су његове бра- 
давице, његове црне обрве, његов кукасти нос! То 
је његов зелени фрак са бакарним дугмадима, и пру- 
гасти прсник, и жабо на грудима... 

ја дрекнух, и дигох се. .. Старац ишчезе, те на ње- 
говом месту наново угледах човека у плавој анте- 
рији. Поводећи се као пијан, он приђе зиду, одупре 
се у њега главом и обема рукама, па, дахћући као 
сипљајив коњ, изговори промуклим гласом: „Чаја!" 

Бог би је знао откуд испаде, она баба му прискочи, 
па, говорећи: — Васице, Васице, — поче пажљиво 
да му брише зној који је у млазевима цурио с косе 
му и лица. 

ја јој се већ приближих, но она тако убедљиво, 
таким раздирућим гласом закука: „Ваше благород- 
ство! Родитељу милостиви, не убијајте га, отступи- 
те, тако вам Христа Бога!" — да сам је послушао; 
а она се опет окрену свом сину: 

— Хранитељу, соколе мој! — умиривала га је она; 
= одмах ћеш чаја добити, одмах. А и ви, баћушка, 
попите код куће неку шољу чаја! — викну она за 
мном. 

Вративши се кући, ја послушах бабу па наредих 
да ми донесу чај. Осећао сам умор и клонулост — 
чак и изнемоглост. 

— Но, шта је2 — запита ме Ардалион: — јесте 
л' билиг Шта сте видели2 

— Показао ми је збиља нешто... што ја, призна- 
јем, никад не бих могао помислити да је могуће, — 
одговорих му ја. 

— Велике премудрости човек! — примети Арда- 
лион, износећи самовар; — од стране наших тргова- 
ца ве-ел-лико му се уважење указује. 

Лежући да спавам и размишљајући о — чуду које 
сам доживео, ја најзад уобразих да сам му ипак на- 
шао објашњења. Тај човек је, несумњиво, имао у 
себи неку јаку магнетичну силу; па утичући, нарав- 
но, непојмљивим за мене начином, на моје живце, 
он је тако јасно, тако очигледно изазвао, репроду- 
ковао у мени лик старца о ком сам у тај пар мислио 
— да ми се, најзад, учинило да га живог пред сво- 
јим очима гледам... 

У науци су познате такве „метастазе" —- преме- 
штање осећаја (из човекове свести у простор ван 
њега). Лепо; али сила која је кадра да ствара таква 
дејства, ипак је остајала нешто чудновато и тајно- 
вито. 

„Ма шта ја ту сад умовао и причао — ја сам ипак 
видео, својим рођеним очима сам видео мог — по- 
којног учитеља!.." 

ж 

Сутрадан била је игранка у Дому властеоског 
збора. Отац Софијин сврати код мене па ме пот- 
сети на позив што сам га био учинио његовој кће- 


ри. У десет часова увече ја сам већ стојао до 
ње на средини сале, осветљене мноштвом бакарних 
лампи, и спремао се да изводим једноставне плесне 
покрете уз халабуку војног оркестра. 

Силан свет се те вечери беше ту сабрао; нарочи- 
то је много било дама, и то врло лепих: али палма 
првенства међу њима нензоставно би пала у део 
мојој дами, да не беше оног унеколико чудног, до- 
некле чак дивљачког, унезвереног погледа њеног. 
Приметио сам био да су јој очи ретко трептале. Не- 
сумњив израз искрености у њеним очима није могао 
да поправи оно што је у њима било необично. Али 
је развијена била дивно, а кретала се грациозно, 
премда доста неодлучно. 

Кад би играла валс, па, малко нагнувши назад свој 
струк, наклањала танки врат ка десном рамену, чи- 
сто желећи да се малко одвоји од свог играча, ни- 
шта се дирљиво-млађе и чистије замислити није мо- 
гло. Сва је била у белом, са бисерним крстићем на 
црној трачици. 

ја је замолих и за мазурку и потрудих се да јој 
мало одрешим језик. Но она ми одговараше мало 
и нерадо, а слушала је пажљиво, увек са једним 
истим изразом замишљеног изненађења, који ме је 
при првом виђењу с њом поразио. Никакве ни сен- 
ке кокетовања у њеним годинама, с онаком њеном 
спољашношћу; отсуство осмеха, и те очи, стално 
упрте у очи сабеседника —_ те очи које у исто вре- 
ме као да виде нешто друго, да су нечим другим 
забављене и забринуте... Какво чудновато чељаде! 
Не знајући, најзад, чиме да је мало разведрим, сетих 
се да јој испричам свој синоћњи доживљај. 


.Ј 

Она ме до краја саслуша са очевидним интере- 
совањем, али, чему се ја никад не бих надао, не за- 
чуди се мојој приповести, него ме само запита: да 
се тај тамо не зове Василије 2 

— Да; име му је Василије, — одговорих јој ја; 
— а зар га ви знатег 

— Ту код нас живи један богоугодан човек, који 


се зове Василије, — изговори она; — па, рекох, да 
не буде то тај2 

— Богоугодност ту нема никаква посла, — при- 
метих ја, — то је просто дејство магнетизма — чи- 


њеница, занимљива лекарима и природњацима. 


ја почех да излажем своје погледе на ону наро- 
читу силу што се зове магнетизам, на могућност 
потчињавања воље једног човека вољи другога итд. 
Но моја, истина, унеколико несигурна објашњења 
као да нису имала жељен утицај на моју сабесед- 
ницу. Софи је слушала, испустивши у крило скрште- 
не руке са лепезом која јој је у рукама непомично 
лежала. Она се није њом играла, она уопште није 
ни мицала прстима, и ја сам осећао да су све моје 
речи отскакале од ње као од камене статуе. Она их 
је разумевала, али је очевидно имала своја непомер- 
на и неискорењива убеђења. 

— Ви канда не признајете да би могло бити чуда2 
= ускликнух ја. 

—- Разуме се да признајем, — спокојно прозбори 
она. — И зар је могућно не признавати их2 Зар није 
речено у Јеванђељу да ко има макар маково зрнце 
вере, тај брда с места померати може Треба само 
веру имати, — па ће се и чудеса појавити. 

— Очевидно, мало је вере у данашњим данима 
преостало, — одвратих јој ја: — нешто се слабо 
чудеса збивају. 

— Али сто, ипак их још има. Ви сте сад и сами 
видели. Не; вера се није сасвим затрла у наше вре- 
ме; а почетак је вере... 


— Почетак мудрости је бојазан од Бога, — пре- 
кидох је ја. 

— Почетак је вере, — настави Софи, не дајући се 
вбунити: —— самоодрицање... уништење! 

— Зар и уништење2 — запитах је ја. 


— Да. Охолост човечанска, надутост, прецењива- 
ње самог себе, ето шта треба из корена почупати. 
Ви малочас поменусте вољу... па њу баш и треба 
саломити. 

Ја одмерих погледом сву појаву млађаног девој- 
чета које је такве речи знало да изговара... „Море, 
код овог детета нема шале!" — помислих ја у себи. 

ја погледах на наше суседе у мазурци, и учини 
ми се да их је моје дивљење забављало. Један се од 
њих чак осмехну симпатично према мени, као да би 
да ми каже: „А Шта велиш2 Јеси л' видео какву 
особењак-девојку ми ту имамо2 Овде је сви као 
такву знамо". 

— Јесте л ви кад покушавали да сломијете своју 
вољу2 — обратих се ја наново Софији. 

— Сваки је дужан да извршује оно што му се чини 
да је истина и правица, — одговори ми она нека- 
квим догматичним тоном. 

— Допустите да вас питам, — почех ја после кра- 
ћег ћутања: —— верујете ли ви у могућност дозива- 
ња мртвих» 

Софи лако замаха главом. 

— Па мртвих нема. 

— Како нема2 

— Душа мртвих нема; оне су бесмртне, и могу 
свагда да се јаве кадгод зажеле... Оне су стално 
ту око нас. 

— Ама како Зар ви мислите да, на пример, поред 
оног тамо гарнизонског мајора, оног с црвеним но- 
сом, може у овом тренутку да лебди и да се вије 
нека бесмртна душа2 

— А што да не2 Па сунчана светлост обасјава и 
њега и његов нос — а зар сунчана светлост, свака 
светлост, није од Бога И шта је спољашњост За 
чистога нема ничег нечистог. Учитеља само треба 
наћи! Наставника наћи! 


— Али допустите, допустите, — утакох се ја (при- 
знајем, не без злурадости). — Ви желите настав- 
ника ... Но, а ваш духовник, да шта вам је он2 

Софи ме хладно погледа. 


— Ви се канда исмевате са мном Мој духовни 
баћушка ми прича шта ја треба да чиним; али мени 
је потребан такав наставник који би ми сам, лично 
— делом показао како човек себе жртвује! 

Она диже очн према плафону. Својим детињским 
лицем и тим изразом непомичне замишљености — 
тајног, сталног изненађења, она ме потсећаше на 
пре-Рафаеловске мадоне... 

— Ја сам читала негде, — настави она, не окре- 
ћући се према мени, и једва мичући уснама: — да 
је један велможа наредио да га сахране под цркве- 
ном папертом. Зато да би га сви пролазници људи 

ногама газили... Али то је он требао још за жи- 
вота учинити... 

Бум! бум! тра-ра-рах! — трештале су са гале- 
рија трубе... Признајем, овакав разговор на игран- 
ци чинио ми се сувише ексцентричан. Он је и нехо- 
тице будио у мени мисли... сасвим супротне рели- 
гиознима. Ја се користих позивом моје даме на једну 
између фигура мазурке, те већ нисмо обнављали 
наше тобож-богословске препирке. 

После четврт часа ја одведох тадетолзеЛе Зорћ:е 
њеном родитељу, а два дана после тога одох из 1... 
и обличје девојке са детињим лицем и непродирном, 
каменом душом, ускоро ишчезе из мог памћења. 

Прођоше од то доба две године, и то обличје 
опет искрсну преда мном. А наиме: разговарао сам 
с једним другаром ло служби који тек што се беше 
вратио с пута по јужној Русији. Он беше пробавио 
неко време и у Т... па ми саопшти понеке новости 
о тамошњем друштву. 

— Збиља! — ускликну он, — ти си канда добро 
познат са Владимиром Глигорјевићем 2 

— Наравно, добри смо познаници. 

— А знаш и његову кћер Софију2 

— Био сам с њом једно двапут. 

— Замисли: одбегла из куће. 

— Како — како тог 

— Па тако. Већ су три месеца како никаква тра- 
га од ње нема. И највеће је чудо то што просто нико 
не може да каже с киме је одбегла. Замисли, нико 
ничега не може да се сети — ни најмање слутње! 

Све је просиоце одбијала. А понашала се и држала 
увек најскромније. Знам ја те лажне светитељке и 
богомољке! Нечувен скандал! Б. је просто очајан... 
И каква ју је невоља терала да ускаче2 Отац јој је 
у свему чинио по вољи. А што је најглавније, не- 
појмљиво вам је то што су сви губернијски кава- 
љери и ђиде на лицу места, на броју, сви до једног. 

— И досад је нису пронашли 2 

— Кажем ти, као да је у воду утонула! Једна 60- 
гата удавача на свету мање, ето шта не ваља. 

Та вест ме је веома изненадила. Она се никако 
није слагала са оном успоменом коју сам очувао био 
о Софији Б. Али шта све не бива на овом свету2 

С јесени те исте године, опет службеним посло- 
вима, судбина ме баци у губернију која се налази 
одмах до Т-ске. Време беше кишно и хладно; ист с~ 
рана поштанска кљусад једва су вукла мој мали 
тарантас по раскаљаном друму. Сећам се, један ми 
дан испаде нарочито незгодан: ваљда сам трипут 
морао да дреждим у блату до главчина. Мој ко- 
чијаш је непрестано напуштао једну колотечину па 
са виком и псовком превлачио кола на другу; но 
и на тој не беше боље. Једном речи, до ноћи сам се 
толико био наплатио да, кад некако до прве станице 
допетљасмо, одлучих се да преноћим у друмској го- 
стионици. 

Дадоше ми собицу са дрвеним, испроваљиваним 
диваном, извитолереним патосом и огуљеним та- 
петама по зидовима. У соби се осећао мирис од 
кваса, асуре, од лука, па чак и од ћезапа. Читави 

ројеви мува смуцали су се по соби. Али сам се ту 
бар од невремена могао склонити; а киша удесила, 
што кажу, како је Богу воља! Наредих да ми спреме 
самовар, па, наместивши се некако на дивану, пре- 
дадох се оним путничким сетним мислима који су 
тако познати путницима по нашој Русији. 

Те мисли ми прекиде лупа која се разлегну у 
заједничкој „кући", од које је моја соба била оде- 
љена само једном дашчаном преградом. Та лупа је 
била праћена испрекиданом, продирном звеком, 
сличном звекету ланца, и изненада се продера један 
груб мушки глас: 

— Нек благослови Бог све у дому свом по- 
стојеће. Благослови, Боже! Благослови, Боже! Амин, 
амин, губи се без трага! — понови глас, некако 
нескладно и ружно отежући последњи слог сваке 
речи... 

Зачу се шуман уздах, и гломазно, теретно тело 
скљока се на клупу. 

— Акулина! Слуго Божија, оди амо! — проговори 
опет онај глас: — погле, колико наг, колико благ... 
Ха-ха-ха! Их! Господе Боже мој, Господе Боже мој, 
Господе Божс мој, — забруја глас, као црквени ђа- 
кон за певницом, — Господе Боже мој, Владико жи- 
вота мојега, погледај на поганство моје... О-хо-хо! 
Ха-ха... Их! А дому овоме благодет у час седми! 


— Ко је тог — запитах ја жустру мештанку-ка- 
феџику која уђе у моју собу са самоваром. 

— А то вам је, роде мој, — одговори ми она 
брзим шапатом, — један испосник, блажени Божји 
човек. Ту се код нас недавно појавио, па је ето и 
наш дом изволео посетити, По каквом невремену! 

Цури с њега, веселника, вода као из кабла! Ал' вери- 
ге на њему да видите — страота Божја! 

— Благословио вас Бог! Благословио вас Бог! — 
разлегну се опет онај глас. — Акулина! О Акулина! 
Акулинушка — роде мој! И где ли је наш рај2 Рај 
наш прекрасни2 У пустињи је наш рај... рај... А 
дому овому на зачетку века овога. . . радости веље. .. 
0...0...0... 


Ту му глас замрмља нешто неразговетно, па на- 
једном, одмах за подужим зевом, опет се зачу про- 
мукло церекање. То му је церекање избијало сваки 
пут чисто нехотице, и сваки пут би се после њега 
чуло негодујуће пљување. 

— Ех, брате! Степанића мог нема! Каква штета! 
— чисто за себе прозбори кафеџика, заставши код 
врата са свим знацима најдубље пажње. — Какву 
ће лепу спасоносну речцу овај сад да каже, а зар ћу 
ја, женска страна, нешто разумети! 

Рече па хитро искочи из собе. 

На прегради беше једна пукотина; наслоних на њу 
око. Јуродивац је седео на клупи, леђима према мени 
окренут: могао сам да разазнам само његову, као 
десечана мерица огромну, чупаву главу, и широка, 
погрбљена леђа, сва у мокрим ритама. 


Пред њим, на земљаном поду, клечаше нека сла- 
бодушна женска у старом, такође мокром, грађан- 
ском ћурчету, са црном повезачом, навученом преко 
очију. Она се мучила да свуче чизму с јуродивчеве 
ноге, прсти су јој клизали по блатњавој, клиза- 
вој кожи. Кафеџика стојаше поред ње са прекр- 

штеним преко груди рукама, па је побожно погле- 
дала у „божјег човека". Овај је, као и пре, тра- 
буњао некакве немуште речи. 

Најзад жени у ћурчету пође за руком да некако 
откине чизму. Она умало што се на леђа не пре- 
тури, али се одржа, па поче да скида и обојке јуро- 
дивога. Код чланка на једној нози указа се жива ра- 
на... ја окренух главу. 

— Заповедаш ли да те чајићем услужимо, роде 
мој2 — зачу се ропски одан глас меанџикин. 


— Шта ти то на памет паде! — одазва јој се 
јуродиви. —— Грешно тело да мазимо!... Охо-хо! 
Море, све кости да му скрушимо... а она... „чај“! 


Ох, ох, драга бако, јак ли је још сатана у нама! На 
њега и глад, на њега и мраз, на њега и бездани не- 
бески, дажди поплавни, до костију продирући, а он, 
клетник, ништа! И даље живује! Не заборави дан Бо- 
городичина покрова! Па ће ти дати Бог, — много 
ће ти дати! 

Меанџика чак јаукну од чуђења. 

— Само ти мене слушај! Све дај, главу дај, ло- 
следњу кошуљу подај! Макар ти и не искали, ти 
опет подај! Зашто Бог види. Њему не треба да кров 
са куће уклања —- он и тако све види. Дао ти је, 
Милостивац, хлеба, па мећи га у пећ! А Он све ви- 
ди! Ви... и... ди... и! јер чије је оно око у троу- 
гаонику., . чије7 

Домаћица се крадом прекрсти испод рупца на 
грудима. 

— Древни наш душманин је... тврд и јак као ка- 
мен адамант! А.,. да... мант! А... да... мант! — 
понови неколико пута јуродивац шкргућући зубима. 

— Нека васкрсне Бог, и нек се разгубају злотвори 
Његови! ја ћу све покојнике дозвати! Па ћу злотвору 
Његовом да кидишем. . . Ха-ха-ха! Их! 

— Имате л' мало зејтина, — изговори други, 
једва чујан глас: — дајте ми да му рану превијем... 
чисту крлицу имам. 

Ја опет погледах кроз пукотину: женска у ћурче- 
ту трудила се око болесне ноге јуродивчеве... 
„Магдалина!" — помислих ја. 

— Одмах, одмах, голубице, — прозбори домаћи- 
ца, па, ушавши код мене у собу, захити кашичицом 
уља из кандила пред иконом. 

— Ко га то тамо двориг — запитах је ја. 

— Па не знамо, баћушка, ко је. И она се, зар, 
спасава, — грехе откајава. А оно је, брате, свети ч0- 
век — прави светитељ! 

— Акулинушка, чедо моје мило, кћери моја љу- 
безна, — понављаше међу тим јуродивац, па се на- 
једном горко заплака. 

Женска што је пред њим клечала подиже на њ сво- 
је очи... Боже мој, где ли сам ја видео те очи2 

Домаћица јој приђе са кашичицом зејтина. Ова 
доврши своју операцију, па, дигавши се с пода, запи- 
та има л' ту где какав чист мутвачић, и малко сена... 
јер „Василије Никитић воли на сену санак да бора- 


„> 


ви", — додаде она. 


— Како не би било, Бог с вама. — одговори јој 
домаћица. — Изволи, роде мој, — обрати се она ју- 
родивом: — осуши се, отпочини. 


Онај зајеча, полако се дижући с клупе — гвозде- 
не вериге до голог му тела опет звекнуше -— па, 0- 
кренувши се лицем према мени и потраживши оком 


иконе, поче, далеко размахујући руком, да се „вели- 
ким крстом" крсти. 

ја га одмах познадох: то беше онај исти мешта- 
нин Василије што ми је некад дочарао био мог по- 
којног учитеља! 

Црте му се нису много измениле; само што им је 
израз њихов дошао још необичнији, још страшни- 
ји... Доњи део подбулог лица беше сав у чупавој 
бради зарастао. Сав у ритама, прљав, задивљао, сад 
ми је изазивао одвратност, у већој мери но страх. Он 
престаде да се крсти, али је и даље бесмисленим по- 
гледом лутао по угловима, по поду, као да нешто о- 
чекује... 


— Василије Никитићу, извол'те, — проговори, по- 
клонивши му се, она жена у ћурчету. 

Он наједном одмахну главом, па се окрену, али се 
спотаче, те умало што не паде... Сапутница му од- 
мах прискочи, па га прихвати испод мишке. Судећи 
по гласу, и по стасу, она изгледаше још млада жен- 
ска: лице јој се није могло видети. 

— Акулинушка, сестро! — прозбори још једном 
јуродивац некаквим потресним гласом, па, широ- 
ко зинувши и ударивши се у груди, зајеча потму- 
лим јауком који му се са дна душе диже. 

Обоје изађоше из собе одмах за домаћицом. 


ја легох на свој испроваљивани диван, па дуго 
размишљах о оном што сам видео. Мој магнетизер 
постаде коначно јуродивац. Ето куд га је окре- 
нула она сила коју је човек морао да осети и призна 
у њему! 

Идућег јутра ја се спремих да отпутујем. Киша 
је лила као и јуче, али ја нисам могао пут даље од- 
лагати. На лицу мог служитеља, који ми донесе да 
се умијем, лепршао је неки нарочит, уздржано-иро- 
ничан смех. ја сам добро разумевао тај осмех; он је 
значио да је мој служитељ дознао нешто неповољно 
или чак ружно о „господи". Он је очигледно горео 
од нестрпљења да ми то и саопшти. 

— Но, шта имаш новог — запитах га ја, најзад. 

— Синоћњег јуродивца јесте л' изволели видети2 
— одмах проговори служитељ. 

— Видео сам; па шта је даље2 

— А јесте л' и другарку њихову видели2 

— Видео сам и њу. 

— Она је госпођица, властеоског рода. 


— Како 
—- Истину вам причам. Данас су ту неки купци 
отуд из Т... били — познали је. И презиме су јој 


помињали: само сам ја заборавио. 

Мене као да муња обасја. 

— Је л' тај јуродивац још ту, или је већ отишао2 
= запитах ја момка. 

= Канда још није отишао. Малочас је седео под 
капијом и изводио такву неку мусуведу да то жив 


човек умом постићи не може. Боде га 306 — најео 
се —— па се рита! У том он неку своју корист на- 
лази. 


Мој служитељ је спадао у исти ред образованих 
Аворских чипчија, као и Ардалион. 

— је л' и госпођица с њим2 

— С њим је; и она дежура. 


КУ 

ја изађох на улазне степене и угледах јуродивца. 
Он је седео на клупи пред капијом, па, одупревши се 
о њу обема длановима, клатио је десно и лево дубоко 
сагнуту главу, — ни узми, ни остави, дивља звер у 
кафезу. Густо прамење кудраве косе пало му беше 
на очи, па се и оно клатило с једне стране на дру- 
гу, као и отромбољене му усне... Чудновато, ско- 
ро нечовечно мумлање исладало је из њих. 

Сапутница његова тек што се беше умила из крча- 
жића који је висио о једној мотки, и, не стигавши 
још да се повеже, прелазила је назад ка капији 
једном узаном дашчицом, пребаченом преко мутних 
барица од шталске пиштавине. ја погледах на ту, 
сада са свих страна голу главу, па и нехотице пље- 
снух рукама од запрепашћења: преда мном беше Со- 
фија Б. 

Она се брзо окрену, па се загледа у мене својим 
плавим, као и пре непомичним очима. Много је била 
измршавила, кожа јој огрубила па добила жућкасто- 
црвен пресенак препланулости; нос јој се истањио, 
а усне се оштрије оцртавале. Али није била поруж- 
нела; само се пређашњем, замишљено-изненађеном 
изразу сада придружио био други, одлучан, скоро 
смеон, усредсређено-усхићен израз. Од детињског 
на том лицу већ не беше ни трага остало. 

Ја јој се приближих. 

— Софија Владимировна, — ускликнух ја, — па 
зар сте то виг У том оделу... у том друштвуг... 

Она уздрхта, још јаче се загледа у мене, као 
желећи да дозна ко је то сад ословљава, па, не 
одговоривши ми ни речи, просто одлете своме дру- 
гару. 

- Акулинушка, — поче он да баљезга, тешко 

уздахнувши, — греси наши, греси... 
_ ДЕ Василије Никитићу, хајдемо одмах! Чујте, 
одмах, овога часа! — прозбори она, једном руком 
везујући мараму на главу, а другом хватајући јуро- 
дивца под лакат, — хајдемо, Василије Никитићу. 
Овде је опасно. 

— Идем, роде мој, идем, — покорно јој одгово- 
ри јуродиви, па, нагнувши се свим телом напред, ди- 
же се с клупе. — Чекај само овај ланчић да зака- 
чим... 
ја још једном приђох Софији, па јој се казах ко 
сам; почех да је молим да ме саслуша, да ми 
каже само једну реч; — указивах јој на пљу- 
сак који поче да лије као из кабла, замолих је 
да причува своје здравље, здравље свог другара, 
поменух и њеног оца... Но њу беше обузело не- 
какво кобно, некакво немилосрдно одушевљење. Не 
обраћајући ни најмање пажњу на мене, она је полу- 
гласно, кратким, заповедним речима, гонила збуње- 
ног јуродивца, опаса га, подвеза му његове вериге, 
натуче му на косу сукнену дечију капу са изломље- 
ним штитом, тури му штаку у руку, пребаци и себи 
преко рамена упртњачу-торбу, па изађе с њим кроз 
капију на улицу... 

Да је задржим, за то нисам имао права, а то не 
би ништа ни вредило; а на последњи мој очајни 
поклич она се чак и не осврну. Придржавајући 
„Божјег човека" под руку, она хитро и лако кора- 
чаше по црном уличном блатишту, и после неко- 
лико тренутака, кроз густу маглу магловитог јутра, 
кроз честу мрежу кише која се спустила, последњи 

пут указаше се и ишчезоше оба обличја — јуродивца 
и Софије... 

Савише за угао једне напред измакнуте куће, и 
ишчезоше занавек.... 


ж 


Вратих се у своју собу. Тешке мисли ме обузеше. 
Ништа нисам разумевао. Нисам могао да разумем 
како је могла тако лепо васпитана, млада, богата 
девојка да одбаци све и сва, родитељску кућу, по- 
родицу, познанике; манути руком на све навике, на 
све животне удобности, и све то — ради чега Ра- 
ди тога да пође за ћакнутим скитачем, да начини 
од себе његову робињу 2 

Ни на један часак није било могућно зауставити 
се на помисли да је повод таквој одлуци њеној била 
срдачна, макар и настрано упућена наклоност, љу- 
бав или страст... 


Довољно је било само погледати на одвратну по- 
јаву „Божјег човека", па да човек одмах избаци 
сличну мисао из главе! Не, Софи је остала чиста; 
и, као што ми је једном рекла, за њу није постојало 
ништа нечисто. 

ја нисам разумевао поступак Софијин; али је ни- 
сам ни осуђивао, као што ни после нисам осуђивао 
друге наше девојке које су тако исто све жртвова- 
ле ономе што су оне сматрале за истину у чем 
су оне гледале свој позив. 

Ја нисам могао да не пожалим што је Софи пошла 
баш тим путем; али одрећи јој своје дивљење, 
или да кажем и више: своје штовање, — то та- 
кође нисам могао. Није узалуд она говорила о са- 

мопожртвовању, о понижавању. .. Код ње се речи 
нису разликовале ни одвајале од дела. Она је тра- 
жила наставника и вођу, и нашла га је... али у ко- 
ме, Господе Боже! 

Да, она се дала да је газе, да је сатиру ногама... 
Доцније сам некако дознао да је породици, најзад, 
пошло било за руком да пронађу одлуталу овцу и 
да је врате кући. Но код куће није била дуга века, 
и умрла је као усамљеница која ни с ким није бесе- 
дила. 

Мир нека је срцу твоме, јадни, загонетни створе! 
А Василије Никитић јамачно и до данас јуродству- 
је; железно здравље таквих људи збиља поража- 
ва. Мањ ако га његова падавица не обори. 


Баден-Баден, 1869. 

Степсви Враљ Лир 


— Превео Јован Максимовић — 


Било нас је шесторица, скупљених једне зимње 
вечери код старог другара са универзитета. Реч се 
поведе о Шекспиру, о његовим типовима, — о том 
како су они дубоко и тачно захваћени из саме језгре 
човечанског бића. Нарочито смо се дивили њиховој 
животној истинитости, њиховој свакидашњости. 
Сваки је од нас могао да укаже и да именује оне 
Хамлете, Отеле, Фалстафе — (ове последње, доду- 
ше, само у могућности) — које је имао прилике да 
ВИДИ. 

— А ја сам вам, господо, — ускликну наш дома- 
ћин, човек већ у годинама, — ја сам вам познавао 
једног краља Лира! 

— Како тог — запитасмо га. 

— На тако. Ето, ако хоћете, могу вам испричати. 

— Па дела, причај. 

И наш пријатељ поче одмах да прича. 


1 


„Све своје детињство, — поче он — и прву младост 
до својих петнаест година — ја сам провео у селу, 
на имању моје мајке, богате властеоке тверске гу- 
берније. Можда је, као најоштрији, најјачи утисак 
тога, сада већ далеког времена, остало у мом пам- 

ћењу обличје нашег најближег суседа, неког Мар- 
тина Петровића Харлова. А тешко би се тај ути- 
сак и могао истрти и згладити;: јер доцније у жи- 
воту ја ни на шта слично том Харлову нисам наи- 
лазио. 

Замислите себи човека раста џиновског! На о- 
громном трупу стајала је, малко нахерена, без ика- 
квог трага и знака врата, чудовишна глава. Читав 
навиљак вечно разбарушене, жуто-седе косе дизао 
се над њом, почињући мало те не од самих нако- 
стрешених обрва. На широком површју модро-пла- 
вог, као огуљеног лица, стрчао је јак, чворугав нос, 
надуто су се бечиле ситне плаве очи, и отварала 
се уста, такође ситна, али крива, сва испуцана, исте 
боје као и остало лице. 

Глас је из тих уста излазио, мада промукао, али 
необично снажан и праскав... Звук је његов под- 
сећао на шкрипу гвоздених шипака кад се тресу у 
колима преко џомбовите калдрме -—— а говорио вам 
је Харлов баш као да би се на јакој ветрини преко 
провалије с неким довикивао. 

Тешко би било рећи шта је управо изражавало 
лице Харловљево, толико је било пространо... 
Једним погледом га, неки пут, не можеш свега ни 
уочити! Али непријатно то лице није било — не- 
ка чак величина и понос читали се на њему, толико 
је оно било обилно и необично... Па какве су му 
руке биле, — прави јастуци! Какви прсти, какве 
ноге! 

Сећам се, ја без неког респекта и страха нисам 
могао да погледам на задружна двоаршинска 
леђа Мартина Петровића, на његова рамена, налик 

на млинске жрвње. Али су ме нарочито поражавале 
његове уши! Праве —- лепиње: а образи су их тек 
само дизали и спуштали са обе стране... 

На себи би Мартин Петровић имао —- и зими и 
лети —— доламу од зеленог сукна, опасану черкеским 
каншчићем, и лојем намазане чизме. Пошу око вра- 
та никад на њему нисам видео, а око чега би је и 
могао везати 7 

Дисао је отегнуто и тешко, као бик, али је ходио 
лако и нечујно. Могло се помислити да се тај чо- 
век стално бојао да ће, кад уђе у собу, све у њој 
испретурати и полупати, те се стога кретао опрезно, 
већином постранце, чисто прикрадајући се. 

Снагу је имао збиља херкуловску, те га је стога 
народ у околини необично много ценио и штовао: 
наш народ још и данас осећа страхопоштовање пред 
јунацима. О Харлову су се чак читаве легенде на- 
чиниле: причало се да се он једном у шуми суко- 
био с медведом, и тешко те га није и надвладао; 
да, кад је једном на свом пчелињаку затекао туђег 
сељака, крадљивца, он га је заједно с колима и с ко- 
њем пребацио преко плота, и томе слично. 

Сам Харлов се никад није разметао том својом 
снагом. 

— „Што је моја десница благословена", — рекао 
би он, —— „на то је била воља Божија!" 

Он је био поносит: али се није поносио својом 
снагом, но својим властеоским положајем, пореклом, 
и својим умом-разумом. 

— Наш род од Вшеђанина (тако је он изговарао 
реч: Швеђанин), од Вшеђанина Харлуса своје по- 
рекло води, — уверавао нас је он. — За време Ива- 

на Васиљевића Тамног (ето вам кад је то још би- 
ло!) дошао је он у Русију. И није пристао тај Вше- 
ђанин Харлус да буде какав тамо чухонски! гроф — 
него је зажелео да буде росијским властели- 
ном, те је у златну књигу своје име записао. Ето 
вам, откуд смо потекли ми, Харлови!... И из истог 
тог узрока сви се ми, Харлови, рађамо плави, очима 
светли и ведри, а лицем чисти! 

— Па, Мартине Петровићу, — покушах ја једном 
да му приметим, — Иван Васиљевић Тамни никад 
није ни постојао, него је постојао Иван Васиљевић 
Грозни. А Тамним су назвали кнеза Василија 
Васиљевића. 


— Хајд не причај! — слокојно би ми одговорио 
Харлов: — треба да знаш да кад ја кажем, значи да 
је тако! 


Једном га моја мама некако у очи похвали због 
његове, збиља, необичне несебичности. 

— Ех, Наталија Николајевна! — прозбори он ско- 
ро љутито: — нашли сте за шта да ме хвалите! Па 
ми, властела и господа, и не смемо иначе; да се ни- 
каква тамо бараба, какав ћата, подвластан човек 
не дрзне ни да помисли о нама нешто лоше и не- 
часно! ја, Харлов, ено вам откуд своје порекло и 
име водим. . . (ту он указа прстом врло високо изнад 
себе у плафон)... па зар ја наопако да на част и 
углед не пазимр! Та како би тако што могућно 
било2! 

Други пут опет надари ђаво једног високог чи- 
новника који је био наш гост, да се мало прошегачи 


1 Фински. — Прим, прев, 

са Мартвном Петровићем. Овај некако опет помену 
свог пра-прадеда „Вшеђанина" Харлуса који је не- 
кад дошао у Русију... 

— је л за време цара Радована2 — прекиде га 
великодостојник. 

— Не, није за цара Радована него за владе Ивана 
Васиљевића Тамног. 

— А ја, видите ли, мислим да је род ваш далеко 
стародревнији, те да иде чак до препотопских вре- 
мена, кад је на свету још мастодоната и мегалогерија 
било... 

Ти учени називи били су потпуно непознати нашем 
Мартину Петровићу; но он ипак одмах осети да би 
овај велики господин да се шегачи с њим. 

— Може бити, -— набрекну он на госта, — 
наш род је, збиља, много стар: у оно време, кад је 
мој пра-прадед у Москву дошао, живела је у њој 
једна будалчина, ништа лошија од вашег превасход- 
ства, а такви се зевзеци само једном у хиљаду го- 
дина рађају. 

Велики господин сав позелене, а Харлов одману 
главом назад, истури браду, фркну, диже се и оде... 
После два три дана ето ти га опет код нас. Мама 
поче да га коре. 

— То му је за памет, господарко, — прекиде је 
Харлов: — нек не срља као слеп. Прво питај с ким 
имаш посла. Млад је он и зелен, треба му нос убри- 
сати. 

Тај велики господин је био скоро једних година 
са Харловом; али овај џин је био навикао да све 
људе сматра за недорасле. Много се у себе уздао, 
и никога се на свету није бојао. 

— Зар мени неко шта може2 Где је тај човек на 
свету2 — питао би он, па би наједном почео да се 
кикоће кратким, али громким смехом. 


|| 


Моја мајка је веома пазила и бирала с ким ће да 
се упознаје, но Харлова је примала од свег срца и 
за много шта би му кроз прсте прогледала: он јој 
је, пре двадесет пет година, спасао живот, задр- 
жавши њене кочије на ивици дубоког понора у који 
су се њени коњи већ били сурвали. Конопци и ждреп- 
чаници се покидаше, но Мартин Петровић не пусти из 
руку точак који је стигао био да дохвати — мада 
му је крв испод ноката шиктала. 

Моја мајка га је и оженила: дала је за њега своју 
седамнаестогодишњу храњеницу, у њеном дому од- 
раслу. Њему је тада било четрдесет година. Жена 
Мартина Петровића била је слабуњава, — причају 
да ју је он, после венчања, на длану у свој дом унео, 
— и с њим није дуго поживела. Али му је родила 
две кћери, 

Моја мати је и после њене смрти указивала по- 
кровитељство Мартину Петровићу: она је сместила 
старију му кћер у губернијски пансион, затим јој 
нашла младожењу — и већ је и за млађу имала дру- 
гог на очима. 

Харлов је био ваљан економ, земље је имао око 
триста десетина, па је своје имање мало по мало 
у добро стање довео, а како су га сељаци слушали 
и вољно му радили — о том и да не говоримо! 

Због своје гојазности, Харлов скоро никад није 
ишао пешке: „земља га није држала". Он би се 

свуда возио на сниским лаким дрошкама и сам би 
терао коња, мршаву, матору кобилу са ожиљком од 
ране на плећки: ту је рану она добила у битки на 
Бородину, под наредником каваљеријског пука. 

Та кобила је стално храмала некако на све четири 
ноге уједаред; кораком ићи није могла, него би са- 
мо потскакујући каскала. Пасла је штавољ и пелен 
на увратинама, што ја ни код једног коња нисам 
опажао. Сећам се, ја никад нисам могао да ра- 
зумем како је могла таква рага да вуче онакав стра- 
шан терет. Не смем ни да поновим колико се пудова 
рачунало да има наш сусед. 

Иза леђа Мартина Петровића возило се на лаким 
дрошкама његово црномањасто слушче — козачић 
— Максимка. Прибивши се свим телом и лицем уз 
свог господина и одупирући се босим ногама о задњу 
осовину кочија, он је изгледао као неки листић или 
црвић који је случајно пао на исполински труп што 
се пред њим дизао. 

То исто слушче је једном недељно бријало Мар- 
тина Петровића. Да би извео ту операцију, он би 
се, тако причају, пео на сто; неке шаљивчине су 
уверавали да је он морао да трчи око браде свога 
господара. 

Харлов није волео дуго код куће да се задржава, 
те смо га стога често могли видети где се вози на 
свом вечно једном те једном екипажу, са уздама у 
једној руци (другом се он ирошки, изврнувши и 
истуривши лакат, одупирао о колено), са омањим 
старим качкетом на врх главе. Он је ведровољно 
гледао око себе својим медвеђим очицама, довикивао 
би громовним гласом понеку реч сваком сељаку, 

занаглији, трговцу, које ди на путу срео. Поповима, 
које очима није могао да види, добацивао би стално 
свакојаке масне изразе, а једном, стигавши ме (ја 
бејах пошао с пушком да се мало прођем), тако за- 
плаши виком зеца који се беше крај пута шћућурио, 
да ми је до ноћи у ушима звонило. 


Ш 


Мајка би моја, као што рекох, свесрдно примала 
и дочекивала Мартина Петровића. Она је знала какво 
је дубоко поштовање осећао он према њеној лич- 
ности. 

„Права властеока! Госпођа! Наше горе лист!" — 
тако се он о њој изражавао. 

Он ју је волео као своју добротворку, а она је 
опет у њему гледала оданог јој дива који се ни часа 
не би колебао да за њу сам на читаву руљу мужика 
кидише: — па мада се није предвиђала чак ни мо- 
гућност неког таквог судара, ипак, по појмовима 
мајкиним, како је била без мужа (она је рано остала 
удова), такав заштитник, као што беше Мартин 
Петровић, није никад на одмет. Осим тога, он је био 
човек искрен и отворен, ником се није улагивао, 
новац на зајам није тражио, вотку није пио — а ни 
глуп није био, мада скоро никаквих школа није имао. 

Кад се једном одлучила била да напише тестаме- 
нат, она' позва њега за сведока, а он се нарочито 
одвезао кући по наочари, без којих писати није мо- 
гао. Па баш и с наочарима на носу он је с тешком 
муком, шмркајући и зној са чела бришући, успео да 
нацрта свој чин, име и презиме, при чем су му слова 
испадала огромна, четвртаста, са старинским скра- 

ћеницама и увојцима. А свршивши своје дело, изјави 
да је уморан, и да је њему — а писати, а буве 'ва- 
тати — „један и исти враг". 

Да, моја мајка га је много ценила... али даље од 
трпезарије њега код нас нису пуштали. јер нека јака 
дува је од њега ишла: осећао се мирис земље, шум- 
ске суховине, барског муља. 

„Као да је бикове по риту вијао!" — уверавала 
је моја стара дадиља. 

За ручак би Мартину Петровићу постављали у 
углу засебан сто — он се на то не би налазио увре- 
ђен: тако је бар био комотнији при јелу: а јео је, 
како, ја мислим, нико још од времена једнооког џина 
Полифема није јео. 

За њега би се увек, на самом почетку ручка, спре- 
мио, ради сигурности, лонац каше од једно три оке. 
„Иначе ћеш ти више од мене појести!" шалила би 
се моја мајка. — „Па више ћу и појести, него шта!" 
— одговарао би јој Мартин Петровић, добродушно 
се смешећи. 

Мајка је волела да слуша његове погледе и разла- 
гања о неком пољопривредном предмету: али дуго 
није могла да издржи његов громовит глас. 

— Ама шта је то с тобом! — клицала би она: — 
требало би да се лечиш, брате! Оглувићу од те 
твоје пусте гласине! 

— Наталија Николајевна! Добротворе мој! — од- 
говарао би јој обично Мартин Петровић. — Па ја 
нисам господар од свог грла. А и какав би ту лек 
нешто могао учинити Него — ево — сад ћу мало и 
да поћутим. 


И збиља, никакав лек не би ништа могао с Мар- 
тином Петровићем учинити. А он никад није ни био 
болестан. 

Причати није знао, а није ни марио за причање. 
„Од дугог говора човек се задува", — примећивао 
би он са прекором. Само кад бисмо некако навели 
на дванаесту годину! (он је служио у последњој од- 
брани и добио бронзану медаљу, коју би о празни- 
цима носио на владимирској трачици), кад би га по- 
чели да питају о Французима, — он би нам причао 
понеке анекдоте, премда би при том стално тврдио 
да никакви Французи, прави, нису тада у Русију ни 
дошли, него тако... које какве гладнице дотрчале 
да се наједу, да пале и пљачкају, и да је он лично 
многима од тих адраповаца, кад би их негде у шуми 
нашао, „намецао леђа". 


М 


А међутим, и на тог несавладљивог, у себе поуз- 
даног дива наилазили су тренутци сете и тешких 
мисли. Без икаквог видног повода, он би тек на- 
једном почињао да се тешко осећа; затварао би се 
сам у собу, па би тамо брујао — збиља брујао, као 
читав пчелињи рој; или би дозивао свог „козачића" 
— слушче Максимку, па би му наређивао или да му 
чита на глас из једне, залутале у његову кућу књиге 
распарчаног Новиковљевог „Одмарајућег се Тру- 
дољупца", — или да му пева. 


1 ТЈ. 1812-ту годину: Наполеонов поход и пропаст у Ру- 
сији. 

А Максимка, који је, чудном игром случаја, знао 
да чита, сричући на слогове, — лаћао би се са обич- 
ним пресецањем речи и смешним премештањем на- 
гласка — узвикује реченице, на форму ове: — „али 
човек страстан изно-си из овог празног места које 
он на-лази у стварима, сасвим противне по-следице. 
Свака ствар за себе, говори он, није кадра да ме 
учи-ни срећним!" — и т. д. или би отегао оним 
нај-најтањим гласком сетну-невеселу песмицу у ко- 
јој му се могло разабрати само: „И...и...е...И... 
Ада иуаснај 2 о Са у чун ОИ лаае Ио И ак Иће ке 19 

А Мартин Петровић би махао главом, жалио се 
на таштину и пропадљивост свега на свету; на то 
како ће све отићи устаман, увенуће као трава; мину- 
ће све што постоји — и неће га бити! 

Наишао је негде на неку слику: на њој је била 
свећа на коју са свих страна дувају ветрине; доле 
је био потпис: „овакав је живот човеков!" Врло му 
се допала та слика, па ју је обесио на зид у свом 


кабинету. Али у обично — не меланхолично — вре- 
ме, извргао би је лицем према зиду, да га не расту- 
жује. 


Харлов, тај колос, бојао се смрти! Али религији, 
молитвама он, чак ни у нападу меланхолије, није 
радо прибегавао: он се и ту више уздао у своју 
сопствену памет. Неке нарочите побожности код 
њега није било; у цркви се ретко виђао, Додуше, он 
је говорио да у цркву не иде тобоже из тог узрока 
што се, по размерима свога тела, бојао да не истисне 
све напоље. 

Његови наступи меланхолије би се обично сврша- 
вали тим што би Мартин Петровић почињао да зви- 

жди —— па би тек наједном својим громовитим гла~ 

сом наредио да му прежу у кочије, па се дигне куд 

било у суседство, јуначки и изазивно тресући сло- 

бодном руком изнад штита од качкета, као да би 

тим целом свету да довикне: сви сте ми ви опст 

сићушни и незнатни, — море ми је опет — до колена! 
Одједном рећи — прави Рус! 


М 

Атлети и јуначине, слични Мартину Петровићу, 
већином су флегматици; он би се, напротив, лако 
наљутио ин плануо. Нарочито га је из стрпљења из- 
водио брат покојне његове жене, неки Бичков, који 
је, пола у улози дворског будале, пола из милости 
прихваћеног, нашао склоништа у нашој кући. још у 
раном детињству неко му даде име Сувенир, те је 
тако за све нас остао Сувенир, чак и за слуге који 
су му, додуше, одавали част ословљавајући га као 
— Сувенира Тимофејића. 

Правог свог имена он канда ни сам није знао. То 
беше човек мизеран, од свију презиран: једном речи, 
готован и чанколиз. На једној страни вилица није 
имао ниједног зуба, те му је његово сићушно, збрчка- 
но лице изгледало искривљено. Свуда се незван тр- 
пао: и у девојачку се собу увуче, или у канцеларију, 
у селу код, попова, или кмету у кућу; одасвуд га 
гоне, а он се само јежи, жмирка својим косим очи- 
ма — али и смех му је бедан и никакав: као да воду 
из стаклета испљускује. 

Увек ми се чинило: кад би Сувенир имао пара, из 
њега би изашао најскрнавнији, најпоганији човек, 
неморалан, зао, чак звер. А овако му је нокте си~ 

ротиња сасекла. Пиће је добијао само о празницима. 
Одевали су га прилично, по наредби моје матере, 
јер би јој он увече при пикету или бостону, кад 
нема кога другог, друштво правио. 

Сувенир би непрестано понављао: „Са' ћу ја то, 
са' ћу ја". — „Ама шта ти је то „са' ћу'2" — за- 
пита љутито моја мати. 

Он одмах одбаци руке за леђа, скуњи се па тела: 
„Како заповедате!"' 

Иза врата ослушкивати, сплеткарити. а што му је 
главно: заједати -— друге бриге и занимања он није 
имао — и заједао је свет тако баш као да је имао 
право на то, баш као да се целом свету за нешто 
светио. 

Мартина Петровића је звао „братом“, и страшно 
му је досађивао. 

— А зашто сте ви сеју Маргариту Тимофејевну у 
гроб отерали2 — нападао га је он, вртећи се пред 
њим и церекајући се. 

Једном је Мартин Петровић седео у билијарској, 
хладовној соби, у којој никад нико ниједне муве није 
виђао — а коју је наш сусед, непријатељ оморине и 
сунца, стога веома волео. Седео је између зида и 
билијара. Сувенир се смуцао око његове „телесине", 
задиркивао га; бекељио се на њ... Мартин Пе- 
тровић хтеде да га одгурне — па измахну обема 
рукама, испред себе. Срећа Сувенирова те стиже да 
отскочи —- дланови његовог „брата" сударише се 
са билијаром — и тешки сеоски билијар одлете са 
свих шест завртњева... 

У какву би се лепињу претворио Сувенир да је 
доспео у те атлетске руке! 

ја сам одавна био радознао да видим како ли је 
своје лично насеље удесио Мартин Петровић, како 
ли мора да изгледа његова кућа. Једном му се по- 
нудих да га на коњу отпратим до јескова (тако се 
звало његово имање). 

— Гледај га! "Оћеш да видиш моју државу, — 
прозбори Мартин Петровић. — Па изволи! И башту 
ћу ти показати, и дом, и гумно — и све. У мене ти 
има сваког добра на свету. 

Те тако одосмо. Од нашег села до Јескова рачу- 
нало се свега три врсте. 

— Ето то ти је моја кнежина! — загрме најед- 
ном Мартин Петровић, трудећи се да окрене своју 
непомичну главу и ширећи руке и десно и лево. — 
Све је то моје. 

Властеоство се Харловљево налазило на вршини 
положитог брега; доле, према омањем рибњаку, ре- 
ђало се неколико трошних сељачких уџерица. Крај 
рибњака, на клупи, једна старица у клечаним скути- 
ма лупала је пратљачом по згужваном рубљу. 


— 0, Аксита! — рикну на њу Мартин Петровић, 
али тако да читаво јато врана прну са суседног ов- 
сишта у облаке... — Чичи своме гаће переш»2 


Стара се окрену и до појаса поклони. 

— Перемо, баћушка, да шта ћемо, — зачу се њен 
слаб глас. 

— Наравно. Ето, погледај, — настави Мартин 
Петровић, касајући поред оронулог плота, — ово је 
моја конопља; а она тамо — сељачка; разлику ви- 
диш2 А ово ти је мој воћњак; те јабуке сам све ја 
сам својом руком садио, и оне врбе — такође. А 

пре ту ни дрвета није било. Тако ћеш и ти — зато 
сад гледај па учи. 

Свратисмо у двориште, ограђено тарабом. Одмах 
се спрам калије дизало стародревно кућно крило са 
сламним кровом; са стране стојало је друго крило, 
новије, и са мајушним мецанином — али и оно на 
„кокошијим ножицама". 

— Ето и ту можеш да се поучиш, — прозбори 
Харлов, — видиш ли у каквој су страћари очеви 
наши живели; а јаком погледај какве сам ја дворе 
себи саградио 

А и ти његови „двори" су личили на кућицу од 
карата. 


Пет шест паса, један од другог чупавији и ружни- 
ји, заарлукаше кад нас осетише, 

— Чобански! -— примети Мартин Петровић. — 
Прави кримски! Шибе, не било вас! Гле како се 
склептали — као курјаци! 

На степенима новог дома указа се један младић 
у дугом нанкинском балахону, муж старије кћери 
Мартина Петровића. Вешто прискочивши до кочија, 
он пажљиво придржа испод лакта таста који је сила- 
зио — па чак учини једном руком као да ће да при- 
хвати и џиновску ногу коју онај, нагнувши се напред 
трупом и захукавши се, умало што преко седишта 
не пребаци. Затим поможе и мени да сјашем с коња. 

— Ана! — ускликну Харлов: — Наталије Нико- 
лајевне синчић изволео код нас. Лепо да ми га доче- 
кате и част му укажете. А где је Јевлампијушка2 
(Ана му је била старија, Јевлампија млађа кћи). 

— Није код куће; отишла у поље да набере киту 

различка, — одазва се Ана, промоливши се кроз про- 
зор на врата. 

-— Има ли сира2 — запита Харлов. 

— Има. 

— А скорупа2 

=— Има и скорупа. 

— Овамо с њим на сто, а ја ћу дотле да им ка- 
бинет покажем. — Извол те овамо, овамо, — додаде 
он, окренувши се мени и зовући ме кажипрстом. Сад, 
у његовој кући, није ми више „ти" говорио: домаћин 
треба да је пристојан. Поведе ме ходником. 

— Ето где вам ја боравим, — прозбори он, ко- 
ракнувши постранце преко прага широких врата, — 
а ево и мог кабинета. Извол'те! 

Показа се да је тај кабинет једна велика соба, 
немалтерисана и скоро празна. По зидовима, по не- 
симетрично побијеним ексерима, висиле су две на- 
гајке, тророг из боје изашао шешир, пушка двоцев- 
ка, сабље, некакав чудан коњски ам са дакарним 
плочама, и слика која је приказивала запаљену све- 
ћу изложену ветровима. У једном углу је стојао не- 
какав дрвени диван, покривен шареницом. Читави 
ројеви мува зундарали су испод плафона; иначе је 
у соби било хладно; само се тешко осећао онај 
нарочит шумски мирис који је Мартина Петровића 
свуда пратио. 

— Но — ваља л' мој кабинетг — запита ме Хар- 
лов. 

— Не мож' бити бољи. 

— Погледај само — тамо ми виси холандски ам, 
— настави Харлов, враћајући се опет на „ти". —— 


60 


Диван ам! С Чивутином сам се трампио. Погледај 
га само! 

— Добар ам. 

— Врло практичан! Омиришни га само! Каква је 
го кожа! — ја омирисах ам. Од њега се осећао уже- 
жен рибљи зејтин — и ништа више. 

— Па седите -— ето ту на столици, будите ми 
мио гост, — прозбори Харлов, па се и сам спусти 
на диван и као да задрема, зажмурни, чак поче и да 
рче. ја се ћутећи загледах у њега и нисам довољно 


могао да му се надивим: грдосија — и ништа дру- 
го! Он се наједном трже. 
— Ана! — развика се он, а при том му се његов 


огроман трбух диже и спусти, као талас на мору: 
— шта је то, брате, с тобом Зар ти не чујешт 

— Све је готово, баћушка, само извол'те, — раз- 
легну се глас његове кћери. 

Ја сам се у себи чудио брзини са којом су се из- 
вршивале заповести Мартина Петровића, па пођох 
затим у салон, где на столу, покривеном црвеним 
чаршавом са белим шарама, већ беше спремљена з3- 
куска: сир, скоруп, пшенични хлеб, чак и ситан ше- 
ћер са сувим грожђем. 

Док сам се ја борио са сиром, Мартин Петровић, 
љубазно промумлавши: „Ручај, синовче, ручај, соко- 
ле, не замерај сеоском јестиву", — опет седе у угао, 
па опет као да задрема. 

Преда мном је непомично, са обореним очима, 
стојала Ана Мартиновна, а кроз прозор сам могао 
да видим како је њен муж шетао, водао по двори- 
шту мог јахаћег коња, сопственим рукама тарући и 
гладећи ланчић од жвала. 

Моја мајка није трпела старију кћер Харловљеву. 
Више пута би рекла да је охола. Та Ана Мартинов- 
на скоро никад није ни долазила до нас, да мајци 
укаже част и поштовање, и, у присуству моје ма- 
тере, држала се укочено и хладно, мада се мамином 
добротом и заузимањем школована у пансиону, па и 
удала, и на дан венчања добила од ње хиљаду ру- 
баља, и жут турски шал, истина, већ мало ношен. 


То беше жена средњег раста, сувоњава, врло жи- 
ва и окретна, са смеђом, густом косом, са лепим 
црномањастим лицем, са кога су малко чудновато, 
али пријатно сијале бледо-плаве, узане очи. Нос је 
имала прав и фини, усне танке а браду малко заши- 
љену. 

Сваки ко би је видео јамачно би помислио: „Гле, 
каква си ти паметница и — пакосница!" — И крај 
свега тога на њој је било нешто врло привлачно; 
чак тамни младежи, расути као ељдина зрнца по 
лицу јој, лепо су јој стајали и појачавали су осећа- 
ње што га је она изазивала. 

Туривши под мараму руке, она ме је крадом — 
одозго на ниже (ја сам седео, а она је стојала) — 
погледала. Неки зао осмех прелазио је преко њених 
усана, преко образа, у сенци дугих трепавица. 

„Ах ти, размажени господичићу!" — баш као да 
ми је говорио тај њен осмех. 

Сваки пут, кад би дисала, ноздрве су јој се лако 
шириле — и то је било малко чудновато; но ипак, 
мени се чинило да, кад би ме заволела та Ана Мар- 
тиновна, или кад би само хтела да ме пољуби тим 

својим тананим, чисто грубим уснама — ја бих од 
усхићења до таваница потскочио. 

Ја сам знао да је она била врло строга и тачна, 
да су је се сеоске жене и девојке као ватре бојале 
— али шта мари! Ана Мартиновна је потајно узбу- 
ђивала моју уобразиљу. .. Уосталом, ја тада тек што. 
сам био навршио петнаест година, —— а у тим годи- 
нама... 

Мартин Петровић се опет прену иза сна. 

— Ана! — викну он: — отсвирај нам нешто на 
клавиру... Млада господа то воле. 

Ја се осврнух: у соби збиља стојаше нека жалосна 
прилика клавира. 

— Разумем, баћушка, — одговори Ана Мартинов- 
на. — Само, шта да им свирам> Њих то неће зани- 
мати. 

— Па што сам те онда школовао у пансиону2 

= Све сам поборавила... а и жице се испрекн- 
дале. 

Глас је у Ане Мартиновне био веома пријатан, зво- 
нак и чисто жалбен... на форму оног што бива у 
птица грабљивица. 

— Но, — изговори Мартин Петровић па се за- 
мисли. — Но, — поче он опет: — а је л по вољи 
гумно да видите. Валођка ће вас одвести! — Еј, Ва- 
лођка! — викну он своме зету, који је непрестано 
по дворишту с мојим коњем ходао, — одведи их до 
гумна... и уопште... покажи наш домазлук. А ја 
морам мало да отспавам. Да! Срећан вам останак! 

Он изађе напоље, а ја за њим. Ана Мартиновна 
одмах поче брзо и чисто љутито да успрема сто. На 
прагу од врата ја се окренух и поклоних јој се; но 

она баш као да и не примети мој поздрав, само се 
опет осмехну, али још пакосније но малочас. 

Ја узех од Харловљевог зета свог коња па га по- 
ведох за узду. Пођосмо заједно на гумно, — али 
како тамо ништа нарочито не пронађосмо, а при том 
он у мени, као у младом дечку, није ни могао прет- 
постављати неку велику љубав према економији, — 
то се ми вратисмо преко воћњака на друм. 

Ја сам добро познавао тог Харловљевог зета: звао 
се Сљоткин, Владимир Владимировић. Он је био си- 
роче, син незнатног чиновничића, пуномоћника моје 
матере, и њен васпитаник. Прво је био дат у школу 
нашег округа, после је ступио у нашу „Баштинску 
канцеларију", затим га записаше на службу по др- 
жавним магацинима, а најзад га оженише ћерком 
Мартина Петровића. 

Моја мати га је звала Чифучетом, и он је, збиља, 
својом кудравом главом, својим црним и вечно вла- 
жним, као кувана шљива, очима, својим орловским 
носом и широким броћастим уснама, потсећао на 
јеврејски тип; само му је боја коже била бела, и био 
је уопште прилично леп млад човек. 

По нарави је био услужан, но само док не би био 
у питању његов лични интерес. Иначе би се очас 
збунио због своје пусте грабљивости, па би чак и 
до суза долазио. Због каквих трица готов је био 
цео дан богорадити и кукати, сто пута потсећати 
на дато му обећање, и наћи се горко увређен и цви- 
лити ако му се оно одмах не испуни. 

Волео је да луња пољем с пушком; па кад би му 
се десило да улови зеца или патку, он би са наро- 
читим осећањем трпао свој плен у ловачку торбу, 
говорећи: 

„А сад, брате, батали! јаком ћеш ти мене 
да послужиш!" 


— Добро вам ово коњче, — проговори он својим 
тепавим гласом, помажући ми да се попнем на се- 
дло. — Е, таки да ми је коњ! Али куд ћу ја! Немам 


ја те среће. Кад бисте мајку вашу замолили... да 
је потсетите. 

— А јел вам обећала2 

— Ех да је обећала! Није; но ја сам рачунао да 
би она, по великој својој дарежљивости.... 

— Па што се Мартину Петровићу не обратите7 

— Мартину Петровићу! —- понови отегнуто 
~ љоткин, — Па њему је — а ја, а какво било ни- 
штавно слушче Максима, свеједно. Бедан је и јадан 
наш живот под његовим кровом, и никакве пажње 
ни награде не видимо ми од њега за сав наш труд. 

— Та шта говорите! 

— Тако ми Бога! Кад он једном рекне: „моја је 
реч света", то као да је на пању отсекао. Молио га, 
не молио — свеједно ти је. А и Ани Мартиновној, 
мојој супрузи, не указује се онака пажња као њеној 
сестри јевлампији Мартиновној. 

— Ах, Гослоде Боже мој, — шта је ово наопако! 
- - прекиде он сам себе, па очајно пљесну рукама. 

- Погледајте само! Читаву десечану мерицу овса, 
нашег овса, некакав несретник нам покосно. Шта 
велите на то2 Е па живи ти сад ту! Разбојници, ара- 
мије! Ето, право имају они што кажу: не веруј је- 

скову, Бескову, јерину, Бјелину! (Тако су се звала 
четири околна села). Ах, ах, шта је то у зао час! 
Та то је за читаво подруг, па чак и за два рубља 
штете! 

У гласу Сљоткиновом се скоро јецање чуло. ја 
ободох коња па одлетех да не слушам његову кук- 
њаву. 

Но вапаји Сљоткинови још долетаху до мог слу- 
ха, кад се наједном, на друмском савијутку, суко- 
бих са том истом другом кћери Харловљевом, јев- 
лампијом, која је, по речима Ане Мартиновне, отишла 
била у поље да набере различка. 

Пун венац тога цвећа вио јој се око главе. Покло- 
нисмо се једно другом ћутећи, 

И Јевлампија је била доста лепа девојка, исто као 
и сестра јој, али само на други начин. Раста је била 
високог, пуног; све је на њој било велико: и глава, 
и ноге, и руке, и као снег бели зуби, а нарочито 
очи, рељефне, са павлаком, загасито плаве, као би- 
серје. Све је на њој било чак монументално (није 
узалуд она била Мартина Петровића кћи), али лепо. 

Своју плаву бујну косу просто није знала куд да 
дене, па би је трипут око темена обмотавала. Уста 
су јој била дивна, свежа као ружица, малинине боје, 
и кад би говорила, средина горње уснице би јој се 
врло мило дизала. Али у погледу њених огромних 
очију било је нешто дивљачно и скоро сурово. 


„Слободарка, козачка крв", — тако би за њу го- 
ворио Мартин Петровић. 


Ја сам је се прибојавао... Мене је та достојан- 
ствена лепотица потсећала на њеног оца. 

Одјахах још мало даље па чух како је запе- 
вала једначитим, снажним, малко оштрим, правим 
сељачким гласом. Затим наједном умукну. ја се освр- 
нух па је са врхунца брега угледах где стоји поред 
Харловљевог зета пред покошеним парчетом овси- 
шта. Онај је млатарао рукама и показивао јој, а она 
се није покренула. 

Сунце је обасјавало њену високу појаву и јарко се 
плавио венац од различака на њеној глави. 


|Х 
ја сам вам, канда, већ говорио, господо, да је моја 
мајка и за ту другу Харловљеву кћер уочила и спре- 
мила била младожењу. То беше један од најсиро- 
машнијих суседа, армијски мајор у оставци, Житков, 
Гаврило Фјодулић, човек већ у годинама, и као што 
се он сам, не без неке таштине, и чисто препоручу- 
јући вам се, сам о себи изражавао: „човек који је и 

на ситу и на решету био". 
Био је слабо писмен и приглуп, али се потајно на- 
дао да ће се једног дана наћи код моје мајке као 


ишпан, јер је он себе сматрао за „делатника — из- 
вршиоца". 

„Да тражите од мене друго шта, то ћу ја и тако 
и тако, али зубе геаку избројати — у том вам се 
послу ја до танчина разумевам" — говорио би он, 
скоро шкрипећи сопственим зубима: — „јер сам ја 
то научио, — објашњавао је он, — у пређашњој 


мојој дужности." 

Да је тај Житков био мало мање глуп, он би лако 
могао увидети да доспети код моје матере за ишпа- 
на није било за њега никаквих изгледа, јер би се у 

том случају морало наћи неко друго добро место за 
тадашњег нашег ишпана, неког Квицинског, веома 
карактерног, способног Пољака, у коме је моја матн 
имала потпуно поверење. 

Лице је Житковљево било дугуљасто, коњско; све 
је било зарасло у прашњаво-плавим маљама, чак и 
образи испод очију су били сасвим зарасли. У нај- 
већим мразевима оно би све било покривено силним 
знојем, као неком росом. 

Чим би угледао моју матер, он би се одмах укочио 
и као проштац истегао, глава би почела да му се 
тресе од усрдности, огромне ручерде би лупкале по 
бедрима, и сва појава као да је вапила: 

„Заповедај само — па ћу ти на шта хоћеш по- 
летети!" 


Моја мати се није варала у погледу његових сло- 
собности, што јој, међутим, није сметало да се ипак 
брине о његовој женидби са Јевлампијом. 

— Само, хоћеш ли моћи ти с оним змајем од де- 
војке на крај изаћи, роде мојг — запита га она 
једном. 

Житков се самозадовољно осмехну. 

— Ама молим вас, Наталија Николајевна! Читаву 
сам чету ја у реду држао, као на нокту су ми ишли, 
па зар то... Ама ово је ситница — ништа лакше. 

— Оно је чета, роде мој, а ово је девојка властео- 
ског рода и племена, женска страна, — примети моја 
мати незадовољно. 


— Молим вас! Наталија Николајевна! —- опст 
ускликну Житков. — Све смо ми то у стању да ра- 
зумемо. једном речи: господско дете, нежна особа. 


68 


— Но! — одлучи, најзад, мати. —— Само знај: Јев- 
лампија неће дати да се с њом неко титра! Та не 
зна за шалу! 


Х 


Једном, ствар је била јуна месеца, дан се клонио 
к вечеру — служитељ нам јави да је дошао Мартин 
Петровић. Моја се мати мало зачуди: ми га. доду- 
ше, већ недељу дана нисмо видели, али он тако касно 
никад није долазио. 

—- Нешто се морало десити! — ускликну мати по- 
лугласно. 


На лицу Мартина Петровића, кад је упао у собу 
и одмах се спустио на столицу крај врата, видео се 
такав израз, оно је било тако замишљено, па чак и 
бледо, да моја мати и нехотице понови свој усклик. 

Мартин Петровић се загледа у њу својим малим 
очима, поћута, тешко уздахну, опет поћута, па из- 
јави, најзад, да је дошао по једној ствари... која је 
такве природе да из узрока... 

Промрмљавши те невезане речи, он се наједном 
диже па изађе. 

Мати зазвони, нареди ушавшем лакеју да одмах 
стигне и неизоставно врати Мартина Петровића, али 
овај беше већ стигао да седне у своја кола и да оде. 

Сутрадан је моја мати, коју су чудан поступак 
Мартина Петровића и необичан израз његовог лица 
подједнако били изненадили, па чак и забринули, 
хтела већ да му пошље нарочитог човека, кад се он 
и сам појави пред њом. Овога пута је био спокој- 
нији. 

= Говори, баћушка, говори, — ускликну мати, 
чим га је опет угледала, — шта је то с тобом2 ја 
сам, бога ми, синоћ помислила: Господе! — поми- 
слих ја — да није наш старац шенуо памећу2 

— Нисам ја шенуо, госпо, разумом својим, — од- 
говараше Мартин Петровић: — нисам ја тај човек. 
Него ми је потреба да се с вама посаветујем. 

— О чем2 

—— Само се сумљам да вам ово не буде непри- 
јатно2 

— Казуј, казуј, роде мој, али само што простије. 
Не узнемируј ме! И какво ти је то твоје „сумљам 
се"! Говори, брате, љуцки. Или је зар опет мелан- 
холија на тебе наишла 2 

Харлов се натушти. 

— Не, није меланхолија, она на мене кад се ме- 
сец мења наилази. Него допустите да вас запитам, 
гослођо, шта ви мислите о смрти2 

Моја мајка се запрепасти. 

— О чем2 

= О смрти, Може ли смрт кога било на овом све- 
ту поштедети 2 

— Шта ти опет сад у главу дуну, роде мојг Ко 
је између нас бесмртан2 јер ето, куд ћеш већег и 
жешћег дива но што си ти, па и теби крај мора доћи. 

= Доћи ће, ох, доћи ће! — прихвати Харлов па 
обори главу. — Десило ми се у сну једно ма- 
штање, неко претсказање. .. — отеже он најзад. 

— Шта кажеш — прекиде га мајка. 

— Снено маштање, — понови он. — Јер ја сам 
сновидац, визионар. 

— Ти 

— Ја, ја! Зар нисте зналиг — Харлов уздахну. 
— Но, па ето вам... Легнем вам ја, госпођо, пре 
недељу дана, а баш уочи Петровских поклада; лег- 
нем после ручка да сс мало одморим. Но... и заспах! 
И видим, као да ми у собу наједном бану неко врано 
ждребе. Па се то ждребе разигра, и поче зубе да 
кези. А ждребе врано као бумбар. 

Харлов ућута. 

— Но, па — проговори мати. 

— Па кад се обрну то исто ждребе, па кад се 
ритну. .. довати ме у леви лакат, баш где жила про- 
лази!... Пробудим се, а моја вам се рука укочила, 
па ни мрднути, и лева нога исто. Е рекох — ово је 
капља: сташе жмарци низ леђа да ми миле... још 
ми се ни сад нису смирили. Чим отворим песницу, 
а они се разиграју. 

— Па ти си то, Мартине Петровићу, морао не- 
згодно на руку лећи. 

— Не, госпођо. Немојте тако да говорите! То је 
мени опомена... Значи, дошао ми је крај!... 

— Иди молим те! — поче већ мајка. 

— Опомена! Спремај се, вели, човече! И стога ја, 
госпођо, ево шта бих хтео да вам кажем и наручим, 
ни мало не оклевајући. Не желећи, — развика се 
наједном Харлов, — да ме смрт затече кад јој се 
не надам, ја сам овако одлучио у мојој глави: да 
поделим сад одмах, док сам још жив и здрав, своје 
имање између мојих кћери, Ане и јевлампије, — она- 
ко како ми то Бог на душу пошље. 

Ту Мартин Петровић застаде, јекну и додаде: 

=— Ни часа не часећи. 

— Лепо. То ти је паметна ствар, — примети моја 
мајка; —- само, ја мислим, не мораш се баш таксе 
журити. 

— Па пошто ја желим у овој ствари, — настави 
Харлов још више повисивши глас, — да очувам по- 
требан ред и законитост, то најпокорније молим ва- 
шег синчића, Дмитрија Сјемјоновића, — вас ја, го- 
пођо, узнемиравати не смем, — молим истог сничи- 
ћа, Дмитрија Сјемјоновића, а већ сроднику мом. 
Бичкову ја то у прву дужност урачунавам -— да при 
извршењу формалног акта и увођења мојих двеју 
кћери, Ане удате, и јЈевлампије, девице — присустзу- 
је. Који акт ће бити на снагу произведен прекосу- 
тра, у дванаестом часу пре подне, на сопственом мом 
имању Јескову, Козјуљкину такође, при учешћу има- 
лаца власти и чинова, који су већ н позвати, 

Мартин Петровић једва доврши тај очигледно но- 
изуст научен и честим уздасима прекидан говор. 
Баш као да му је ваздуха у грудима недостајали: 
побледело му лице опет поцрвене, и он неколико пута 
обриса с њега зној. 

— А ти си већ саставио деобни акт2 — запита га 
моја мајка. — Па кад брже ти то уради2 

— Стигао сам... ох! Ни пио, ни јео нисам... 

— јеси л сам писао2 

— Валођка ми је... ох! помагао. 

— И молбу си предао 

— Предао сам, и суд је одобрио, и окружном 
суду наређено, и привременом оделењу земског су- 
да... ох!... да присуствује наређено. 

Моја мати се осмехну. 

— Па ти си то, Мартине Петровићу, већ сасвим, 

као што му следује, наредио, — и како брзо! Значи, 
ниси паре жалио2 

-— Нисам жалио, госпођо! 

— Па лепо. А велиш да си рад са мном да се 
посаветујеш. Најпосле, не браним, нек иде Мићењка; 
па ћу и Сувенира с њим пустити, и Квицинском ћу 
рећи... А Гаврилу Фјодулића ниси звао 


— Гаврила Фјодулића... господин Житков... од 
моје стране је такође извештен. И он, као младо- 
жења, треба да је ту! 

Мартин Петровић је, очевидно. истрошио био сву 
залиху свог беседништва. Уз то, мени се увек чи- 
нило да он као да није сасвим био наклоњен мла- 
дожењи друге кћери што јој га је моја мати била 
нашла. Он је можда очекивао неку бољу прилику 
за своју јевлампијушку. 

Он се диже са столице па гребну патос ногом. 

— Благодаран сам вам за ваш пристанак. 

— Па куд ћеш сад2 — запита га мати. — Седи, 
човече, мало! Наредићу да ти се закуска донесе. 

— Много сам захвалан, — одговори Харлов. — 
Али не могу... Ох! морам кући. 

Он пође натрашке и хтеде, по свом обичају, поре- 
барке на врата да изађе. 

= Чекај, чекај, — настави моја мајка, — па зар 
ћеш баш целокупно имање, без остатка, кћерима 
да даш2 

— Па наравно — без остатка. 

— Но, а ти сам... где ћеш ти живети2 

Харлов чак замаха рукама. 

— Како где2 Па код своје куће, као што сам и 

дојако живео... тако ћу и унапредак. Каква ту 
може да буде промена 2 

— И ти си у кћери своје и у зетове толико уверен 
и поуздан 2 

— То ви за Валођку изволевате говорити За ону 
пачавру2 Ама ја ћу њега куд зажелим да шљиснем, 
и тамо, и овамо ,. . Каква је његова власт А оне ће 
мене, кћери моје то јест, до гроба хранити, појити, 
одевати, обувати... Него како! Прва њихова дуж- 
ност! Него ја им и нећу дуго очи бости. Моја смрт 
није преко света — ту је, руком да је дохватим. 

— Смрт је у рукама Господа Бога, — примети 
мати, — а то што кажеш, то им је и дужност. Само 
ти мене извини, Мартине Петровићу: старија ти, Ана, 
то сви знамо, позната је гордељивица, а и ова млађа 
ти гледа ко курјак... 

— Наталија Николајевна! — прекиде је Харлов, — 
та шта ви тог... Зар да оне... моја деца... Зар 
да ја... Из покорности да изиђу2г Та њима то ни 
у сну... Да се противе2 Коме2 Оцу рођеном2... 
Зар би се усудиле2 А зар ја не знам и проклети2 
У страху и трепету, у покорности су век провеле, — 
па зар сад наједном!... Господе! 

Харлов се закашља, промукну. 

— Лепо, лепо, — прихвати мати да га умири. — 
Само ја ипак не разумем зашто си ти тако навалио 
да им још сада делиш2 Па и тако би им после 
тебе све остало. Свему је томе, ја мислим, твоја 
меланхолија узрок. 

— Ех, матушка! — скоро љутито јој одврати 
Харлов, — заинтачили сте непрестано ту вашу ме- 
ланхолију! Ту можда одозго нека сила дејствује, 

а ви: меланхолија! Зато сам, госпођо, ја ово наумно, 
што ја самолично, док сам још здрав и читав, у свом 
присуству хоћу да одлучим чије ће шта бити, па 
чиме ја кога наградим, тај тиме нек и влада и го- 
сподари, захвалност нек осећа и указује; па како ти 
је отац и добротвор одредио, то ти имаш за велику 
милост да... 

Глас се Харловљев опет прекиде... 

— Но, доста, доста, роде мој, — прекиде га мајка; 
— јер овако ће ти се и збиља твоје врано ждребе 
појавити. 

— Ох, Наталија Николајевна, не помињите ми 
га, — јекну Харлов. — То је смрт моја по мене до- 
лазила. Опростите, ако сам вас што... А вас, госпо- 
дичићу мој, за прекосутра вас очекивати част ћу 
имати! 

Мартин Петровић изађе. Мајка погледа за њим 
па брижно замахну главом. 

— Није на добро ово, — шапну она; — није на 
добро! Јеси л' приметио, —— обрати се она мени: — 
он говори, па чисто жмирн од сунца; да знаш: то је 
рђав знак. Таквом човеку лежи некакав велики те- 
рет на срцу, и несрећа му прети. Него што је, ту је 
— ти пођи прексутра са Викентијем Осиповићем 
и са Сувениром. 


Хх 


У назначени дан, велик наш породични интов са 
четири седишта, запрегнут са шест кулаша коња, са 
главним „лајб-кучером", седобрадим и гојазним А- 
лексејићем на предњем седишту, лако докаса пред 
улаз у наш дом. Значај акта коме је намеравао да 

приступи Харлов, свечаност с којом нас је он позвао, 
утицали су на моју матер. Она је сама издала на- 
редбу да се запрегне баш тај ванредан интов, и на- 
редила Сувениру и мени да се празнички обучемо: 
она је очевидпо желела да укаже нарочиту пажњу 
према свом штићенику. А Квицински — он је већ и 
иначе свагда ишао у фраку и белој машни. 

Целог пута Сувенир је као сврака чегртао, кико- 
тао се, износио своје мишљење о том да ли ће и 
њему „брата" што дати, па га је већ унапред на- 
зивао безјаком и суклатом. 


Квицински, човек мргодан, једак, не издржи нај- 
зад: 

— Није вас срамота, — проговори он својим пољ- 
ским, разговетним изговором, — непрестано такве 
бљувотине торокати! Зар ви не можсте једном и 
мирно да седите без тих ваших „ником непотребних" 
(омиљен његов израз) свињарија2 

— Са' ћу ја, са' ћу! — промрмља убрисани 
Сувенир, па се загледа својим косим очима у каручни 
прозорчић. 


Не прође ни четврт часа, наши кулаши, који равно- 
мерно касаху, тек почеше да се зноје под, финим ка- 
ишима нових амова — кад нам се већ указаше Хар- 
ловљеви двори. Кроз широм отворену капију улете 
наш интов у двориште. Наш мали форајтор, који је 
ногама једва допирао и до половине коњског трупа, 
још последњи пут са дечачким клицањем потскочи 
на свом меком седлу, лактови старог Алексејића у 
исти мах се раширише и издигоше — зачу се лако 
отегнуто: „Сто-0-ој!"' — и кочије се зауставише. 

Пси нас не дочекаху лавежом, дечаци дворске по- 
слуге у дугим, на пупастим трбусима лако отво- 
ревим кошуљицама — и они се некуд изгубише. 
Сећам се, особито су ме зачудиле брезове гране, по- 
забадане с обе стране улазних степена, баш као на 
Тројичин-дан. 

- Свечаност над свечаностима! — отпева кроз 
нос Сувенир, излазећи први из кочија. 

И збиља, свечаност се осећала на свему. Харлов- 
љев зет је везао био око врата плишану пошу са 
атласном траком, а обукао неки потесан фрак. А 
на глави Максимке, који искочи однекуд иза ње- 
гових леђа, коса је била толико квасом начвакана 
да су му све капље низ лице цуриле. 

Уђосмо у салон ни угледасмо Мартина Петровића 
који се непомично уздизао — збиља уздизао — на 
сред собе. Не знам шта су осетили Сувенир и Кви- 
цински кад су угледали његову ислолинску појаву, 
но ја осетих нешто налик на страхопоштовање. 

Мартин Пегровић се беше обукао у једну сиву 
холаму са црном, крупном, издигнутом јаком, какву 
је вероватно носио последњи позив из 1812 године. 
Жута месингана медаља видела му се на грудима, 
сабља му је висила о бедрима. Леву је руку ставио 
на балчак, десном се ослањао о сто, застрт црвеном 
чојом. Два исписана листа хартије лежала су на том 
столу. 

Харлов се није мицао, чак се ни његово дубоко 
дисање ни дување није чуло. И какво се само до- 
стојанство видело у његовом целом држању, каква 
увереност у себе, у своју неограничену и несумњиву 
власт! Он нас једва приметно поздрави гестом, па 

промукло изговоривши: „Молим!' — указа кажи- 
прстом леве руке у правцу поређаних столица. 

До десног зида салона стојале су обе кћери Хар- 
ловљеве, свечано обучене: Ана у зеленољубичастој 
хаљини са жутим свиленим појасом; Јевлампија — 
у ружичастој, са пунцираним тракама. Крај њих се 
упарадио Житков, у новом мундиру, са обичним из- 
разом тупог и грамжљивог очекивања у очима, и са 
већом но обично количином зноја на рутавом лицу. 


На левој страни салона седео је поп, у изноше- 
ној мантији дуванске боје, стар човек са оштром зе- 
ленкасто-седом косом. Та коса и сетне, мутне очи, 
и велике рапаве руке које као да су и њему самом 
на терету биле, те су му, као неке грудве, лежале 
на коленима; и лојем намазане чизме које су му испод 
мантије вириле, — све је то сведочило о аргатском, 
брижном његовом животу: његова нурија беше врло 
сиромашна. 

Одмах до њега седео је шеф полиције — исправ- 
ник — подебео, блед, неумивен чиновничић, са чисто 
подбулим, кратким ручицама и ножицама, црним 
очима, црним, сасеченим брковима, са сталним, до- 
душе веселим, али бедним осмехом на лицу: за 
њега се знало да безобзирно изнуђава од народа 
мито, и да је тиранин. Али не само властела, но чак 
и сељаци беху се некако навикли на њега па су га 
још и волели! 

Тај човек је врло лежерно па унеколико и пот- 
смешљиво погледао око себе: видело се да га је чи- 
тава ова процедура забављала. У ствари, њега је 
интересовала само претстојећа закуска са раки- 
јицом. 

Но зато адвокат који је седео одмах до њега, неки 
сувопаран човек са истегнутим лицем, узаним за- 
лисцима од ува до носа, што су се носили за време 
Александра Првог — узимао је свесрдно учешће у 
данашњем пословању Мартина Петровића, и није 
одвајао од њега своје велике, озбиљне очи: од по- 
јачане пажње и саосећања он је непрестано мицкао 
уснама, али не отварајући их. 

Сувенир се био пришљамчио уз њега, па се ша- 
патом упусти и у разговор с њим, но пошто је пре 
тога мени дао на знање да је ово први фармазон у 
губернији. 

Привремено одељење земског7 суда састоји се, као 
што је познато, из исправника, адвоката и поли- 
циског пристава; но пристав данас уопште није био 
ни дошао, или се овде у толикој мери био повукао 
да га нисам ни приметио. Уосталом, он је код нас у 
округу и иначе имао надимак: „непостојећи“, као 
што, на пример, има „немуштих". 

ја седох до Сувенира, Квицински до мене. На лицу 
овог практичног Пољака читала се очевидна до- 
сада и јед на овај „ником непотребан" пут, на уза- 
лудно траћење времена... 

— Властеока-госпођа! Властеоске руске фанта- 
зије! — као да је шапутао он у себи... — Ех, бра- 
те, што су ти ти Руси! 


Хи 
Кад смо сви били поседали, Мартин Петровић 
смаче раменима, накашља се, омери нас све својим 


1 Земство — окружна самоуправа. — Прим. прев. 

меднеђим очицама па, уздахнувши, громким гласом 
овако отпоче: 

— Штована господо! ја сам вас данас звао због 
следеће ствари. ја старим, господо, из дана у дан 
сам све слабији и немоћнији... Имао сам већ и опо- 
мену —— самртни час ми се као ноћни лупеж при- 
крада... Зар није тако, баћушка2г — обрати се он 
попу. 

Баћушка се трже. 

— Тако је, тако је, — прогњевета он, тресући 
брадом. 

— И стога, настави Мартин Петровић, наједном 
повисивши глас, — не желећи да ме та иста смрт 
из небуха затече, ја сам својим умом и памећу од- 
редио... Мартин Петровић је то сад од речи до 
речи понављао фразу коју је прекјуче изговорио 
пред мојом мајком. — На основу моје одлуке, — 
викну он још громовитије — овај акт (он удари ру- 
ком по актима што лежаху на столу пред њим) сам 
ја саставио, и надлежне власти су за сведоке по- 
звате; а у чем се моја воља састоји, о том следују 
тачке. Нацаревао сам се — доста ми је било свега! 

Ту Мартин Петровић натаче на нос своје гвоздене 
округле наочари, дохвати са стола један од испи- 
саних табака па поче: 

— Деобни акт имања штик-јункера у оставци и 
властелина 'од заманде, Мартина Харлова, од њега 
самог, при потпуној и здравој памети, и по солстве- 
ном благоувиђању састављен, а у којем се са тач- 
ношћу одређује каква се добра његовим двема кће- 
рима, Ани и Јевлампији (поклоните се! — оне му се 
поклонише) предостављају, и на који се начин при- 

дворне чипчије и остало имање ин стока међу истим 
му кћерима деле! Својеручно писано и потписано. 

— Тоје њихов акт, — пришапну, са неизме- 
њивим својим осмехом, исправник Квицинском, — 
то они само због лепоте стила желе да нам про- 
читају, а законски је акт састављен у прописаној 
форми, без свих тих његових цветића. 

Сувенир већ поче да се кикоће... 

— Сагласно с мојом вољом, — умеша се Харлов, 
коме не умаче исправникова примедба. 

— У свима тачкама сагласно, — журно и весело 
одговори овај; — само се ни званична форма, ви 
знате, Мартине Петровићу, никако не сме обићи. И 
те ваше сувишне појединости су отстрањене. јЈер у 
ваше шарене краве и у турске пловане се суд ни 
на који начин не може упуштати. 

— Оди-дер овамо! — рикну Харлов зету, који је 
одмах за нама био ушао у собу па са претворно- 
покорним изгледом застао код врата. 

Он сад одмах скочи код свог таста. 

— На, узми па читај! јер мени је тешко. Само 
пази, немој да брзаш и празнословиш. Да сва при- 
сутна господа могу јасно да виде у чему је ствар. 

Сљоткин узе лист у обе руке, па поче, дрхтећи 
али разговетно, са укусом и осећањем, да чита де- 
обни акт. У њему је са највећом тачношћу било 
назначено шта је допадало Ани, а шта Јевлампији, и 
како да поделе. Харлов би, с времена на време, пре- 
кидао читање речима: 

— Чујеш ли, то је теби, Ана, за твоју усрдност и 
грудбу око мене! —— или: — А то теби, Јевлампи- 
јушка, остављам! 


И. С. Тургењев, ХИП 6. 8! 


Обе сестре су се клањале, — Ана „до појаса 
јевлампија само главом. 

Харлов их је са мргодном важношћу посматрао. 
„Властеоски дом" (ново крило) дао“је јевлампији, 
— „као млађој ћерци, по стародревном обичају". 
Читаочев глас је ту звекнуо и задрхтао изговарајући 
те за њега непријатне одредбе; а Житков се само 
облизну. јевлампија га преко рамена погледа: — да 
сам ја тад био на Житковљевом месту, тај поглед 
ми се, бога ми, не би допао. Презрив израз лица, 
својствен јевлампији, као и свакој правој руској ле- 
потици, имао је на себи овога пута нарочит пресенак. 

Себи лично Мартин Петровић је остављао право 
да живи у садашњим својим собама и стављао је 
као неизоставан услов: потпуно издржавање „нату- 
ралном провизијом" — „намирницама у натури" — 
и десет рубаља месечно на обућу и одело. Последњу 
реченицу деобног акта зажелео је Харлов да про- 
чита сам. 

„И ову моју родитељску вољу", — гласило је то 
место: — „кћери моје да врше и сабљудавају свето 
и ненарушимо, као аманет и заповест; јер сам им ја, 
после Бога, отац и глава, и никоме рачуна давати 
нисам дужан, нити сам га давао; и буду ли оне вољу 
моју вршиле, почиваће на њима и мој родитељски 
благослов, а не буду ли вољу моју извршивале, ода- 
шта нека нас Бог сачува, то ће их стићи моја ро- 
дитељска непромашна клетва, сада и ва векове ве- 
кова, амин!" 

Ту Харлов подиже табак високо изнад главе. Ана 
се одмах хитро спусти на колена па лупну главом 0 
под; за њом се и муж јој скотрља. 

— Но, а тиг — обрати се Харлов Јевлампији. 

Ова сва плану па му се и она до земље поклони. 
Житков се свим телом напред пресамити. 

— Потпишите се! — ускликну Харлов, указујући 
прстом на крај документа. -— Ту: Захваљујем и при- 
мам, Ана! Захваљујем и примам, јевлампија! 

Обе кћери се дигоше и потписаше једна за другом. 
И Сљоткин устаде, па већ пружи руку за перо, но 
Харлов га отстрани, дарнувши га средњим прстом у 
машну, тако да овај скоро јаукну. Скоро цео минут 
потраја ћутање. Наједном Мартин Петровић као да 
зајеца, па, промрмљавши; — „Но, сад је све ваше!" 
— повуче се у страну. 

Кћери и зет се погледаше, приђоше му, па га ста- 
ше грлити и изнад лаката љубити. До рамена му 
ниједно није могло досегнути. 


Р 41 || 


Исправник сад прочита прави, формалан акт, да- 
ровни докуменат, што га је званично издао Мартин 
Петровић, Затим он скупа са адвокатом изађе на 
трем па објави скупљеним код капије суседима, по- 
ротницима, позватим званичним присутницима, Хар- 
ловљевим мужицима-чипчијама и неким придворним 
мужицима свршен догађај. 

Отпоче увођење у посед двеју нових властелака, 
које такође изађоше на трем, и на које је исправник 
указивао руком када је, лако намрштивши једну 
обрву, те очас давши свом немарном лицу изглед 
страхотан, — препоручивао сељацима „покорност и 
послушност", 

Он је могао да посао сврши и без тих савета: јер 
већ смиренијих физиономија, но што су их имали 
Харловљеви робови-сељаци, ваљда на свету није по- 
стојало. Одевени у бедне гуњце и поцепане кожухе, 
но веома затегнуто потпасани, као што то свагда 
бива у свечаним приликама, они стојаху непомично, 
као од камена, и чим би исправник испуштао уметке: 
„Чујете ли, несретници! Разумете ли, анатемњаци!" 
— они би се сви, као на команду, наједаред клањали. 
Сваки од тих „несретника и анатемњака" чврсто је 
држао своју капу обема рукама, и није одвајао по- 
глед са прозора у ком се видела појава Мартина 
Петровића. 

Нису много мање дрхтали пред исправником ни 
сељаци-сведоци. 

— Јесу л' вам познате какве било сметње, — викну 
на њих исправник, — да се ове једине и законите на- 
следнице Мартина Петровића Харлова уведу у по- 
сед2 

Сви сведоци се у часу најежише. 

= Јесу л' вам познати 2 Говорите, ђаво да вас носи! 
— продера се опет исправник. 

— Ништа нам, ваше благородство, није познато, 
= мушки и смело одговори му један рохав старац, 
са ошишаном брадом и брковима, негдашњи војник. 

= Наравно, наш јеремејић ни пред ким не дрхће! 
— говорили су после о њему сведоци, разилазећи се. 

Крај свих молби, Харлов не пристаде да изађе 
заједно са кћерима на трем. 

— Моји поданици ће се и без тога мојој вољи по- 
корити! — одговарао је он. 

После завршетка акта, њега обузе нешто налик 
на сету и тугу. Лице му опет побледе. Тај нови, не- 
познати нам израз туге тако се мало слагао са про- 
страним и добрим цртама Мартина Петровића, да ја 
просто нисам зпао шта да мислим. Да неће то опет 
његова меланхолија на њ да наиђе. 

И сељаци су, очевидно, од своје стране, осећали 
недоумицу. И збиља: „Господар је још жив, чио и 
бодар — ето га где стоји, па још какав господар: 
Мартин Петровић! И сад наједном неће им он го- 
сподар бити... Чудновато!" 

Не знам да ли се досетио Харлов какве су се ми- 
сли могле сада ређати у главама његових „подани~ 
ка", да ли је зажелео да још последњи пут покаже 
ко је он и шта је, — тек он сад наједном отвори 
„форточку" — покретно мање окно на прозорском 
крилу — приближи том отвору главу па громовним 
гласом викну: 

—- Покорни да сте! — па залупи прозорче. 

Збуњеност, неодлучност сељака, наравно, тиме 
није ишчезла, нити се смањила. Они се још жешће 
скаменише, па чак као да престадоше и да гледају. 
Група придворних чипчија (у њиховом броју налази- 
ле се и две здраве, једре девојке, у кратким скутима 
и са таквим листовима какве се могу видети ваљда 
само на Микел-Анџеловом Страшном Суду, и још је- 
дан, већ сасвим престарео, од старости побелео као 
да га је свега снег завејао, полуслел човек у 
шињелу од чупавог шајка —- он је, као што се 
причало, још при Паћомкину у оркестру свирао у 
валторну — а слушче, Максимку, Харлов је за себе 
задржао), — та група је показивала више живах- 

ности но мужици из села: она се, ако ништа, бар с 
ноге на ногу на свом месту премештала. 

А нове властеоке држале су се веома „важно", на- 
рочито Ана. Стиснувши своје суве усне, она је упор- 
но гледала само доле... Није много доброг обећава- 
ла придворнима њена немнла појава. Ни Јевлампија 
није очију дизала, она се само једном окрену, па, 
као с неким чуђењем, омери погледом свог младоже- 
њу, Житкова, који, одмах за Сљоткиним, нађе за по- 
требно да се и он појави на трему. 


— Којим правом си и ти овде2 — изгледаше да 
су говориле те дивне, рељефне очи. 
Сљоткин — тај се највише од свију био изменио. 


На свем бићу његовом изби нека жустра живост, 
као да га је неки апетит, нека пожуда обузимала. 
Покрети главе, ногу, осташе препокорни као и пре, 
али како је некако весело ширио он сад руке, како 
је ужурбано скакао с места на место. 

— Дочепах се најзад! — као да је говорило све 
његово држање. 

Завршивши „поступак“ увођења у посед, исправ- 
ник, коме од помисли на близину закуске чак вода 
на уста поцури, протра руке на опај нарочит начин 
који обично претходи „убацивању у себе прве ча- 
шице". 

Али се показа да је Мартин Петровић желео да 
се прво отслужи молепствије са „свећењем" воде. 
Поп се обуче у овешталу одежду која се од старо- 
сти једва „држала“. Једва жив црквени појац изађе 
из кујне, с тешком муком распирујући тамјан у ста- 
рој бакарној кадионици. Молепствије отпоче. Харлов 
је непрестано уздисао. Да се клања до земље, то он, 

због своје дебљине, није ни могао, али је, крстећи 
се десном руком и сагибајући главу, указивао ма- 
кар прстом леве руке на под. 

Сљоткин се сав сијао од задовољства, чак му и 
сузе на очи навреше, Житков је благородно, војнич- 
ки, тек-тек махао прстима између трећег и четвртог 
дугмета на мундиру. Квицински, као католик, остао 
је био у суседној соби. Но зато се адвокат тако 
усрдно крстио и читао молитве, тако је саосећајно 
уздисао узастопце за Мартином Петровићем, и тако 
острвљено шапутао и уснама пљескао, завраћајући 
очи навише, да, посматрајући га, и ја осетих некакву 
раздраганост па почех и ја топло се Богу молити. 


По завршетку молепствија и водоосвећења, при 
чем сви присутни, чак и слепи паћомкински „валтор- 
нист", чак и Квицински, пошкропише себи очи „све- 
том" водом, — Ана и Јевлампија се још једном, на 
заповест Мартина Петровића, захвалише оцу по- 
клоном до земље, и тек сад, најзад, наста час до- 
ручка. 

јела је било много, и сва укусна да укуснија бити 
не могу. Сви се страшно наједосмо. Појави се и не- 
избежна флаша донског. Исправник, као човек 
који је више и боље од свих нас био познат са „ве- 
ликосветским" обичајима, а и као претставник вла- 
сти, — први диже чашу и изговори здравицу у част 
„дивних нових сопственица". Затим нам, опет он, 
предложи да испијемо чашу у здравље веома ува- 
женог и веома великодушног дароватеља, Мартина 
Петровића. Код речи „веома великодушног", Сљот- 
кин цикну па полете да љуби свог добротвора... 

— Но, добро, добро, немој толико, — мрмљаше 
Харлов чисто јетко, отстрањујући га од себе лак- 
том... 

Али ту искрсну не баш пријатан, што кажу, па- 
саж. 


ХМ 

А наиме: Сувенир, који је од самог почетка доруч- 
ка без престанка пио, наједном се, сав црвен као па- 
прика, диже са столице, па, указујући прстом на 
Мартина Петровића, загрцну се својим излапелим, 
поганим смехом. 

— Великодушан! Великодушан! —- плрасну он. — 
Да видимо прво шта ће изаћи из те његове велико- 
душности, кад једног дана њега, раба Божјег, голог 
и босог... па у снег! 


— језик за зубе, будало! — набрекну на њега 
Харлов. 
— Будала, будала! — понови Сувенир. -— једином 


Свевишњем Богу је знано ко је сад између нас дво- 
јице права будала. Него, ви сте, брато, моју покој- 
ну секу, супругу вашу, на онај свет експедирали — 
па сте зато сад, Бога молећи, и себе у шевин да- 
лак отправили... ха-ха-ха! 

— Како смете ви тако нашег уваженог добротво- 
ра вређати! —- писну Сљоткин, па, откинув се од 
Харловљевог рамена, о које се у тај мах био обиснуо, 
насрну на Сувенира. — А знате ли ви, ако наш 
добротвор то само зажели, ми цео овај докуменат 
овога часа можемо уништити2... 

— Ал ви ћете њега ипак голог и босог на снег... 
— добаци му Сувенир, изгубивши се иза Квицинског. 

— Умукни! — загрме Харлов. — јер ако те пље- 
снем, само ће мокро остати на том месту где сто- 
јиш. А и ти да ћутиш, штене! — обрну се он Сљот- 
кину: — не трпај се где те не зову! Кад сам ја, Мар- 
тин Петровић, одлучно нашао за потребно н умесно 
да овај деобни докуменат издам, где је тај који га 
може уништити2 Против моје воље поћи2 Ама на 
свету такве силе нема!... 

— Мартине Петровићу! — прозбори сочним гла- 
сом адвокат. (И овај је повукао био мало више, али 
од тога му се осећање своје важности појачало). — 
Но, а ако је тај господин властелин истину изволео 
рећи» Ствар сте ви велику свршили; ал' ако, сачувај 
Боже, збиља... место дужне захвалности, искрсне 
тек нека... увреда и срамота2 

Ту ја крадом погледах на обе кћери Мартина Пе- 
тровића. Ана се била просто упила очима у говор- 
ника и већ, наравно, пакоснијег, змијскијег, али у 
самој пакости лепшег лица ја свог века нисам виђао! 
јевлампија се окрену и руке скрсти. Презрив осмех 
више но икад згрчи њене пуначке, рујне уснице. 

Харлов се диже са столице, зину, али види се да 
га језик издаде... Он наједном тресну песницом по 
столу, тако да се све у соби затресе и отскочи. 

— Отац, — брже проговори Ана: — они нас не 
познају, па стога могу о нама тако да мисле; а ви 
немојте себи да шкодите. Само узалуд примате све 
то к срцу и љутите се. Ето, како вам се лице искри- 
вило. 

Харлов погледа у Јевлампију. Она се не мицаше, 
мада ју је Житков, који је до ње седео, у слабину 
гуркао. 

= Хвала ти, кћери моја Ана, — потмуло прозбо- 
ри Харлов: — ти си одувек била очева паметница. 
Ја се у тебе уздам, а исто и у мужа твог. 

Сљоткин опет потцикну. Житков се опет испрси 
па н ногом лако лупну; но Харлов не примети те ње- 
гове напоре. 


— А тај рђа од човека, — настави он, указујући 
брадом на Сувенира: — увек је готов био да ме за- 
једа. А и ви, господине, — обрати се он адвокату, — 


мали сте ви да Мартина Харлова оцењујете. Вајни 
сте тамо неки чиновник, ал речи вам ни луле дувана 
не вреде. Уосталом, ствар је свршена, одлука се 
моја мењати неће... А сад... срећан вам останак! 
Ја одох. ја ту више нисам господар ни домаћин, ја 
сам гост. Ана, ето ти гостију, па их подвори; а ја 
одох у свој кабинет. Доста је било, свега сам сит! 

Мартин Петровић нам окрену леђа па, не прозбо- 
ривши ни речи више, полако изађе из собе. 


Такав изненадан одлазак домаћинов није могао да 
нам не поквари друштво, тим пре што се ускоро и 
обе домаћице изгубише. Сљоткин се узалуд трудио 
да нас задржи. Исправник не лропусти да укори ад- 
воката због његове сасвим неумесне искрености. 


— Ама нисам могао! —— одговори му овај. — Са- 
вест у мени проговори! 

— Ето, не рекох ли вам да је он масон! — шапну 
ми Сувенир. 

— Савест! — примети исправник, — знамо ми ту 


вашу савест! Она исто тако, бој се, и код вас у — 
ћемеру седи, као и у нас грешника! 
Поп, међутим, већ стојећи на ногама, али пред- 

осећајући да је ту крај гозби, непрестано је трпао у 
уста комад за комадом. 

— А ви сте, као што видим, при добром апетиту, 
— оштро му примети Сљоткин. 

— Па, рекох, што не бих, кад је, ето, дао Бог! — 
одговори поп смирено устајући: вечито гладовање 
осећало се у том одговору. 

Наста шкрипа и топот кола... и ми се разиђосмо. 

На повратку није имао ко да спречи Сувенира да 
се не луди и брбља, јер је Квицински био изјавио 
да су му већ досадиле те „ником непотребне" глупо- 
сти и свињарије, па је и пре нас отишао пешке. На 
његово место убаци се у наше кочије Житков. Тај 
бивши мајор имао је врло незадовољан изглед, и не- 
престано је, као инсекат, мрдао брковима, 


= Шта је, ваша високоблагородност, — ордбљао 
је као чегртаљка Сувенир: — субординација, значи, 
поткопана2 Причекајте само — све је ово још цве- 


ће. Запржиће они и вама чорбу. Ах ви, младожењче, 

младожењче, куку-младожењче моје! 

У Сувениру се очигледно неки ђаво разиграо, а 

јадни Житков се узмицао па је само брковима мрдао. 
Вративши се кући, ја испричах мами све што сам 

видео. Она ме саслуша, па неколико пута замаха 

главом. 


— То да-бог-да да се добро сврши, — прозбори 
она. — Нимало ми се те твоје новости не допадају. 
ХМ 


Сутрадан нам Мартин Петровић дође на ручак. 
Мајка му честиташе срећан завршетак наумљеног 
дела. 

— Ти си сад слободан човек, — рече она, — те 
се сад јамачно лакше и осећаш. 

— Како да ми није лакше, госпођо, — одговараше 
Мартин Петровић, но ни најмање не показујући из~ 
разом свог лица да се сад збиља боље осећа. — Сад 
може човек мало и о души својој да мисли, па да се 
и за умрли час, као што ваља, спреми. 

— А је ли, — запита га мама, — да л' ти још 
они жмарци по руци трче 

Харлов једаред дваред стеже и рашири шаку леве 
руке. — Трче, госпо, трче; — и ево шта још: кад 
хоћу већ да заспим, нешто ми у глави виче: „Чувај 
се! Чувај се!" 

— То су живци, — примети мајка, па помену ју- 
черашњи дан, наговести неке појединости које су 
пратиле извршење деобног поступка. 

— Па јесте, — прекиде је Харлов: — било је тако, 
понешто, .. незначајно, Само ево шта ћу ја вама да 
кажем, — додаде он понајлак. — Нису мене збуниле 
јуче ништавне Сувенирове речи — па чак ни сам 
господин адвокат. мада је то иначе, смишљен, озби- 
љан човек — ни он ме није збунио; него ме је збу- 
нила... Ту Харлов запе. 

— Ког 

Харлов баци према њој поглед. 

— Јевлампија. 

— Јевлампија2 Кћи твоја2 Како тог 

— Па молим вас, гослођо, — као да је од камена. 
Кип — прави кип! Па зар она, наопако, не осећа! 
Сестра њена, Ана — ко, та све лепо, како му сле- 
дује. Она је — фина! А јЈевлампија — та ја сам — 
што ћу да вам кријем! — свагда више пажње и љу- 

бави указивао њој него њеној сестри. Зар јој није 
жао менер Она је требала да помисли да код мене 
нешто није добро: значи, осећам ја да ми већ нема 
опстанка на овоме свету, кад им ето све предајем; 
али јок — као да је од камена! ама да је гукнула! 
Да кажете да се клања — клањала се, али од неке 
благодарности ни трага! 


— Причекај мало, — примети му мама: — док је 
удамо за Гаврилу Фјодулића... код њега ће омек- 
шати. 

Ту Мартин Петровић опет „испод обрва" погледа 
на маму. 


— Осим можда Гаврила Фјодулића! Ви се, значи, 
госпођо, у њега уздате2 


— Надам се. 
— Па лепо — ви ћете то боље знати! А јевлам- 
пија, да вам кажем, — а моја, а њена — нарав нам 


је једнака. Козачка крв, а срце нам је — ватра жива! 

— Па зар је такво срце у тебе, роде мој2 

Харлов јој не одговори. Наста краће ћутање. 

— Па како, Мартине Петровићу, — поче моја 
мати, — како мислиш ти сад своју душу да спаса- 
ваш2 Хоћеш до Митрофанија да одеш, или у Кијев» 
Или ћеш се можда у Оптину Пустињу дићи, јер и 
она је тамо близу2 Тамо се, кажу, сад такав нека- 
кав инок појавио... Отац Макарије се зове. Нико 
таквог не памти! Све грехе скроз види. 

— Ако се она покаже збиља као незахвална кћи, 
— прозбори промуклим гласом Харлов: — па тад 
ће ми, чини ми се, лакше бити да је својом рођеном 
руком убијем. 

— Та шта ти је!... Шта то говориш, Бог с то- 

бом, човече! — Какве ти то речи говориш! Ето, то 
је оно! Требао си ме послушати ономад кад си ми 
бајаги на савет долазио! А овако ћеш се сада само 
мучити —— место да о души својој мислиш, као што 
си намеравао. Ти ћеш мучити себе, али се у лакат 
пољубити не можеш! Да! Сад се ето жалиш, духом 
си клонуо... 

Тај прекор као да Харлова у само срце боцну. Сва 
његова пређашња охолост као неким таласом опет 
га запљусну. Он се стресе, и брадом маче напред. 

— Нисам ја такав човек, гослођо, Наталија Ни- 
колајевна, да се жалим или да од нечега страхујем, 
— проговори он мргодно. — Ја сам само вама, као 
добротворци својој н уваженој особи, своја осећања 
хтео да изложим. Али то Господ Бог зна (ту он диже 
руку изнад главе), да ће се пре земаљска кугла у 
паран парчад раздрузгати, но што бих ја своје речи 
назад повукао, или... (ту он чак фркну)... или 
да страхујем, или да се кајем због онога што сам 
једном учинио! Значи, постојали су узроци! А кћери 
моје из послушности неће изаћи, ва веки векова, 
амин! 

— Па што тако, брате, као труба трубиш! Ако си 
ти сам толико у своје укућане уверен, па... хвала 
нека је Господу! Сву си ми главу твојом виком здруз- 
гао. 

Мартин Петровић јој се извини, уздахну једаред 
дваред па ућута. Мама му опет помену Кијев, Опти- 
ну Пустињу, оца Макарија... Харлов јој одобрава- 
ше, говораше да је „потребно, потребно... тре- 
баће... пио души..." — и ништа више. До самог од- 
ласка он се не разведри; с времена на време сти- 

скао би и отварао шаку, загледао се у свој длан, го- 
ворно би да би му најстрашније било да умре без 
покајања, од капи, па да се стога зарскао да се ни- 
кад не љути, јер се од љутине крв квари и у главу 
лети. .. Осим тога, он се од свега отстранио, па шта 
има онда да се љутиг Нек се сад мало и други про- 
муче и крв себи кваре! 

Праштајући се с мојом мајком, он се некако чудно- 
вато загледаше у њу: замишљено и упитно,.. па 
наједном, брзим покретом, истргнувши из џепа књи- 
гу „Одмарајућег се Трудољупца", суну је мајци у 


руке. 
— Шта ти је тог — запита га она. 
— Прочитајте... ево овде... — ужурбано про- 
говори он: — ту, где је на углу пресавијено — о 


смрти. Изгледа ми да је здраво добро речено, али ја 
никако не могу да разумем. Можда бисте ми ви то 
могли протумачити, добротворко моја2 ја ћу опет 
доћи, па ћете ми објаснити. 

То рече Мартин Петровић па изађе. 

— Није добро! Ех, није добро! — примети мајка, 
чим он ишчезе иза врата, ла узе да види оно ме- 
сто у „Трудољупцу". На страни што ју је Харлов 
био обележио, стојале су ове речи; 

„Смрт је важан и велик посао Природин. Она није 
ништа друго него то, да дух, пошто је лакши, фи- 
нији и далеко јаче продирући од оних стихија који- 
ма је био дат под власт; па чак и од саме електричне 
силе, — то се он хемијским путем чисти, и тежи све 
донде док не осети равно духовно себи место..." 
итд. 


1 В. „Одмарајући се Трудољубац" 1785, д. И. Москва. 

Маги прочита то место двапут, ускликну: „ИХ, 
брате!" — па баци књигу. 

После два, три дана дође јој глас да је умро муж 
њене сестре, па, узевши ме собом, одосмо код њеу 
село. Мати је рачунала да остане код ње месец дана, 
али остаде све до јесени — па се тек концем сеп- 
тембра вратисмо у своје село. 


ХМ 

Прва вест с којом ме је дочекао мој камердинер 
Прокофије (он је био и властеоски ловац) била је 
да је однекуд налетела чудна божја шљука, и да на- 
рочито у брезовом шумарку поред јЈескова (Хар- 
ловског имања) оне просто кипте. До обеда нам 
је остајало још око три часа. Ја одмах узех пушку, 
ловачку торбу, ла заједно са Прокофијем и кером 
похитах у јЈесковску шуму. 

Шљука смо у њој нашли збиља много — па изба- 
цивши око тридесет метака, убисмо их једно пет 
комада. Журећи с ловом кући, угледах крај пута 
једног сељака где оре. Коњ му беше застао, а он је, 
плачно и љутито псујући, немилице трзао вођицом 
коњску, на страну нагнуту главу. 


Загледах се у кукавно кљусе коме ребра само што 
не беху кроз кожу испала, а у зноју огрезле сапи 
му се грчевито и неравномерно надимаху као ко- 
вачки мехови, — па одмах познадох у њему оста- 
релу, оронулу кобилу са ожиљком на плећки, која 
је толико година служила Мартина Петровића. 

— Је л жив господин Харловг — запитах ја Про- 
кофија. 

Лов нас је у толикој мери био занео да све до 
тог тренутка ни о чем другом нисмо разговарали. 

— Па жив је. А што 

— Па ово је његов коњ. Зар га је продао2 

— Коњ је додуше њихов; само, да кажете да га 
је продао —- није га продао; него су му га одузели 
— па овом сељаку дали. 

— Како одузели2 И он пристао2 

— Па није их нико ни питао. Ту су после вас 
такве прилике настале, — изговори Прокофије са 
лаким осмехом у одговор на мој зачуђен поглед: — 
да не да Бог! Господе Боже! Сад тамо код њих го- 
сподин Сљоткин управља. 

— А Мартин Петровић2 

— Мартин Петровић је сад просто најпо- 
следњи човек на свету постао. Једноуди и — гла- 
дује, куд ћете горе. Дотукли га сасвим. Сваки час 
га могу и из куће избацити, 

Помисао да би и тог дива неко могао избацити — 
никако ми није у главу ишла. 

— Добро. А Житков — шта он на то велиг — 
запитах ја најзад. — Па он се венчао са млађом 2 

— Венчаог — понови Прокофије, па овог лута 
свим устима прсну у смех. — Па њега тамо, госпо- 
дине, ни у кућу не пуштају, не требаш нам, кажу; 
окрени, веле, рукунице назад. Кажем вам! Сљоткин 
сад тамо и жари и пали. 

— А шта вели вереница 2 

— је л' Јевлампија Мартиновнаг ЕХ, господине, 
казао бих ја вама... ал' млади сте ви још — ето шта 
је. Тамо су сад настале такве ствари, да...и... и! 
Охо! па наша Дијанка опет начуљила уши! 

Збиља, мој пас беше као укопан застао, пред 
једним широким храстовим жбуном којим се за- 
вршавала узана провалија што је излазила на друм. 
ја и Прокофије притрчасмо псу: из жбуна нагло 
излете шљука. Обојица испалисмо на њу, али про- 
машисмо. Шљука се одби на другу страну; ми се ди- 
госмо за њом. 

Супа беше већ на столу кад сам се вратио. Мајка 
ме изгрди. 

— Шта је то садг — рече она незадовољна: -— 
зар већ први дан па да те тако дуго на ручак че- 
камо! 

Ја јој показах убијене шљуке, но она их и не по- 
гледа. Осим ње, у соби се налазили Сувенир, Квицин-– 
ски и Житков. Овај негдашњи мајор завукао се био 
у угао — ни узми ни остави, као ђаче кад што скри- 
ви, На лицу му се видела нека смеса једа и жалости; 
очи му беху црвене... 

Могло се чак помислити да је малочас због не- 
чега отплакао. 

И мати ми је и даље била рђаво расположена; 
није ми требало великог труда да се уверим да мој 
задоцнели долазак није био узрок њеној зловољи. За 
време ручка она скоро ни речи није проговорила; 
мајор би овда онда бацао на њу сетне погледе, али 
је иначе својски јео. Сувенир је дрхтао, а Квицин- 
ски је и даље на свом лицу очувао достојанствен 
израз. 

— Викентије Осипићу, — обрати му се мати, — 
молим вас да сутра пошљете наше кочије по Мар- 
тина Петровића, јер сам чула да је остао без сво- 
јих; па наредите да желим да се видим с њим. 

Квицински већ хтеде нешто да примети, али се 
уздржа. 

— И Сљоткину дајте на знање, — настави мама, 
— да му наређујем да ми се јави... Чујете ли2 
На... ре... ђујем! 


— Ако икога, али тога... тог подлаца би тре- 
бало. .. — поче полугласно Житков. Но мама га та- 
ко презриво погледа да се он очас окрену и умукну. 


— Јесте љ чули2 ја заповедам! — понови мама. 


— Разумем, — покорно али с достојанством 
прозбори Квицински. 


— Неће Мартин Петровић доћи! — шапну ми Су- 
венир, излазећи заједно са мном после ручка из 
трпезарије. — Да човек не верује шта се, учини од 
тог човека! ја мислим да он и што му се каже — 
ништа не разуме. Да! Прикљештише гују вилама! 


И Сувенир се загрцну својим излапелим смехом. 


ХУП 


Сувенирово претсказивање показало се као тачно. 
Мартин Петровић не хтеде да дође код маме. Но 
она се тиме не задовољи но му посла писмо; он њој 
посла четвртину хартије на којој су крупним сло- 
вима биле написане ове речи: „Тако ми Господа 
Бога, не могу. Не могу од срамоте. Нека ме — 
нек овако пропаднем. Хвала вам. Не мучите ме. 
Харлов Мартинко". 


Сљоткин дође, али не онога дана кад му је моја 
мајка „наређивала" да јој се јави, но читав дан 
касније. 

Мати нареди да јој га доведу у њен кабинет. .. Сам 
Бог зна о чему су они беседили, но разговор њихов 
не потраја дуго: четврт часа, не више. 

Сљоткин изађе из мајкине собе сав црвен, и са 
таквим јетко-пакосним и дрским изразом на лицу 
да, сукобивши се с њим у салону, ја се просто за- 
препастих, а Сувенир, који се ту врзмао, не заврши 
започет смех. И мати ми изађе из кабинета сва црве- 
на у лицу, па нам рече да сви чујемо: да г-на Сљот- 
кина ни под каквим видом к њој унапредак не пу- 
штамо; а ако се Мартина Петровића кћери усуде 
да јој се јаве — а за то ће се у њих, рече, наћи 
дрскости — и њих одбити. За ручком она наједном 
ускликну: 


— Какво погано Чифуче! А ја сам га за уши из 
блата извукла, ја сам га међу честит свет увела, он 
мени за све, за све дугује и да он мени каже да 
се ја у његове послове не мешам! Да је Мартин Пе- 
тровић сишао с памети ин да му се не може како би 
он хтео угађати. Угађати! Шта кажете на то2! Ах 


штене неблагодарно, погано Чифуче! 


Мајор Житков, који се такође налазио у броју 
гостију за обедом, уобрази себи да му је сад већ 
сам Господ Бог казао да искористи прилику, па да 
и он неку рекне... Но мати га одмах ућутка. 

— А и ти си ми, брајко, красан! — прозбори она. 
— С девојком ниси могао да на крај изађеш, а ова- 
мо, мајкин официр! Четом командовао човек! Зами- 
шљам како те је и та чета слушала! А још хтео и- 


шпан да ми буде! Лепо бих се ја провела с таквим 
ишпаном! 

Квицински, који је седео на крају стола, осмехну 
се за себе не без злурадости, а јадни Житков само 
што брком врдну и обрве издиже, и свим својим 
рутавим лицем се у салфет загњурн. 

После ручка он изађе на трем да, по свом обича- 
ју, попуши своју лулу — па ми се учини тако јадан 
и самохран, да му се ја, мада ми никад није био 
симпатичан, овог пута ипак придружих. 

— Како се то, Гаврила Фјодулићу, — почех ја, — 
поремети ствар између вас и Јевлампије Мартинов- 
не2 Ја сам рачунао да сте ви већ одавна венчани. 

Мајор у оставци ме сетно погледа. 

— Испод камена гуја ме је, — поче он, брижљи- 
во изговарајући сваки глас сваког слога, — својим 
жалцем убола, и све моје наде у животу —- у прах 
и пепео претворила! И испричао бих вам ја, — Ди- 
митрије Сјемјоновићу, све њене — те змије — па- 
косне поступке, али се бојим да мајку вашу не 
разљутим! („Млади сте ви још" — севну ми у гла- 
ви Прокофијев израз). Јер већ и тако... 

Житков се загрцну. 

— Него... трпети, .. трпети... ништа ми сад ви- 
ше не преостаје. (Ту се он удари песницом у груди). 
Трпи, стари верни службениче, трпи! Цара сам свог 
верно и исправно служио... непорочно. ,. да! Ни- 
сам жалио крвавог зноја, а сад сто шта сам дочс- 
као! Да је то у пуку — па да ствар од мене за- 
виси, — настави он после краћег ћутања, грчеви- 
то џмарећи свој трешњев чибук: — ја бих њега... 
ја бих њега -— пропустио кроз шибе... у три сме- 
не. .. да би му месо с костију отпадало... 

Ту Житков извади лулу из уста па устреми поглед 
у даљину, чисто уживајући у слици што ју је о се- 
би изазвао. 

Сувенир притрча па поче да заједа мајора. Ја их 
оставих — па одлучих да се пошто пото видим са 
Мартином Петровићем. .. Моја детиња радозналост 
је јако била потакнута. 


ХУШ 

Сутрадан се ја, опет с пушком и псом, али без 
Прокофија, упутих у Јесковску шуму. Дан се де- 
сио диван: ја мислим да осим Русије нигде у сеп- 
тембру месецу таквих дана нема. Таква тишина на 
све стране око човека да се на сто корака може чу- 
ти како веверица по сухом лишћу скакуће, како се 
откинута гранчица најпре за друге гранчице качи и 
пада, па на меку траву — пада занавек: она се 
оданде неће помаћи док не иструне. 

Ваздух ни топао, ни хладован, но само мирисан 
и чисто киси, једва осетно штипа вам очи и обра- 
зе. Танашна, као чаурино влакно, са белим клупче- 
том на средини, дуга свила лако налеће, па, 
прионув уз пушчану цев, право се отеже у ваздуху 
— знак сталног, топлог времена. 

Сутрадан се ја, опет с лушком и псом, али без 
чина. Шљуке су често излетале, но ја сад нисам на 
њих нарочиту пажњу обраћао: знао сам да шума- 
рак долази скоро до самог двора Харловљевог, до 
самог плота његовог врта — па сам се упућивао у 
том правцу — мада нисам могао себи јасно да 
претставим како ћу ја у саму кућу доспети, а чак 
сам и сумњао и колебао се да ли ја уопште и да се 

јављам тамо, јер је моја мајка била озлојеђена на 
нове сопственике. 

Живи људски гласови причуше ми се кад се при- 
макох двору. Почех ослушкивати... Неко је ишао 
шумом... право на мене. 


— То си требао одмах казати, — зачу се жен- 
ски глас. 

— Не причај! — прекиде је други глас, — глас 
мушкарца. — Не може се то све наједном. 


Гласови ми се учинише познати. Женска плава 
хаљина промаче на тренутак кроз проређено леско- 
во жбуње; поред ње се указа загасит кафтан. још 
један тренутак, — и на пропланак, на пет шест ко- 
рака испред мене, изађоше Сљоткин и Јевлампија. 

Они се наједном збунише. јевлампија се одмах 
повуче назад, у жбуње. Сљоткин се замисли на ча- 
сак — ла ми приђе. На лицу му се не опажаше већ 
ни трага оне ропски лонизне смирености с којом је 
он, пре четири месеца, идући по дворишту Хар- 
ловљевог дома, рибао и чистио ам на мом коњу; 
али ни оно дрско изазивање нисам на њему могао 
уочити којим ме је то лице онако поразило јуче, на 
прагу материног кабинета. Оно беше остало као и 
пре бело и лепо, али сад изгледаше одлучније и 
шире. 

— Па јесте л' доста шљука наловили2 — запита 
ме он, подигавши шешир, смешећи се и прелазећи 
руком по својој црној кудравој коси. — Ви то у 
нашој шуми ловите... Само извољте! Ми вам не 
бранимо. .. Напротив! 

—- Данас ништа нисам уловио, — прозборих ја, 

одговарајући на прво његово питање: — а из ваше 
шуме ћу одмах изаћи. 

Сљоткин брже метну шешир на главу. 

— Ама молим вас! Заштог Нико вас не гони — 
нама је чак врло мило... Ето и Јевлампија Марти- 
новна ће то исто рећи! Јевлампија Мартиновна, 
извол'те овамо! Куд сте се тамо завукли7 

Глава Јевлампијина се указа иза жбуња, али нам 
не приђе. Она је за последње време дошла још лепша 


и — као да је још порасла и раскрупњала се. 
— Мени је, истину да вам кажем, — настави 
Сљоткин, — чак врло пријатно што сам се срео 


с вама. Ви, мада сте још млади, већ сте потпуно 
разумни. Мама се ваша јуче изволела на мене раз- 
љутити -— никаквих објашњења од мене није хтела 
да прими, а ја, као пред Богом, тако ево и пред ва- 
ма изјављујем: ни за шта на свету вам ја ту нисам 
крив. С Мартином Петровићем је немогућно друк- 
чије поступати: просто се сасвим подетињио, А ми 
тек не можемо све његове каприсе извршивати. А 
пошту му сваку указујемо, како треба н приликмје! 
Питајте ето и Јевлампију Мартиновну. 

Јевлампија се није мицала; обичан њен презрив 
осмех лепршао је по њеним уснама -— и нељубазно 
су гледале њене дивне очи. 

— А зашто сте ви, Владимире Василићу, Мартин- 
Петровићевог коња продали (Мене је нарочито бол- 
но дирао тај коњ који је сад био сељачка својина). 

— Коња њиховог зашто смо продали Па молим 
вас — од какве је вајде био тај коњ Само је сено 
за пра бога трошио. А код сељака може бар ора- 
ти. А Мартин Петровић — кад зажели куд да се 

извезе — само нек нам каже, Ми му кочије не за- 
краћујемо. Само кад није радни дан — драге воље! 

— Владимире Васиљевићу, — потмуло прогово- 
ри Јеблампија, као одазивајући га, и још увек не 
мичући се са свога места. Она је вртила око прстију 
неколико стабљичица беле раде и отсецала им 
крунице, лупкајући их једну о другу. 

= Затим још односно слушчета Максимке, — на- 
стави Сљоткин: — Мартин Петровић се жали за- 
што смо му га, вели, одузели па га дали на занат. 
Али изволите и сами расудити: но, шта би било од 
тог дечка да је и даље код Мартина Петровића 
остао Зјале би продавао, и ништа више. А он га 
баш не би ни могао како треба служити; због своје 
малолетности и глупости, А сад смо га дали седла- 
ру на занат. Истесаће се од њега добар мајстор — 
и себи ће од користи бити, и нама ће чипчијску от- 
купнину плаћати. А у нашем малом газдинству то 
је ствар важна! У нашем малом газдинству ништа 
није за бацање! 

„И овог је човека Мартин Петровић називао па- 
чавром!" -— помислих ја. — А ко ће сад Мартину 
Петровићу читати2 — запитах га ја. 

— А шта има да му се чита2 Имао је тамо једну 
књигу — ал' му се некуд забацила... А и какво чи- 
тање сад, у његовим годинама 2 

— А брије л' га ког — опет запитах ја. 


Сљоткин прсну у смех са одобравањем, као у од- 
говор на неку згодну шалу. — Ама нико. Спочетка 
је он себи браду свећом прљио, — а сад је сасвим 
дигао руке од ње! И дивота! 


105 


— Владимире Васиљевићу! — упорно понови 
Јевлампија: — о Владимире Васиљевићу! 

Сљоткин јој даде знак руком. 

= Обувен је, одевен Мартин Петровић, једе оно 
исто што и ми; па шта хоће он вишег А он је и сам 
сваког уверавао да он више ништа на овом свету 
не жели, него да се о души својој брине. А требало 
би ипак да има на уму да је сад све — нек прича 
шта ко хоће — све је сада — наше! Он и то прича 
да му његову плату не дајемо; но ми ни сами нисмо 
свагда при новцу; и на што му, молим вас, новац, 
кад има, хвала Богу, све готовог А ми се према ње- 
му сасвим родбински понашамо; истину вам кажем. 


Собе, на пример, у којима он живи, — још како су 
нам потребне! Без њих, просто, не можемо да се 
окренемо у кући; а ми — ништа! — трпимо. Чак 


и о том помишљамо како бисмо га мало разонођа- 
вали. Ето, сад о Петрову сам му ванредне удице ку- 
пио — праве енглеске, скупоцене удице! — да рибу 
пеца. Наш рибњак је пун лепих караша. Да си лепо 
седи па да пеца! Часак, два преседео — а чорбица 
му сама на ноге дошла! То вам је најпаметније за- 
нимање, за стар свет! 

— Владимире Васиљевићу! -— и трећи пут, од- 
лучним тоном изговори јЈевлампија па баци далеко 
од себе травкине стабљичице које је вртила у прсти- 


ма. — ја идем! — Очи јој се сусретоше с мојима, — 
Ја ћу да идем! — понови она па је нестаде иза 
жбуна. 


— Ето ме одмах, Јевлампија Мартиновна, одмах! 
— довикну јој Сљоткин. 
— И сам Мартин Петровић нам сад признаје, — 

настави он, обраћајући се мени. — У први мах се 
налазио увређен, истина; па је чак и роптао, док 
није, најзад, и сам увидео: јер он вам је, и сами 
знате, био човек плаховит, нагао — нагао и —да 
не да Бог! Но, а сад се сасвим смирио. Корист је 
своју увидео. А мамица ваша — о Боже мој! Како 
ме је јуче, ни кривог ни дужног, напала!... На- 
равно, госпођа-властеока, као очи у глави цени и 
чува своју власт, исто као некад Мартин Петровић. 
Али најлепше ће бити; наиђите једном и сами па се 
уверите — па кад се укаже прилика реците јој коју 
реч у нашу одбрану, заштитите нас. ја Наталије Ни- 
колајевне доброчинства веома чувствујем; али, бра- 
те, треба зар и ми да живимо! 


— А Житкову како је отказано било2г — запи- 
тах ја. 

— је л Фјодулићу2 Зар том безјакуг — Сљот- 
кин слеже раменима. — Ама молим вас: на што би 


се он могао употребити Век је свој провео у ка- 
сарни — а овде му дунуло у памет да се економи- 
јом бави. ја ћу, вели, лако са сељацима на крај иза- 
ћи. Јер сам ја мајстор кад треба да се по њушки 
распали. Ништа вам под богом тај човек не зна 
и не може. Јер и по њушки бити — и то треба знати, 
А јевлампија Мартиновна га је и сама одбила. Са- 
свим незгодан човек. Све би нам газдинство поред 
њега устаман отишло. 

— Ау! — разлегну се звонак глас јевлампијин. 

— Одмах! одмах! — одазва јој се Сљоткин. Он 
ми пружи руку; ја је, ако и нерада, ипак стискох. 

— Извините и опростите, Дмитрије Сјемјонићу, 
— поче да говори Сљоткин, обнаживши своје беле 

зубе. — Гађајте слободно шљуке, колико год хоће- 
те; птица је твар долетна, ником не принадлежећа; 
а ако натрчи и какав зечић — њега већ поштедите: 
то је лов — наш. Да —— још нешто! Нећете л' има- 
ти какво штене од ваше кучке2 Врло бисте ме за- 
дужили! 


— Ау! — разлегну се наново глас Јевлампијин, 
— Ау! ау! — одазва јој се Сљоткин па отрча у 
жбуње. 
ХЕХ 


Сећам се, кад сам остао сам, занимала ме је ми- 
сао: како то да Харлов није распалио по Сљоткину 
тако „да само мокро месго остане онде где се он 


налазно" — и како се уопште Сљоткин није бојао 
да га такво нешто постигне2 Очевидно, Мартин Пе- 
тровић се збиља „смирио“, — помислих ја — па 


још јаче зажелех да се провучем кроз жбуње до 
Јескова, па да макар једним оком гледнем тога испо- 
лина, кога ја никако нисам могао себи да претста- 
вим каоу тикву стераног и смиреног. 


Стигох већ до окрајка шумског — кад наједном, 
испод самих мојих ногу, прхну крупна шљука па од- 
лете у честу шумску. ја нанишаних; пушка ми сла- 
га. Врло ми би непријатно: птица је била врло до- 
бра, и ја се одлучих да окушам срећу па да је нано- 
во кренем. Пођох у правцу којим је била одлетела 
— па прешавши једно двеста корака, угледах на 
омањој ливадици, под гранатом брезом -— не шљу- 
ку — но оног истог господина Сљоткина. Он ле- 
жаше на леђима, забацивши обе руке под, главу, па 
је са задовољним осмехом погледао у вис, на небо, 

клатећи левом ногом, пребаченом преко десног ко- 
лена. 

Он не примети да сам му се приближио. По ли- 
вадици, на неколико корака од њега, ходала је Јев- 
лампија. Као да је тражила нешто на трави — пе- 
чурке, шта ли. Овда, онда сагибајући се, пружала 
је руку — и певала полугласно. 

ја одмах застадох па почех да слушам. У први 
мах нисам могао да ухватим шта она то пева, али 
после лепо разабрах ове, познате стихове старин- 
ске песме: | 


Наиђи-де, наниђи, ти облаче стравични, 
Па ми уби, уби мога таста-баћушку, 
И згроми ми, згроми моју ташту-мајчицу, 
А млађану женицу ја ћу и сам убити. 


Јевлампија је певала све гласовитије и гласовити- 
је; нарочито је снажно отегла била последње речи. 
Сљоткин је непрестано лежао на леђима и смешкао 
се, а она се непрестано чисто вила и кружила око 
њега. 

— Гле молим те! — прозбори он најзад. — Шта 
нам се све неће у главу увући! 

— А шта тог 

Сљоскин лако придиже главу. 

— Велиш, шта2 Па какве ти то речи певаш> 

— Па из песме, Валођка, — ти и сам знаш, — из 
песме реч не можеш избацити, — одговори му 
јевлампија, окрену се и угледа мене. Обоје уједан- 
пут цикнусмо, и обоје на разне стране побегосмо. 

Ја брже изађох из шуме, па, прешав једну узану 
пољаницу, обретох се пред Харловљевим вртом. 

ХХ 


ја нисам имао кад, а нисам имао ни рашта да 
размишљам о оном што сам малочас својим очима 
видео. Само се сетих речи „одољен-трава",! коју сам 
недавно пред тим чуо, и чијем сам се значењу мно- 
го чудио... Пођох дуж баштенског плота и, после 
неколико тренутака, иза сребрнастих топола (оне 
још не беху истерале лишће, али су се раскошно ши- 
риле, и све у неком сјају блистале), угледах двори– 
ште и домове Мартина Петровића. Сва та усадба 
учини ми се сад почишћена и стегнута; свуда се опа- 
жаху трагови сталног им строгог надзора. Ана Мар- 
тиновна се појави на трему, па, зажмирив својим 
отворено плавим очима, дуже се загледа у правцу 
шуме. 

— јеси л' видео господина2 — запита она мужи- 
ка који пролазаше двориштем. 

— Владимира Васиљића2 — одговори овај, згра- 
бивши с главе капу. — Он канда у шуму оде. 

— Знам да је у шуму. А није се вратио Ниси га 
видео 2 

— Нисам га видео. .. нема га. 

Мужик је и даље стојао без капе пред Аном 
Мартиновном. 


— Добро, иди, — изговори она. — Или не... че- 
кај... А Мартин Петровић где је2 Знаш лиз2 

— А Мартин, велите, Петровић, — одговараше 
јој мужик певајућим гласом, непрестано дижући час 
десну, час леву руку, као показујући некуда: — Се- 

1 У оригиналу: „присуха" —- опчињавање „љубавним би- 
љем". —— Прим. прев. 

ди тамб-на код рибњака, с удицом. У тршчаку си 
седи и с удицом. Рибу, зар, фаћа, Бог би га знао. 

— Лепо... Сад иди, — понови Ана Мартиновна: 
— и склони онај точак, што ће тамо на путу! 

Мужик потрча да изврши заповест, а она остаде 
још неколико тренутака на трему, па се једнако за- 
гледаше у шумарак. Затим полако попрети једном 
руком у правцу шуме, па се понајлак врати у кућу. 

— Аксјутка! — разлегну се њен заповедни глас 
иза врата. 

Ана Мартиновна је имала изглед љутит и некако 
је сад нарочито сажимала своје и онако танане усне. 
Обучена је била нехатно, а прамен расплетене косе 
падаше јој на раме. Но, не обзирући се ни на не- 
хатност њене одеће, ни на њену љутину, она ми је 
као и пре изгледала привлачна, и ја бих још те како 
радо пољубио био њену узану, такође чисто пако- 
сну руку, којом је она једно двапут одбацила ону 
расплетену витицу. 


ХХ 

– Па зар збиља Мартин Петровић да рибе пе- 
ца2 — питао сам ја самога себе, упутивши се рибња- 
ку, који се налазио с оне стране врта. Попех се на 
насип. Погледах тамо, амо... Нигде мог Мартина 
Петровића. Упутих се дуж рибњачке обале — и, нај- 
зад, скоро на самом њеном крају, крај омањег зали- 
ва, усред пљоснатих и искрзаних стабљика натруле 
трске, угледах неку огромну суру грдосију... За- 
гледах се боље; то беше Харлов. Без капе, разбару- 
шен, у распараном и поцепаном кафтану, подвукав- 
ши пода се ноге — седео је непомично на голој зем- 

љи. И седео је тако непомично да се једна чапља, 
кад се ја приближих, откиде са осушеног ритског 
муља на свега два корака испред њега — и полете, 
трзајући крилима и звиждећи изнад воде. Значи, 
одавна се нико у њеној близини није мицао, нити је 
плашио. 

Цело обличје Харловљево беше у толикој мери 
необично да мој лас, чим га је угледао, наједном за- 
стаде и устукну, подвуче реп и заарлука. Харлов 
једва малко накрену главу па се загледа у мене ну 
мог пса својим унезвереним очима. 

Много га беше изменила брада, истина кратка, 
али честа, кудрава, у белим увојцима, налик на ки- 
ћанке. У десној му руци беше крај удичиног прута, 
други се крај лако нихао на води. Срце ми се и не- 
хотице стеже; међутим, ја се прибрах, приђох му и 
поздравих се с њим. Он полако замига очима, као да 
се иза сна тргао. 

— Шта радите, Мартине Петровићуг — почех 
ја: — рибу ловите2 

— Да... рибу, — одговори он промуклим гласом, 
ла трже удичин прут, на чијем се крају клатио окра- 
ћи комадић канапа али — без удице... 

— Удица вам се откинула, — приметих му ја, али 
у исти мах приметих да крај Мартина Петровића ни 
кантице није било, ни глиста... А и какав би лов 
могао бити сад, у септембру2 

— Прекинула, велиш7 — прозбори он па пређе 
руком по лицу. — Па... свеједно. 

Он опет баци своју „удицу". 

— Наталије Николајевне синак2 — запита он ме- 
не, после каква два минута, у току којих сам га ја, 

не без потајног запрепашћења, разгледао. Он је 
био јако измршавио, но ипак је још и сад изгле- 
дао као див. Али у какве је дроњке и рите био обу- 
чен, и како се сав страшно испустио! 

— Тако је, — одговорих ја, — ја сам син Ната- 
лије Николајевне. 

— је л' здраваг 

— Мама је моја здрава. Али јој врло криво и жао 
било кад сте одбили њен позив, — додадох ја: — 
она се никад не би надала да ви код ње нећете хте- 
ти доћи. 

Мартин Петровић обори главу. 

— А јеси л' био ти тамог — запита ме он, махнув- 
ши у страну главом. 

— Гдег 

— Тамо у кући. Ниси био2 Иди. јер шта ћеш 
овде2 Иди. Са мном немаш шта да разговараш. Не 
волим. 

Он поћута. 


— А ти све тако с том пушком> Док сам био 
млад, и ја сам том путањом трчао. Али ме отац 
једном... ја сам га ценио и штовао, још те како! 
Он није био као ови данашњи. Ишиба ти ме он 
једном камџијом — и хуја! Више пушке у руку ни- 
сам узимао. Јер сам га штовао. .. Охо!... Да... 

Харлов опет поћута. 


— Али ти се овде не задржавај. Него иди тамо 
у кућу. Тамо сад газдинство дивно напредује. Ва- 
лођка. .. — Ту он на часак замуцка. .. — Валођка ми 
је од сваке руке мајстор. Нема му пара! Ал је и — 
нитков! 

ја не знадох шта да рекнем. Мартин Петровић 
је говорио врло мирно. 

— Па и кћери ми види. Ти се ваљда сећаш: ја 
сам имао две кћери. И оне су добре газдарице, врло 
практичне. А ја, ето, старим; уклонио сам им се с пу- 
та. У мир... 


„Жалостан ти је то „мир!" — помислих ја, погле- 
дав око њега. 
— Мартине Петровићу! — прозборих ја гласно. 


— Ви бисте неизоставно требали да дођете код нас. 

Харлов ме погледа. 

— Иди ти, братац, својим путем. То имам да ти 
кажем. 

— Не жалостите моју маму, него нам дођите. 

— Иди, момче, иди, — понављаше Харлов. — 
Немам ја шта с тобом да разговарам! 

— Ако кочија немате, моја мама ће вам наше по- 
слати. 

— Иди, кад ти кажем! 

— Ама бога ми, Мартине Петровићу! 

Харлов опет обори главу — а мени се учини да 
његови потавнели, као земљом прекривени образи 
опет поцрвенеше. 

— Бога ми, да дођете, — наставих ја. — Шта 
ћете ту да седите2 Да се само мучите2 

— Како „да се мучим"2 — прозбори он отежући. 

— Па тако! — Ви се ту само мучите, — поно- 
вих ја. 

Харлов ућута па као да утону у дубоку мисао. 

Охрабрен тим ћутањем, ја се одлучих да будем 
искрен, да радим правце, на чистину. (Не забора- 
вите: ја сам био тек у шеснаестој години) ! 

— Мартине Петровићу! — почех ја, седајући до 
њега. — Па ја све знам, одлучно све! ја знам како 
ваш зет с вама поступа — дабогме — у таквом по- 
ложају... Али немојте да очајавате! 

Харлов непрестано ћуташе, и само што удицу 
испусти; а ја — за каквог сам умника, за каквог сам 
философа ја себе у тај мах држао! 

— Наравно, — почех ја наново, —- ви сте лосту- 
пили неопрезно што сте све предали у руке својим 
кћерима. То је било врло великодушно од ваше стра- 
не — и ја не смем да вас за то корем. — То је да- 
нас врло ретка црта! Али кад су ваше кћери толи- 
ко незахвалне —- ви треба просто да им указујете 
презрење. .. ништа друго но презрење —- и не па- 
дати духом... 

— Остави ме! — шапну наједном Харлов шкргу- 
ћући зубима, а очи његове, упрте на рибњак, пако- 
сно севнуше. .. — Одлази! 

— Али, Мартине Петровићу... 

— Одлази кад ти кажем!,.. Јер ћу те убити! 

Ја сам му се већ био сасвим примакао; али код те 
последње речи и нехотице скочих на ноге: — Шта 
рекосте ви то, Мартине Петровићу 2 

=— Убићу те, рекох ти: одлази! — 

Узвереним јауком, риком оте се глас из Харлов- 
љевих груди, но он не осврташе главе, те је и даље 
јаросно гледао право преда се. 

— Потегнућу па ћу те бацити са свим твојим лу- 
дачким саветима, бацити у ту воду — па ти неће 
више падати на памет, жутокљунче, да старим љу- 
дима досађујеш! 

„Па овај је памећу померио!" — севну ми кроз 
главу. 

Загледах се у њега мало пажљивије па се коначно 
запрепастих: Мартин Петровић је плакао!! Суза за 
сузом рониле су му се низ образе... а лице доби са- 
свим свиреп израз... 

— Одлази! — викну он још једном: — јер ћу те 
убити, тако ми Бога! Да ми се и други тако не на- 
ваде. 

Он се одбаци свим телом некако у страну, и као 
вепар искези зубе. ја зграбих пушку па побегох. 
Моје псето с лавежом полете за мном. И оно се, 
јадно, престравило! 

Вратив се кући, ја, наравно, ни једном речју не на- 
говестих мајци шта сам видео, али кад наиђох на 
Сувенира, надари ме враг па му све испричах. Тај 
одвратни човек се толико обрадова мом причању, 
да се, потцикујући, церекао, и чак скакао, — тако 
да умало што га нисам избио. 

— Ех! да ми је да сам га видео, — понављао је 
он, гушећи се од смеха: — како се та будалчина, 
„Вшеђанин" Харлус завукао у рит па седи у њему... 

— Па што не одете до њега на рибњак кад вас 
тако занима 2 

— Да; а ако ме уцмека» 

Врло ми је досадио био Сувенир, и љуто сам се 
после кајао због своје неумесне проливености... 
Житков, коме је он брже саопштио моје причање, 
погледао је на ту ствар иначе. 

— Па то ће се морати и у пилицију пријавити, — 
одлучи он: — а не би згорег било и по какав војни 
одред послати. 

Његово предосећање односно војног одреда није 
се збило, — али се десило нешто, збиља, необично. 

Око половине октобра, на три недеље после мог 
састанка са Мартином Петровићем, ја сам стојао код 
прозора моје собе, на другом спрату нашег дома —- 
и, ни о чем нарочито не размишљајући, сетно сам 
се загледао у двориште и на пут који се иза њега 
отезао. Време је већ пети дан било погано; на лов 
се ни мислити није могло. Све живо се беше поса- 
кривало; чак су се врапци били ућутали, а вране 
се одавно некуд изгубиле, 


Ветар би час потмуло завијао, час на махове фи- 
јукао; ниско, без иједне светле тачке, небо је из не- 
пријатно беле боје прелазило у оловну, још зло- 
слутнију боју, — а киша, која је лила, лила „неу- 
ћутно" и непрестано, изненада би тек почела да би- 
ва крупнија и још више коса — па би се са циком 
расплињавала по окнима. 


Дрвеће се било сасвим искрзало и дошло некако 
суро: рекао би човек да је с њега све покидано било 
— а ветар тек мало мало — па опет насрне па га 
из корена љуља и кида. На све стране се виделе 
мртвим лишћем покривене баре; крупни бобуци, сва- 
ки час прскајући и нови искрсавајући, скакутали су 
и клизили су по њима. 


Блато је по путовима било непроходно; хладно- 
ћа је продирала у собе, под одело, у саме кости; и 


нехотична дрхтавица претрчавала је по телу — и 
исказати се не може како се човек рђаво у души о- 
сећао. Управо рђаво — а не сетно. Изгледало је као 


да већ никад на свету неће бити ни сунца, ни сјаја, 
ни боја, но да ће вечно вековати та лапавица и бла- 

тиште, и сива мокроћа, и прокисла плесан — и да 
ће ветар до скончања света сиктати и запомагати! 

У такве мисли утонуо, стојао сам ја код прозо- 
ра — и сећам се: помрчина се стушти изненадно, ке- 
ка сиња помрчина — премда је часовник покази- 
вао тек дванаест. Наједном ми се причини да преко 
нашег дворишта — од капије до улазних степена — 
као неки медвед протутњи! Истина, не четворо- 
нашке, него онакав како га сликају кад се на задње 
шапе усправи. 

ја очима својим нисам веровао. Но ако ја то баш и 
нисам самог медведа видео, оно у сваком случају 
нешто огромно, црно, чупаво. .. Не стигох ја још да 
смислим шта би то могло бити, кад наједном за- 
тутњи одоздо нека помамна лупа. Изгледаше да се 
нешто сасвим неочекивано, нешто страшно стушти- 
ло на наш дом, Наста лом и трка... 

ја брже стрчах низа степенице, скочих у трпе- 
зарију... 

На вратима од салона, лицем према мени, стоја- 
ше, као укопана, моја мајка; иза ње се видело не- 
колико престрављених женских лица; управитељ 
двора, два лакеја, мамино слушче — сви зинули од 
запрепашћења — тискаху се око врата за претсобље; 
а насред трпезарије, огрезло у блату, рашчупано, 
растрзано, мокро — мокро у толикој мери да се 
пара око њега дизала а вода читавим млазевима цу- 
рила с њега по поду — посред свега тога клечало је, 
теретно се нишући и чисто обамирући, оно исто чу- 
довиште што онако на моје очи прелете преко дво- 
ришта! 

М ко је било то чудовиште2 

Харлов! 

Ја зађох са стране па угледах — не лице његово — 
но главу коју је он био обухватио шакама поврх 
слепљене од блата косе. Дисао је тешко, уздрхта- 
но; нешто му је чак клокотало у грудима — и на свој 
тој блатњавој тамној маси могле су да се разговетно 
уоче само ситне, узверене очне рожњаче. 

Био је страшан. 

Сетих се оног високог чиновника кога је он не- 
кад онако опоро „убрисао" кад га је овај са масто- 
донтом упоредио. Но збиља: овакав изглед морала је 
и имати препотопска животиња у часу тек што се 
спасла била од другог још јачег звера, који ју је 
напао у сред вековечне иловаче прадавних, препо- 
топских ритова. 


— Мартине Петровићу! — ускликну, најзад, моја 
мајка и пљесну рукама. — јеси л ти то, ако Бога 
знаш 

— ја сам... ја... — зачу се испрекидани глас, 
који као да с тешком муком и болом избацује сваки 
звук: — ох! Ја сам! 

— Па шта је то с тобом, тако ти Бога2! 

— Наталија Николајев... на... ја сам до вас... 


право из куће побе...гао пешке... 
— По оваком блату! Па ти, брате, на човека више 


не личиш. Устани, па бар седи... А ви, — окрену 
се она собарицама: — брже трчите по пешкире. И 
нађите негде какво суво одело! —— рече она упра- 


витељу двора. 
Управитељ показа рукама: где, вели, да се нађе 
одело за овакву громулу2... 
— У осталом, јорган какав да донесемо, — рече 

он: — ил ако не то, онда — имамо ново шталско 
ћебе. 

— Ама устани, устани, Мартине Петровићу, па 
седи, — понови моја мати. 

— Истерали ме, госпо, — јекну наједном Харлов 
па главу назад одбаци, и руке испред себе опружи. 
— Истерали ме, Наталија Николајевна! Рођене кће- 
ри, са мог рођеног огњишта ... 

— Та шта то говоришг! Истерали тег! Какав. 
грех! какав грех! (Ту се моја мајка прекрсти.) Само 
устани ти, Мартине Петровићу, молим те! 

Две собарице уђоше са пешкирима па сташе пред 
Харловим. Видело се да и оне нису могле да смисле 
како да му приступе, шта да почну с оноликом 
хрпом блата. 

— Истерали ме, госпо, истерали, — понављаше 
међутим Харлов. 

Двороуправитељ се врати са великим вуненим јор~ 
ганом па и он стаде у недоумици. Главица Суве- 
нирова промоли се иза врата, али одмах ишчезе. 

— Мартине Петровићу! Устани! Седи! Па ми ис- 
причај све редом, — одлучним тоном откомандова 
моја мати. 

Харлов се диже... Двороуправитељ хтеде да му 
помогне, али само руку укаља, па се, отресући прсте, 
одмаче до врата. Собарице му се опет приближише 
са пешкирима, али их он отстрани покретом руке, 
па и јорган одби. 

Него ни сама моја мати није сад наваљивала; осу- 
шити Харлова очевидно није било могућно; само 
блатњаве трагове његове на поду привремено, на 
брзу руку убрисаше. 

ХХШ 


— Како су те то они могли истерати2 — запита 
моја мајка Харлова, чим је мало одахнуо. 

— Госпођо! Наталија Николајевна! — поче он на- 
прегнутим гласом — и опет ме порази немирна трка 
његових очних рожњача: — истину ћу вам казати: 
највише сам од свију ја крив... 

— Е, то је оно; ниси тад хтео да ме послушаш, 
— рече мати, спуштајући се у наслоњачу и помало 
машући пред лицем намирисаном марамицом: много 
се осећао непријатан задах од Харлова... ни шум- 
ска бара тако јако не удара. 

= Ох, нисам ја тим погрешио и скривио, госпо, 
но охолошћу својом, Охолост ме је упропастила, и- 
сто као цара Навуходоносора. јер ја сам тада ми- 
слио: Бог ме није умалио умом и памећу; те кад ја 
нешто одлучим, значи: тако му то и треба да буде... 
А уз то се ту појави и страх од смрти... Сасвим 
сам пут изгубио! Да им покажем, рекао сам сам 
себи, сад на послетку силу и власт своју! Награ- 
дићу их — а они морају до гроба осећати ... (Харлов 
се наједном згрози и сав се стресе...) Као шуга- 
вог пса изгнали ме из куће на улицу! Ето каква је 
њихова захвалност! 

— Али како, забога7... На који начинг — поче 
опет моја мајка. 

— Слушче Максимку ми одузеше, — прекиде је 
Харлов (очи су му и даље трчале, обе руке је држао 
код браде — прсте у прсте) — кочије ми одузели, 
месечину смањили, плату уговорену не плаћају — од 
главе до пете ме опељешише, а ја сам на све то 
ћутао, све сам трпио! А трпио сам из узрока... ох! 

опет због охолости моје! Да не рекну љути моји не- 
пријатељи: ено га, оног маторог будале, сад види 
шта је урадио. А и ви сте ме, сећате л' се, госпо, 
опомињали: „Лакта свог, рекосте, нећеш угристи!" 
— Елем, тако сам вам трпио... Али, данас улазим 
ја у своју собу — а она већ заузета — и постељу ми 
моју у мутвак избацили! Можеш, као веле, и тамо 
спавати — овде те и тако из милости трпимо. Нама 
је, веле, твоја соба за газдинство потребна. И ето, 
то мени каже — шта мислите, ког Валођка Сљот- 
кин, она поган, смрад... 

Харлова ту глас изневери. 

— Али кћери твоје2 Шта оне на тог — запита га 
мати. 


— А ја сам све трпио, — настави Харлов своје 
причање: — горко, горко ми је било не знате како, 
и срамота... Црн ми дође овај Божји свет! Стога 


ја оно пре нисам хтео, матушка, да вам дођем — од 
тог истог стида и срамоте! јер ја сам, мајчице, све 
испробао: и милоштом, и претњом, говорио им и са- 
ветовао их, и шта све нисам! Клањао сам им сен 
молио... ево овако (Харлов показа како се клањао). 
И све узалуд! И све сам ја то трпио! Спочетка, у 
прво време сам ја и друкчије мисли имао: да узмем, 
рекох, да их помлатим, да испретурам све, да им 
ни семена, ни трага не остане... Па да знају! Но 
а после сам се — покорио! Такав ми је, рекох, крст 
од Бога послан. За смрт се, значи, спремати треба. 
Кад наједном данас... као пса! И то ко Валођка! 
А што ме о кћерима питати изволесте, па зар оне 
имају неку своју вољу2 Валођкине измећарке! Да! 
Моја мајка занеме од чуда. 

— Па за Ану могу још и да разумем, она му је — 
жена... Али откуд она друга, твоја... 

— Јевлампија2 Гора је од Ане! Сва се, како је 
видите, у руке Валођкине дала. Стога је она и тог 
вашег солдата одбила. По његовој, Валођкиној, на- 
редби. Ана — очигледна ствар, требало би да се 
осећа и покаже увређена, и она сестру збиља очима 
не може да гледа — али се покорава! Омађијао је, 
несретник! Него њој, Ани, је сад видите ли и пријатна 
помисао: као вели, ето ти, Јевлампијо, каква си у- 
век била охола, а сад ето шта се од тебе учини!... 
0... ох, ох! Боже мој, Боже! 

Мати ме брижно погледа. ја се уклоних малко у 
страну, из предосторожности: да ме не би отстра- 
нили одавде... 

— Веома ми је жао, Мартине Петровићу, — поче 
мати, — што ти је мој бивши питомац причинио то- 
лико зла и невоље, и што се као тако злочест човек 
показао. Али ето, и ја сам се у њему преварила ,,. Ко 
би се могао томе надати! 

= Госпо, — јаукну Харлов и удари се у груди. — 
ја нећу моћи поднети ову незахвалност од мојих 
кћери! Не могу, госпо! Јер ја сам им све — све сам 
им дао! А осим тога, и савест ме страшно мучи. 
Много ... ох! много је шта кроз моју главу прошло 
док сам крај рибњака седео и рибу пецао! „Да си бар 
некоме у животу неку корист учинио! — тако сам ја 
тамо размишљао: — сиротињу да си помагао, сво- 
јим сељацима-робовима да си слободу даровао зато 
што си им век тровао! Јер ти си пред Богом много 
за њих одговоран! А ето дође час кад се њихове 
сузе и низ твоје образе роне!" 


... И каква је тек сад њихова —- мојих сељака — 
судбина: била је јама и код мене дубока — што да 
кријем> — а сад јој се код њих ни дно не види! Све 
те грехе сам ја на душу узео, савест сам своју за 
децу жртвовао, а мени данас за то — шипак! Рит- 
нуше се копитом па ме као пса из куће избацише! 

— Немој сад више о том да мислиш, Мартине 


Петровићу, — примети моја мати. 
— И кад ми рече, тај ваш Валођка, — прихвати 
Харлов с новом снагом, — кад ми рече да ја у мојој 


собици више нећу смети становати, а ја сам баш у тој 
истој собици, кад сам кућу градио, свако брванце 
својим рођеним рукама једно на друго слагао — кад 
ми он то рече — сам Бог зна шта се тад са мном 
стало! Помути ми се мозак у глави, а по срцу као 
да ме ко ножем сецну... Но! ил' њега заклати, или 
сам из куће напоље!... И тако ето потрчах до вас, 
добротворко моја, Наталија Николајевна... а где 
бих сад и знао главу моју склонити2 А ту још ова 
киша, блатиште, лапавица... Можда сам два'есг 
пута довде у блато упадао! И сад... ето какав сам. .. 
као да сам се у каљузи ваљао... 

Харлов омери себе погледом и узмучи се на сто- 
лици као да се спремао да устане. 

— Но, но, — зашто тако о себи да говориш, Мар- 
тине Петровићу, — брже изговори мајка: — па шта 
онда, ако си нам и тако блатњав у кућу ушаог Под 
си укаљаог Чудна ми чуда!,.. Него ево шта бих ја 
теби сад предложила. Чуј! Сад ће те моја чељад 
одвести у засебну собу, постељу ће ти чисту дати — 
ти се свуци, уми се, лези па се испавај... 

— Матушка, Наталија Николајевна! Зар ја сад да 


124 


заспим2! — тужно прозбори Харлов. — Та мени сад 
у мозгу као да чекићи чукају! Мене су данас као 
непотребан шљам ... 


—- Лези ти само па заспи, — упорно понови мати. 
цп— А после ћемо ти чаја донети — но, па ћемо се 
даље о свему споразумети. Не падај духом, стари 
мој пријатељу! Ако су те из твог дома изагнали, 
у мом дому ћеш ти свагда заклона наћи... јер ја 
не заборављам да ми је Мартин Петровић живот 
спасао! 

— Добротворко! — јаукну Харлов па покри лице 
рукама. — Ви ме сад спасавате! 

Тај вапај трону моју маму скоро до суза. 

— Од свег срца сам приправна да ти помогнем, 
Мартине Петровићу — свим, чиме само могу; али 
ми ти мораш обећати да ћеш ме унапредак слушати 
и да ћеш ружне мисли од себе одбацити. 

Харлов уклони руке с лица. 

— Ако је потребно, — прозбори он, — ја могу и 
да опростим! 

Мајка моја са одобравањем климну главом. 

— Врло ми је мило да те видим у таквом истински 
хришћанском расположењу духа, Мартине Петро- 
вићу; но о том ћемо после беседити. А сад ти прво 
доведи себе у ред — а што је главно, прво да идеш 
да спаваш. Одведи ти Мартина Петровића у зелени 
кабинет покојног господина, — обрати се мати у- 
правитељу двора, — и што год он затражи, све то 
оног часа да се учини! Одело нареди да се осуши и 
очисти — а кошуље, какве затреба, ишти од касте- 
ланке. 

— Разумем, — одговори управитељ. 

— А кад се пробуди, кројачу одмах нареди меру 
да му узме; и ту браду му треба обријати. Не сад 
одмах, но после. 

— Разумем, — понови управитељ двора. — Мар- 
тине Петровићу, изволите. 

Харлов устаде, погледа у моју мајку, хтеде канда 
да јој приђе, али се задржа, поклони јој се „до по- 
јаса", прекрсти се према икони трипут, па пође за 
двороуправитељем. Одмах за њим шмугнух и ја из 
собе. 


ХХМ 


Кастелан одведе Харлова у зелени кабинет, па од- 
мах отрча по кастеланку, јер чаршава на постељи 
није било. Сувенир, који нас срете у претсобљу па 
заједно с нама упаде у кабинет, поче одмах, са сво- 
јим лудесањем и церекањем, да се врти око Хар- 
лова, који, лако раширивши руке и ноге, замишљен 
застаде на сред собе. Вода је још непрестано цу- 
рила с њега. 

— Вшеђанине! Вшеђанине Харлусе! — цикао је 
Сувенир, пресамитивши се на двоје и држећи се за 
слабине. — Велики оснивачу знаменитог рода Хар- 
лових, ваз-зри на свог потомка. Шта велиш на ову 
појавуг Можеш ли да је познашг Ха-ха-ха! Ваша 
светлост, дајте ручицу да је целивам! А што ће вам 
те црне рукавице 

ја хтедох да га задржим. да му дам знати да је 
то стидно и срамно што ради с овим човеком. Али 
ништа не могох са безочним несретником учинити. 


— Готованом и чанколизом ме је називао! — рђо- 
гризао је и даље Сувенир. — „Немам, вели, као дру~ 

ги свет, свога крова!" А сад је, вала, и он сам такав 
исти готован као и аз грешник! А Мартин Харлов, 
а Сувенир — један ђаво! И он ће одјако од мило- 
стиње да живи! Слуге ће да дигну са земље неку ко- 
рицу хлеба, што је псето њушкало па даље оти- 
шло ... Ево ти, рећи ће му, па ручај! Ха-ха-ха! 

Харлов је непрестано стојао непомично, увукавши 
главу, раширивши ноге и руке. 

— Мартин Харлов! Властелин од заман- 
де ! — настави да пишти Сувенир. — Какав је ва- 
жан израз дао својој појави! Ко је — он је! Сви су 
му нико и ништа! Не прилази ми, вели, близу, јер 
ћу те смождити! А кад је оно онда имање своје по 
вајној својој великој памети почео давати и делити 
— како се раскокодакао! „Захвалност! — виче, — 
Захвалност!" А што је мене заборавио и омалио2! 
ја бих данас можда више срца и осећања имао! И 
данас му, ето, излази да сам ја истину тада говорио 
да ће га они, бога молећи, голог-нагог на снег... 

— Сувенире! — викнух ја. Но Сувенир никако 

~ да стане. 

Харлов се непрестано још не мицаше с места; из- 
гледало је као да он тек сад почиње да осећа у ко- 
ликој мери је све на њему било мокро, па је чекао 
кад ће се све то с њега скинути. Но двороуправитељ 
се још не враћаше. 

— А овамо ратник! — заинтачи опет Сувенир. — 
Дванаесте године отачество спасавао! Јунаштво сво- 
је показивао! Дабогме: са смрзнутих мародера гаће 
свлачити, то је наш посао; а кад ћерка на нас ногом 
лупне, нама и самима душа у гаће... 

— Сувенире! — викнух ја поново. 


Харлов погледа у Сувенира са стране. (Он све до 
тог тренутка баш као да ни свестан није био да је 
и Сувенир ту; и тек је сад мој узвик изазвао његову 
пажњу. 

— Пази, брајко, — прогунђа он потмуло: — немој 
да те чудо снађе ком се ниси надао. 

Сувенир се зацени од смеха. 

= Ох, како сте ме уплашили, великоштовани 
брато! Ух, како сте страшни, бога ми! Што макар 
ту косу не очешљасте, јер овако, сачувај Боже, мо- 
же да вам се укорени, па је после ни ђаво не опра; 
мораћете је српом косити... 

Ту се Сувенир наједном распали. 

— И још се јуначи човек! Гоља, а прави се јунак! 
Где вам је кров сада, боље ми то реците, јер свагда 
сте се њим разметали! „ја кров над главом имам, 
а ти си на улици! — тако сте ми се увек ругали. — 
Наследан мој стародревни кров!" (Сувениру се на- 
дала та реч, па ју је непрестано понављао). 

— Господине Бичкове, — рекох ја. — Шта ви то 
радите2 Јесте л' при себи виг > 

Но он је и даље млатао језиком, непрестано је 
ђипао и мувао се око Харлова... А управитељ и 
кастеланка још никако да дођу! 

Мени дође тешко. ја почех опажати да се Хар- 
лов, који се у току разговора с мојом мајком мало 
помало стишавао, те се чак при крају, очевидно, и 
помирио са својим удесом, да се он сад почео да 
узрујава и раздражује: он поче брже да дише, испод 
ушију као да му се опет нешто наду, прсти сташе 
да му играју, очи му почеше опет да трче испод 
тамне маске блатом избразданог лица. 

— Сувенире! Сувенире! — ускликнух ја. — Пре- 
станите, иначе ћу звати маму. 

Но Сувенира као да неки бес у своје руке до- 
хвати. 

— Да, да, велештовани! — затрешта он опет: — 
ето у каквим се суптилним приликама ја и ви данас 
налазимо! А ћерчице ваше, са красним вам зетом, 
Владимиром Васиљевићем, под оним вашим кро- 
вом не могу сити да вам се насмеју! Па да сте их 
бар, као што сте им претили — да сте их бар про- 
клели! Па ни за то снаге нисте имали! Али зар ви 
са Владимиром Васиљевићем да се вучете клипка 2 
Па сте му још тепали и Валођком га звали! Какав 
вам је он Валођкаг Владимир Васиљевић је он, го- 
сподин Сљоткин, властелин, а ти — ко си и шта си 
ти данас 

Дивљи урлик заглуши говор Сувениров... У Хар- 
лову прекипе. Песнице се његове стегоше и дигоше, 
лице му помодри, пена му изби на испуцана уста, сав 
се затресе од јарости. 


— Кров, — велиш ти! — загрме он својим же- 
лезним гласом: — да их прокунем! — велиш ти... 
— Не, нећу проклињати ја њих... Маре они! 


Него кров... кров ћу ја њихов да разорим, па неће 
крова имати, исто као што га ни ја данас немам! 
Запамтиће Мартина Харлова! Није пропала моја сна- 
га још! Видеће може л' се и сме ли се ко са мном 
титрати!... Неће, вала, ни они крова над главом 
имати! 

ја претрнух; откад се памтим нисам био сведоком 
таквог неизмерног гнева. Не човек, —- него дивља 

звер кидао се преда мном! Ја претрнух. .. а Сувенир, 
— тај се од страха под сто завуче. 

— Ни они! — викну Харлов још последњи пут, 
па само што не претури кастеланку и управитеља 
дома који наиђоше, — и јурну из куће... Као стрела 
прелете он двориште и нестаде га иза капије. 


ХХУ 

Моја мама се страшно разједила кад јој управи- 
тељ дома са збуњеним изгледом дође да јави о но- 
вом ненадном одласку Мартина Петровића. Он се не 
усуди да затаји ни узрок тог одласка; ја сам био 
приморан да потврдим његове речи. 

— То си, дакле, све ти! — викну мама на Суве- 
нира, који је пре нас до ње као зец дотрчао па јој 
чак и руци пришао: — твој погани језик је свему 
крив! 

— Молим вас, молим — са' ћу ја, са' ћу ја то... 
— замуцка Сувенир, одбацујући лактове иза леђа 

— „Са' ћу, са' ћу"... знам ја то твоје „са' ћу!" —- 
понови мама љутито па га истера напоље. Затим за- 
звони, нареди да јој зовну Квицинског, па му нареди 
да одмах пође с кочијама у Јесково, да пошто пото 
изнађе Мартина Петровића и да га довезе. 

= Без њега ми се не враћајте! — заврши она. 

Туробни Пољак ћутећи саже главу па изађе. 

ја се вратих у своју собу, опет седох код про- 
зора, па сам, сећам се, дуго размишљао о томе што 
се пред мојим очима збило. Био сам и сам збуњен: 
никако нисам могао да разумем како то да Харлов, 
који је скоро без роптања подносно увреде нане- 
сене му од његових домаћих, није могао да савлада 


130 


себе те да презре потсмехе и забадања тако ни- 
штавог створа какав беше Сувенир. Ја тада још ни- 
сам знао каква неиздржљива горчина може неки 
пут да се садржи у једном празном прекору, чак и 
тада кад овај из презрених уста дође... Мрско име 
Сљоткиново, кад га изговори Сувенир, паде као вар- 
ница у барут; болно место не издржа тај последњи 
убод. 

Прође можда један час. Кочије наше уђоше у дво- 
риште; но у њима је седео наш ишпан — сам. А 
мати му рече: „без њега ми се не враћајте!" Кви- 
цински журно искочи из кочија — па се устрча на 
трем. На лицу му се читао изглед растројен — што 
се код њега скоро никад није виђало. ја одмах 
сиђох доле и устопце за њим пођох и ја у салон. 


— Ног јесте л' га довезлиг — запита га мати. 


— Нисам га довезао — одговори Квицински: — 
нити би га ико могао довести. 


— А зашто јесте л били с њима 

— Био сам. 

— Да се није десило што с њим2 Капљаг 

— Боже сачувај; ништа му се није десило. 

— Па што га нисте довезли2 

— Он тамо кућу своју руши. 

— Шта рекосте2 

— Стоји на крову свог новог дома — па га раз- 
ваљује и баца. Шиндри је досад, јамачно, ваљда 
четрдесет комада одлетело; а попречних летава та- 
кође пет шест комада. (Неће, вала, ни они крова 
имати!" — сетих се Харловљевих речи.) 


Мајка се загледа у Квицинског. 

— Сам... он један на крову стоји и кров чупа 
и баца2 

— Тачно тако. Иде по поду тавањачком, па десно 
и лево кида и ломи. А снага је у њега, сами изво- 
левате знати, надчовечанска! него и кров му је, тре- 
ба истину рећи, никакав; подметачи под шиндром 
разређени и размакнути, — цоловачама даскама 
склопљени, чавли дрвени — на брзу руку тесани. 

Мајка погледа у мене као да би да се увери да 
можда није нешто пречула. 

— Цоловачама. .. разређен, — понови она, очи- 
гледно не разумевајући значење ниједне од тих ре- 
чи... 

— Но, па шта сте ви тада... — проговори она 
најзад. 

— Дошао сам за упутство. Ту се без људи ништа 
не да учинити. Тамошњи сељаци се сви од стра- 
ха посакривали. 

— А кћери му — шта оне2 

— Па и кћери — ништа. Устумарале се, трче... 
Кукају . Шта могуг 

— је л и Сљоткин тамо 

— И он је ту. Кука и нариче горе од свију — ал' 
ни он ништа није кадар. 

— И Мартин Петровић, велите, на крову стоји2 

— На крову. . . то јест, на тавану — и кров разва- 
љује и баца. 

— Да, да, — изговори мајка; — цоловачама... 

Догађај је заиста био необичан. 

Шта је ту требало предузимати2 Послати у ва- 
рош по старешину полиције, — исправника, — ску- 
пити сељаке Мајка се моја беше сасвим збунила. 

Збунио се био и Житков кад дође на ручак, Исти- 
на, он помену опет одред војника, али иначе ника- 
кав одређен савет не даде, него је само гледао по- 
корно и одано. Квицински, кад виде да он ту никак- 
вих инструкција неће добити, изјави мојој матери — 
са својственом му презривом учтивошћу — ако му 
она одобри да поведе собом неколико коњушара, ба- 
штована и друге дворске чељади, — он би поку- 
шао... 

— Да, да, — прекиде га мама: — покушајте не- 
што, љубазни Викентије Осипићу! Само брже, мо- 
лим вас, а ја за све што учините, узимам одговор- 
ност на себе. 


Квицински се хладно осмехну. 


— Једно ми само дозволите да вам унапред обја- 
сним, госпођо; за резултат је немогућно добар сто- 
јати, јер је снага у господина Харлова дивовска, а 
очајање такође: он се преко сваке мере увређен 
осећа! 

— Да, да, — прихвати мати: — и свему је томе 
крив тај поганац Сувенир! Пикада му ја то опро- 
стити нећу. Идите само, поведите те људе, брже се 
само крећите, Викентије Осипићу! 

— Ви, господине управниче, што више конопаца 
понесите — и пожарних кука, — прозбори Житков 
својим басом: — и ако се и нека мрежа нађе — и 
њу не би згорег било понети. Код нас тако једном у 
пуку... 

— Ваша су ми упутства излишна, господине, — 
мрзовољно га прекиде Квицински; — ја и без вас 
знам шта сад треба радити. 

Житков се нађе очепљен и изјави да, пошто је он 
рачунао да ће и њега позвати.,. 

— Не, не! — умеша се и мама. — Ти боље оста- 
ни ту... Нек Викентије Осипић сам дејствује... По- 
лазите, Викентије Осипићу! 

Житков се сад нађе још жешће увређен, а Кви- 
цински се поздрави и изађе. 

ја полетех у коњушницу, сам брже оседлах свог 
јахаћег ђогата, па полетех у галопу друмом ка је- 
скову. 


ХХМ 


Кишица беше престала, но ветар је дувао са удво- 
струченом жестином — право мени у лице. На пола 
пута седло пода мном умало што се не претури: 
колан беше попустио. ја сиђох с коња па почех 
канше зубима да затежем... Наједном чујем: неко 
ме по имену виче... Сувенир је трчао за мном по 
усевима. 

— Шта је, браца, — довикиваше ми он још 
издалека: — радозналост вас савладала2 Па на- 
равно, ко би сад... И ја ћу тамо, преким путем, 
Харловим трагом. . . Јер овакову мусеведу. .. и умре- 
ћеш, а видети нећеш! 

— Дело руку својих хоћете да гледате и да у- 
живате, — прозборих ја са негодовањем, скочих на 
коња па опет полетех галопом; али несавладљиви 
Сувенир не заостајаше за мном, па се чак и у трча- 
њу церекао и лудао. 

Ево најзад и Јескова — ево и уставе, а тамо је 
дуг плот н врбак усадбе... Ја приђох капији, одја- 
хах, привезах коња и застадох, запрепашћен. 

Од предње трећине крова на новој кући, од ме- 
занина, остао беше још само скелет. Малтер и шин- 
дре лежаху у разбацаним гомилама са обе стране 
жуће на земљи. Рецимо, кров је био, по речима Кви- 
цинског, на двоје на троје склепан; но ипак је све 
ово била невероватна ствар! По поду таванском, ди- 
жући прашину и ђубре, незграпно-хитро дизала се 
црно-сура грдосија, па је час разметала преостао, 
из цигаља сазидан димњак (други се био већ сру- 
шио), час је кидала шиндру и бацала је доле, час се 
хватала за саме диреке. 

То беше Харлов. 

Као прави медвед учини ми се он и овде: и гла- 
ва, и леђа, и рамена — све је то медвеђе, и ступао 
је ногама широко, не разгибајући стопала — опет 
на медвеђи начин. Оштра ветрина дувала је на њега 
са свих страна, разбацујући укорепљене бичеве ње- 
гове косе... Страшно је било видети како се ме- 
стимично црвенило његово голо тело кроз рупе 
на поцепаном му оделу. Страшно је било слушати 
његово дивље, промукло мумлање. 

Двориште беше пуно света; жене, дечаци, прид- 
ворна женска послуга, тискаху се дуж тарабе; 
неколико мужика скупило се мало даље у одели- 
ту гомилу. Познат ми старац- поп стојао је без 
шешира на трему друге куће, па, узевши бакарни 
крст обема рукама, с времена на време, ћутећи и 
безнадно, дизао би га и као показивао Харлову. 

До попа стојаше Јевлампија, па, наслоњена ле- 
ђима на зид, непомично гледаше у оца. Ана — час 
би помаљала главу кроз прозор, час би ишчезавала, 
час би искакала на двориште, па се опет враћала у 

кућу. Сљоткин — сав пребледео, зелен, у старом 
шлафроку, у јермолци, са једноцевком пушком у ру- 
кама, претрчавао би ситним корацима с места на 
место. Видело се да није био кадар да се снађе у 
овом чуду и покору: губио је дах, претио, сав се 
тресао, нишанио из пушке на Харлова, па би одмах 
опет пребацивао пушку на раме, — нишанио опет, 
кукао, плакао... Угледавши мене и Сувенира, он 
као без душе појури к нама. 

— Погледајте, погледајте шта се овде збива! — 
завапи он: — погледајте! Тај човек је полудео и 
помамио се... те ето шта чини! ја сам и по поли- 
цију послао, али ево нико не долази! Нико не до- 
лази! И ако ја сад на њега испалим, мени закон ни- 
шта не може, јер је свако у праву да своје имање 


брани! А ја ћу да испалим!... Тако ми Бога, испа- 
лићу. 

— Пали, пали! — разлегну се с крова промукао 
глас. — Гађај! А дотле, ево ти пешкеш од мене. 


Подужа даска полете одозго, па, преврнувши се 
двапут у ваздуху, тресну на земљу код самих ногу 
Сљоткинових. Овај се сав пресамити, а Харлов прсну 
у смех. 


— Господе Исусе! — прогњевета неко иза мојих 
леђа. 

ја се осврнух: Сувенир. 

— А! — помислих ја; — сад ти није више до 
смеха. 


Сљоткин докопа једног мужика, који стојаше у 
близини, за врат. 
— Та пењи се, пењи се; пењите се, несретници, 

— вапијаше он, тресући мужика из све снаге — 
спасавајте моје имање! 
Сељак коракну једаред, дваред, замаха рукама, 


викну: — „Хеј ви, господине!" — узмува се на месту, 
па се врну назад. 

— Лестве! Лестве дајте овамо! — обрати се 
Сљоткин осталим сељацима. 

—- А одакле да их узмемо2 — зачу се одговор. 

— Па баш и да имамо ту лестве, — проговори, не 
журећи се, један глас: — ко је луд да се пењег Наш- 


ли сте будале! Нек окуша неко срећу, тај тамо ће 
му очас шију заврнути. 

— Код тог нема шале: тај ће одмах да убије! — 
добаци једно младо беломусасто момче са приглу- 
пим лицем. 

— Дабоме да ће! — прихватише и други. 

Мени се учини да чак и кад ту не би било оче- 
видне опасности, сељаци би ипак нерадо извршили 
наредбу свог новог господара. Малте нису још и 
одобравали што Харлов чини — мада их је он све 
веома задивио. 

— Ах ви разбојници! — јаукну Сљоткин: — че- 
кајте само, све ћу вас ја... 

Но ту се с тешком тутњавом и последњи димњак 
стропошта, и, посред тренутно узвијореног облака 
жуте прашине, Харлов, испустивши продирући 
усклик и високо подигавши окрвављене рукс, окре- 
ну нам се лицем. Сљоткин опет нанишани на њ. 

јевлампија га трже за лакат. 

— Не сметај ми! — свирепо се унесе он на њу. 

— Да се ниси усудио! — прозбори она — н плаве 

очи њене севнуше претећи испод подигнутих обрва. 
— Отац свој дом руши. Његово је ово добро. 

— Лажеш: наше је. 

— Ти велиш: наше, а ја ти кажем: његово је. 

Сљоткин засикта од пакости; Јевлампија му се 
упиљи у лице очима. 

— А, здраво! здраво да си ми, ћерко моја љу- 
безна! — загрме одозго Харлов. — Здраво да си, 
јевламлијо Мартиновна! Како ли живиш ти са сво- 
јим зетом-пријатељем2 — Лепо ли се љубите и ми- 
лујете 2 

— Оче! — зачу се звучни глас Јевлампијин. 

— Шта је, ћерког — одговори јој Харлов, па се 
прикучи самом крају зида. На лицу му се, уколико 
„сам ја могао да уочим, појави чудан осмех, — сја- 
јан, весео, — али баш стога нарочито страшан, 
злочест осмех. .. Много година после тога видео сам 
такав осмех на лицу једног на смрт осуђеног. 

— Престани, оче; сиђи (јевлампија му није гово- 
рила: „баћушка"). Ми смо криви; све ћемо ти вра- 
тити. Сиђи, 

— А што ти ту и у наше име одлучујешг — уме- 
ша се Сљоткин. 

јевлампија само још жешће намршти обрве. 

— Ја ћу ти свој део вратити — све ћу ти дати. 
Престани, сиђи, оче! Опрости нам; опрости ми. 

Харлов се непрестано и даље смешкао. 

— Доцкан си се сетила, голубице! — изговори он, 
а свака му је реч као бакар звонила. — Доцкан се 
трону камено срце твоје! Низ брдо се ово заошијало 
= сад га већ не задржа! Него на мене сад, већ и 
не гледај! Ја сам моје свршио! Боље погледај твог 

Валођку: гле какав вас је лепотан око прста обмо- 
тао! И на своју змијску, подмуклу сестру погледај: 
ено, њен лисичји нос се помаља, ено је где свог 
слатког мужа пујда! Не, господо! Хтели сте да мене 
крова над главом лишите — е па ни ја вама сад 
ни камена на камену оставити нећу! Својим сам ру- 
кама ја ово градио, својим ћу рукама да га и ра- 
стурим — ево видите, својим рукама! Погледајте, 
ни собом секире нисам понео! 

Он опљуну обе шаке па опет поче да чупа и баца 
брвна. 

— Ама доста, оче, — говорила је међу тим 
јевлампија, а глас јој дође гако чудновато умилан: 
— не помињи сад што је било. Но, веруј ми; јер ти 
си мени увек веровао. Но, сиђи доле; дођи код мене 
у собу, на моју постељу меку. Ја ћу те осушити и 
одгрејати; ране ћу ти превезати, видиш ли. Како си 
руке искрвавио! Па ћеш да живиш код мене као у 
Христовом наручју, ручаћеш слатко — а спавати 
још и слађе. Но, криви смо ти, криви! Но, забора- 
вили смо се много, сагрешили; но, опрости нам! 

Харлов замаха главом: 

— Причај ми, причај! Повероваћу вам, поздра- 
вио сам вас! Убили сте ви у мени веру! Све сле 
убили. Орао сам био — па сам црв код вас постад. .. 
а ви... дед и црвка да згазимо! Ал' доста је било ва- 
шег! ја сам те волео, то ти добро знаш, — али сад 
ми више ниси кћи — ни ја теби отац... ја сам — 
пропао човек. Не сметај ми! А ти тамо, гађај већ 
једанпут, кукавицо сиња! — рикну он на Сљоткина. 
— Што све само напразно нишаниш2 Ил' си се зар, 
у зло доба, закона сетио: „ако ли прималац дара 

учини покушај на живот даваоца, — изговори Хар- 
лов развлачећи: — то је давалац властан сва назад 
захтевати2" Ха-ха, не бој се, закониче! Ја ти нећу 
назад тражити — све ћу ја то са земљом сравнити, 
Тера-а-ај!! 


— Оче! —— последњи пут му се замоли Јевлам- 
пија. 

— Ћути! 

— Мартине Петровићу! Брато, опростите вели- 
кодушно! — протепа сад Сувенир. 


— Оче, соколе наш! 

— Ћути, кујо! — довикну јој Харлов. 

На Сувенира он и не погледа — само што о;пљу- 
ну на ону страну. 


ХХУЦ 


У тај пар се и Квицински са свом својом пратњом 
— на тројим колима — појави на капији. Уморени 
коњи рзаху, људи један по један скакаху у блато. 

—- Охо! — развика се колико га је грло носило 
Харлов. — Армија... Па ово је армија! Читаву вој- 
ску на мене шиљу. Лепо, лело! Само знајте, ко ми 
овамо на кров изволи доћи — тога ћу ја — стрмо- 
главце одавде!... Јер ја сам домаћин строг, у не- 
време гости ми нису добро дошли! То да знате! 


Он се обема рукама укљешти за предњи па по- 
пречних крововских дирека, за такозваце „ноге" од 
забата — па поче снажно да их из темеља помера. 
Сагнувши се са ивице таванског пода, он их је чисто 
вукао за собом, једначиго певајући бу 'лачку песму: 
„још је-даредице! још једанпут! У-ух!" 

Сљоткин притрча Квицинском па поче да му се 
жали и да слини... Овај га замоли да „не смета", 
па приступи ка извршењу свог смишљеног плана. 
Сам он стаде испред куће, па, у намери да га мало 
збуни, поче да објашњава Харлову како, вели, није 
достојно једног властелина да такво што чини... 

— још једаредице! још једном! — певао је и да- 
ље Харлов. 

... и како је Наталија Николајевна веома незадо- 
вољна овим његовим поступком и да се она никад 
томе од њега не би надала... 

— још једаредице! Још једном — ух! — певао 
је Харлов... а Квицински међутим издвоји и посла 
четири најсмелија коњушара на супротну страну до- 
ма, с тим да се оданде, одзади, на кров попну. 

Но Харлову тај план напада не умаче неопажен. 
Он наједном остави диреке па брже отрча на задњи 
део мецанина. Изглед је његов био у толикој мери 
страшан да се два коњушара који стигоше већ да 
се испну на таван, очас спустише низ кишни олук 
назад на земљу, на велику радост па чак и кикот 
придворних малишана. Харлов их испрати претећи 
им песницом па, вративши се предњем делу мецани- 
на, опет се ухвати за диреке па их наново поче да 
чупа, још увек певајући бурлачку песму. 

У један мах застаде, па се, као изненађен, у нешто 
загледа... 

= Максимушка, друже! Пријатељу: — та јеси л' 
ти то, по Богу2 

Ја се осврнух... Из гомиле сељака збиља се био 
издвојио „козачић" Максимка, па, смешећи се и 

клибећи зубе, изађе напред. Мора да га је то његов 
газда-сарач пустио на који дан кући. 

— Пењи се овамо код мене, Максимушка, слуго 
моја верна, — настави Харлов: — па да се зајед- 
нички бранимо од злочестих измећара татарских, од 
лацманских арамија! 

Максимка, још увек смешкајући се, без поговора 
и одмах поче да се пење на кров... Али га зграбише 
и одвукоше — Бог зна зашто — мањ као пример 
другима. јер никакву помоћ он Харлову не би био 
кадар учинити. 

— Ако, ако! Задржите га само! — прозбори Хар- 
лов претећим гласом, ла се опет лати дирека. 

— Вићентије Осиповићу! Допустите ми да испа- 
лим метак, — обрати се Сљоткин Квицинском: — 
јер ја ћу то више да га застрашим: моја је пушка 
напуњена ситном сачмом. 

Но још Квицински не стиже да му одговори, кад 
се предњи пар дирека, јаросно раздрман железним 
рукама Харловљевим, јако и нагло накриви, затре- 
шта, ла се сурва на двориште — а заједно с њима, не 
могући да се задржи, сурва се и сам Харлов, и те- 
ретно се стропошта на земљу. 

Сви задрхташе, јаукнуше... Харлов лежаше не- 
помично на грудима, а у леђа му се била упрла ду- 
гачка горња венчаница крова, која полете за одва- 
љеним забатом. 


ХХУШ 
Харлову притрчаше, свукоше с њега теретну вен- 
чаницу, преврнуше га наузнако. Лице му је било без 
знака живота, на уста му бљуну крв; није дисао. 

„Дах му се прекинуо" — шапну један од мужика 
што приђоше. Потрчаше на бунар по воду, донесо- 
ше читаво ведро, испљускаше му главу; блато и 
прашина сиђоше с лица, но беживотан израз оста- 
де и даље. Донесоше једну клупу, наместише је уза 
саму кућу па, с тешком муком подигавши џиновско 
тело Мартина Петровића, наместише га, наслонив- 
ши му главу на зид. 

Козачић Максимка приђе, клече на једно колено, 
па, далеко измакавши другу ногу, придржаваше ру- 
ку бившег свог господара. јевлампија, бледа као 
смрт, стаде право спроћу оца, непомично упрвши на 
њ своје огромне очи. Ана и Сљоткин не прилажаху 
близу. Сви се ућуташе, сви нешто очекиваху. 

Најзад се зачу испрекидано кркљање у Харлов- 
љевом грлу — баш као да се загрцњивао. .. затим 
он слабо крену једном — десном руком (Максимка 
му је држао леву), отвори једно — десно око, па, 
полако прешавшн око себе погледом, баш као не- 
ким страшним пијанством опијен, јекну — изговори, 


рскајући: — пре-лом-љен сам... — па, као проми- 
сливши малко, додаде: — ето ти оног... вра... ног 
ждре“ .. бекснта!... 

Ту му крв нагло бљуну из уста — све му тело 
задрхта... 

„Крај! помислих ја. 

Но Харлов још једном отвори — све оно исто 


десно око (лево му се није мицало, као у мртваца) 

-— па, упрвши га у Јевлампију, изговори једва чујно: 
— Но, Ћер... ко... Тебе ја не про... — 
Квицински оштрим кретом руке дозва попа који 

је још непрестано стојао на трему старе куће... 

Старац приђе, саплећући се несигурним ногама у 
тесној мантији. Но ту се наједном ноге Харловљеве 
почеше некако ружно бацакати, трбух тако исто. 
Лице, одозго на ниже, поче да му се грчи— исто се 
тако унакази и задрхта и лице Јевлампијино. Мак- 
симка поче да се крсти. .. Мени дође страшно да то 
гледам, отрчах до капије, па, не осврћући се, при- 
онух уз њу грудима. После једног минута нешто ти- 
хо забруја на свим устима иза мене — и ја разуме- 
дох да се Мартин Петровић од нас — утајао... 

Крововска венчаница му је пробила била поти- 
љак, а и груди је, падајући, раздрузгао, као што се 
показало после при секцији. 


ХХТХ 


Шта је он хтео да јој каже, умирућиг — питао 
сам ја самога себе, враћајући се кући на свом ђо- 
гату: „Тебе ја не про... клињем2 или: не пра... 
штам2"1 Кишица поче опет да пада, но ја сам јахао 
кораком. Желео сам да што дуже будем сам, хтео 
сам несметано да се предам својим мислима. Су- 
венир се вратио на једнима од оних кола што дођо- 
ше са Квицинским. 


Ма како да сам био млад и незрео у то време, али 
изненадна, општа (не само у појединостима) проме- 
на, стално изазивана у срцима свију неочекиваном 
или и очекиваном (свеједно!) појавом смрти, њена 


1 У оригиналу обе те реченице почињу на исти начин: „Ја 
тебја не про..." —- чиме би се почињале обе могућности: 


„ја тебја не проклињају" или „ја тебја не про- 
шчају“. — Прим. прев. 


144 


свечаност, значајност и искреност — нису могли да 
ме не поразе. Ја сам збиља и био поражен, .. Али, 
крај свега тога, мој збуњени, раздрешени дечачки 
поглед очас уочи много шта: он примети како је 
Сљоткин, хитро и кукавички, као неку крадену 
ствар, бацио своју пушку; како су и он и жена му у 
тренутку постали предметом истина неме, али опште 
осуде и отуђености, како наједном све опусте око 
Њих... 

На Јевлампију, мада њена кривица није, вероват- 
но, била мања од сестрине, та отуђеност се није 
пренасила. Она је чак неко сажаљевање према себи 
изазвала кад је пала на ноге преминулом оцу. Но да 
је и она била крива — то су ипак сви осећали. 

„Огрешиле сте се о старца", — рече један просед, 
глават сељак, одупирући се, као неки дрвени судија, 
обема рукама и брадом на своју дугу палицу: — „на 
вашој је души грех!" 

Његову реч: „огрешиле сте се" — одмах прихва- 
тише сви, као неповратну осуду. Народни суд се 
исказао, ја то одмах осетих. Приметио сам и то, да 
Сљоткин 'у први мах није смео да издаје наредбе. 
Без њега су подигли и унели тело у кућу. Ништа га 
не питајући, свештеник оде по потребне му ствари 
у цркву, а сеоски кмет тркну у село да спреми под- 
воз у варош. Сама Ана Мартиновна није се одлучи- 
вала да својим обичним старешинским тоном наре- 
ди да се греје самовар „да се спреми топла вода 
— да се окупа покојник". Њена наредба је сад ли- 
чила више на молбу — а одговарало јој се грубо... 

Но мене је непрестано занимало литање: шта је 
покојник управо хтео да каже својој кћери2 Да ли 

је хтео да јој опрости или да је прокуне2 Реших, нај- 
зад, да опрости... 

После три дана сахрањен је Мартин Петровић, о 
трошку моје матере, која се веома огорчила и ожа- 
лостила његовом смрћу, те је наредила да се ни- 
какви трошкови не жале. Сама она није се довезла 
у цркву — стога што није хтела ни могла, како се 
она изразила, очима својим да види оне две подле 
несретнице и оног одвратног Чифутина; него је ло- 
слала Квицинског, мене и Житкова, кога, уосталом, 
од оног времена није звала иначе но — бабом. 

Сувенира није пуштала на очи да јој изађе, и дуго 
је после још била страшно љута на њега, називају- 
ћи га убицом њеног пријатеља. То прогонство је 
он тешко подносио: он би сад стално ходао на пр- 
стима по соби која је била одмах до мамине, одава 
се некаквој брижној и подлој меланхолији, подрхта- 
вао и шапутао: „Са' ћу ја то!" 

У цркви и за време спровода, Сљоткин учини на 
мене утисак као да се опет осећао „у свом елемен- 
ту". Наређивао је и у све се мешао као и пре, ни 
грамжљиво је мотрио да се негде не изда нека пара 
више, мада се овога пута та ствар није његовог 
џепа тицала. Максимка, у новој, такође од моје маме 
дарованој му долами, изводио је за певницом такес. 
тенорске ноте да у искреност његове оданости пре- 
ма покојнику, наравно, већ нико посумњати није 
могао! 

Обе сестре биле су, наравно, у црнини — али су 
изгледале више збуњене но огорчене, нарочито јев- 
лампија. Ана је дала себи неки смирен и испоснички 
изглед, али се иначе није 'усиљавала да плаче, и само 

је непрестано прелазила својом лепом, сувоњавом 
руком по коси и образу. Јевлампија би непрестано 
падала у замишљеност. 

Ону општу, неповратну отуђеност, осуду коју сам 
ја био уочио на дан Харловљеве смрти, чинило ми 
се као да сам и сад, на опелу, видео на свим лици- 
ма присутног у цркви народа, на свим њиховим по- 
кретима, у њиховим погледима — само сад још и 
јаче и чисто са много мање саучешћа. Изгледало је 
као да сав тај свет зна да је грех У који је харлов- 
ска породица пала, онај велики грех, прешао сада у 
рукв јединог праведног Судије, те да сад они већ не- 
мају рашта да се узнемирују и осуђују. Они су се 
од свег срца молили Богу за душу покојника, кога, 
док је био жив, нису бог зна како волели, чак су га 
се и бојали. Али су га сада жалили што је на тако 
страшан начин свршио. 

— И да кажеш да је човек пио, брате слатки, — 
рече на паперти један мужик другоме. 


— Па, знаш како је: — неко и не пије, па се опет 
— још те како опија, — одговори онај. — То како 
је коме на рођењу писано. 

— Огрешили се, брате, о човека, — понови први 
мужик пресудну реч. 

— Огрешили, богме! —- прозборише за њими 


други. 
— Али вама код покојника није лако билор — за- 


питах ја једног мужика, у ком упознадох Харловог 


чипчију. 
— Па... господар је био, наравно, — одговори 
мужик; — ал ипак — што је грехота — грехота! 
— Грехота... — опет се зачу из гомиле. 

Над раком је јевлампија стојала такође као очај- 
на и занета.. Тешке мисли су је мучиле — мучне ми- 
сли. Ја приметих да се она сад према Сљоткину, 
који је неколико пута покушавао да с њом разгова- 
ра, — понашала исто као и према Житкову, још и 
горе! “ 


После неколико дана, у нашој околини се распро- 
стре глас да је Јевлампија Мартиновна Харлова за 
навек отишла из родитељског дома, оставивши се- 


стри ин зету све своје наслеђено имање — и узевши 
из имања само неколико стотина рубаља. 
— Откупила се, очевидно, Ана! — примети моја 


"мама. — Само су, — додаде она, обраћајући се Жит- 
кову, с којим је играла пикета — он јој беше заменио 


Сувенира: — нечије руке невеште биле! 
Житков сетно погледа у своје позамашне шаке... 
— Па, дабогме да су биле невеште! — као да је 


помислио он у тај мах. 

Ускоро после тога, ја и мајка пођосмо у Москву 
— и много је времена минуло док ми се није дала 
прилика да се опет видим са обема кћерима Марти- 
на Петровића. 


ХХХ 


Али сам их видео. Са Аном Мартиновном сам 
се видео на најобичнији начин. Дошавши, после 
смрти материне, у наше село, у које ја нисам свра- 
ћао више од петнаест година, добих од посредника 
— примирног судије — позив (тада се по свој Ру- 
сији, са ни до данас незаборављеном спорошћу и 
аљкавошћу, вршило комасирање земљишта), позив 

ради саветовања и споразума са осталим сопствени- 
цима наше (негда од царева нашим претцима даро- 
ване) деонице — на имање властеоке удове Ане 
Сљоткине. , 

Саопштење да више на свету не постоји мамин 
„Чифутин" са шљивовидним очима, ни најмање ме, 
признајем, није ожалостило; али ме је занимало да 
видим његову удовицу. Њу су код нас сматрали за 
ванредну економку и газдарицу. И збиља: њено има- 
ње и усадба, па и сам дом — (ја и нехотице овом 
приликом погледах на кров: он сад беше од тешког 
лима) — све се то налазило у изврсном поретку, 
све је било акуратно, чисто, спремљено, где треба 
— обојено, као у какве Немице. 

Сама Ана Мартиновна је, наравно, била већ доста 
остарила; али она нарочита, сувопарна и чисто зло- 
честа лепота, која ме је некада толико узбуђивала, 
— ни сад је не беше оставила. Обучена је била сео- 
ски — али елегантно. Предусрела нас је не свесрдно 
— та реч се на њу не би могла применити — но 
пристојно, па, угледавши мене, негдашњег сведока 
оног страшног догађаја, чак ни обрвом трепнула 
није. „Ни о мојој мами, ни о свом оцу, ни о сестри, 
ни о мужу, ни речи да је прословила, као да су јој 
уста нечим заливена била. 

Имала је две ћерчице, обе врло лепе, стасите, с 
милим лицима, с веселим и умиљатим изразом у цр- 
ним очима; имала је и једног сина, малко налик на 
оца, али ипак још те какав дечко! 

За време спорова и прелирака између сопствени- 
ка, Ана Мартиновна се држала мирно, са достојан- 
ством, не испољавајући ни нарочиту упорност, ни 

нарочиту грамжљивост. Али нико није сигурније од 
ње схватио свој рачун, нити би умео убедљивије 
истицати и бранити своја права. Сви дотични зако- 
ни, чак министарски расписи, били су јој добро по- 
знати. Говорила је мало и тихим гласом, али је сва- 
ка реч циљ погађала. Свршило се тим што смо ми 
на све њене захтеве своју сагласност изјавили и 
такве јој уступке учинили да смо се после и сами 
чудили и дивили. Кад смо се враћали кућама, нека 
господа властели чак су сами себе поштено грдили; 
сви су се накашљавали и одмахивали главама. 

— Жестока глава та снаша! — рече један. 

— Та би жедног преко воде превела! — умеша се 
други, мање деликатан сопственик: — меко ти сте- 
ре, ал те жуљи кад спаваш! 

___— Па каква тврдица, Бог је видео! —- додаде 
трећи: — чашица вотке и залогај ајвара на човека 
— ко је то још видео! 

— А шта се друго и може од ње очекивати2 — 
набрекну наједном један дотле ћутљив властелин: — 
ко данас овде још не зна да је она мужа свог отро- 
вала2 

На велико моје чуђење нико не нађе за потребна 
да реч рекне против такве ужасне, јамачно ни на 
чем неосноване оптужбе! То ме тим већма зачуди- 
ло, што, крај свих погрдних израза што сам их на- 
вео, штовање према Ани Мартиновној су осећали 
сви, не изузимајући чак ни оног неделикатног по- 
седника. А већ посредник — тај је чак до усхићења 
долазио. 

— Да је на престо попнеш, — ускликну он: — 
иста Семирамида, иста Катарина Друга! Покорност 

њених робова — примерна... Васпитавање деце... 
примерно! Глава, брате! Памет! 

Него Семирамиду и Катарину на страну — али не 
беше ни најмање сумње да је Ана Мартиновна про- 
водила живот веома срећан. Задовољство унутрашње 
и спољашње, пријатна тишина душевног здравља, 
— све то као да је струјало са ње саме, са њене по- 
родице, са целог њеног дома. Сад, уколико је она 
ту срећу заслуживала. .. то је друго питање. 

Уосталом, таква питања ставља човек само док је 
млад. јер све на свету, и добро и злочесто — пада у 
део човеку — не по његовим заслугама, него услед 
некаквих још незнаних нам, но логичких закона, на 
које ја чак и не мислим да указујем, мада ми се неки 
пут чини да их, ако и нејасно, осећам. 


ХХХ 


ја се распитах код посредника о Јевлампији Мар- 
тиновној — и дознадох да се о њој, како је отишла 
и коначно напустила родитељски дом, сваки траг 
изгубио — те да је „вероватно сад већ одавна — не- 
бески становник". 


Тако се изразио наш посредник... но ја сам уве- 
рен да сам ја видео Јевлампију, да сам се једном 
срео с њом. А ево како. 

Четири године после мог виђења са Аном Марти- 
новном, ја се преко лета настаних у Мурину, омањем 
сеоцету крај Петрограда, добро познатом гостима 
летњиковаца осредњег имовног стања. Лов је око 
Мурина у то доба године био доста добар — и ја 
сам излазио у лов скоро сваки дан. 

Имао сам једног ловачког другара, неког Викуло- 
ва, од варошких грађана. Он беше паметан и добар 
човек — но, како се он сам о себи изражавао, потпу- 
но „изгубљеног" владања. Где све није био тај човек, 
и шта све није био! Ништа њега нијс задивнти мо- 
гло, све вам је он знао — али је волео само лови 
— вино. 

Елем, враћамо се ми једном из лова у Мурино, 
па смо морали да прођемо поред једне усамљене 
куће која је стајала на раскршћу два пута и огра- 
ђена високим и честим плотом. Није ми била први- 
на да видим ту кућу, али би она ипак сваки пут иза- 
зивала моју радозналост: на њој је лежало нешто 
тајновито, закопчано и увучено, мргодно-немуште 
· што је потсећало на тамницу или болницу. 

Овако, с друма, могао се видети само њен стрм, 
тамном бојом обојен лимени кров. На читавој тара- 
би налазила се само једна врата; а и она су изгле~ 
дала — „глуво" замандаљена; никакав се звук ни- 
кад иза њих није могао чути. Но крај свега тога ви 
сте осећали да у том дому мора да ипак неко живи: 
јер он ипак није имао изглед напуштеног обитали- 
шта. Напротив, све је на њему било тако солидно и 
чврсто и замашно, да би, ако хоћете, и олсаду мо- 
гао поднети! 


— Каква је то тврђаваг — запитах ја свог дру- 
гара. — Не знатег 


Викулов лукаво зажмири очима. 

— Је л' те да је чудна зграда2 Ту наш исправник 
прави добар пазар. 

— Како тог 

— Па тако. О хлистима-расколницима — онима 
што без попова живе –—— ваљда сте чули што 

— Слушао сам. 

— Но па ето, ту им се њихова главна матка на- 
ходи. 

— Жена2 

— Да, матка; богородица, по њиховом. 

— Та шта говорите7! 

— Па кажем вам. Строга нека, кажу... Коман- 
дантка! Хиљаде рубаља јој на расположењу стоје. 
Да имам власт, ја бих зашао па бих све те богоро- 
дице... Ал' шта вреди причати! 

Он зовну свог Пегашку, дивног пса, са ванредним 
чулом, али без икаквог појма о стојању на заседи. 
Викулов је био приморан да јој подланчи задњу 
шапу, да не јури као олуј. 

Речи ми његове западоше и осташе у глави. 'ја 
бих више пута ишао навлаш околишним путем, само 
да прођем мимо ту тајанствену кућу. Кад, једном, 
дођох спрам ње, кад наједном, на моје велико чудо, 
зашкрипа кључ у брави — затим се и капија отво- 
ри — указа се крупна коњска глава са оплетеном 
гривом на челу — па, не хитећи, испадоше на пут 
омања кола на форму оних у којима пиљари по се- 
лима путују. 

На кожном јастуку, ближе мени, седео је човск 
од својих тридесет година, необично лепог и благо- 
видног изгледа, у чистој црној кабаници, и сниско 
на чело натученој капи. Он је озбиљно управљао 
добро урањеним, као пећ широким коњем; а поред 
тог мушкарца од оне стране, седела је женска ви- 
сока стаса, права као јела. Њену главу је покривао 


153 


скупоцен црн шал. Обучена је била у кратак кади- 
фени ћурак маслинове боје и у загасито сиву вунену 
сукњу; беле јој руке, скрштене на грудима, придр- 
жавале су једна другу. 

Те таљиге скренуше друмом у лево — те се та 
женска нађе на два корака од мене; она лако крену 
главом, и ја познадох — јевлампију Харлову... По- 
знадох је одједанпут, ниједног тренутка се нисам 
колебао, а и немогућно је било колебати се: таквих 
очију као што се њене -— а нарочито таквог склада 
усана — надменог и чулног — ја ни у кога свог века 
виђао нисам. 

Лице јој је дошло дугуљастије и сувље, кожа по- 
тавнила, овде онде указиваху се и боре; али се на- 
рочито изменио био сам израз тога лица! Тешко је 
изразити речима у коликој мери је оно дошло само- 
уверено, строго, охоло! Не обичним спокојством вла- 
сти — него пресићеношћу влашћу одисала јој је сва- 
ка црта. У немарном погледу који она на мене баци 
— читала се давнашња, застарела навика наилазити 
саму покорност „без поговора", пуну страхопошто- 
вања. 


Та жена је — очевидно — живела окружена не 
поклоницима — но робовима; она је, очевидно, већ 
заборавила била оно време кад ма каква њена запо- 
вест или жеља —- не би били онога часа извршене! 

Ја је гласно назвах по имену — њеном и очевом; 
она једва приметно задрхта, опет ме погледа — не 
са страхом — но са презривим гневом: ко сме, — 
као вели, — још мене узнемириватиг — и, једва 
приметно отворивши уста, изговори заповедну реч. 


154 


Човек што је до ње седео, трже се, замахну и уда- 
ри уздом по коњу — овај се крену напред брзим и 
крупним касом —- и кола ишчезоше. 

Од тог доба нисам више виђао јевлампију. На 
који је то начин кћи Мартина Петровића доспела у 
хлистовске богородице — ја ни замислити не могу; 
но ко зна, можда је она сама основала ново хлистов- 
ско вероучење, које ће се назвати — или се можда 
већ сад назива, по њеном имену —- јЈевлампијев- 
штина 2 

Свашта бива, свашта се дешава. 

И ето шта сам имао да вам кажем о мом степском 
краљу Лиру, о породици његовој и поступцима ње- 
говим". 

Приповедач ућута — а ми још мало поразговара- 
смо, па се — свако себи — разиђосмо. 

Јадница 


— Превео Љ. ј. Максимовић — 


Да, да, — отпоче Петар Гавриловић, — то су били 
тешки дани... и ја бих највише волео да их никако 
и не обнављам у своме памћењу... Али пошто сам 
вам већ обећао —- онда ћу вам све испричати. Слу- 
шајте. 


1 


Ја сам у то време (у зиму 1835 године) живео у 
Москви, код тетке, рођене сестре моје покојне мајке. 
Било ми је осамнаест година: тек сам био прешао са 
друге на трећу годину „словеснога" факултета (тако 
се он у то време називао) на Московском универзи- 
тету. Моја тетка је била жена мирна и повучена, 
удовица. Живела је на Остоженки, у дрвеној кући 
која је била тако топла, како, по моме мишљењу, 
само у Москви може бити, и нигде више. Она се ско- 
ро ни с ким није састајала, седела је од јутра до ве- 
чера у салону са двема својим „дружбеницама", пила 
чај од разних трава, разлагала пасјанс и врло често 
наређивала да јој се салон окади. 

Дружбенице би тада бежале у претсобље; после 
неколико минута је стари слуга у фраку од ливреје 
уносио бакарни тањир са гомилицом суве маточине 
на усијаном црепу, коју је, журно корачајући по уза- 

ним ћилимима, поливао сирћетом. Бела пара је уда- 
рала у његово наборано лице, он се мрштио и окре- 
тао главу, а канаринке у трпезарији су дизале ве- 
лику грају, надражене цврчањем онога када. 

Мене, који сам био остао право сироче, тетка је 
много волела и мазила. Она је мене пустила да пот- 
пуно сам уживам цео међуспрат. Моје собе биле су 
намештене врло раскошно, и нису ни мало личиле 
на студентски стан: у спаваћој соби прозори су 
били украшени ружичастим завесама, а изнад по- 
стеље био је намештен свилени балдахин са плавим 
кићанкама на ивицама. Те кићанке, морам вам при- 
знати, прилично су ме збуњивале: по мојем схвата- 
њу, „нежности“ ове врсте требало је да оборе мој 
углед код мојих другова. Они су мене и без тога 
прозвали гимназисткињом: мени, наиме, никако није 
полазило за руком да се привикнем на пушење. 


Учење ми је ишло — не вреди да кријем — сла- 
бо, нарочито на почетку године; често сам изоста- 
јао. Тетка ми је поклонила једне простране генерал- 
ске саонице са медвеђим крзном на седиштима и за- 
прегом украшених вјатских ждребаца. 

„Благородне" куће посећивао сам ретко, али сам 
у позоришту био постао сасвим свој човек — а по 
посластичарницама сам свакодневно јео масу кола- 
ча. Поред свега тога нисам себи дозвољавао ника- 
кве изгреде и понашао сам се врло скромно, „еп 
јешпе ћоште де ђоппе талоп . Ја ни по коју цену 
нисам хтео да ожалостим моју тетку; а поред тога 
и крв је у мојим жилама струјала прилично полако. 

Ц 

Мене је још у најранијој младости обузела страст 
за игром шаха; о теорији нисам имао ни појма, а 
ипак сам играо прилично добро. једаред сам у ка- 
фани имао прилику да видим један дугачак двобој 
између два играча, од којих ми се један, белому- 
саст младић од својих двадесет и пет година, учи- 
нио веома јак. Партија се завршила у његову ко- 
рист; ја му предложих да одигра са мном једну пар- 
тију. Он пристаде... и у току једног часа он ме 
као од шале победи трипут узастопце. 


— Ви имате способност за игру, — рече ми он 
учтивим гласом, вероватно запазивши патњу моје- 
га самољубља, — али ви не знате начине отварања 


игре. Морали бисте прочитати неку књижицу о то- 
ме, од Алгајера или од Петрова. 

— Мислите2 А где могу да нађем те књиге2 

— Дођите код мене; ја ћу вам дати. 

Он ми каза своје име и рече где станује. Сутра- 
дан ја одох к њему, а после недељу дана ми се ско- 
ро никако нисмо растајали један од другога. 


ЈИ 


Мој нови познаник звао се Александар Давидо- 
вић Фустов. Он је живео код своје мајке, прилично 
богате жене, статске саветнице, у засебном крилу 
куће, у потпуној слободи, исто као и ја код моје 
тетке. Он се водио на служби у министарству дво- 
ра. Ја се са њиме искрено здружих. У целом мом 
животу ја нисам био наишао на „симпатичнијег" чо- 
века. 

На њему је све било пријатно и привлачно; њего- 
ва стасита појава, његов ход, глас и, нарочито, њего- 
во доста мало, фино лице са златасто плавим очи- 
ма, са финим, кокетно извајаним носићем, са стал- 
ним љубазним осмехом на његовим пурпурним усна- 
ма, са благим коврџама меке косе изнад нешто мало 
суженог, али као снег белог чела. 

Фустовљева нарав одликовала се ванредном 
равномерношћу и неком пријатном, уздржаном прг- 
дусретљивошћу; он се никад, ни због чега није за- 
мислио, увек је са свачим био задовољан; али се 
зато ничим није ни одушевљавао. Све чега је било 
одвише, па ма то било и неко најбоље осећање, ње- 
га је вређало: „то је дивљачки, дивљачки", говорио 
је он у таквим случајевима, грчећи се некако, једва 
приметно, и жмирећи својим златастим очима. 

А чудне је очи имао Фустов! Оне су стално изра- 
жавале разумевање, добронамерност, па чак и ода- 
ност. ја сам тек после дужег времена приметно да 
је израз његових очију био у зависности једино од 
њиховог нарочитог устројства, да се он није мењао 
ни онда када је он јео своју чорбу или кад је при- 
паљивао цигару. 

Његова педантност је у нашем кругу била ушла 
већ у пословицу. Истина, једна његова баба била 
је Немица. Природа га је обдарила разноликим спо- 
собностима. Он је био одличан играч, мајсторски је 
јашио на коњу а пливао је изврсно, „тишлерисао" је, 
оштрио, лепио, коричио књиге, изрезивао силуете, 
сликао акварелом букет цвећа или Наполеона из про- 
фила у „небески-плавој' униформи, са осећањем је 
свирао на цитри, знао мноштво вештина са картама, 

као и разних других, и био врло добро посвећен у 
суштину механике, физике и хемије, а да се нигде 
није преко мере истицао. 

Само му језици нису ишли од руке: чак је и фран- 
цуски говорио прилично рђаво. Он је уопште го- 
ворио мало и у нашим студенгским дискусијама уче- 
ствовао је више живахном нежношћу својих очију и 
свога ведрог осмеха. Женскињу се Фустов допадао 
безусловно, али о том питању, веома важном за мла- 
де људе, није волео да се објашњава и потпуно је 
заслужио надимак „скромнога Дон Жуана", како су 
га његови другови били прозвали. 

ја се Фустову нисам чудио; на њему човек није 
имао чему да се чуди, али сам био усхићен ње- 
говим расположењем, иако се оно у суштини изра- 
жавало само у томе што ми је он дозвољавао да 
приђем његовој личности кад год сам то ја хтео. 
У мојим очима је Фустов био најсрећнији човек на 
свету. Његов живот је текао баш као по маслу. Ма- 
ти, браћа, сестре, тетке, ујак, сви су га обожавали, 
он је са свима њима био у најбољем пријатељству 
и имао је реноме најпримернијега рођака. 


М 


Једаред одох ја к њему прилично рано и не зате- 
кох га у кабинету. Он ме зовну из суседне собе: 
отуда се чуло фркање и пљускање. Фустов се свако 
јутро умивао и прскао хладном водом, а онда је око 
четврт часа изводио гимнастичке вежбе, у којима 
је постао прави мајстор. Неку нарочиту бригу о 
здрављу својега тела није водио, али оно што је 
неопходно —— то није пропуштао. („Не заборављај 

на себе, не узрујавај се, ради с мером!' — то су 
биле његове девизе). 

Фустов се још не беше појавио, кад се тек на- 
једном спољна врата широм отворише, а у собу уђе 
један човек педесетих година, у прописном фраку, 
онизак, темељан, са млечно-белуњавим очима на 
тамно црвеном лицу и густом седом, коврџавом ко- 
сом, која му је стојала на глави баш као нека капа. 
Тај човек застаде, погледа у мене, широко отвори 
своја велика уста и, засмејавши се металним сме- 
хом, оштро се удари шаком по бутини, причем оди- 
же ногу високо испред себе. 

= Иван Демјанићг — запита иза врата мој при- 
јатељ. 

— Он, и нико други, — одазва се придошлица. — 
А шта ви то радитег довршавате своју тоалету2 
Лепо! Лепо! (Глас човека који се звао Иван Демја- 
нић звучао је исто онако као и његов смех, некако 
метално). ја кренуо к вашем братићу да му час 
одржим; али он мора бити да је озебао, стално кија. 
Не може да функционише. А ја онда навратио код 
вас, да се мало огрејем. 

Иван Демјанић се опет засмеја оним истим чудно- 
ватим смехом, опет се звонко удари по бутини и, 
извадивши карирану марамицу из џепа, ишмркну 
се гласно, свирепо исколачивши очи, па, пљунувши 
у марамицу, викну на сав глас: пхи-и-и! 


Фустов уђе у собу па нас, поздравивши се са обо- 
јицом, запита да ли се ми познајемо. 


= Не, не познајемо се, — одмах загрме Иван 
Демјанић, — ветеран из дванаесте године ову част 
није имао! 

Фустов претстави прво мене, а затим, указујући 
на „ветерана из дванаесте године", рече: „Иван 
Демјанић Рач, предавач... разних предмета". 

— Тачно, баш разних предмета, — прихвати г. 
Рач. — Кад само помислим шта све нисам ја пре- 
давао, па и сад предајем! И математику и геогра- 
фију и статистику и талијанско књиговодство, ха- 
ха-ха-ха! и музику! Ви сумњате, драги господине“ 
— обрецну се наједаред он на мене. — Запитајте 
Александра Давидовића с каквим успехом свирам 
ја у фагот2 И какав бих ја у противном случају био 
Пемац, или ти Чех, који и јесам Да, господине, ја. 
сам Чех, и мој завичај је — стародревни Праг! Не- 
го збиља, Александре Давидовићу, што вас тако 
давно нема2 Да отсвирамо који дуетчић... ха-ха! 
Па богами! 

— Био сам ја код, вас, Иване Демјанићу, прекју- 
че, — одговори му Фустов. 

— Е па зато ја и кажем, одавно, ха-ха! 

Кад се господин Рач смејао, његове беле очи су 
се некако чудновато и немирно кретале час на једну, 
час на другу страну. 

— ја видим, младићу, да вас ово моје понашање 
зачуђава, — обрати се он опет мени. — Али то до- 
лази само отуд што ви не знате моје устројство. А 
ви се обавестите о мени код нашег доброг Алексан- 
дра Давидовића. И шта ће вам он рећиг Он ће вам 
рећи да је стари Рач простак, русак, истина не по 
пореклу, али зато по својој души, ха-ха! 

.. На крштењу сам добио име Јохан-Дитрих, али 
ме сви зову — Иван Демјанић! Што на уму — то 
на друму; срце ми је, што кажу, као на длану, а све 

те могуће церемоније нити знам, нити хоћу да знам! 
Нек' иду бестрага! Навратите к мени који пут пред 
вече, па ћете и сами видети. И моја баба — одно- 
сно моја жена — и она је проста; скуваће нам и 
испећи,.. читаве хрпе! Је ли тако, Александре Да- 
видићу 2 

Фустов се само осмехну а ја оћутах. 

— Немојте да избегавате старца, навратите, — 

настављаше господин Рач. — А сад... — (Он извади 
дебео, сребрн часовник из џепа и принесе га иско- 
лаченом десном оку). Мени ће, мислим, боље бити 
да кренем даље. Очекује ме друго птиче... Сам би 
га ђаво знао шта му све не предајем... и митоло- 
гију, тако ми Бога! 
· ... А далеко му је кућа, несретнику! Чак код 
Црвене Капије! Али шта могу, одгураћу лешке, и 
кад погледаш, а петоалтиник, одређен за фијакер, 
остао лепо цео у мом џепу! Ха-ха! Извињавајте, мо- 
лим вас, племенита господо, и до виђења! А ви мла- 
ди пријатељу навратите.,. А и зашто не би навра- 
тили2 Дуетчић неизоставно морамо отсвирати! - 
довикну господин Рач из претсобља, облачећи уз 
лупњаву своје каљаче, и његов метални смех се по- 
следњи пут разлеже. 


М 
— Ко је тај чудни човек2! — обратих се ја Фу- 
стову, који се већ беше запослио за токарском 
тезгом. — је ли он заиста странац Он тако течно 
говори руски. 
— Јесте, странац је; само има већ тридесет го- 
дина како се доселио у Русију. Њега мал' те није, 

киљаду осам стотина друге године, неки кнез уве- 
зао из иностранства... у својству секретара... или, 
још много вероватније, камердинера. А руски гово- 
ри заиста одлично. 

— Потпуно мајсторски, са свима финесама и 
зачкољицама, — умешах се ја. 

— Јесте, то је истина. Само је све то сувише не- 
природно. Сви они тако, ти порушени Немци. 

— Али он је Чех. 

— Не знам; можда је ни Чех. Са женом говори не- 
мачки. 

— А зашто он себи придаје титулу ветерана два- 
наесте године2 Да није служио у последњој од- 
брани 2 

— Каква последња одбрана! За време пожара 
остао је у Москви, где му је целокупна имовина про- 
пала... Ето то му је све његово ратовање. 

— Па зашто је остао у Москви2 

Фустов је настављао као воденица. 

— Бог би га његов знао. Неки су ми казивали да 
је он код нас служио као шпијун; али то је сигурно 
измишљотина. А да је због упропаштене имовине од 
државе добио отштету, то је цела истина. 

= Он носи фрак од униформе... Значи, он слу- 
жи негде2 

— Служи. Предавач је у кадетском корпусу. Он 
је придворни саветник. 

— А одакле му је жена2 

— Овдашња Немица, ћерка једног кобасичара... 
касапина.... 

— И ти га често посећујеш2 

— Посећујем га. 


167 


— А како је код њих, весело2 

— Прилично весело. 

— Има ли деце2 

— Има. Од Немице троје и од прве жене син и 
ћерка. 

— А колико је најстаријој година > 

— Тако, двадесет пет. 

Мени се учини да се Фустов више пригну над 
тезгом, а точак се поче брже окретати и зујати 
услед одмерених удара његове ноге. 

— А је ли лепа на изглед 2 

— Како за чији укус. Лице јој је савршено, а и 
сва је... савршена девојка. 

„Аха!' помислих ја. Фустов настављаше свој по- 
сао са нарочитом марљивошћу и на моје следеће пи- 
тање одговори ми само једним „М-хм". 

„Мораћу је упознати!" одлучих ја за себе. 


М1 


После неколико дана одосмо ја и Фустов код го- 
сподина Рача увече у посету. Он је живео у кући 
брвнари, са великим двориштем и воћњаком, у Кри- 
вом сокаку, поред Пречистенског булевара. Он изи- 
ђе пред нас у претсобље и, дочекавши нас са својим 
громким смехом и грајом, одмах нас уведе у салон, 
где ме претстави једној крупној дами, у тесној ву- 
неној хаљини, Елеонори Карповној, својој супрузи.. 

Елеонора Краповна се, по свој прилици, у својој 
младости одликовала оним што Французи, бог зна 
због чега, називају „ђаволском лепотом“, другим 
речима свежином; али кад сам се ја са њом упо- 
знао, она је и нехотице потсећала сваког ко је по~ 

гледа на комад говеђине, који је касапин баш сад 
изнео на чист мраморни сто. Ову реч „чист" ја ни- 
сам употребио случајно: јер, не само да је сама до- 
маћица изгледала као образац чистоће, него се и све 
око ње, у целој кући, само цаклило и блистало. Све 
је било орибано, углађено, олрано сапуном; самовар 
на округломе столу сав је као жеравица горео; за- 
весе на прозорима, салфети све су се крхали од 
штирка, исто тако као и оделца и кошуљице четво- 
ро деце господина Рача, која су такође ту била по- 
седала. Све су то били крупни, добро ухрањени де- 
бељци, врло слични матери, са затубастим, чврстим 
лицима, зулуфима на слепоочницама и пуначким, 
црвеним ручицама. Све четворо имали су носеве 
прилично спљоштене, усне велике, баш као натече- 
не и сићушне, отворено-сиве очи. 

— Ето вам и моје гарде! — викну господин Рач, 
спуштајући своју тешку руку редом свој деци на 
главу. — Коља, Оља, Сашка и Машка! Овом је осам, 
овој седам, овоме четири, а овој читаве две године! 
Ха-ха-ха! Као што извољевате видети, ја и моја же- 
на не губимо време узалуд. Ехе2 Елеонора Кар- 
повна 7 

— Већ ви увек морате тако нешто да кажете, -— 
рече Елеонора Карловна и окрену се на другу 
страну. 

— И свим тим својим жгепчићима све сама руска 
имена понадавала! — настављаше господин Рач. — 
Док длан 0 длан, она их у грчку веру покрсти! Бо- 
гами! То вам је права Словенка, нека ме ђаво мој 
носи, иако је чисте германске крви! Елеонора Кар- 
повна, јесте ли ви Словенка2 

Елеонора Карповна се наљути. 

— ја сам дворска саветница, ето вам шта сам 
ја! А, према томе, значи да сам руска дама, и све 
што ћете ви сад ту говорити... 

— Ето, колико она воли Русију, просто да Бог 
сачува! — прекиде је Иван Демјанић, — На форму 
земљотреса, ха-ха! 

— Па шта онда2 — настављаше Елеонора Кар- 
пловна. — Тако и јесте, разуме се да волим Руси- 
ју, јер, реците ми ви, где бих то ја иначе добила 
племићску титулу2 А овако су сад и моја деца пле- 
менита! Коћа, зеге гић!д ли деп Епззеп! 

Рач одмахну према њој руком. 

— Хајде, добро, Сумбеко царице, умири се! А 
где је „племенити" Викторкарг Мора бити да се 
стално смуца где му дуне у памет! Али наићи ће и 
он на инспектора! Показаће му он његово скитање! 
Раз 181 ел Виттјег дег Ру бог! 


— Пет Ебог Капп (ећ пеће Коптапфегеп, Иван 
Демјанич. Ви то добро знате! — прогунђа Елеонора 
Карповна. 

ја погледах у Фустова, желећи да најзад сазнам 
шта га је то нагонило да посећује овакве људе... 
али у том тренутку уђе у собу девојка високог ра- 
ста, у црној хаљини, она најстарија кћи господина 
Рача, о којој ми је говорио Фустов... И ја разуме- 
дох узрок честих посета мога пријатеља. 


УП 


Сећам се, Шекспир на једном месту говори о „бе- 
лом голубу у јату црних гавранова"; сличан утисак 

учинила је на мене сад ова девојка: између целе око- 
лине која ју је окружавала и ње саме није било 
скоро ничег заједничког; изгледало је да је и она 
сама била у великој недоумици и да се у себи чуди- 
ла како је то она запала у ту средину. 

Сви чланови породице господина Рача били су 
самозадовољни, добродушни и потпуно здрави; а 
њено прекрасно лице, које је већ било почело да 
вене, носило је трагове туге, гордости и болешљи- 
вости. Они, очевидни плебејци, држали су се неу- 
сиљено, па чак и грубо, али просто; а на свем ње- 
ном, несумњиво аристократском бићу огледала се 
нека брижна туга. У самој њеној спољашњости ни- 
је се запажао онај склад који је својствен герман- 
ској раси: она је много пре личила на становнике 
јужних крајева. Ванредно густа, црна коса без и 
мало сјаја, упале, такође црне и тмурне, али дивне 
очи, ниско, испупчено чело, орловски нос, зеленка- 
сто бледило глатке коже, некаква трагична црта по- 
ред танких усана и на малко упалим образима, не- 
што оштро, а у исто време беспомоћно у покрети- 
ма, раскош без грације... 

Све ми се то у Италији не би учинило ни мало 
необично, али у Москви, близу Пречистенског буле- 
вара — ту ме је просто задивило! Кад она уђе у 
собу, ја устадох; она баци на мене један брз, нера- 
ван поглед, па, оборивши своје црне трепавице, седе 
близу прозора, „као Татјана" (Пушкинов Оње- 
гин био је у то време свакоме од нас у свежем 
пчамћењу). 

ја погледах Фустова, али мој пријатељ је према 
мени био окренут леђима и прихватао чашу чаја из 

пуначких руку Елеоноре Карповне. Приметио сам 
још и то, да је при свом улазу ова девојка унела у 
собу струју лаке, физичке хладноће... „Каква ли је 
то статуа" помислих ја. 


УШ 
— Петре Гавриловићу! — загрме господин Рач, 
обраћајући се мени, — дозволите да вас упознам са 


мојом... са мојом... са мојом првом нумером, ха- 
ха-ха! са Сузаном Ивановном! 

Ја се ћутећи поклоних и одмах помислих: „Ето, 
и име јој није у сагласности са осталима", а Сузана 
се малко придиже, не осмехнувши се и не отворивши 
чврсто стиснуте песнице. 

— А што ће бити са дуетчићем2г —— настављао је 
Иван Демјанић: — Александре Давидићу2 а2 до- 
бротворе! Ваша цитра је остала код нас, а ја сам 
фагот већ извадио из футроле. Насладимо ушеса 
уважене компаније! — (Г. Рач је волео да украшава 
свој обични говор; мало-мало па би тек избацио 
по неки израз сличан онима којим су накићени сви 
ултра народни стихови кнеза Вјаземског: „до селе", 
уместо „довде", „овди нам се пе пружа прилика", 
„стреми очима криомице", и тако даље... 

Сећам се, једном ме је Иван Демјанић, занесен сво- 
јом пасијом према оштрим изразима са енергичним. 
завршетком, почео убеђивати да је код њега у воћња-. 
ку све сам кречњак, жаворњак и копитњак). 

— Дакле шта кажете Пристајете2 — викну Иван 
Демјанић, видевши да Фустов не одговара. 

— Кољка, хајд у кабинет, вуци овамо пултове! 
Олга, дај цитру! И свеће за пултове благоизволи, 

благовернице! — (Г. Рач се вртео по соби као чи- 
гра). 

— Петре Гаврилићу, ви волите музику, а2 А ако 
не волите, ви се забавите разговором, само пазите, 
са — сурдином! Ха-ха-ха! И где се само тај ока- 
чењак Виктор смуца2 Ни њему не би шкодило да 
чује! Ви сте га, Елеонора Карловна, сасвим разма- 
зили! 

Елеонора Карповна сва плану. 

— Ађег маз Капп 1сћ депп, Иван Демјанић>... 

— Е, добро, добро, не гунђај! ВЈеђе гићза, ћазе 
уегзјапдеп! Александре Давидићу! извољевајте! 

Деца одмах извршише наредбу родитеља, пултови 
се усправише, музика отлоче. Ја сам већ споменуо 
да је Фустов одлично свирао у цитру, али на мене 
је тај инструменат од увек остављао један врло те- 
гобан утисак. Мени се увек чинило, а и данас ми се 
чини, да је у цитри затворена душа маторог жидова- 
зеленаша, и да она жалостиво плаче и жали се на 
бездушног виртуоза који је нагони да издаје звуке 
од себе. 

Ни свирање г. Рача, тако исто, није ми чинило ни- 
какво задовољство; сем тога, његово нагло поцрве- 
нело лице са злобно исколаченим очима добило је 
било неки злослутан израз: сасвим као да се спре- 
мао да убије некога својим фаготом и као да се 
томе унапред ругао и претио му, пуштајући једну 
за другом пригушено-промукле грубе ноте. ја се 
придружих Сузани па је запитах, сачекавши прву 
мало дужу паузу, да ли и она исто тако воли му- 
зику као и њен отац 

Она отстули уназад, баш као да сам је ја гурнуо, 
па отсечно рече: — Као ког 

— Као ваш отац, — лонових ја, — господин Рач. 

— Господин Рач мени није отац. 

— Није вам отац! Опростите, молим вас... Мора 
бити да нисам добро разумео... Али мени се чини 
да је Александар Давидић... 

Сузана се загледа у мене упорно и са извесном 
стрепњом. 

— Ви нисте разумели господина Фустова. Госпо- 
дин Рач је мој очух. 

ја поћутах. 

— И ви не волите музику2 — почех ја изнова. 

Сузана ме опет погледа. У њеним очима је, оче- 
видно, било нечег задивљалог. Било је јасно да она 
није очекивала и да није желела да се наш разговор 
продужи. 

— ја вам то нисам казала, — полагано изговори 
она. 

— Тру-ту-ту-ту-ту-у-у ... са изненадном јарошћу 
затруби фагот, завршујући последњу фиоритуру. Ја 
се осврнух, угледах испод клопавих ушију набрекли, 
као у удава, врат господина Рача, и он ми се учи- 
ни одвратан. 


— Али овај... инструменат сигурно не волите, 
— рекох ја полугласно. 
— Да... њега не волим, — одговори она, и као 


да разумеде моју мисао, 

„Тако дакле!" помислих ја, и баш као да се не- 
чему обрадовах. 

— Сузана Ивановна, — проговори наједаред Еле- 
онора Карповна на својем немачко-руском језику, 

— веома воли музику, н сама врло лепо свира на 
клавиру, само она никад неће да свира на клавиру 
кад је много моле да свира. 

Сузана ништа не одговори Елеонори Карловној — 
она је чак и не погледа — и само овлаш, испод обо- 
рених трелавица, скрену поглед према њој. Мени је 
био довољан само тај један покрет — покрет њених 
зеница — па да разумем какву је врсту осећања га- 
јила Сузана према другој супрузи свога очува... И 
ја се олет нечему обрадовах. 

Међутим дует се заврши. Фустов устаде, па, при- 
шавши неодлучним корацима прозору поред кога 
смо седели ја и Сузана, запита је да ли је добила од 
Ленголда ноте, које је он обећао да ће поручити из 
Петрограда. 

-— Потпури из Роберта Ђавола, — додаде 
он, обраћајући се мени: — из те нове опере, о којој 
се сад толико много говори. 

— Не, нисам добила, — одговори Сузана и, обр- 
нувши се лицем према прозору, журно прошапута: 
— Молим вас, Александре Давидићу, молим вас, не 
терајте ме данас да свирам! Нисам ни мало распо- 
ложена. 

— Шта кажете Мајерберов Роберт Ђаво! 
— пропишта Иван Демјанић пришавши нама: — 
смем да се кладим да је изврсна ствар! Он је Жидов, 
а сви су Жидови, као и Чеси, рођени музичари! На- 
рочито Жидови. Зар није тако Сузана Ивановна2 А2 
Ха-ха-ха-ха! 

У последњим речима Ивана Демјанића, а овога 
пута чак и у самом његовом смеху, осећало се не- 
што друго него што је његово уобичајено глумље- 

ње =— осећала се жеља да увреди. Тако се бар мени 
учинило, а тако га је и Сузана разумела. Она и 
против своје воље уздрхта, поцрвене, стиште зу- 
бима доњу усницу. Једна сјајна тачка, слична блеску 
сузе, појави се у њеноме оку и тада она нагло уста- 
де и изађе из собе напоље. 

— Где ћете, Сузана Ивановна2 — викну за њом 
господин Рач. 

— Оставите ви њу, Иване Демјанићу, — умеша 
се Елеонора Карповна. — Кад она већ нешто себи 
уврти у главу... 

— Нервозна природа, — проговори Рач, обрнувши 
се на потлетицама, и пљесну се по бутини, — рјехиз 
зојаг1в није здрав. О! па немојте тако да ме гледате, 
Петре Гаврилићу! ја сам се бавио и анатомијом, 
ха-ха! Ја знам и да лечим! Ето, запитајте само Еле- 
онору Карповну. . . Све њене болести лечим ја! Такву 
имам методу. 

— А ви стално морате те ваше шале да збијате, 
Иване Демјанићу, — одговори му она са незадо- 
вољством, док је Фустов, осмехујући се и располо- 
жено се клатећи, посматрао обоје супруга. 

— А зашто опет да се не шалим, тег  Мибегсћел7 
— прихвати Иван Демјанић. — Нама је живот дат 
да га користимо, а још више да уживамо, како је 
то рекао један познат стихотворац. Кољка, обриши 
тај нос, прасе једно! 


ЈХ 
— ја сам данас, твојом добротом, био у веома не- 
згодном положају, — рекох ја тог вечера Фустову, 
када смо се враћали кући. — Ти си ми казао да је 

та... како се оно зваше2 Сузана — ћерка госло- 
дина Рача, а она му је пасторка. 

— Заиста! Зар сам ти ја рекао да му је она ћерка2 
Уосталом... зар то није свеједно 

— Тај твој Рач, — настављах ја... — Ах, Алек- 
сандре! што се он мени не допада! јеси ли ти при- 
метио са каквим је он нарочитим потсмехом данас 
говорио пред њом о Жидовима2 Па зар је она... 
Јеврејка2 

Фустов је ишао испред мене, машући рукама; било 
је хладно, снег је шкрипао, као со, испод ногу. 

=— Јесте, сећам се, тако сам нешто чуо, — рече 
он најзад... — Њена је мајка, изгледа, била је- 
врејског порекла. 

— Значи да се господин Рач први пут оженио у- 
довицом 2 

— Вероватно. 

— Хм!... А тај Виктор, који јуче није дошао, 
је л и он његов пасторак 2 

— Не... он је његов прави син, Уосталом, ја се, 
као што знаш, у туђе ствари не мешам и не волим 
да испитујем. Ја нисам радознао. 

ја се угризох за језик. Фустов је непрестано жу- 
рио напред. Кад смо били већ близу куће, ја га 
сустигох и загледах му се у лице. 

— Слушај, — рекох ја, — а је ли Сузана заиста 
добра лијанисткиња 2 

Фустов се намршти. 


— Она добро свира на клавиру, — проговори он 
кроз зубе. — Само је она врло дивљачна, упозора- 

вам те! — додаде он лако се стресајући. Он баш 
као да се кајаше што ме је упознао с њом. 
ја оћутах, и ми се растадосмо. 


Х 

Идућег јутра ја се опет упутих Фустову. За мене 
је постала потреба да пре подне проведем код њега, 
Он ме дочека љубазно, као и увек, али о јучерашњој 
посети — ни речи! Као да је воду у уста узео. ја 
узех да прелиставам последњи број Телескопа. 

Једна нова личност уђе у собу. То је био баш 
онај син г. Рача, Виктор, због чијег се недоласка јуче 
љутио његов отац. 
· То је био младић од својих осамнаест година, већ 
испијен и болешљив, са сладуњаво-дрским осмехом 
на нечистом лицу, са изразом заморености у ситним 
упаљеним очима. Он је личио на оца, само су ње- 
гове црте биле ситније и нису биле без извесне при- 
јатности. Али у самој тој пријатности било је нечег 
рђавог. Он је био обучен веома аљкаво, на сако-у 
његове униформе није било једног дугмета, једна 
му је чизма била поцепана, а задах дувана је просто 
ударао од њега. 


— Добар дан, — проговори он промуклим гласом, 
и са оним нарочитим трзањем рамена и главе које 
сам увек виђао код размажених и самоуверених мла- 
дића. — Хтео сам да одем на универзитет, а до- 
спео сам код вас. Нешто ме у грудима пробада. Дајте 
ми цигару. — Он пређе преко целе собе, млитаво по- 
крећући своје ноге и не вадећи руке из џепова од 
панталона, па се онда нагло сручи на диван. 

— Ви сте назеблиг — запита га Фустов, и прет- 
стави нас једног другоме. Ми смо обојица били сту-~ 
денти, али смо били на различитим факултетима. 

— Не!... Нисам назебао! Истина, јуче смо... 
(Овде се господин Рач јипог осмехну целим усти- 
ма, такође не без извесне пријатности, али тада 
приметих да су му зуби веома ружни) попили мно- 
го, врло много. Да. — Он запали цигару и откашља 
се. — Обиходова смо испраћали, 

— А где он одлазиг 

— На Кавказ, и вуче тамо и своју љубљену. Зна- 
те ону, црномањасту, са младежима. Будала! 

— Ваш отац је јуче за вас питао, — примети Фу- 
стов, 

Вихтор отпљуну у страну. 

—- јест, чуо сам. Ви сте јуче забасали у нашу 
чергу. Па, шта је било2 јесте ли музицирали 2 

— Као и обично. 

— А она... Мора да се пред новим гостом (ту 
он климну главом према мени) много цифрала7 Си- 
гурно није свирала 

— О коме ви то говоритег — запита Фустов. 

— Па, разуме се, о уваженој Сузани Ивановној! 

Виктор се завали још удобније, издиже руку изнад 
главе, погледа нешто у длан н некако туло фркну. 

ја погледах Фустова. Он само слеже раменима, 
као желећи тиме да ми да на знање да се од таквог 
сметењака и не може ништа боље очекивати. 


Х 


Виктор поче да говорни, гледајући у таваницу, по- 
лагано и кроз нос, о позоришту, о двојици њему по- 

знатих глумаца, о некој Серафими Серафимовној, 
која му је „подвалила", о новом професору Р., кога 
је назвао стоком, — јер, замислите само, шта је та 
наказа измислила7 Свако предавање почиње са про- 
зивком, а овамо се убраја у либерале! стрпао бих 
ја све те ваше либерале у бувару! — и, окренувши 
се најзад целим лицем и телом Фустову, проговори 
пола жалостивим, пола потсмешљивим гласом: 

— Ево шта сам хтео да вас замолим, Александре 
Давидићу... Зар се не би могло некако мога стар- 
ца уразумити. .. Ето, ви са њиме свирате дуете... 
Он мени даје свега петнаест рубаља месечно... Па 
шта да радим ја са тимг! Не стиже ми ни за ду- 
ван. И још ми држи придике: не прави дугове! Пу- 
стио бих ја њега на моје место, па би онда видели! 
Јер ја немам никакве стилендије; као што неки 
добијају (Виктор изговори оно неки са нарочитим 
акцентом). А новчура он има много, ја то врло 
добро знам. Преда мном му не вреди да се прене- 
маже, мене неће обманути. Ајак! Добро се тај на- 
фатирао ... то знамо! 

Фустов искоса погледа Виктора. 

— Лепо, — рече он, — ја ћу рећи вашем оцу. Али, 
ако хоћете, ја вам могу... за сада... нешто мало... 

— Не, немојте! Боље да старца навеземо... Уо- 
сталом, — додаде Виктор, почешавши нос са свих 
пет прстију, — ако можете, дајте ми једно двадесет 
пет рубаља... Колико вам оно ја остадох дужан2 

— Узели сте досад од мене осамдесет пет ру- 
баља. 

— Тако је... Е па то ће онда изићи... свега сто 
десет рубаља. Ја ћу вам то вратити све одједном. 

Фустов изађе у другу собу, донесе отуд банкноту 
од двадесет пет рубаља и предаде је, ћутећи, Викто- 
ру. Овај је узеде, зевну целим грлом, па, не затва- 
рајући уста, рикну: „хвала!" а онда, јежећи се и те- 
глећи се, устаде са дивана. 

— Е, богами, баш је досадно, — прогунђа он, — 
мањ да одему Италију. 

Он пође вратима. 

Фустов погледа за њим. Изгледало је као да се 
сам са собом бори. 

— Какву сте ви то малочас стипендију поменули, 
Викторе Иванићу2 — запита он најзад. 

Виктор се заустави на прагу и метну качкет на 
славу. 


— Зар ви не знате Стипендија Сузане Ива- 
новне... Она је добија. Морам вам рећи, то је ван- 
редно занимљива анегдота! То ћу вам испричати 
једном приликом. Тако вам је то, баћушка, дабоме! 
А ви мога старца, молим вас, немојте да заборавите. 
Његова кожа је, разуме се, дебела, немачка, па још 
по руски прерађена, али то ипак не значи да му се 
не може доказати. Само да Елеонорица, моја ма- 
ћеха, не буде присутна! Татица се ње боји, она све 
вуче својима. Него, ви сте и сами добар дипломата! 
Збогом! 

= Какво је само ђубре тај балавац! — рече Фу- 
стов, чим су се врата затворила. 


Лице му је горело као да је у ватри, и стално се 
окретао од мене. ја нисам хтео да га испитујем и 
ускоро одох. 

ХН 


Цео тај дан провео сам у размишљању о Фустову, 
о Сузани, о њеним рођацима; мени се као кроз неку 
маглу причињавало нешто налик на породичну дра- 
му. Колико сам ја могао да оценим, мој пријатељ 
није био равнодушан према Сузани. Али она2 Да ли 
је она њега волела2 Зашто је она изгледала тако 
несрећна2 И уопште, какво је она било створење2 
Та питања су ми непрестано долазила у главу. 

Неко мрачно, али јако осећање говорило ми је да. 
се за њихово објашњење не треба обраћати Фусто- 
ву. Свршило се тиме што сам идућег дана ја сам 
отишао у кућу господину Рачу. 

Мени наједном постаде веома незгодно и непри- 
датно чим се нађох у малом, мрачном претсобљу. 
„Она се неће можда ни појавити", сену мени кроз 
главу, „па ћу морати да седим са одвратним вете- 
раном и са његовом женом-куварицом... А напо- 
слетку, ако се она баш и појави, шта ћу ја тиме до- 
битиг Она неће хтети ни речи да проговори... Јер 
прошли пут се према менн није понела ни мало љу- 
базно. Зашто сам ја само дошао2" 

Док сам ја о свему томе размишљао, слуга по- 
трча да ме пријави, и у суседној соби, после два или 
три, у недоумици изговорена питања: „Ко је тог 
Како кажеш2"' — зачу се тешко кретање пантуфли 
по поду, врата се мало отшкринуше и кроз њих про- 
вири лице Ивана Демјанића, лице несређено и не- 
расположено. Оно се загледа у мене и не промени 
одмах свој израз... Г. Рач ме, очевидно, није од- 
мах познао; али наједном се његови образи заокру- 

глише, очни се сузише н из отворених уста се, за- 
једно са смехом, отрже узвик: 

— А, баћушка, многоуважени! То сте виг Изво- 
љевајте, молим вас! 

ја пођох за њим у толико нерадије што ми се 
синило да ме тај гостољубиви, весели г. Рач у души 
шаље до сто ђавола. Али, нисам имао куд. Он ме 
уведе у салон, и гле! У салону је седела за столом 
Сузана над књигом прихода и расхода. Она погледа 
на мене својим сумрачним очима и скоро непри- 
метно загризе нокте на прстима своје леве руке... 
таква јој је била навика, то сам приметио, навика 
својствена нервозним људима. Сем ње у соби није 
било никога. 

— Ето вам, пријатељу, — поче г. Рач, и удари се 
по бутини, -— у каквом сте послу затекли мене и 
Сузану Ивановну: рачуне прегледамо. Моја супруга 
у „арихметици" није баш бог зна како јака, а ја, 
морам да признам, чувам своје очи. Без наочари не 
могу да читам, шта ћете! Нека је младеж, нека се 
мало помучи, ха-ха! Ред то захтева! Уосталом, ствар 
није тако журна... Журити се треба кад се буве 
хватају, ха-ха! 

Сузана затвори књигу и хтеде да оде. 

— Чекај, молим те, чекај, — рече јој г. Рач. — 
Чудна ми чуда што ниси баш обучена... (На Сузани 
је била врло стара, скоро дечија хаљиница са крат- 
ким рукавчићима). Гост који нам је драг неће за- 
мерити, а ја бих хтео још само претпрошлу недељу 
да пречистимо... Хоћете ли ми дозволити — 0о- 
брати се он мени. — ја и ви бар не морамо да се 
устручавамо један пред другим! 

—— Али молим вас, само немојте због мене да се 
узнемиравате, — потврдих ја. 

— Тако је, баћушка мој многопоштовани; ви и 
сами знате: покојни господар Алексије Михаиловић 
Романов имао је обичај да каже: „За посао посвети 
сате, а за задовољство минуте!" А ми баш обратно, 
послу посвећујемо минуте... ха-ха! Каквих су то 
тринаест рубаља и тридесет копјејакаг — додаде 
он полугласно, окренувши се мени леђима. 

— Виктор их је узео од Елеоноре Карповне; ка- 
зао је да сте му ви дозволили, — одговори Сузана, 
такође полугласно. 

— Казао сам... казао сам... дозволио сам... — 
мрмљао је Иван Демјанић. — Мени се чини да сам 
и ја овде присутан. Могли би ме запитати. А ових 
седамнаест рубаља, коме је издатог 


— Тапетару. 

— Аха... тапетару. А за штаг2 

— По рачуну. 

— По рачуну. Да видим! — он истрже од Сузане 


књигу, па, наместивши на нос округле наочари са 
сребрним оквирима, поче вући прстом по редовима. 
— Тапетару... тапетару... Вама само да је да да- 
јете новац из куће! Ви то волите!... МУге ф!е Сгоа- 
«еп! По рачуну! Уосталом, — додаде он гласно, и 
понова се окрете према мени лицем, па и наочари 
скиде с носа, — шта се ја ту петљам! Те глупости 
могу и за доцније оставити. Сузана Ивановна, изво- 
лите одвући то књиговодство на његово место, па 
онда изволите натраг к нама и очарајте слух овог 
љубазног посетиоца вашом музическом направом, 
односно клавирском свирком... А2 

Сузана окрете главу. 

— ја бих био веома срећан, — журно изговорих 
ја, — било би ми врло пријатно да чујем свирање 
Сузане Ивановне. Али ја ни за шта на свету не бих 
желео да је узнемирим... 

— Ама какво узнемиравање, шта говорите! Хајде, 
Сузана Ивановна, егл5, 2у/е1, дгеј! 


Сузана ништа не одговори и изиђе напоље. 


ХШ 


ја се нисам надао да ће се она вратити; али она 
се ускоро понова појави; чак ни хаљину није про- 
менила, па, пошто је села у угао, погледала у мене два 
пута сасвим пажљиво. Да ли је она осетила из мојег 
држања према њој оно нехотично поштовање ко- 
јим ни ја сам нисам својом вољом управљао, а које 
је она у мени изазвала више од радозналости, чак 
више и од саучешћа, или је тога дана била у неком 
блажијем расположењу, тек она наједном приђе кла- 
виру, па, неодлучно спустивши руку на дирке и наг- 
нувши мало главу преко рамена у назад према мени, 
запита ме: шта желим да ми отсвира2 

ја још нисам успео ни да јој одговорим, а она је 
већ била села, дохватила ноте, журно их растворила 
и почела да свира. ја сам од свога детињства волео 
музику, али у то време сам је још слабо разумевао, 
мало сам био познат са делима великих мајстора, и 
да није г. Рач промрмљао са извесним незадовољ- 
ством: „Аха, опет тај Бетовен!", ја се не бих сетио 
шта је то Сузана изабрала. А то је била, као што 
сам доцније сазнао, Ф-мол соната, орџиз 57. 

Сузанина свирка ме је неописано изненадила: ја 
нисам очекивао толико снаге, толико огња, таквог 
смелог размаха. Одмах после првих неколико такто- 
ва заносно страсног аЏедго, у почетку сонате, ја 
сам осетио ону запањеност, ону хладноћу и слатки 
ужас усхићења, који у тренутку обузимају душу, 
кад у њу у неочекиваном налету продре лепота. 

ја се не померих ни једним делићем свога тела 
све до завршетка сонате; а за све време сам желео, 
али нисам смео, да уздахнем. Седео сам тада Су- 
зани иза леђа, па јој нисам могао видети лице; ви- 
део сам само како је њена дугачка црна коса с вре- 
мена на време отскакала и ударала је по плећима, 
како се на махове отсечно повијао њен струк и како 
су се њене фине руке и обнажени лактови покре- 
тали брзо и некако сувише нагло. Последњи акорди 
замреше. ја најзад уздахнух. Сузана је и даље се- 
дела за клавиром. 

— Ја, ја, — примети г. Рач, који је, уосталом, та- 
кође пажљиво слушао, —— готапизсће Мичк! То је 
данас у моди. Само зашто свирате нечисто2 А Јед- 
ним прстом преко две дирке одједном — зашто то2 
А2 То вам је оно; све бисмо ми хтели што пре, само 
што пре. Тако ватреније излази. А2 Вруће пога- 
чице! — викну он баш као улични продавац. 

Сузана се донекле окрете према г. Рачу; тако ја 
видех њено лице из профила. Њена танка обрва се 
високо издигла изнад отпуштених трепавица, не- 
равномерно руменило јој се разлило по образу, ма- 
лено ухо се црвенило испод забаченог увојка косе. 

= ја сам све најбоље виртуозе сопственолично 
слушао, — настављао је г. Рач, изненада се намр- 

штивши, — и сви су они према покојном Филду — 
пхи! нула! зеро!! То вам је био човек! И једна то- 
лико чиста музика! И његове композиције су — 
како само може бити! А све те нове „тлу-ту-ту' и 
„тра-та-та", то је, по моме мишљењу, писано углав- 
ном за школце. Па Бгаџсће тап Кете ПеНса(еззе! 
Лупај само по диркама како стигнеш!,.. Ништа се 
не бој! Нешто ће сигурно испасти. Јапизсћагеп- 
Мик! Тхе! (Иван Демјанић обриса чело марами- 
цом). Уосталом, ја то не говорим на ваш рачун, Су- 
зана Ивановна; ви сте свирали врло добро и моје 
примедбе не треба да вас вређају. 

— Свако има свој укус, — тихим гласом изговори 
Сузана, а уснице јој задрхташе; — а ваше примедбе, 
Иване Демјанићу, мене не могу увредити, то и сами 
знате. 

— 0, наравно! Само ви немојте да мислите, — 
обрати се Рач мени, — немојте да изволите мислити, 
уважени господине, да се то збива услед наше су- 
вишне доброте и душевне кроткости; него просто 
зато што ја и Сузана Ивановна уображавамо да 
смо тако високо уздигнути, да већ... Не може нам 
се ни приближити, како се то каже, а већ критика 
нас никаква више не може досегнути. Самољубље, 
милостиви господару, самољубље! Оно нас је обу- 
зело, јест, јест! 

Са великим чуђењем слушао сам ја Рача. Жуч, 
јетка жуч просто је киптела у свакој његовој речи... 
А мора да се одавно скупљала! Просто га је да- 
вила. Он покуша да заврши своју тираду обичним 
смехом, — но само се грчевито, промукло закашља. 
Сузана му ни речице не одговори, само климну гла- 

вом, и придиже лице, а затим, ухвативши обема ру- 
кама своје лактове и ислрсивши се, стаде пред њега. 
У дубини њених непокретних, раширених очију, као 
пригушена, вечита ватра горела је давнашња мржња. 

Мени би непријатно. 

— Ви припадате двема разним музикалним поко- 
лењима, — почех ја са усиљеном безбрижношћу, же- 
лећи да им дам на знање да ја ништа не примећујем, 
-— и зато није никакво чудо што се ви у својим ми- 
шљењима не слажете... Али, Иване Демјанићу, ви 
ћете мин дозволити да станем на страну... млађег 
поколења. Разуме се, ја сам профан; али признајем 
вам да на мене у музици ништа до сад није учи- 
нило тако дубок утисак као ово... као ово што 
нам је Сузана Ивановна сад отсвирала. 

Рач се наједном обори на мене. 

— А по чему ви то сматрате, — поче он да виче, 
још увек сав црвен од кашља, — да ми желимо да 
вас врбујемо у наш лагерг (Он је изговорио Гадег, 
као Немци). Ништа то нама није потребно, најлепша 
вам хвала! Слободном — слобода, спасеном — спа- 
сење! А што се тиче двају поколења, ту имате пра- 
во: нама старцима је, са вама младима, тешко жи- 
вети, врло тешко! Наши појмови се ни у чему не 
слажу: ни у уметности, ни у животу, па чак ни у 
моралу. Зар није тако, Сузана Ивановна2 

Сузана се осмехну презривим осмехом, 

— Нарочито што се тиче, како то ви кажете, мо- 
рала; ту се наши појмови никако не слажу, нити се 
могу сложити, — одговори она, и нешто страшно 
јој прелете изнад обрва, а уснице јој, као и раније, 
слабо подрхтаваху. 

— Дабогме, дабогме! — прихвати Рач. — Ја нисам 
филозоф! Ја не умем да се поставим... тако високо! 
ја сам човек прост, роб предрасуда, јесте! 

Сузана се опет осмехну. 

— Мени се чини, Иване Демјанићу, да сте се и ви 
некад умели ставити изнад онога што називамо 
предрасудама. 

— УМле з07 То јест, како тог Ја вас не разумем. 

— Не разумете ме2 Како сте заборавни! 

Господин Рач се наједаред збуни. 

— ја... ја... — понављао је он. — ја... 

— Јесте, ви, господине Раче. 

Наступи мала почивка. 


— Добро, али дозволите, дозволите, — започе г. 
Рач, — како можете ви тако дрско... 

Сузана се изненада исправи свим својим растом, 
па, не испуштајући из руку своје лактове, стиска- 
јући их и прелазећи преко њих својим прстима, за- 
стаде пред Рачем. Изгледало је да га она изазива 
на борбу, да она наступа на њега. Њено лице се 
сасвим преобрази: оно наједаред постаде, у једном 
тренутку, и необично лепо, и страшно; неким ве- 
селим и хладним сјајем — сјајем челика — забли- 
сташе њене туробне очи; њене уснице, које су до 
малочас још дрхтале, стискоше се у једну праву, не- 
умољиво-строгу црту. Сузана је изазивала Рача, 
али се он, како се то каже, упиљио у њу и наједаред 
заћутао и опустио се као џак, и главу је увукао међу 
рамена, чак је и ноге подвукао под себе. Ветеран 
дванаесте године се уплашио; у то није могло бити 
никакве сумње. 

Сузана полагано преведе свој поглед са њега на 
мене, као позивајући ме за сведока своје победе и 
понижења непријатеља, па, осмехнувши се и послед- 
њи пут, изиђе из собе. 

Ветеран остаде извесно време непомичан на својој 
наслоњачи; напослетку, баш као да се присети за- 
борављене улоге, он се стресе, устаде и, ударивши 
ме по рамену, засмеја се својим оштрим смехом: 

— Ето вам, па видите, ха-ха-ха! чини ми се да 
ми ово није прва десетина година како живим са 
том госпођицом заједно, а она још никако не може 
да увиди када се ја шалим а када озбиљно говорим! 
Па н ви, многопоштовани, изгледа да сте у недоуми- 
ци... Ха-ха-ха! Значи да ви старца Рача још не 
познајете! 

„Пе... Сада те ја познајем“, мислио сам ја не 
без извесног страха и мржње. 


— Не познајете старца, не познајете! — понављао 
је он, пратећи ме до претсобља и гладећи себе по 
стомаку. — ја сам човек тежак, сабијен, ха-ха! Али 
сам добар, богами. 

Као без душе полетех ја низ степенице на улицу. 
Желео сам да се што пре удаљим од тога доброг 
човека. 


ХМ 
„Да они једно друго · мрзе, то је јасно, — мислио 
сам ја, враћајући се својој кући; — исто је тако 


ван сумње и то да је он човек рђав, а да је она 
добра девојка. Али шта се то догодило међу њима2 
Какав је узрок те сталне раздражености2 Какав је 
смисао тих недовршених наговештавања2г ИМ какао 

је само све то изненада букнуло! Због каквог безна- 
чајног разлога!" 

Идућег дана спремисмо се ја и Фустов да идемо 
у позориште, да видимо Шмепкина у комедији Те- 
шко Паметнима. Тај Грибоједовљев комад 
баш је тих дана био дозвољен, пошто га је цензура 
својим исечцима осакатила. Ми смо много тапшали 
Фамусову и Скалозубу. Не сећам се који је глумац 
играо улогу Чацкога, али се врло добро сећам да је 
он био неописано ружан; прво се појавио у дола~ 
мици и чизмама са кићанкама, а затим у фраку у то 
време модерне боје „Натте де рилсћ", а тај фрак 
му је стајао као нашем старом собару. 

Сећам се још да нас је бал у трећем чину довео 
до правог усхићења. Иако ван позоришта сигурно 
нико и никад није изводио такве покрете у игри, то 
је ипак било тако усвојено —- а изгледа да се јоши 
данас исто тако изводи. Један од гостију је веома 
високо скакао, при чем му се перика лепршала на 
све стране, а публика се зацењивала од смеха. Изла- 
зећи из позоришта сусретосмо се са Виктором. 

— Били сте у позоришту! —- узвикну он, размах- 
нувши рукама. — Како то да вас ја нисам видеог 
Баш ми је веома мило што сам вас срео. Неизоставно 
морате са мном вечерати. Хајдемоте; ја частим! 

Изгледало је да је млади Рач био у узбуђеном 
стању. Његове очице су немирно летеле, он се не- 
прекидно осмехивао, црвене пеге су му излазиле 
по лицу. 

— Какав је то срећан случај 

— Какав Ево вам, ако желите да се заинтере- 
сујете! 

Виктор нас одведе мало у страну, па, извукавши 
из џела од панталона читав свежањ тадашњих црве- 
них и плавих банкнота, затресе њима по ваздуху. 

Фустов се зачудн. 

— је ли то ваш отац био тако издашан> 

Виктор се засмеја. 

— Потрефили сте ко је издашан! Није-него, спре- 
ми само у шта ћеш!... Рачунајући да сте га ви 
припремили, затражио сам јутрос од њега новаца. 
И шта мислите, шта ми је одговорила та гагрица2 
Ја ћу, каже, твоје дугове, ако хоћеш, све исплатити. 
До двадесет пет рубаља закључно! Јесте ли чули: за- 
кључно! Не, милостиви господине, ово је мојој си- 
ротињи сам Бог послао. Такав је случај ислао. 

— Опљачкали сте неког2 — немарно запита Фу- 
стов. 

Виктор се намргоди. 

— Ух, ви одмах: опљачкао! Добио сам на картама, 
од официра, од гардиста! Тек што је стигао, јуче, из 
Петрограда. И какав стицај прилика! Вреди да вам 
испричам ... али овде је незгодно. Хајдемоте код 
Јара: свега неколико корачаји. Рекао сам вам: ја 
частим! 

Ми смо, може бити, требали да одбијемо; али по- 
ђосмо без и једне речи. 


ХМ 


Код Јара нас одведоше у засебну собу, донесоше 
вечеру и шампањац. Виктор нам исприча, са свима 
појединостима, како је он у једној пријатној кући 
наишао на тога официра-гардиста, врло симлатич- 
ног младића из добре породице, али врло лакоми- 

сленог; како су се они упознали, како је он, тај офи- 
цир, наумио да предложи њему, Виктору, да од 
шале играју магараца са старим картама; тако рећи 
у орахе и то под тим условом, да официр игра на 
срећу Вилхелмине, а Виктор на своју сопствену сре- 
ћу; и како се ствар после окренула. 

— А ја сам имао, а ја сам имао, — ускликну Вик- 
тор и поскочи, и затапша рукама, — свега шест ру- 
баља у џепу. Замислите! И то сам испочетка био 
скоро сасвим тропирао... Никаква ситуација! Али 
тада, ни сам не знам чијим то молитвама да за- 
хвалим, тада ми се срећа осмехну. Он поче да пада 
у ватру, и све карте ми открива... Док длан о длан, 
изгуби седам стотина педесет рубаља! Поче да ме 
моли да још мало играмо, али нисам ни ја био сасвим 
наиван, нема ништа од тога, овакво благостање се 
не сме злоупотребљавати; дохватим капу па беж'! 
И ето сад и пред старцем не морам да се понижа- 
вам, и другове своје могу да почастим... Еј! момче! 
још једну боцу! Господо, да се куцнемо! 

Ми се куцнусмо с Виктором и настависмо да пи- 
јемо и да се смејемо, иако нам се његова при- 
ча ни мало није допала, а и само његово друштво 
нам није чинило никакво задовољство. Он нас зао- 
купи са својим љубазностима и разним досеткама, 
једном речју сасвим се расположи, и постаде још 
одвратнији. Виктор најзад примети какав утисак о- 
ставља на нас, па се надури; његов говор постаде 
отсеченији, погледи туробнији. Он поче да зева, са- 
општи нам да му се спава, па, изгрдивши са уро- 
ђеном му грубошћу келнера, што му је овај рђаво 

очистио муштиклу, изненада, са изазивачким изра- 
зом на искривљеном лицу, запита Фустова: 

—- Слушајте, Александре Давидићу, — рече он, — 
реците ви мени, молим вас, због чега ви мене пре- 
зирете 

— Како то мислите2 —— не могаде одмах да се 
снађе и да му одговори мој пријатељ. 

— Па ето тако... Ја врло добро осећам и знам 
да ме ви презирете, па и тај господин (он показа 
на мене прстом) тако исто, и он ту спада! Па кад 
бисте се бар ви одликовали неком нарочито високом 
моралношћу, него сте исти такав грешник као и сви 
остали. још ин гори. У тихом виру... знате ваљда 
ту пословицуг 


Фустов поцрвене. 
= Шта хоћете ви тиме да кажете2 — запита он. 


— Па то, да ја још нисам ослепио и да одлично 
видим све оно што ми се пред носом ради: видим то 
да сте се спанђали са мојом сестрицом... И ја про- 
тив тога ништа немам, зато што, у првом реду, не- 
мам обичај да се у туђе ствари мешам, а затим 
што је моја сестрица Сузана Ивановна и сама про- 
шла кроз сва најтежа искушења... Али само зашто 
мене да презирете2 

= Ви ни сами не разумете то што брбљате! Ви 
сте пијани, — рече му Фустов, скидајући капут са 
зида. — Искоцкао, сигурно, паре од неке будале, 
па сад трабуња којекакве глупости! 

Виктор је и даље лежао на дивану и на те речи 


само заклима ногама, које је био пребацио преко 
наслона. 

— Искоцкао! А што сте онда пили вино2 јер ето, 
и оно је плаћено искоцканим новцем. А ја немам шта 
да вас лажем. Нисам ја крив што је Сузана Иванов- 
на у својем прошлом животу... 


— 'Ћутите! — викну на њега Фустов. — Ћути- 
ем ИЛИЈЕ 

— Или шта2 

— Видећете шта. Петре, хајдемоте. 

— Аха! — настављаше Виктор: — наш велико- 


душни витез окреће се у бекство. Види се да не 
жели баш да дозна истину! Види се да она пече, та 
истина! 

— Па хајде, Петре, — понови Фустов, дефини- 
тивно изгубивши своју обичну хладнокрвност и вла- 
дање над собом. — Оставимо тога бедног балавца! 

—- Тај се балавац вас не боји, то да знате, — 
викну за нама Виктор, — тај балавац вас презире, 
пре-зи-ре! Јесте ли разумели! 

Фустов је улицом ишао тако брзо да сам га једва 
сустизао. Наједаред он стаде и нагло се окрете на- 
траг. 

— Куда ћеш — запитах га ја. 

— Морам да видим шта ће она будала... Он је 
у стању, онако пијан, Бог зна шта... Него ти не- 
мој да идеш... видећемо се сутра. Збогом! 

И, журно се руковавши са мном, Фустов се упути 
према кафани Јар. 

Сутрадан не доспех да се видим са Фустовим, а 
кад сам истом прекосутра отишао код њега у стан, 
тамо ми рекоше да је он отишао код свог ујака на 
његово пољско имање, крај Москве. ја запитах да 
ли је оставио какво писамце за мене, али писамце- 

та није било никаквог. Онда се ја обратих домаћем 
служитељу са питањем да ли он зна колико ће Алек- 
сандар Давидић провести у селу. — једно две не- 
деље, а можда и више, тако рачунамо, -— одгово- 
рио ми је служитељ. ја за сваки случај узедох тач- 
ну Фустовљеву адресу и, размишљајући о њему, кре- 
тох кући. Тај неочекивани одлазак из Москве, у сред 
зиме, доведе ме у потпуну недоумицу. Моја добра 
тетка ми за ручком примети да ја као да све не- 
што очекујем и да гледам на пирог с купусом као 
да сам га први пут у животу видео. — Рлегге, уоџ5 
п'е(ез раз атоџгеих; — запита ме она најзад, пошто 
је претходно удаљила своје дружбенице. Али ја је 
умирих: — не, ја нисам био заљубљен. 


Хм 


Прођоше три дана. Мене је непрестано нешто на- 
гонило да одем до Рачевих; чинило ми се да у њи- 
ховој кући морам наићи на одгонетку свега онога 
што ме је занимало, што нисам могао да разумем... 
Али тада бих се опет морао сусрести са ветера- 
ном... Та мисао ме је стално задржавала. 

једне бурне вечери — напољу је беснео и фијукао 
фебруарски северац, сухи снег је с времена на вре- 
ме ударао у прозорска окна као крупан песак кога 
је бацила нека јака рука, — ја сам седео у својој 
собици и покушавао да читам књигу. Мој слуга уђе 
и саопшти ми, не без извесне тајанствености, да је- 
дна дама жели да ме види. ја се зачудих... мене 
даме нису посећивале, а нарочито у тако касне сате; 
ипак, рекох му да је замоли да уђе. 

Врата се отворише и у собу брзим корацима уђе 
жена, сва замотана у лаки летњи огртач и неки 
жути шал. Једним наглим покретом збаци она са 
себе тај шал и тај огртач, сав засут снегом, и ја 
угледах пред собом Сузану. ја сам се тада толико 
изненадио да ни једне речи нисам проговорио, а 
она се приближи прозору и, ослонивши се једним 
раменом о зид, остаде тако непомична; само су јој 
се груди грчевито одизале и очи блудиле, а преко 
обамрлих усана јој се, са њеним дисањем, мешали 
једва чујни уздисаји. 

Ја схватих да њу к мени није довела обична не- 
воља; ја разумедох, и поред све моје младости и ла- 
комислености, да се у том тренутку преда мном 
утврђивала судбина читавог једног живота, горка и 
тешка судбина. 

— Сузана Ивановна, — почех ја, — како сте то... 

Она наједном ухвати моју руку својим прозеблим 
прстима, али је глас изневери. Она испрекидано уз- 
дахну и обори главу доле. Тешке плетенице црних 


власи падоше јој на лице... Снежни прах још се 
није био истопио на њима. 

— Молим вас, умирите се, седите, --- почех опет 
ја да говорим, — ето ту, на диван. Шта се то до- 
годилорг Седите, молим вас. 

— Немојте, — проговори она једва чујно и опу- 
сти се на прозорски наслон. — Мени је овде до- 
бро... Оставите... Ви се нисте могли надати,.. али 
кад бисте ви само знали... кад бих ја могла... 
кад би... 


Она је хтела да се савлада, али јој из очију са 
неодољивом снагом грунуше сузе, а јецаји, узастоп- 

ни, дуго задржавани јецаји, испунише сву собу. 
Мене срце заболе у грудима... ја се сметох. До 
тада сам Сузану видео свега двапут; досећао сам 
се био да њој живот на овом свету није био лак, али 
сам је сматрао за горду девојку, са чврстим карак- 
тером, и сад одједном те незадржљиве, очајничке 
сузе. .. Господе Боже! Па тако се плаче једино пред 
смрт! 

ја сам стојао као да сам баш ја на смрт осуђен. 

— Опростите ми, — проговори она најзад, не- 
колико пута, скоро са неком злобом, 'утирући сузе 
час у једном, час у другом оку. — Мене ће то одмах 
прећи. ја сам дошла до вас... — Она је још увек 
јецала, али сад већ без суза. — Дошла сам... Ви 
ваљда знате, Александар Давидић је отпутовао2 


Самим тим питањем Сузана је све признала и при 
том ме је тако погледала као да је желела да ми 
каже: „Ти ћеш ме поштедети, зар нег" Јадница! 
Значи да јој никакав други излаз није преостао! 

Нисам знао шта да јој одговорим... 

— Отпутовао је, отпутовао је... он је поверо- 
вао! — говорила је међутим Сузана. — Он чак није 
хтео ни да ме запита; помислио је да му ја нећу 
рећи сву истину, могао је тако нешто да помисли о 
мени2 Као да сам га ја макар кад обмањивала! 


Она угризе доњу усну и, лако се нагнувши, поче 
ноктима да гребе ледене шаре, које су се нахватале 
на прозору. ја журно изађох у другу собу и, отпра- 
вивши свога слугу, одмах се повратих и запалих дру- 
гу свећу. Зашто сам то урадно — то нисам баш нај- 
боље знао. .. толико сам био збуњен. 

Сузана је још увек седела на прозорском наслону 
а ја тек сад приметих како је она лако била одеве- 
на: сива хаљиница са белим дугмадима и један ши- 
рок појас око струка — то јој је било све. Ја јој при- 
ђох близу, али она не обрати пажњу на мене. 

— Он је поверовао... он је поверовао, — шапу- 
тала је она, тихо се њихајући с једне стране на 
другу. — Он се није предомишљао, него ми је нанео 
и тај последњи... последњи ударац! — Она се на- 
једном окрете мени. — Знате ли ви његову адресу2 

— Знам, Сузана Ивановна... дознао сам за њу од 
људи... у његовој кући. Он ми сам ништа није ре- 
као о својој намери, ја га два дана нисам био видео, 
пошао сам да видим шта је с њим, али он је већ био 
отишао из Москве. 

— Знате ли ви његову адресуг — понови она. — 
Е онда му напишите да је он мене убио. Ви сте до- 
бар човек, ја то знам. Он са вама сигурно није го- 
ворио о мени, али је са мном говорио о вама. На- 
пишите... ах, напишите му да се што пре врати, 
ако хоће да ме затекне још у животу!... Али не! 
Он ме већ неће затећи!... 

Глас Сузанин се са сваком речју стишавао, а и она 
се сва умиривала. Но мени је то њено спокојство 
изгледало још страшније но онај малочашњи горки 
плач... 

— Он му је поверовао... — рече она још једном, 
па се одупре брадом на склопљене руке. 

Изненадан налет ветра, са оштрим фијукањем и 
лупом снега удари у прозор, хладна струја протрча 
по соби... Пламен од свећа се заниха... Сузана 
уздрхта. 

Ја је опет замолих да седне на диван. 
— Не, не, оставите ме, — одговори она, — мени је 


овде добро. Молим вас. — Она се припи уз замрзну- 
то окно, баш као да је нашла себи гнездашце у удуб- 
љењу прозора. — Молим вас. 

— Али ви дрхћете, ви сте озебли, — ускликнух 
ја. — Погледајте, ципеле су вам скроз мокре. 

— Оставите ме... молим вас... — шапну она и 
зажмури. 


Мене обузе страх. 


— Сузана Ивановна! — само што не викнух ја: 
— дођите к себи, молим вас! Шта је то с вамаг 
Нашто толико очајање2 Видећете, све ће се то лепо 
разјаснити, ту мора да је некакав неспоразум... 
изненадан случај... Само ћете видети: он ће се брзо 
вратити. Поручићу му, још данас ћу му писати... 


Али му нећу поновити ваше речи... Зар би било 
могућно2 

— Он ме неће овде затећи, — прозбори Сузана 
непрестано оним истим тихим гласом. — јер зар бих 


ја долазила овамо, код вас, код непознатог човека. 
кад не бих знала да нећу остати жива2 Ах, све моје 
и последње однето ми је неповратно! И ето, ја 
не бих хтела да умрем онако, сама-самохрана, ћу- 
тећи, а да никоме не кажем: „Све сам на свету из- 
губила... и сад умирем... Ето видите!" 

Она опет оде у своје хладно гнездашце.... Никад 
ја ту главу заборавити нећу; те укочене, непомичне 
дчи с њиним дубоким и угашеним погледом, ту 
тамну расуту косу на бледом прозорском окну, саму 
ону сиромашку, тесну хаљину под чијим је сваким 

набором још увек кључао такав млад, пламени жи- 
вот! 

Ја наједном пљеснух рукама. 

— Зар ви... ви да умрете, Сузана Ивановна! Та 
ви бисте тек требали да живите! 

Она се загледа у мене... Моје је речи чисто за- 
чудише. 

— Ах, не знате ви, — поче она, па полако спусти 
обе руке. — Није могуће да ја још и даље живим. 
Сувише, сувише много пало ми је у део да претрпим, 
и сувише! ја сам подносила... надала сам се... но 
сад... кад се и то срушило... кад... 


Она диже главу према таваници па као да се за- 
мисли. Трагична црта, коју сам ја некада био уочио 
око њених усана, сад се истаче још јасније; она се 
сад распростре по целом лицу. Баш као да је неки 
неумољиви прст повукао ту црту неповратно, као 
да се занавек жигосао овај унесрећени створ. 

Она непрестано ћуташе. 

— Сузана Ивановна, — рекох ја, да бих колико 
толико прекинуо ту страшну тишину, — вратиће 
вам се он, уверавам вас! 

— Шта рекосте виг — прозбори она са очиглед- 
ним напрезањем. 

— Вратиће се, Сузана Ивановна, — Александар ће 
вам се вратити! 


— Вратиће се2 — понови она. — Но баш да се 
и врати, ја му не могу опростити ово понижење, ту 
неповерљивост ... 


Она се ухвати за главу. 
— Боже мој! Боже мој! Шта ја то говорим! И 
зашто сам ја сад туг Шта је тог Зашто... зашто 

сам ја дошла да молим... и кога2 Ах, ја силазим 
с памети!... 

Очи јој се укочише. 

— Ви сте хтели да ме замолите да пишем Алек- 
сандру, — пожурих се ја да јој кажем. 

Она се трже. 

— Да, пишите му... пишите шта хоћете... А 
ово овде... Она поче брзо да претура по свом џепу 
па извади отуд омању свешчицу. — То сам ја за 
њега написала... пре његовог бекства... Али он 
је поверовао... поверовао ономе! 

ја разумедох да она то мисли Виктору. Сузана није 
хтела да му име помиње, не хтеде да изговори ње- 
гово мрско јој име. 


— Али, допустите, Сузана Ивановна, — почех ја, 
— по чему ви мислите да је Александар Ивановић 
имао разговор... с тим човеком 2 


— По чемуг По чему2 Па онај је сам дошао код 
мене па ми све ислричао, н хвалисао се... и тако 
исто се смејао као и његов отац! Ево, ево, узмите, 
— настави она, турајући ми свешчицу у руку, — про- 
читајте је, пошаљите му је, спалите, баците, чините 
што хоћетс, како хоћете... Али ја не могу да у- 
мрем тако да нико не зна... А сад ми је време... 
ја морам да идем. 

Она се диже са прозорске даске... Ја је задржах. 

— Та куда ћете, Сузана Ивановна, тако вам Бога! 
Зар не чујете каква је то ветрина напољу! А ви сте 
тако лако обучени... и кућа вам је далеко одавде. 
Допустите да макар пошаљем да кола нађу, фија- 
керисту... 

— Не треба, ништа ми на свету не треба, — про- 
збори она, упорно ме отстрањујући и узевши свој 


огртач и шал. — Не задржавајте ме, тако вам живог 
Бога! иначе... ни за шта не одговарам! ја осећам 
бездан, мрачан бездан под ногама... Не прилазите 


ми! не дирајте ме! 

Са грозничавом журбом обуче она огртач, пре- 
баци шал. 

— Збогом... Збогом остајте... О, јадно, јадно 
моје племе и род, племе вечитих хаџија и скитача, 
проклетство лежи на теби! Него мене никад нико 
није волео, па што онда да нон... 

Ту она наједном ућута. 

— Не, волео ме је један, — проговори она опет, 
кршећи прсте, — али смрт је свуда, свуда је неми- 
новна смрт! А сад је мој ред... Не идите за мном, 
— продирућим гласом врисну она. — Не идите, не 
идите! 


ја се запрепастих, а она јурну напоље и, после 
једног тренутка, ја чух како тресну доле тешка ка- 
пија од улице, а прозорска окна опет се затресоше 
под навалом вејавице. 

Дуго нисам могао да се приберем. ја тада гек што 
сам био почео да живим: нисам дотле искусио ни 
страст, ни жалост, и ретко сам имао прилике да 
будем сведок како се код других испољавају таква 
јака осећања... Али искреност те туге, те страсти 
— поразила ме је. Да не беше у мојим рукама оне 
свешчице, ја бих, збиља, могао био помислити да сам 
ја све то сањао — толико је све то било ванобично 
и прелетело као тренутан пљусак за време буре. 

До саме поноћи читао сам ја ту свешчицу. Она се 
састојала из неколико табачића хартије за писма, 
сва је била исписана крупним, но неправилним, не- 
једнаким рукописом, скоро без прецртавања. Ни- 
један ред није ишао право и, изгледаше, у сваком се 
осећала немирна дрхтавица руке која је руковала 
пером. 

Ево шта је било у тој свешчици. 


ХМП 
Моја животна повест 


„Ове године навршићу ја двадесет и осам година. 
Ево мојих првих успомена: ја живим у тамбовској 
губернији, код једног богатог земљопоседника, Ива- 
на Матвејића Колтовског, у његовом сеоском дому, 
у једној малој собици на спрату. Са мном заједно 
живи моја мати, Јеврејка, ћерка живописца који је 
умро,:а који је био доведен из иностранства, боле- 
шљива жена са необично лепим, као восак бледим 
лицем и тако тужним очима да често, чим ме по- 
гледа својим дугим погледом, ја и не гледајући у 
њу, увек осетим тај тужни, тужни логлед, па за- 
плачем и бацим јој се у загрљај. 

„Мени долазе наставници, предају ми музику и 
зову ме госпођица. ја ручам за господским столом 
заједно са мајком. Г. Колтовски је висок, стасит 
старац са господственим осмехом на лицу; његово 
одело увек је намирисано амбром. ја га се страшно 
бојим, ма да ме он зове Зигоп и даје ми да га по- 
љубим, кроз манжету од чипке, у његову суху, жи- 
лаву руку. Са мамом је он отмено учтив, али и са 

њом говори мало: каже јој две, три благонаклоне 
речи, на које му она одмах журно одговори, — каже 
па заћути, и седи, достојанствено се обзирући око 
себе и лагано узимајући међу два прста бурмут из 
округле златне бурмутице, са иницијалом царице 
Катарине. 

„Моја девета година остала ми је за увек у паме- 
ти... Тада сам ја чула из разговора слушкиња у 
девојачкој соби да је Иван Матвејић Колтовски 
мени отац, а скоро тог истог дана се моја мати, по 
његовом наређењу, венчала са г. Рачом, који је код 
њега био нека врста пословође. Ја никако нисам мо- 
гла да разумем како је то могућно, збунила сам се, 
умало што се нисам разболела, моја глава је изне- 
могла, ум ми се нађе у тешком, безизлазном по- 
ложају. 

— Је ли истина, је ли истина, мама, — запитам је 
ја, — да је то страшило намирисано (тако 
сам ја звала Ивана Матвејића) — мој тата2 

„Мама се страшно уплаши, затисну ми уста... 

— Никад никоме не говори о том, чујеш, Сузана, 
чујеш — ни речи!... — понављаше она уздрхта- 
лим гласом, снажно приљубљујући моју главу на 
своје груди... 

„И ја отад збиља ником о том нисам говорила... 
Ја разумедох да морам ћутати, да ме је моја мати 
за опроштај молила. 

„Несрећа је моја почела још тада. Г-н Рач није 
волео моју матер, ни она њега није волела. Он је њу 
узео због новца, а она је морала да му се покорава. 
Г-н Колтовски је, по свој прилици, налазио да се 


205 


на тај начин све на најбољи начин у ред довело — 
„ја розШоп ега: гедшашвее". 

„Сећам се, уочи свадбе — моја мати и ја — ми смо 
обадве, загрљене, отплакале скоро цело јутро — 
горко, горко ћутећи, А није ни чудо што је она ћу- 
тала... Јер шта би она мени могла казати2 Али што 
је ја нисам ни испитивала — то доказује само то да 
се несрелна деца умно развијају раније но срећна... 
на своје зло. 

„Г-н Колтовски се и даље бавио мојим васпита- 
њем, па ме је чак мало ло мало и приближио био 
својој личности. Он се са мном није упуштао у раз- 
говор... Но јутром и вечером, стресавши са два 
прста са свог лрсника дуванске трине, он би ме, 
са иста два прста, хладна као лед, миловао по 
образима и давао ми некакве мрке бонбоне, које су 
опет мирисале на амбру, но које ја никад не бих у 
уста узимала. 

„Кад сам навршила била дванаест година, постадох 
његовом читалицом, лектрисом, „за реше Јесепсе". 
Читала сам му француске књижевне творевине про- 
шлог столећа, мемоаре Сен-Симона, Маблија, Ренала, 
Хелвеција, преписку Волтерову, енциклопедисте, са- 
ма ништа, наравно, од свега тога не разумевајући, 
чак ни тада кад би ми он, исклибивши се на смех и 
зажмуривши, наређивао: „гејге се дегтег рагадгарће, 
ди езе Бјеп гетагаџађје!" 

„Иван Матвејић је био савршен Француз. Живео. 
је у Француској пре Револуције; живо се сећао Ма- 
рије Антоанете, добио је једном позив код ње у 
Трианон. Видео је Мирабоа који је, по његовим ре- 
чима, носио врло велику дугмад — „ехадеге еп (ош+" 

— претеран у свему —- и био је уопште човек рђа- 
вог тона — „еп дери де за пајззапсе — крај свег 
свог порекла. Уосталом, Иван Матвејић би ретко при- 
чао о оном времену; али би два три пута преко годи- 
не издекламовао обраћајући се разроком старчићу- 
емигранту, кога је из милости држао у кући, и звзо 
га, Бог би га знао због чега, „М. је Соттапдеиг', — 
издекламовао би, својим полаганим, носним гласом 
експромпт који је он некад изговорио на соаре-у код 
херцогиње Полињак. .. ја памтим само прва два сти- 
ха. (Ствар се односила на упоређење између Руса и 
Француза): 


['алаје зе рјатте аих гед!оп5 аизгегез, 
Ола Је гапшег пе заџга ћађџег... 


— Глдапе де М. де Запе Ашате! — сваки пут би 
клицао М. 1е Соттапдеиг. 

„Иван Матвејић је до конца живота свога изгле- 
дао младолик: образи су му били румени, зуби бели, 
обрве густе и непомичне, очи пријатне и изразите: 
сјајне црне очи, прави агат. Он нимало није био ка- 
прициозан и држао се према свима, чак и према по- 
слузи, врло учтиво... Али, Боже мој! Како је мени 
било тешко с њим, с каквом бих радошћу ја сваки 
пут од њега одлазила, какве су ружне мисли мене 
узбуђивале и растројавале у његовом присуству! 
Ах, ја нисам због њих била крива!... нит сам крива 
ни за оно шта се после од мене учинило... 

„Г-ну Рачу, после његовог венчања, уступљена је 
била кућа у дворишту, не далеко од властеоског 
дома. ја сам живела тамо са мојом мајком. МИ тамо 

сам свагда била сетна-невесела. Ту је она ускоро 
родила оног истог Виктора кога сам ја у праву да 
сматрам и да зовем својим непријатељем. Од, самог 
часа његовог рођења, здравље моје маме, и дотле 
слабо, није се никад поправило. Г-н Рач у то време 
није сматрао за потребно да испољава оно весело 
расположење коме се данас предаје: тада је он имао 
изглед стално суров и трудио се да стече глас послов- 
ног човека. Према мени је био немилостив и груб. Ме- 
ни би свагда лакнуло на срцу кад бих одлазила од 
Ивана Матвејића; али и свој дом бих ја остављала 
радо. .. Несрећна моја младости! Вечно од једне оба- 
ле ка другој, а ни уз једну нећеш да пристанеш! Се- 
ћам се, трчим преко дворишта, зими, по дебелом сне- 
гу, у тананој хаљиници, трчим у властеоски дом Ива- 
ну Матвејићу да му читам, па се чисто радујем... А 
кад дођем, па угледам оне велике, туробне собе, тај 
шарен, штофани намештај; тог љубазног и бездуш- 
ног старца у раскопчаној свиленој „дуљетки", у 
белом жабо-у и белој поши, са манжетнама поврх 
прстију, са „Супсоном" пудера (тако се изражавао 
његов камердинер) на натраг зачешљаној коси, 
—— кад све то угледам, мене почне да гуши тај за- 
гушни задах од амбре, и сва наједном клонем. 

„Иван Матвејић је седео обично у пространој вол- 
теровској наслоњачи. На зиду, изнад његове главе, 
висила је слика која је приказивала младу жену са 
јасним и смелим изразом на лицу, обучену у богат 
јеврејски костим и сву огрезлу у драгом камењу и 
бисеру... Ја бих се често загледала у ту слику, али 
сам тек после дознала да је то био портрет моје ма- 
тере и да га је радио мој отац, по поруџбини Ивана 

Матвејића. А како се много изменила од тог доба! 
Знао је он да је скрха и уништи! „И она је њега во- 
лела! Волела тог старца!" — често бих ја помислила. 
— „Како је то могућно Њега волети!" А међутим, 
кад бих се сећала неких погледа моје матере, неке у 
пола изговорене речи и нехотичне јој покрете... Да, 
да, она га је волела!" — понављала бих ја са ужа- 
сом. . . Ах, да не да Бог никоме да преживљује таква 
осећања ! 

„Сваки дан бих ја читала Ивану Матвејићу, неки 
пут три, четири часа без прекида... За мене је то 
било шкодљиво, тако много и тако на глас читати. 
Наш лекар се бојао за моје груди, па је чак једном 
то и поменуо Ивану Матвејићу. Но овај се само 
осмехну (то јест, не: он се никад није осмехивао, но 
би само шиљио и напред истурао усне) и рече му: 
„Моив пе зауег раз се ди 1 у а де геззоигсез Јапз себе 
јемпеззе." „Међутим, пре вам је, ранијих година, М. 
је Соттапдечг“... усуди се да му примети лекар. 
Иван Матвејић се опет осмехну. „Моџ5 геуег, топ 
сћег, — прекиде га он: — је Соттапдечг п'а р/и5 де 
Аепез се 1 сгасће а сћадие тог. Ј'анпе 1е5 уо:х јеџлез." 

„Те тако сам му ја и даље читала, мада сам помало 
и јутром и ноћу кашљала ... 

„Који пут би Иван Матвејић захтевао да му сви- 
рам на клавиру. Но музика је деловала на његове 
живце успављујући. Очи би му се одмах почеле „кр- 
пити", глава би му у такту клоњавала, и тек би се 
овда онда од њега чуло: „С'езе ди 5ееђећ, пез!-се- 
разј Јошех тог ди Зееђеј 

„Иван Матвејић је Штајбелта сматрао за великог 
генија који је био кадар да победи у себи „Ла дгоззеге 

Јоџгдецг дез АЛетапд5 ', па му је замерао само једно: 
„егор де [опдие! «бгор 4 питафпаноп!"... Када би И- 
ван Матвејић приметио да сам се ја уморила за кла- 
виром, он ме је нудио да се послужим „болоњском 
мармеладом". Тако су се низали дани за данима... 

„Али дође једна доћ — незаборавна ноћ! — н 
страшна несрећа ме задеси. Моја мати умрла је скоро 
сасвим изненада. Ја сам била навршила тек петнаест 
година. О каква је то била несрећа, као неки зли 
олуј налетела је она на мене! Како ме је заплашио 
тај мој први сусрет са смрћу! јадна моја мајчина! 
Наши односи су били веома чудновати: ми смо обе 
страсно волеле једна другу... страсно и безнадно; 
ми као да смо чувале и скривале од самих себе нашу 
заједничку тајну, упорно смо је ћутећи заобилазиле, 
иако смо знале, знале све што се дешавало у нашим 
срцима. Чак и о својој прошлости, о својој раној про- 
шлости, мајчица са мном није говорила и никад се 
није жалила речима, иако је читаво њено биће било 
сама нема жалба! Ми смо избегавале сваки, иоле 03- 
биљнији разговор. Ах! ја сам се увек надала да ће јед- 
ног дана доћи и тај тренутак када ће ми се она нај- 
зад изјадати, а исто тако и ја њој, па ће нам онда 
обема лакше бити... Али свакодневне бриге, не- 
одлучна и плашљива нарав, болести, присуство г. 
Рача, и што је главно: оно вечито питање „зашто7", 
као и незадржљиво и беспрекидно одмицање време- 
на, живота... Завршило се све ударом грома, и не са- 
мо да нисам чула оне речи које су имале да разреше 
нашу тајну — него нисам чула од своје мајчице ни 
сами претсмртни опроштај! Једино ми је остао у па- 
мети узвик г. Рача: „Сузана Ивановна, изволите оти- 

ћи. мајка жели да вас благослови!" а затим бледа 
рука испод тешког покривача, дисање мучно, уразро- 
чене очи... О, доста! доста! 

„Са каквим ужасом, са каквим негодовањем, са 
каквом тужном радозналошћу сам ја сутрадан и на 
дан погреба гледала лице мога оца... да, мога оца! 
У шатули покојничиној нашла су се његова писма. 
Учинило ми се да је он малко побледео и смрачио се... 
Уосталом, не! Ништа се није покренуло у тој души 
од камена. Исто онако као и пре, позвао ме је, после 
недељу дана у кабинет; истим оним гласом замолио. 
ме је да читам: „5: мош5 Је уошјех Бел, 1е5 обзегуа- 
попз виг У ћазболте де Егапсе де Мађју, а Ја раде 74... 
ја оп пош5 амоп5 е(е шиегтотриз.' Чак није наредио 
ни да се портрет мамин изнесе! Истина, пуштају- 
ћи ме да идем, он ме дозва к себи, па, давши ми 
да му по други пут пољубим руку, рече: „Зигаппе, 
ја тоге де уосте теге уош5 а рпубе де моше аррш 
павигеј; тај уоџ5 рошггег #оџјошг5 сотргег зиг та 
рговесНоп', — али ме одмах лако дарну у раме дру- 
гом руком, па, са обичним својим зашиљавањсм 
усана, додаде: „аЏег, топ епјап!"'. Ја већ хтедох да 
му викнем: „Па ви сте мој отац!" али му ништа не 
рекох и изађох. 

„Идућег јутра, рано, ја пођох на гробље. Мај ме- 
сец огледао се тада у свој дивоти цвећа и лишћа, те 
сам остала дуго седећи на свежем гробу. Нисам 
плакала, нисам туговала; само ми једно није из- 
бијало из главе: „Чујеш ли, мама2 Он и мени хоће 
да указује покровитељство!" И чинило ми се да моја 
мати не би морала да се нађе увређена на онај пот- 
смех који ми се и нехотице отимао на усне. 

„Неки пут питам ја саму себе, шта ме је нагонило 
да тако упорно желим -— не неко признање... та- 
ман! него макар топлу сродничку реч од Ивана Мат- 
вејићаг Зар ја нисам знала какав је он био човек 
и како је мало личио на оно како сам ја у мојој 
машти себи оца замишљала7... Но ја сам била 
тако самохрана, тако самохрана на свету! А затим, 
непрестано ми она иста нестступна мисао не да- 
ваше мира: „Па она је њега волела2 Морало је тек 
ваљда постојати нешто због чега га је заволела2" 


„Прођоше још три године. Ништа се није мењало 

у нашем једноликом, унапред одмереном, срачуна- 

_том животу. Виктор је растао. Ја сам била за осам 

година старија од њега и радо бих га била узела 
у своје руке, али ми г. Рач то није дозвољавао. Он 
га предаде једној бони чија је дужност била да стро- 
го мотри да се дете не „мази", тојест да мене не пу- 
шта детету. А и сам Виктор се нешто туђио од 
мене. Једном г. Рач дође у моју собу нерасположен, 
узрујан, пакостан. Још синоћ су дошли до мене рђави 
гласови о том мом поочиму: свет је причао да је био 
ухваћен у утаји прилично велике суме новаца, у 
миту узетом од неког трговца. 

— Ви ми можете помоћи, — поче он, нестрпљиво 
лупкајући прстима по столу. — Отидите до Ивана 
Матвејића,'замолите га да се заузме за мене. 

— Да га замолим2 а заштор због чегаг 

— Кажите му неку лепу реч о мени... јер ја за 
вас ипак нисам странац. Оптужили су ме неки... 
једном речју, може се десити да ја останем без 
хлеба, а тако исто и ви. 

— Али како да одем ја код њега2 Откуд ја њега 
да узнемиравам 2 

— Ето ти сад! Па ви имате право да га неки 
пут и узнемирите! 

— Какво право, Иване Демјанићу2 

— Ама не претварајте се... Вас он не може од- 
бити из више разлога. Зар ви мене збиља не ра- 
зумете2 

„Он ми дрско погледа право у очи, и ја осетих 
да су ми се образи зацрвенели. Мржња, презир — 
букнуше у мени онога тренутка, ударише као та- 
лас, сву ме обузеше. 

— Јесте, ја вас разумем, Иване Демјанићу, — од- 
говорих му ја најзад. Мени се и самој мој глас учини 
непознат: — али ја нећу отићи Ивану Матвејићу, и 
нећу га молити. А ако будем остала без хлеба — 
опет добро. 

„Г-н Рач задрхта, стиште зубе, стисну песнице. 

— А, чекај ти, принцезо Меликитрисо! — про- 
шапта он промукло. — То ти ја нећу заборавити! 

„Тог истог дана Иван Матвејић га позва к себи, 
па му је, кажу, претно палицом, оном истом пали- 
цом, коју је негда добио у трампи са војводом де- 
Ларошфуко, н викао: „Ви су један подлац и шићар- 
џија! Ја ћу вас ставити напоље!" (Иван Матвејић 
скоро сасвим није знао руски да говори и презирао 
је наше геачко наречје, „се јагдол ушда ге е! гиде". 
Неко једном рече пред њим: „то се само по себи 
разуме." Иван Матвејић се страшно разљутно, па је 
често после наводио ту фразу као пример бесмисли- 
це и ругобе руског јеика: „Шта вам је то: само по 
себи се разуме2" питао је он на руском, уда- 

рајући гласом на сваки слог. „А зашто не с про- 
стотом: разуме се2 и зашто: само по себи2!") 

„Но Иван Матвејић не отера г. Рача, чак га није 
ни лишио места. Но мој лоочим одржа реч: он мени 
то није заборавио. 

„ја почех да запажам промену на Ивану Матве- 
јићу. Он поче да тугује, да осећа досаду. здравље му 
се поремети, Његово румено, свеже лице дође жуто 
и збрчка се, један предњи зуб му испаде. Сасвим 
престаде да се извози и прекиде дане примања са 
гозбом за сељаке што их је био увео, без учешћа 
попова — „зал5 је сопсомг5 ди сјегде. У такве би 
дане Иван Матвејић, са кокардицом у рупици од 
капута, излазио међу сељаке у салу или на балкон, 
" па, дотакавши се уснама сребрне чашице са вотком, 
држао би им говор отприлике овакав: „Ви сте за- 
довољни мојим поступцима, колико сам и ја задово- 
љан вашом усрдношћу; овоме радујем се истински. 
Ми смо сви брати; само рођење производи нас 
равне: пијем у ваше здравје!"' Он би им се клањао, 
и сељаци се њему клањали „до појаса", а не до земље, 
што је он строго забранио био. 

„Угошћавање сељака се и сад приређивало, али 
Иван Матвејић већ није излазио међ своје пода- 
нике. Неки пут би сад прекидао моје читање ускли- 
цима: „Ка тасћте зе деггадце! Сеја зе да(ге!' Саме 
очи његове, те светле, камене очи, посукнуше и 
чисто се збегоше; он би сад за време мог чи- 
тања задремао па и заспао чешће но пре и тешко би 
уздисао у сну. Није се изменило само његово држање 
према мени; сад се само још опажао пресенак неке 

ритерске пажње. Он би сад, премда с напрезањем, 
али ипак једном устајао са наслоњаче кад бих ја 
улазила, испраћао би ме до врата, придржавајући ме 
руком испод лакта, и место Зигоп, почео ме је звати 
час „та сћеге детоје Је", час „топ Ап допе“. 

„М. Је Соттапдеиг умро је био једно две године 
после моје маме, и, као што се видело, његова смрт 
је теже погодила Ивана Матвејића но смрт моје 
маме. Његов вршњак је умро — ето шта га је сму- 
тило. А међу тим, једина заслуга г. Командора у по- 
следње време састојала се само у том што би 
сваки пут ускликнуо: „еп јоџше, та! геиз5!" кад би 
Иван Матвејић, билијарећи се са г. Рачем, промашио 
и не би погодио у кесу, и још, кад би му се Иван 
Матвејић обраћао за столом са питањем, на пример, 
оваким: „М'езе се раз, М. је Сопттапдеиг, с езе Моп- 
«езашеи адш! а аи сеја Чапз 5е5 Геббгез Регзаппез2“ 
он би, неки пут испустивши кашику на Своју ко- 
шуљу, дубоко-мисаоно одговарао: „АЋ,, топзјеџг 
де Мопеезашецг Цп дгапа еспмаш, топзјеиг; ип дгапа 
еспуајп!" Само једном, кад му је Иван Матвејић казао 
да јез ФеорћПал(горез опе еџ рошгеапе ди бол! — ста- 
рац узрујаним гласом ускликну: „Мопзјеиг де Ко- 
јопгоизко (он за читавих двадесет и пет година није 
могао да научи да правилно изговори име свог па- 
трона) Мопзеиг де КојопгоизКко!! Кеџг гопда(еиг, |ап- 
збда(ешг де себе зеске, се Га НемеШеге Гереаих, егак 
џп ђоппег гопде!" — „Моп, поп, — рекао би му Иван 
Матвејић, смешкајући се и вадећи чупак бурмута: 
— дЧез Немг5, дез јемпез-ујегдез, Је сибе де ја Ма-~ 
(ите. .. 05 опе еџ ди ђоп, 5 опе ди ђоп!...' 

„ја сам се увек чудила и дивила како је много 

ствари знао Иван Матвејић и како је некорисно било 
све то знање за њега самог. 

„Иван Матвејић је очигледно венуо, али се још 
увек јуначио. Једном, тако на три недеље пред смрт, 
деси му се одмах после обеда напад вртоглавице. 
Он се замисли па рече: „с'езе Ја Нп", па, дошавши 
к себи и одморивши се, написа писмо у Петроград 
свом једином наследнику, брату, с којим ваљда два- 
десет година није имао везе. 

„Чувши да Ивану Матвејићу није добро, дође му у 
посету један наш сусед, Немац, католик, некад зна- 
менит лекар, који је живео у миру у свом сеоцету. 
Он је иначе врло ретко долазио код Ивана Матвеји- 
ћа, но овај би га свагда дочекивао са нарочитом 
пажњом и уопште веома га је ценио. Тешко те то 
није био на целом свету једини човек кога је он це- 
нио. Стари лекар прелоручи Ивану Матвејићу да по- 
шаље по попа, но Иван Матвејић одговори да ,„сез 
теззеигз ећ тој попиз памопз пеп а пош5 Фе", па га 
замоли да промене разговор. А по његовом одласку 
издаде наредбу свом собару да му унапредак никога 
не пријављују и не примају. Затим нареди да зовну 
мене. ја се уплаших кад га угледах: модра места 
избише му испод очију, лице му се истеже и удрве- 
ни, доња вилица му се испусти. 

— Мопз уопа дгапде, Зихол, — поче он да говори, 
с тешком муком изговарајући сугласнике, али још 
увек гледајући да се насмеши (ја сам тада била већ 
у деветнаестој години), — „уои5 аПег реш!-екге Бјеп- 
то гезјег зеше. Боуег [опјоиг5 заде е! мегшеизе. С'ез! 
ја деглеге гесошталдаНоп Фип... — Ту се он за- 
кашља... — Фил меШага ди! уоџз хеш! ди блег. је 

“ошв а! тесоттапде а топ Ееге с! је пе дошке раз ди 1 
пс гезресје шез уојоп(ез"... Он се опет закашља па 
брижно опипа своје груди. — Пи гезге, ј езреге епсоге 
ропшхо:г [аге диејдџе сћозе роџг уоц5... дап5 тол (гезја- 
тепе". Та последња фраза као ножем да ме резну по 
срцу. Ах! та то беше већ и сувише... сувише пре- 
зриво и увредљиво! Иван Матвејић је, вероватно, 
прилисао био једном другом осећању — осећању 
жалости или захвалности — оно што се изразило 
било на мом лицу, ни, као желећи да ме утеши, по- 
тапша ме по рамену, и, у исти мах, по обичају, љу- 
базно ме одмичући, прозбори: Моуопз, топ епјале, 
ди соџгаде! Мопз зоттез (ош5 тогћеја. ЕВЕ ршз, 1 
п'у а раз епсоге ди дапдег. С'езе пе ди'ипе ргесашол 
аие ја: сги демо ргепдге... АПег!" Као оно 
тада, кад ме је дозвао к себи после смрти мо- 
је маме, и сад сам опет хтела да му викнем: „Па 
ја сам ваша кћи! ја сам кћи ваша!" Но, помислих ја, 
та он ће, ко зна, у тим речима, у том вапају мог 
срца. осетити једино само жељу да изјавим своја 
права, права на његово наследство, на његов но- 
вац... 0, нипошто! Ништа нећу ја рећи том човеку ко- 
ји ниједанпут не помену преда мном име моје матере, 
· у очима кога ја тако мало значим да он чак не на- 
лази за вредно да дозна да ли је познато мени моје 
порекло — чија сам и која сам А ко ће га знати, 
можда је он то и наслућивао, и знао, али није хтео 
да „дира вредовно место" (његова омиљена узре- 
чица, једина руска фраза коју је он знао и употреб- 
љавдо) — није хтео да лиши-себе лепе читачице са 
млађаним гласом! Не! не! Нек остане он даље толико 
исто крив пред својом кћгри, колико је био крив и 

пред њеном мајком! Нека однесе у гроб обе те своје 
кривице! Заклињем се, заклињем се: неће чути он 
из мојих уста ту реч, која некако свето и дивно у 
свачијем уву звучи! Ја му нећу рећи: оче! нећу му 
опростити ни у име мајке ни у имс себе! Он не осећа 
потребу за тим опроштајем, ни за тим називом... 
Није могућно, није могућно да не осећа потребу за 
тиме! Али неће добити опроштај, неће,неће! 

„Бог зна да ли бих ја одржала своју заклетву и 
да ли моје срце не би омекшало, да ли не бих са- 
владала ја своју бојажљивост, своју стидљивост, 
своју гордост... али са Иваном Матвејићем се до- 
годи исто оно што и са мојом мајчицом. Тако исто 
изненадно однесе смрт и њега и то опет ноћу. Исти 
онај г. Рач пробуди ме па заједно са мном потрча 
у господски дом, у спаваћу собу Ивана Матвејића... 
Али ја не затекох чак ни оне предсмртне покрете, 
који су ми се тако немзгладљиво урезали у памћење 
крај смртне постеље моје мајчице. 

„На јастуцима, опшивеним чипкама, лежала је 
нека суха, тавна лутка са шиљатим носом и нако- 
стрешеним седим обрвама ... ја завиках од страха и 
одвратности, појурих напоље, сударих се у вратима 
са неким брадатим људима у кафтанима, са праз- 
ничним црвеним прслуцима и, сад се већ више и не 
сећам како се обрех па свежем ваздуху... 

„Доцније су ми причали да собар, — кад је утр- 
чао у спаваћу собу на јаку лупу звонцета, — није 
нашао Ивана Матвејића на кревету, него два корака 
даље од њега. Он као да је био седео на поду, згр- 
чивши се, и двапут је узастопце поновио: „Ето ти, 
лијо, долијао си!" Кажу да су му то биле послед- 

ње речи. Али ја у то не могу да верујем. Откуд би 
он, баш у томе тренутку, почео да говори руски, и 
да употреби баш тај израз! 

„Читаве две недеље после тога очекивали смо ми 
долазак новога господина, Семјона Матвејића Кол- 
товског. Он је послао наређење да се ништа не дира, 
да се нико не смењује док он сам све лично не пре- 
гледа. Сва врата, сав намештај, сандуци, столови — 
све је то било затворено, попечаћено. Сви људи се 
забринуше и припремише се на све. ја постадох на- 
једаред једно од главних лица у дому, па богами баш 
и најглавније лице. Мене су и раније звали: госпо- 
ђице; али та реч је сад добила неки нарочити ка- 
рактер, била је изговарана са специјалним акцен- 
том. Отпоче се шапутање. „Стари господин, шапу- 
тало се, умро је изненадно, нису стигли ни свеште- 
ника да му позову, међутим на исповест већ сасвим 
одавно није одлазио; али да се напише тестаменат, 
није потребно много времена," 

„И сам г. Рач пронађе за потребно да измени свој 
начин дејства. Он није ни покушао да се покаже 
добродушан и љубазан: знао је да мене не може пре- 
варити, али се на његовом лицу појави нека тужна 
смиреност: „Погледај само, — као да је говорио 
израз његових очију, — ја се покоравам". Сви су 
облетали око мене, сви су се старали да ми угоде... 
а ја нисам знала шта да радим и куда да се денем, 
и само сам се чудила, како то ти људи не увиђају 
да ми тиме само увреде наносе. Најзад дође и Семјон 
Матвејић. 

„Семјон Матвејић је био десетину година млађи 
од Мвана Матвејића и целог свог живота ишао је 

потпуно другим путем. Он је са службом био у Пе- 
трограду, заузимао је висок положај... Био је же- 
њен и рано остао удовац; имао је само сина јединца. 

„„Ликом је Семјон Матвејић био сличан свом ста- 
ријем брату, само је растом био мањи и дебљи, гла- 
ва му је била округла, ћелава, очи је имао исто тако 
сјајне и црне као и Иван Матвејић, и крупна, црвена 
уста. Насупрот брату, кога је он чак и после ње- 
гове смрти називао француским филозофом, а по 
неки пут просто чудаком, Семјон Матвејић је скоро 
увек говорио руски, гласно, речито, врло се често 
смејући, при чем је потпуно затварао очи и непри- 
јатно се тресао свим телом, баш као да га је злоба 
изнутра голицала. 

„Он се прихвати за послове веома озбиљно, у све 
је сам улазио, од свију је захтевао најподробније 
рачуне. Првог дана кад је дошао, он је позвао све- 
штеника са свом паством, наредио му да отслужи 
службу са освећењем воде, па је свуда сам том во- 
дом попрскао, све собе у кући, чак н таване и по- 
друме, а све зато да би, како се то он изразио, „ра- 
дикално истерао волтеровски и јакобински дух". 

„Неки љубимци Ивана Матвејића слетеше са сво- 
јих места одмах, још прве недеље, један потрефи на 
нову насеобину, а неки се подвргоше ин телесној ка- 
зни. Чак и најстарији камердинер, — он је био ро- 
дом Турчин, знао је да говори француски, а покло- 
нио га је Ивану Матвејићу покојни фелдмаршал 
Каменски; — тај камердинер је, истина, добио сло- 
боду, али заједно са њом и наредбу да у року од 
двадесет и четири часа отпутује, „да другима не 
служи као саблазан". 

„Семјон Матвејић се показа као строг господар; 
сигурно су многи зажалили за покојником. „Са ба- 
ћушком, са Иваном Матвејићем", јадао се мени је- 
дан већ сасвим стари слуга: „једина брига коју смо 
имали, то је да рубље буде чисто и да у собама лепо 
мирише, и још, да се у претсобљу никакав разго- 
вор послуге не чује — то већ сачувај Боже! Иначе 
му је било све равно! Мрава у свом животу покој- 
ник није увредио! А ово је, бога ми, невоља! Дошло 
време да се умире!" 

„Исто се тако брзо и мој положај промени, хоћу 
да кажем онај положај у који сам запала и против 
своје воље оних неколико последњих дана... Међу 
хартијама Ивана Матвејића не нађе се никаквога за- 
вештања, ни једнога ретка који би био написан у 
моју корист. Сви ми наједаред окренуше главу... 

»О г. Рачу нећу већ ни да говорим, али и сви оста- 
ли били су нељубазни према мени и трудили су се 
да ми ту своју нељубазност искажу: испало је као 
да сам их ја обманула! 

„једне недеље, после подневне службе, коју је он 
проводио увек у олтару, Семјон Матвејић ме позва 
к себи. ја сам га до тада видела само у пролазу, 
летимице, а и он, изгледало је, мене није запазио. 
Он ме дочека у своме кабинету, стојећи поред про- 
зора. На њему је био виц-мундирски фрак са два 
ордена. ја застадох одмах код врата; срце ми је у 
грудима јако лупало од страха и од другог једног 
осећања, још неодређеног, али већ унапред тешког. 

— ја сам желео да вас видим, млада девојко, — 
поче Семјон Матвејић, погледавши ме право у ноге, 
а затим наједном у лице, — тај поглед као да ме о- 

шину: — желео сам да вас видим зато да бих вам 
саопштио своју одлуку и да вас уверим да сам пот- 
пуно спреман да вам будем од корнсти. — Ту он 
Узвиси глас. 

— Права ви, разуме се, немате никаквих, али 
као... лекторка мојега брата, ви увек можете ра- 
чунати на моју... на моју пажњу. Ја сам... наравно, 
убеђен у ваш одличан карактер и у ваша правила. 
Г. Рач, ваш очув, већ је добио од мене потребна 
упутства. Сем тога, морам вам рећи, да ми ваша 
срећна спољашност служи као гаранција ваших пле- 
менитих осећања. 

„Семјон Матвејић на овом месту прсну у његов 
ситни смех, а ја се... не нађох увређена ја... али ми 
би жао саме себе... и ту осетих да сам ја на ово- 
ме свету потпуна сиротица. Семјон Матвејић приђе 
кратким, чврстим корацима столу, узе из једног сан- 
дучета свежањ банкнота, па, угуравши ми га у ру- 
ку, рече: 

— Ево вам ово мало новаца, да купите игле. Ја 
вас ни у будуће нећу заборавити, драга девојчице, 
а сада збогом и будите паметна. 

„ја узех онај свежањ несвесно, а исто тако бих 
узела да ми је и ма шта друго дао, па, вративши се 
у своју собу, бризнух у дуги плач, седећи на својој 
постељи. ја и не приметих да сам свој новац испу- 
стила из руку. Г. Рач га нађе, подиже га са пода и, 
запитавши ме шта намеравам с њим да учиним, 
спусти га у свој џеп. 

„У његовој судбини одиграла се у то време зна- 
чајна промена. После извесних разговора са Семјо- 
ном Матвејићем, он дође код њега у велику милост 

и ускоро доби место главнога управника имања. Од 
тада се појави у његовом карактеру она веселост, 
појави се онај вечити смех: у први мах хтео је он 
да се додвори и да подражава свога патрона... а 
доцније му је то прешло у навику. 

»Од тада је он постао руски патриота. Семјон 
Матвејић се придржавао свега што је национално, 
називао сам себе русаком, потсмевао се немачком 
оделу, које је ипак носио; протерао је у своје нај- 
удаљеније село кувара, за чије је школовање у ку- 
варском послу Иван Матвејић потрошио велике па- 
ре, — и то га је протерао зато што није умео да му 
скува чорбу од гушчијих шија. 

„Из олтара је Семјон Матвејић отегнутим гласом 
певао као неки црквењак, а када су дотеривали де- 
војке да певају у хору ин да играју, он је и њих пра- 
тио и тапшао им у такт, и штипао их за образе... 
Уосталом, он је ускоро отпутовао у Петроград и 
оставио мога очува као скоро потпуног власника 
свега имања. 

„Горки дани наступише за мене. .. Моје једино за- 
довољство била је музика, и ја јој се одадох свом 
својом душом. На моју срећу, г. Рач је био веома 
заузет, али ми је ипак, кад год му се за то пружала 
прилика, давао да осетим његово непријатељство; 
као што ми је и обећао, „није ми заборављао" што 
сам га била одбила. 

„Он је располагао мноме, нагонио ме да препису- 
јем његове дугачке и лажне денунцијације Семјону 
Матвејићу и да му поправљам у њима његове орто- 
графске погрешке; била сам приморана да му се без 
поговора покоравам, и ја сам му се покоравала. Он 

ми је саопштио да ће ме укротити, да ће учинити да 
будем мека као свила. 

— Какве су вам то бунтовничке очиг — викао 
би он често за ручком, напивши се пива и лупајући 
по столу целом шаком: „Ви можда мислите: ето, ја 
сам ћутљива као овчица, и према томе ја сам у пра- 
ву... Е, није тако. Изволите ви гледати и у мене као 
овчица! 

„Мој положај постао је страшан, неиздржљив... 
срце моје постајало је све грубље. Нешто опасно 
почело је у њему да се буди све чешће и чешће; ја 
сам проводила читаве ноћи без сна и без светлости, 
непрестано сам мислила, мислила, и тако у спо- 
љашњем мраку, и унутарњој тами, сазревала је у ме- 
ни страшна одлука. Долазак Семјона Матвејића дао 
је мојим мислима други правац. 

„Њему се нико није надао: јесен је била већ одавно 
наступила. Показало се да је он поднео оставку што 
се нашао увређен: он се надао да ће добити Алек- 
сандрову ленту — а добио је само табакеру. Неза- 
довољан владом, која није умела да оцени његове 
способности, петроградским друштвом, које му није 
изразило довољно саучешћа и није довољно саосе- 
ћало у његовом негодовању, он се одлучио да се на- 
сели у своме селу и да се посвети економији, 


„Допутовао је сам. Његов син, Михаило Семјонић, 
допутовао је доцније, о празницима, о новој години. 
Мој очув скоро није избијао из кабинета Семјона 
Матвејића: његов положај се још више учврстио. 
Мене је оставио на миру; у то време му није било 
до мене. .. Семјон Матвејић је био одлучио да сагра- 
ди фабрику хартије. У мануфактурном послу г. Рач 

се није ништа разумевао, а Семјон Матвејић је знао 
да се никад неће ни разумевати; али зато је мој 
очув био „извршилац" (омиљена реч онога време- 
на), „Аракчејев"! Семјон Матвејић га је баш тако 
м звао: „мој Аракчејев!"' 

— Мени је он довољан, — говорио би Семјон 
Матвејић; — кад је само ту добра воља, правац ћу 
ја сам дати. 

„И поред многобројних брига око фабрике, око 
вођења канцеларије, канцеларијског реда, нових зва- 
ња и дужности, Семјон Матвејић је ипак успео да 
обрати пажњу и на мене. 


„једног вечера позваше мене у салон и рекоше ми 
да свирам у клавир: Семјон Матвејић је музику во- 
лео још мање него покојник, ипак ме похвали и за- 
благодари ми, а идућег дана сам била позвата за го- 
сподски сто. После ручка Семјон Матвејић је при- 
лично дуго разговарао са мном, распитивао се о мом 
животу, смејао се понеким мојим одговорима, иако, 
сећам се, у њима није било ничега смешнога, и тако 
ме је чудним очима посматрао... 

„Мени је постајало непријатно. Нисам волела ње- 
гове очи; нисам волела њихов отворени израз, њи- 
хов сјајни поглед... Мени се увек чинило да је баш 
та отвореност скривала у себи нешто толико рђаво, 
да је под тим светлим сјајем, тамо у његовој души, 
сасвим мрачно. 

— Мени ви нећете бити лекторка, — саопшти ми 
најзад Семјон Матвејић, некако се гадљиво дотеру- 
јући и као отклањајући се од нечега: — ја, хвала Бо- 
гу, још нисам ослепио и могу и сам да читам; али 

кафа ће ми бити из ваших ручица укуснија, а вашу 
свирку на клавиру слушаћу са задовољством. 

„Од тога дана ја сам стално ишла на ручак у го- 
сподски дом и остајала сам у салону по неки пут 
све до вечера, Доспех и ја, као и мој очух, у милост; 
али она ми није била на радост. Истина, Семјон 
Матвејић ми је указивао извесно поштовање, то мо- 
рам признати; али у томе човеку је било нешто, ја 
сам то осећала, што је одбијало, што је мене пла- 
шило. И то „нешто“ се није оличавало у његовим 
речима, него у његовим очима, у оним рђавим очи- 
ма, и још у његовом смеху. Он са мном никад није 
говорио о мојем оцу, својем брату, и мени се чинило 
да он тај разговор није избегавао зато што није же- 
лео да буди у мени частољубиве помисли или пре- 
тензије, него из другог разлога, у који ја у то вре- 
ме нисам умела да проникнем, али којм ме је наго- 
нио у недоумицу и стид... О празницима дође ње- 
гов син, Михаило Семјонић. 


„Ах, ја осећам да не могу продужити онако како 
сам почела; сувише су мн тешке те успомене. Наро- 
чито сад нисам у стању да мирно причам... И за- 
што да кријем>2 ја сам заволела Мишела, а и он је 
мене заволео. 

„Како се то десило — ни то нећу да причам. 
Знам само то, да од прве оне вечерм, кад је сн 
ушао у салон (ја сам седела за клавиром и свирала 
сам Веберову сонату), кад је ушао, леп и стасит, у 
плишаном огртачу и сукненим чизмама, онако како 
је стигао, директно са мраза, и, кад је, отресавши 
соболску шубару од иња, пре но што се поздравио 
са оцем, брзо погледао на мене н зачудно се, — ја 


знам да га од тог вечера ја већ више нисам могла 
заборавити, нисам могла заборавити то младо, до- 
бродушно лице. Он поче да говори... и његов глас 
одмах приону за моје срце... Мужеван и тих глас, 
а у сваком звуку толико поштена, поштена душа! 

„Семјон Матвејић се обрадова синовљем доласку, 
загрли га, али га одмах запита: — На две недеље2 
а2 На отсуствог а2 — при том рече мени да изи- 
ђем. ја сам дуго седела у својој соби крај прозора и 
посматрала светлости које су промицале поред про- 
зора у собама господскога дома. ја сам их прати- 
ла, ослушкивала сам нове, непознате гласове, за- 
бављала ме је та појачана ужурбаност, и нешто но- 
во, непознато, но такође светло, промицало је кроз 
моју душу... 

„Идућег дана, пред ручак, први пут сам разгова- 
рала са њиме. Он је дошао код мога очуха са неком 
поруком Семјона Матвејића и затекао мене у нашем 
малом салону. Ја већ хтедох да изађем, али он ме 33- 
држа. Он је био веома жив и слободан у свим својим 
покретима и речима; али од уображености или 
дрскости, од престоничког презривог тона, — од све- 
га тога у њему није било ни трага, и ничег војнич- 
ког, гардијског. .. Напротив, у тој неусиљености ње- 
говог понашања било је нечег милог, скоро стидљи- 
вог, баш као да вас је молио да га извините. 


„У понеких људи очи се никад не смеју, чак ни у 
гренутку смеха; а његове усне скоро никад ни- 
су мењале свој лепи склад, док су му се очи скоро 
стално смејале. Тако ми проведосмо у разговору 
скоро читав час... о чему — то сад не бих знала 
рећи; сећам се само да сам и ја њему све време гле- 

дала у очи и да ми је са њиме у друштву било тако 
лако! Увече сам свирала у клавир. Он је веома во- 
лео музику, сео је на фотељу и, ослонивши своју 
кудраву главу на руку, пажљиво је слушао. Он ме 
ни једном није похвалио, али сам видела да му се мо- 
ја свирка допада, па сам му свирала са одушевље- 
њем. 

„Семјон Матвејић, који је седео поред сина и раз- 
гледао планове, наједном се намршти. 

— Е, госпођице, — рече он, по свом обичају по- 
прављајући одело и притежући капут: — биће до- 
ста; шта сте се то расцвркутали, као канаринка2 
То је већ да човека глава заболи. За нас, старце, 

_ бога ми, нисте се никад толико трудили. .. — дода- 
де он полугласно, па ми опет рече да их оставим. 

„Мишел ме испрати очима до врата па устаде са 
фотеље. 

— Куд ћеш куд ћешг — викну Семјон Матве- 
јић па се наједном засмеја, а затим још и рече не- 
што... 

„ја нисам могла да чујем његове речи; али г. Рач, 
који је такође био ту присутан, у углу салона (он је 
увек „присуствовао“, а овог пута је донео плано- 
ве), страсно се засмеја, и тај његов смех стиже до 
мојих ушију... То исто, или скоро то исто, понови 
се и идућег вечера... Семјон Матвејић се изненада 
охлади према мени и ја западох у немилост. 

„После три, четири дана ја сретох Мишела у ход- 
нику који је делно господски дом на две половине. 
Он ме узе за руку и уведе ме у собу која је била по- 
ред трпезарије и која се звала портретска. Ја пођох 
за њим не без узбуђења, али са пуним поверењем. ја 

бих још тада, изгледа ми, пошла за њим и на крај 
света, иако још нисам подозревала шта је он постао 
за мене. Ах, ја сам се у души одала њему свом 
страшћу, свом очајањем младога бића, које не са- 
мо што нема кога да воли, него које се осећа као 
незван и непотребан гост међу туђим и непријатељ- 
ски расположеним људима!... 

„Мишел ми је казао... И чудна ствар! Ја сам сме- 
ло гледала њему право у очи, — а он није гледао 
у мене ни малко је поцрвенео, — он ми је рекао да 
он разуме мој положај и да му саосећа и моли ме да 
извиним његовог оца... 


— А што се тиче мене, — додаде он, — ја вас 
молим да увек будете уверени у мене, и знајте да 
сте ви за мене сестра, јесте, сестра. — При том ми 


он чврсто стиште руку. 

„ја се збуних и сад, опет, ја оборих очн; ја као да 
сам од њега очекивала нешто друго, неке друге ре- 
чи. Но илак почех да му захваљујем. 

— Немојте, оставите, — прекиде ме он, — не го- 
ворите тако... Али запамтите: дужност браће је да 
се старају о својим сестрама, — и ако вам кадгод 
буде потребна заштита макар од кога, — ослоните 
се на мене. ја сам од скора овде, али сам већ много 
што-шта разумео... и, између осталог, разумео сам 
вашега очуха. — Он опет стиште моју руку и оде. 

„Доцније сам сазнала да је Мишел још од првог 
сусрета осетио одвратност према г. Рачу. Г. Рач 
је покушао и њему да се додвори; но, пошто се уве- 
рио да су му сви напори узалудни, одмах је са своје 
стране заузео према њему непријатељски став, који 
не само да није прикривао од Семјона Матвејића, 

него се, напротив, трудио да га нагласи, при чем је 
изражавао жаљење што није био срећан, у погледу 
наклоности, са младим наследником. 

„Г. Рач је добро проучио карактер Семјона Матве- 
јића: његов рачун је постигао циљ. „Оданост тога 
човека према мени не подлежи сумњи већ самим 
тим што би после моје смрти он потпуно пропао; 
мој наследник њега никако не трпи"... Та мисао се 
укоренила у старчевој глави. Кажу да се сви људи 
који имају власт у рукама, под старе дане, лако хва- 
тају на ту удицу, на удицу искључиве, личне ода- 
ности. .. 

„Није узалуд Семјон Матвејић називао г. Рача 
својим Аракчејевом... Он му је могао дати и други 
надимак. „Т и си за мене неодговоран", имао је оби- 
чај он да му каже. Он је, одмах по своме доласку, 
лочео да му говори „ти", а мој очух му је, сав бла- 
жен, гледао у уста, дирљиво обарао главу на стра- 
ну и добродушно се смејао, желећи као да каже: 
„сав сам ту, сав сам ваш"... Ах, ја осећам, рука ми 
дрхти, а срце ми просто удара о ивицу стола на ко- 
јем пишем у овом тренутку... Страшно ми је да се 
потсећам на те дане, а крв ми при том узаврела... 
Али рећи ћу све до краја... до краја. 

„Понашање г. Рача према мени заузе другу нијан- 
су за оно кратко време док сам била у милости, Он 
је почео да буде предусретљив према мени, да се 
пријатељски шали са мном, баш као да сам се ја 
изненада опаметила и постала му више блиска. 

— Баталили сте цифрање, — рече ми он једном, 
дошавши из главног дома у крило. — То ми се до- 
пада! Све те разне добродетељи, осећања — све те 


могуће читанке — све то није за нас, госпођице, није 
то за сиротињу! 


„А кад сам после запала у немилост, и кад Ми- 
шел више није налазио за потребно да крије ни пре- 
зирање према њему, ни симпатије према мени, г. Рач 
је изненада удвостручио своју суровост; он је стал- 
но мотрио на мене, баш као да сам ја била способна 
за сваки злочин, те да ме је требало држати у је- 
жевим рукавицама. 

— Пазите се ви добро, — викао је он, упадајући, 
без куцања, са блатњавим чизмама и качкетом на 
глави, у моју собу. — ја такве ствари нећу да 
трпим! Немојте ту да ми се пућите! Не можете ви 
мени подвалити, а вашу охолост ја знам како ћу 
придавити! 

„А једног јутра ми саопшти да је Семјон Матве- 
јић издао наредбу да од сад не смем долазити за го- 
сподски сто, на ручак, док не будем позвана... Не 
знам чиме би се све ово свршило, да се није десио 
догађај који је дефинитивно решио моју судбину... 


„Мишел је био велики љубитељ коња. Он одлучи 
да сам узме да учи једног младог касача. Овај узе 
ђем на зуб, поче да удара ногама и избаци га из 
саоница... Донеше га кући онесвешћеног, са ишча- 
шеном руком и сломијеним грудним кошем. Старац 
се престраши, позва најбоље докторе из вароши. 
Они Мишелу помогоше, али је он морао да остане у 
постељи око месец дана. Он карте није знао да игра, 
говор су му доктори забранили, да чита, држећи 
књигу стално једном руком, било му је тешко. За- 
врши се тиме што ме је сам Семјон Матвејић по- 

слао своме сину, сетивши се мог старог занимања, 
да му будем лекторка. 

„За мене наступише незаборавни тренутци! Ја сам 
долазила Мишелу одмах после ручка и седала за 
округли сточић, крај упола застртог прозора. Он је 
лежао у дну једне мале собе, поред салона, на широ- 
ком кожном дивану у стилу ампир, са златним бд- 
рељефом на високом, усправном наслону; тај баре- 
љеф је претстављао свадбену поворку из старог ве- 
ка. Бледа, мало заваљена Мишелова глава одмах се 
окретала на јастуку и окретала се мени лицем; он се 
осмехивао, сијао свим лицем, забацивао натраг сво- 
фу меку влажну косу и говорио ми тихим гласом: 
„Здравствујте моја добра, моја мила". 

„ја сам отварала књигу — романи Валтера Скота 
били су тада у моди — нарочито ми је остао у па- 
мети Ајванхо... Како је мој глас ми нехотице 
звонио и трептао, када сам му читала речи Ребе- 
ке! јер и у мени је текла јеврејска крв, и зар ние 
моја судбина била слична са њеном судбином, зар 
нисам ја, као и она, неговала болесног љубљеног чо- 
века2 Сваки пут, кад сам одвајала очи од књиге и 
погледала на њега, сретала сам његове очи са оним 
истим тихим и светлим осмехом целога лица. 


„Говорили смо врло мало: врата од салона била су 
увек отворена, а тамо је увек неко седео; али кад би 
се ипак десило да у салону није било никога, ја сам, 
ни сама не знам зашто, престајала да читам ни спу- 
штала књигу на крило, и непомично сам гледала у 
Мишела, а и он је гледао у мене, и било нам је добро 
обома, и некако радосно, а по мало смо се и стидели, 
и све, све смо тада исказивали једно другом, без ге- 

стова и без речи. Ах! Наша срна су излазила једно 
другом у сусрет, она су се стапала, као што се ста- 
пају у једно подземни извори, невидљиво, нечујно... 
и нгодољиво. 

— Знате ли ви да играте шах или даме2 — за- 
пита ме он једном. 

— Шах знам нешто мало, — одговорих ја. 

— Е, врло лепо. Кажите да донесу таблу и при- 
макните сточић. 

„ја седох поред дивана, а срце ми је само преми- 
рало, и нисам смела да погледам у Мишела... А од 
прозора, кад нас је раздвајала цела соба, — како 
сам тада слободно гледала у њега! 

„ја почех да ређам фигуре... Прсти су ми 
дрхтали. 

— ја то нисам мислио... зато да играм са ва- 
ма... — проговори Мишел полугласно, такође ре- 
ђајући фигуре, — него да би сте ви били ближе 
мени. 

„ја ништа не одговорих него, не запитавши га ко 
ће први да почне, померих пиона... Мишел не од- 
говараше на мој потез... ја погледах у њега. Оди- 
гнувши мало главу, сав блед у лицу, он ми је, по- 
гледом који је преклињао, показивао на моју руку... 

„Да ли сам га ја разумела — не сећам се, али у 
једном тренутку ми се нешто замагли у глави... У 
тој забуни, једва дишући, ја узех коња и померих га 
чак на други крај табле. Мишел се брзо наже, па, 
ухвативши својим уснама и притиснувши моје прсте 
уз таблу, поче да их љуби немо и пожудно.. . Ја ни- 
сам могла, нисам хтела да их измакнем, него сам 
другом руком прекрила лице, а сузе, као сад се се- 

ћам, хладне, али блажене... о, какве блажене су- 
зе! ... потекоше низ образе једна за другом. Ах, та- 
да сам ја знала, тада сам свим својим срцем осетила 
у чијој је власти била моја рука! Знала сам да њу 
није држао дечко, који се занео првим утиском, нити 
Дон Жуан, нити официр-авантуриста, него најбла- 
городнији, најбољи човек. .. и он је мене волео! 

— 0, моја Сузана! — зачух ја Мишелов шапат: 
— ја те никад нећу натерати да пролијеш друкчије 
сузе... 

„Преварио се... Натерао ме је. 

„Али нашто се задржавати на таквим успомена- 
ма... нарочито, нарочито сад! 

„ја и Мишел се узајамно заклесмо да ћемо припа- 
дати једно другом. Он је знао да му Семјон Матве- 
јић никад неће дозволити да се ожени мноме, и то 
није сакрио од мене. ја ни сама у то нисам сумња- 
ла, и радовало ме је не то што се Мишел није пре- 
тварао: он се није могао претварати, — него 
то што се он није трудио да себе обмањује. ја сама 
нисам ништа захтевала и пошла бих за њим како год 
и где год би он зажелео. — „Ти ћеш бити моја же- 
на", — понављао ми је он, — „ја нисам Ајванхо; ја 
знам да није сва срећа у леди Ровени". 

„Мишел ускоро оздрави. Ја више нисам могла од- 
лазити к њему; али међу нама је већ све било реше- 
но. Ја сам се већ сва била предала будућем животу; 
ништа око „себе ја нисам опажала, баш као да сам 
пливала по дивној, равној, али брзој реци, сва окру- 
жена маглом. А на нас су мотрили, нас су шпијуни- 
рали. С времена на време запажала сам ја зле очи 
мојега очуха, слушала сам његов наказни смех... 

Али тај смех и те очи појављивали су се само на је- 
дан тренутак, такође као из неке магле... ја сам 
се стресала, али сам одмах заборављала и опет сам 
се сва предавала оној брзој реци... 

„Уочи дана за који смо се договорили да ће бити 
дан Мишеловог одласка (он је требао потајно да се 
врати са пута, па да одвезе и мене), ја добих од ње- 
га, преко његовог поверљивог камердинера, писамце, 
у којем ми је он заказивао састанак за пола десет 
сати у вече, у летњој сали за билијар, великој ниској 
соби, дозиданој уз главни дом са баштенске стране. 
Он ми је писао да жели да се коначно договори са 
МНОМ. 

„ја сам се већ двапут састајала са Мишелом у тој 
сали... Имала сам кључ од спољних врата. И чим 
откуца пола десет, ја огрнух реклицу преко рамена, 
лагано изиђох у башту, па по шкрипећем снегу 
срећно стигох до сале за билијар. Месец, помрачен 
маглом, стојао је као нека мутна мрља изнад самога 
слемена куће, а ветар је завијао пискавим фијуком 
иза угла од зида. Мене сву прође дрхтавица, но ипак 
увукох кључ у браву. ја уђох у собу, затворих врата 
за собом, обрнух се... Једна мрачна фигура одвоји 
се од једног зида, коракну два корака, па застаде... 


— Мишел, — прошаптах ја. 


— Мишел је по моме наређењу затворен под кључ, 
а ово сам ја! — одговори ми глас, од кога моје срце 
као да се заледи... 


„Преда мном је стојао Семјон Матвејић! 
„ја се већ окретох да побегнем, али ме он ухвати 
за руку. 

— Куда ћеш2 никаква девојчице! — прошишта 
он. — Кад знаш са младићима састанке да заказу- 
јеш, треба да знаш им да одговараш! 

„ја сам била премрла од страха, али сам се не- 
престано отимала према вратима... Узалуд! Као 
гвоздене канџе упили су се у мене прсти Семјона 
Матвејића. 

— Пустите, пустите ме! — замолих ја најзад. 

— Кад вам се каже, ни да сте се макнули! 

„Семјон Матвејић ме примора да седнем. У полу- 
мраку ја нисам могла да видим његово лице, шта 
више ја сам се одвраћала од њега, али сам добро 
чула да је он тешко дисао и да је шкргутао зуби- 
ма. Ја нисам осећала ни страх ни очајање, него неко 
бесмислено чуђење. .. Вероватно да ухваћена птица 
тако премире у јастребовим канџама... а и рука 
Семјона Матвејића, који ме је још увек чврсто 
држао, стискала ме је као нека зверска шапа... 

— Аха! — понови он: — аха! Тако дакле... дакле 
дотле је... Е, па сад ћеш видети! 

„ја покушах да се подигнем, али он ме са таквом 
снагом гурну, да ја за мало што не викнух од бола, 
а псовке, увреде, претње, потекоше као бујица... 

— Мишеле, Мишеле, где си, спаси ме, — заје- 
чах ја. 

„Семјон Матвејић ме још једном гурну.... Тог пута 
ја не издржах и викнух.... 

„То је, очевидно, утицало на њега. Он се малко 
примири, испусти моју руку, али остаде где јен 
био, на два корака од мене, између мене и врата. 

„Прође неколико минута... ја се нисам ни мица- 
ла; он је, као и раније, тешко дисао. 

— Седите мирно, — поче он најзад, — и одго- 
варајте ми. Докажите ми да ваш морал још није са- 
свим покварен, и да сте у стању да разумете глас 
здравог расуђивања. Заљубљеност још и могу да 
опростим; али окорелу упорност — никад! Мој син... 
— Ту он предахну. — Михаило Семјонић вам је обе- 
ћао да ће се вама оженити2 је л' истина2 Одгова- 
рајте! Обећао вам је2 а2 

„ја, разуме се, ништа нисам одговарала. 

„Семјон Матвејић за мало што опет не плану. 


— ја то ваше ћутање сматрам као знак одобра- 
вања, — настави он, поћутавши неко време. — И 
тако сте ви, значи, наумили да постанете моја сна- 
ха Дивно! Али, да и не помињем то, да ви више 
нисте четрнаестогодишње дете и да морате знати 
да ниједан млад ветропир није циција кад су у пи- 
тању и најневероватнија обећања, само да би пости- 
гао свој циљ, да и не помињем то... али, зар сте 
се ви могли надати да ћу ја, ја, коренити племић, 
Семјон Матвејић Колтовски, икада дати свој при- 
станак за један такав бракр Или сте ви хтели да 
свршите ствар и без родитељског благослова2... 
Можда сте хтели да побегнете, да се тајно венчате, 
а после да се вратите, да одиграте комедију, да ми 
паднете пред. ноге, у нади да ће се старац, сигурно, 
разнежити... Та одговарајте једаред, до сто ђа- 
вола! 

„ја само оборих главу. Он је могао и да ме уби- 
је, али да говорим — није ме могао натерати. .. ту 
снагу није имао. 

„Он се неколико пута прошета по соби. 

— Е, па слушајте, —— поче он мирнијим гласом. — 

Ви немојте да мислите, . . немојте да уображавате... 
ја видим, с вама друкчије треба говорити. Слушајте: 
ја разумем ваш положај. Ви сте заплашени, збу- 
њени. .. Приберите се. У овом тренутку ја вам, мора 
бити, изгледам као неки изрод... тиранин. Али ста- 
вите се ви и у мој положај: како сам могао ја да се 
ту уздржим, да не кажем коју реч више2 Па и поред 
свег тога ја сам вам већ доказао да нисам изрод, да и 
ја имам срца. .. „Сетите се само како сам ја поступио 
са вама после мога доласка у село и после, све до... до 
последњег времена... до болести Михаила Семјонића. 
ја не желим да се хвалим својим доброчинствима, 
али мени се чини да је вас већ сама захвалност тре- 
бала да задржи да не пођете тим клизавим путем 
којим сте се решили да пођете!... 

„Семјон Матвејић се опет прошета по соби, па, 
зауставивши се, потапша ме лако по руци, по оној 
истој руци која ме је још болела од његовог наси- 
ља и на којој сам ја још дуго после тога носила 
модре трагове... 

— То оно и јесте. ,. — поче он опет — главица. . 
главица ваша је усијана! Нећемо да се потрудимо 
да размислимо, нећемо себи да дамо рачуна у чему 
се састоји наша корист и где треба да је тражимо. 
Питајте ви мене; где је та корист> Немате потре- 
бе да идете далеко... Она вам је, може бити, на 
дохвату ваше руке... Па ето, узмимо само мене 
Као родитељ, као старешина, ја сам, наравно, мо- 


рао да протестујем ... То је моја дужност. А- 
ли ја сам и човек у исто време, и ви то знате. 
Неоспорно је: ја сам човек практичан и, на- 


равно, глупост никакву не могу да дозволим; наде, 


које су у сваком погледу неумесне, разуме се, тре- 
ба избацити из главе, јер, каквог оне имају смисла2 
Ја нећу ни да говорим о неморалности самог тог по- 
ступка... Ви ћете то све и сами разумети, када се 
приберете. А ја вам, без претеривања могу рећи: ја 
се не бих ограничио само на оном што сам већ до сад 
учинио за вас; ја сам увек био спреман — а спреман 
сам и сад -— да удесим, да побољшам ваш поло- 
жај, да вас потпуно обезбедим, зато што ја знам 
вашу вредност, што одајем признање вашим тален- 
тима, вашем уму, и најзад... (Овде се Семјон Мат- 
вејић малко наже нада мном)... Ви имате такве 
очице, да, Богами. .. ето ја сам старац, а да их пот- 
пуно равнодушно посматрам. .. ја разумем... то је 
тешко, то је збиља тешко. 

„ја сва претрнух кад чух те речи. једва сам пове- 
ровала својим ушима. У први мах мени се учини да 
је Семјон Матгвејић хтео да купи моје одрицање од 
Мишела, да ми да „отступнину“"... Али ове речи! 
Моје очи су већ биле почеле да се навикавају на по- 
мрчину, и ја сам могла да разазнам лице Семјона 
Матвејића. Оно се осмехивало, то старо лице, а сам 
он је непрестано шетао ситним корацима и трупкао 
преда мном... 


— Дакле како ћемо2 — запита он најзад, -— до- 
пада ли вам се мој предлог 2 

— Предлог 2... — понових ја н нехотице. .. ја савр- 
шено ништа нисам разумевала. 

„Семјон Матвејић се засмеја... збиља се засмеја 
својим одвратним, пиштећим смехом. 

— Па наравно! — ускликну он: — све ви, младе 
снаше, ,. -— он се поправи: — девојке... девојке... 

све ви само о једном стално маштате: „младе мом- 
ке, младе момке дајте нам!' Без љубави ви нисте 
живе. Наравно. Шта има ту да се причаг Младост 
је - - дивна ствар! Знам, али зар само млади знају 
да воле2... У понеког старца је срце још ватрени- 
је, а већ кад старац некога заволи, онда ти је то — 
каменита стена! То је онда вековечито! А не као ти 
ваши голобради ветропири којима збиља ветар кроз 
главу јури! Да, да — ни од стараца не треба главу 
окретати! јер они могу много шта да створе! Само 


им треба како ваља прићи. Да... да!... Па старци 
знају и да помилују, хи-хи-хи... — Ту се Сјемјон 
Матвејић опет засмеја. — ... Па ево, дозволите,.. 


дед'те ту ручицу... тек колико пробе ради... само 
онако... да пробамо... 

„Ту ја скочих са столице па га из све снаге од- 
гурнух од себе. Он се отетура, издаде некакав у- 
плашен дрхтави звук, умало што се не стропошта. 
На човечанском језику нема речи да изразим до ког 
степена ми се показао гнусан и ништавно низак. Ни 
труни неког страха не остаде сад у мени. 

— Вуците се одавде, одвратни старче, — оте ми 
се из груди, — одлазите одавде, г. Колтовски, пле- 
мићу од старина! И у мени тече ваша крв, крв Кол- 
товских, и ја проклињем онај дан и час кад је она 
у мојим жилама потекла! 

— Штаг... Шта рече ти тог... јеси л ти при 
себи2! — баљезгао је Сјемјон Матвејић. — Како 
смеш ти... и још у часу кад сам те затекао... кад 
си била пошла Мишку.... а2 а2 а2 

„Али ја се сад већ не могох зауставити... Нешто 
немилосрдно очајно искрсну у мени. 

— И ви, ви, брат... брат вашег брата, ви сте 
се дрзнули, ви сте хтели... Па за кога сте ви мене 
држали2 И зар сте ви толико слепи да већ одавна 
нисте могли опазити оно гнушање што га ви иза- 
зивате у мени2... Ви сте се усудили да употребите 
реч: предлог... Одмах да сте ме пустили да идем 
одавде —— овог часа! 

„ја се упутих ка вратима. 

— А, тако ли је! Зар тако тиг Гледај је кад је 


уста отворила! — запишта Сјемјон Матвејић као ван 
себе од беса, али очевидно не усуђујући се да ми се 
примакне... — Причекајте, госпођице! Господине 


Раче, Иване Демјанићу! Изволите овамо! 

„Врата од билијарске собе, супротне онима који- 
ма сам се ја била упутила, отворише се широм и, са 
запаљеним светњаком — канделабром — у свакој 
руци, појави се мој очув. Осветљено са две стране 
свећама, његово округло, црвено лице сијало је 
триумфом постигнуте, задовољене освете, под- 
лачком радошћу, радошћу успеле услуге... О, те 
гадне, беле очи! Кад ли ћу престати да их гледам! 


— Изволте одмах узети ову девојку, — завапи 
Сјемјон Матвејић, обраћајући се моме очуву и запо- 
ведно указујући на мене дрхтећом руком. — Извол - 


те је одвести у своју кућу па је негде закључати, 
бравом, катанцем... па да ни прстом мрднути не 
може, да ни мува код ње не може да улети! И уна- 
предак тако до моје заповести! Прозоре даскама за- 
куцати, ако треба! Ти си ми за њу главом одгово- 
ран! 

„Г-н Рач стави светњаке на билијар, поклони се 
„у појас" Сјемјону Матвејићу, па љуљајући се и као 

поводећи се, упути се мени. Мачак се ваљда тако 
прикрада мишу који нема куда да се спасе. Сва моја 
одважност очас ме остави. Знала сам да би тај чо- 
век био у стању да ме бије. ја се сва уздрхтах; да. 
О, стида, о срама! Ја сам задрхтала. 

— А сад, госпођице, — проговори г. Рач, — изво-~ 
лите отићи у своју собу. 

„Он ме, не журећи се, узеде за руку повише 
лакта... Он је схватао да се ја нећу противити. ја 
се и сама упутих према вратима; у том тренутку ја 
сам мислила само једно: како ћу се што пре спасти 
од присуства Семјона Матвејића. 


„Али одвратни старац нам прискочи страга, и Рач 
ме задржа и окрете ме лицем према своме патрону. 

— А! — викну овај и затресе песницом: — а! ја 
сам брат... мога брата! Крвна веза2г а А за свог 
брата, од стрица, зар се може девојка удати» Мо- 
же2 а2 Води је, ти! — обрати се он моме очуху. — 
И имај на уму: добро да мотриш на њу! За сваки 
покушај да дође са њом у везу — тешко ће му се 
и наћи казна какву заслужује... Води је! 

„Г. Рач ме доведе у моју собу. Док смо прелази- 
ли преко дворишта, он ми није ништа говорио, не- 
престано се само смејао за себе, без звука. Он затво- 
ри прозорске дрвене капке и врата, па онда, коначно 
већ одлазећи и клањајући ми се дубоко као и Семјо- 
ну Матвејићу, прсну у тежак одушевљени смех. „Ла- 
ку ноћ вам, кнегињице Меликитрисо", — гушећи се 
прошишта он: — „ниси 'уловила Митрофана - Царе- 
вића! Штета! А идеја није била баш сасвим глупа! 
Зато, наравоученије за будуће: не ступати у коре 

спонденцију! Хо-хо-хо! Како је то, ипак, све лепо 
смишљено!" 

„Он изађе, па наједном промоли главу иза врата. 
„јесте ли видели Нисам вам заборавиог А2 
Одржао сам реч! Хо-хо" Кључ шкљоцну у брави. Ја 
одахнух. Све сам се бојала да ће ми и руке везати... 
али оне су биле моје, — оне су биле слободне! У 
једном тренутку ја отргох гајтан са мојег пењоара, 
направих замку, принех је врату, но одмах одбацих 
гајтан у страну. 

— Баш вем нећу створити то задовољство! — ре- 
кох ја гласно. — И каква би само то била глупост! 
Зар ја, без Мишеловог знања, могу располагати сво- 
јим животом, који сам предала у његове рукег Не, 
моји злотвори! Не! Још ви нисте победили! Он ће 
мене спасти, он ће ме ишчупати из овог пакла он... 
мој Мишел! 

„Али ту се сетих да је и он затворен, исто као им 
ја, — па падох лицем на постељу и горко се запла- 
ках... И само помисао да мој мучитељ можда стоји 
иза врата, па ослушкује и триумфује, само ме та ми- 
сао нагна да прогутам своје сузе. 

„Ја сам уморна. Пишем већ од јутрос, а сад је ве- 
че. Кад се једанпут откинем од овог листа хартије, 
ја се већ нећу моћи наново латити пера... Брже, 
брже, да завршим! А осим тога, да се задржавам 
на одвратним стварима, које су дошле после тог 
страшног дана, било би изнад моје снаге. 

„Идућег дана мене превезоше у затвореним коли- 
ма у засебну кућу у дворишту, опколише ме мужи- 
цима-стражарима, па су ме тако затворену држали 
читавих шест недеља! Ни једног тренутка нисам би- 


243 


ла сама. Тек доцније дознала сам да је мој очух, од 
самог Мишеловог доласка, поставио и за мене и за 
њега шпијуне; да је поткупио слугу, који ми је дао 
писмо од Мишела; дознала сам и да се између њега 
и његовог оца десила сутрадан ужасна, одвратна 
сцена. .. Отац га је проклео. Мишел се са своје стра- 
не заклео да његова нога више неће прећи преко 
родитељског прага, па је отпутовао у Петроград. 

„Али ударац што га је мени мој очух задао оста- 
вио је траг и на њему самом. Семјон Матвејић му 
једног дана рече да он од сад не може остати у 
селу као управитељ имања: очевидно, невешта 
усрдност се не прашта, те је ипак било потребно 
_ осветити се коме било за скандал који се дого- 
дио. Уосталом, Семјон Матвејић је богато наградио 
г. Рача; он га је снабдео потребним средствима да 
се пресели у Москву, и да се тамо настани. 

„Пред одлазак у Москву, преведоше ме назад у 
кућно крило у дворишту, али су ме, као и пре, држа- 
ли под најстрожијим надзором. Губитак „топлог'" 
местанцета, без кога је он остао „благодарећи мени", 
повећа пакост мога очуха према мени још више. 

„И кога су нашли да збунег — говорио би он, ско- 
ро фркћући од беса: — богами! Чича, наравно, пао у 
ватру, сувише пренаглио, и насео. А сад — разуме 
се, његово самољубље претрпело пораз, а малер се 
сад поправити не може. Да се причекало дан, два, 
пошло би све као намазано; ви сад не бисте постили 
и једноудили, а ја бих остао што сам и био! То ти 
је оно: женама је дуга коса... а памет кратка! Него 
сад, што му је, ту му је; ја ћу своје узети, а онај 
соко (ту је он мислио на Мишела) ће ме запамтити! 

„ја сам, наравно, морала ћутећи да подносим све 
те увреде. И Семјона Матвејића после већ више и 
нисам видела. Растанак са сином потресао је и ње- 
га. Да ли је он осетио кајање или је, — што је мно- 
го вероватније, — само желео да ме за увек при- 
кује за мој дом, за моју породицу — за моју поро- 
дицу! — тек, он ми одреди пензију, која је имала да 
долази у руке мога очуха и да ми се издаје све дон- 
де док се не удам... Ту понижавајућу милостињу, 
ту пензију, ја и до данас примам... то јест, г. Рач 
је добија за мене... 


„Настанисмо се у Москви. Кунем се успоменом 
на моју јадну мајку, ни два дана, ни два часа не бих 
ја остала с мојим очухом, доспевши једном 
у варош. Ја бих отишла, не знајући камо... у по- 
лицију, пала бих пред ноге генералу-губер- 
натору, сенаторима, ја не знам шта бих ја учини- 
ла, да, у самом тренутку одласка из села, негдашња 
моја собарица није успела да ми преда писмо од 
Мишела. 

„О, то писмо! Колико ли сам пута ја наново чита- 
ла сваки редак, колико ли сам га пуга покривала 
пољупцима! Мишел мес је молио да не клонем, да 
се надам, да будем уверена у његову непромењиву 
љубав. Он се заклињао да ће ми остати веран док је 
жив; називао ме је својом женом, обећавао ми да 
ће уклонити све препреке, цртао ми слику наше бу- 
дућности, молио ме само једно: да се стрпим, да ма- 
ло причекам. .. 

„И ја се одлучих да чекам и да трпим. Ах, па на 
шта све не бих ја пристала, шта не бих претрпела, 
само да учиним по његовој вољи! То писмо постаде 

моја светиња, моја звезда водиља, моја котва спа- 
сења. Дешавало се да мој очух почне да ме грди, 
да ме вређа, а ја само полако метнем руку на груди 
(носила сам Мишелово писмо као амајлију) и само 
се осмехнем. И што се г. Рач више горопади и грди, 
мени је све лакше и пријатније... ја, најзад, на- 
слутих по његовом погледу како он почиње мислити 
да ја можда померам памећу ... Одмах за тим првим 
писмом дође друго, још у већој мери испуњено на- 
дама... Оно је говорило о блиском састанку. 

„Ах, место тога састанка настаде једно јутро... 
и видим ја, улази код мене г. Рач, — и опет триумф, 
пакостан триумф на његовом лицу, — а у рукама му 
најновији број Инвалида, а у њему вест о смрти 
гардиског капетана Михаила Колтовског ... Искљу- 
чен из спискова, 

„Шта могу сад још да додамр Остала сам жива, 
па сам и даље живела код г. Рача. Он ме је мрзио 
као и пре, још више но пре: — он је и сувише разго- 
литио био преда мном своју прљаву душу, па ми то 
сад није могао да опрости. Али мени је било свеједно. 
ја постадох некако неосетљива; ни моја сопствена 
судбина није ме више занимала. Сећати се њега, 
сећати се њега! Другог занимања, другог ужива- 
ња нисам имала. 

„јадни мој Мишел, испустио је душу са мојим име- 
ном на уснама... То ми је причао један одан му 
човек, који је заједно са њим долазио у село. Мој 
очух се те исте године оженио Елеонором Карпов- 
ном. Ускоро затим умре и Семјон Матвејић, потвр- 
дивши и повисивши у свом завештању остављену ми 

пензију... У случају моје смрти она би имала да се 
пренесе на г. Рача, 

„Прођоше две, три године... прођоше шест го- 
дина, седам година... Живот је одлазио, бежао... 
а ја сам само гледала како он бежи, као оно кад 
бих у детињству начинила поред потока од песка 
баштицу па и насип, и кад бих се на све могуће на- 
чине трудила да вода не наиђе и да ми ограду не 
развали. Али гле; вода најзад ипак наиђе, и тад ја 
бацам сву своју муку, па ми је напослетку и пријатно 
да посматрам како, све што сам накупила, вода 
носи бестрага... 

„Тако сам ја живела, тако сам битисала, док, нај- 
зад, једна нова, неочекивана луча топлоте и свет- 
ДОСТИ 4“ о 7 о о о 

На тој се речи рукопис прекидао; идући листови 
били су откинути, и неколико редака, који заврши- 
ваху реченицу, беху прецртани и замрљани ма- 
стилом. 


ХУШ 


Читање те свеске толико ме је сневеселило, ути- 
сак, учињен Сузанином посетом, био је тако велик, 
да сву ноћ ока склопити нисам могао, те рано из- 
јутра послах преко скоротече Фустову писмо, у ком 
сам га преклињао да се врати што пре у Москву, јер 
би његово отсуство могло да има врло тешке по- 
следице. Напоменух му и састанак мој са Сузаном, 
свеску што ју је оставила у мојим рукама. 

Отпративши то писмо, ја цео тај дан већ не из- 
лажах из куће и непрестано размишљах о оном што 

се јамачно морало дешавати тамо, код Рачевих. Да 
сам тамо одем, никако нисам могао да се наканим. 
Али нисам могао да не приметим да је и моја тетка 
била стално узрујана и брижна; сваки час јс на- 
ређивала да јој се каде собе и гледала у карте; „Пут- 
ник", познат тиме што никад не испада. Посета не- 
познате даме, па још тако касно у ноћ, не остаде за 
њу тајна: пред њеном уобразиљом се очас створи 
разјапљена бездан, на чијем крају сам ја стојао, па 
је непрестано уздисала, јечала н полугласно изго- 
варала француске сентенције, поцрпене из њене ру- 
кописне књижице под натписом: Ехганз де Гесштге, 
а увече се на мом ноћном сточићу обрете Де - Хо 
рандовљев спис, отворен код главе: О шкодљи- 
вости страсти. Тај спис је унела у моју соџу, 
дабогме, по наредби теткиној, најстарија њена дру- 
жбеница, коју су код нас у кући прозвали Амишком, 
због њене велике сличности са малом пудлицом истог 
имена, — девојка врло сентиментална, чак и роман- 
тична, али — презрела. .. 


Цео идући дан прошао ме је у мучном очекивању 
Фустова, писма од њега, вести из куће Рачевих... 
премда, опет, шта би имали они мени да поручују 
Пре би Сузана могла очекивати да ћу ја њу посг- 
тити... Алн ја одлучно нисам имао храбрости да 
се с њом видим, пре но што се претходно с Фусто- 
вом не разговорим. Прелазио сам у мислима све из- 
разе мог писма њему... И чинило ми се да су ми били 
довољно снажни; најзад, већ касно увече, он се по- 
јави. 

ХЕХ 

Он уђе у моју собу својим обичним, брзим али не 
журним ходом. Лице ми се његово учини бледо и, 
носећи на себи трагове умора од пута, изражавало 
је збуњеност, радозналост, мрзовољу —- осећања која 
су му била мало позната у обично време. ја полетех к 
њему, загрлих га, ватрено му се захвалих што ми 
се одазвао, па саопштивши му у две три речи мој 
разговор са Сузаном, — дадох му њену свешчицу. 
Он се одмаче прозору, оном истом прозору код 
кога је, пре два дана, седела Сузана, па не рекавши 
ни речи, поче да је чита. 

ја се одмах склоних у супротан угао собе па узех 
тобоже неку књигу. Али, признајем, све време сам, 
крадом, погледао преко краја повеза према Фустову. 
Спочетка је он читао доста мирно и непрестано је 
чупкао левом руком крајичке длачица на усни; за- 
тим спусти руку, саже се напред, па се већ није ми- 
цао. Очи су му све трчале по ретцима, а уста му 
се беху отворила. 

Најзад заврши читање, преврну свешчицу, по- 
гледа око себе, замисли се, па опет поче да чита. 
па је прочита сву по други пут од почетка до краја. 
Затим се диже, тури рукопис у џеп, па се већ упути 
ка вратима, али се врати и застаде насред собе. 

— Но, шта велиш на то2 — почех ја, не сачекав- 
ши да он прозбори. 

-— Много сам јој крив, –— изговори он потмуло. — 
Поступио сам... неразмишљено, неопростимо, руж- 
но. Поверовао сам оном... Виктору. 

— Шта кажеш2! — ускликнух ја. — Зар оном 

истом Виктору кога ти тако презиреш2! Па шта је 
он то могао теби рећи2 

Фустов скрсти руке и стаде поребарке према ме- 
пи. Било га је срамота, то сам видео. 

— Ти се сећаш, — прозбори он не без неког на- 
презања, — тај... Виктор је споменуо... некакву 
пензију. Та несретна реч ми се увуче у душу. Она је 
свему узрок. Ја почех да га испитујем... Но, дон... 

— Но, па шта он 

— Он ми рече да је онај старац... . како се оног... 
Колтовски, одредио пензију Сузани, стога што је... 
стога... но једном речи, у виду неке награде... 

Ја пљеснух рукама. 

— И ти си му поверовао. 

Фустов обори главу. 

— Да! Ја сам му поверовао... Он ми рече да и 
са младим. .. Једном речју, мој поступак нема оправ- 
дања. 

— И ти си се удаљио да би све прекинуо 


— Да; то је најбоље средство... у таквим слу- 
чајевима. Ја сам ту поступио ружно, гадно, — при- 
хвати он. 


Обоје ућутасмо. Сваки је од нас осећао да је оног 
другог стид; али мени је ипак било лакше: ја се ни- 
сам — за себе стидио. 


| ХХ 
— ја бих сад том Виктору све кости испреламао, 
—- настави Фустов, стиснувши зубе, — кад сам не 


бих осећао да сам крив. ја сад тек видим зашто је 
читава та ствар била подметнута: удадбом Суза- 
нинрм он би остајао без њене пензије... Подлац! 

ја га узех за руку. 

— Александре, — запитах га ја, — јеси л био 
код ње! 

— Не; ја право с пута к тсби. Него ћу поћи су- 
тра... сутра рано. То се не сме тако оставити. Ни- 
пошто! 

— Ама... волиш ли ти њу, Александре2 

Фустов се чисто нађе увређен. 

— Наравно да је волим. ја сам се веома за њу ве- 
зао. 

— Она је дивна, часна девојка! — ускликнух ја. 

Фустов нестрпљиво лупну ногом. 

— Ама шта ти то себи уображаваш> Па ја сам 
готов био да се венчам с њом, — она је крштена — 
па сад сам вољан да је узмем за жену, ја сам већ 
и мислио о том, мада је она старија од мене. 

У том тренутку ми се наједном учини да код про- 
зора седи, са главом прилегнувши на руке, једно 
бледо женско обличје. Свеће догореваху: у соби бе- 
ше сумрак. Ја задрхтах, загледах се пажљивије и, 
разуме се, ништа не угледах на прозорском наслону; 
али ме обузе неко чудновато осећање, смеса страха, 
туге и сажаљења. 

— Александре, — почех ја са изненадним заносом: 
— молим те, преклињем те, одмах иди Рачевима, не 
одлажи за сутра! Мени неки унутрашњи глас го- 
вори да ти неизоставно још данас треба да се нађеш 
са Сузаном! 

Фустов смаче раменима. 

— Ама шта ти то говориш! Сада је већ једанаести 
час, код њих, вероватно, сви већ спавају. 

— Ништа то... иди ти само, тако ти Бога! ја 

имам предосећање... молим те, учини ми по вољи! 
Иди одмах, узми извошчика... 

— Не говори глупости! — хладнокрвно ми одго- 
вори Фустов. — Како могу ја, под каквим изгово- 
ром, сад тамо да се појавим> Сутра ћу зором тамо 
бити, па ће се све разјаснити. 

-— Али, Александре, сети се, она рече да ће умрети, 
да је ти нећеш живу затећи — и да си ти само ви- 
део њено лице! Помисли, замисли себи само, колико 
је тешка морала бити њој одлука да дође код мене. 

— Таква је њена, претерано одушевљена, нарав, 
— рече Фустов, који, очигледно наново потпуно о0- 
влада собом. — Све младе девојке тако... у први 
мах. Понављам ти, сутра ће све доћи у ред. А сад 
збогом остај. Ја сам уморан, а видим да је и теби 
време да спаваш. 

Он узе качкет, па пође из собе. 

— Али ти ми обећаваш да ћеш одмах доћи овамо 
и да ћеш ми све испричати 2 — викнух ја за њим. 

— Обећавам... Збогом! 

Легох у постељу. али на срцу ми беше немир, 
и био сам љут на свога пријатеља. Једва сам некако 
заспао, и у сан ми дође као да ја и Сузана лутамо 
по неким подземним влажним ходницима, спушта- 
мо се низ узане стрме лестве, па све дубље и дубље 
силазимо на ниже, мада би нам неизоставно требало 
да се искобељамо горе, на ваздух, а неко нас, све 
време, непрестано зове, једнако и жално. 


Хж 


Нечија рука спусти се на моје раме, па ме неко- 
лико пута дрмну. Ја отворих очи и, при слабој свет- 

лости једне једине свеће, угледах пред собом Фу- 
стова. Он ме уплаши. Он беше чисто несигуран на 
својим ногама; лице му беше пожутело, скоро исте 
боје као и коса; усне му стоје отворене, очи, по- 
мућене, гледају несмислено у страну. Куд се деде 
њихов стално умиљат и благонаклоњен поглед> ја 
сам имао брата од стрица који је од велике болести 
запао у идиотство... Фустов је у овом тренутку 
личио на њега. 

ја се брже придигох. 

— Но, шта ти јег Шта је то с тобом2 Господе! 

Он ништа не одговараше. 

— Ама шта се десило, Фустове2 Та говори! Су- 
зана2... 

Фустов се лако стресе, 

— Она... — поче он промуклим гласом, па за- 
ћута. 

— Шта је било с њом2 јеси ли био код ње2 

Он се загледа у мене. 

— Нема је више. 

— Како: нема је 

— Сасвим је нема. Умрла је. 

ја скочих са постеље. 

— Како је умрла Сузанаг Умрла2 

Фустов опет скрете поглед у страну. 

— јесте, умрла је; у поноћ. 

„Овај је полудео!" — севну ми у глави. 

— У поноћ! А које је време сад2 

— Сад је осам часова. Послали су ми човека да 
ме извести, Сутра је сахрањују. 

ја га зграбих за руку. 

— Александре, бунцаш ли ти то2 јеси ли ти при 
чистој свести2 

— При свести сам, — одговори ми он. — Чим сам 
то чуо, одмах сам, ево, дошао к теби. 

Срце се у мени болно скамени, као што то свагда 
бива кад је човек уверен да се несрећа неповратно 
догодила. 


— Боже мој! Боже мој! Умрла! — понављао сам 
ја. —— Ама како је то могућно Тако изненада! Или 
је, можда, она сама себи одузела живот 

— Не знам, — проговори Фустов. — Ништа не 


знам. Само ми рекоше: у поноћ је умрла. А сутра 
ће је сахранити, 

„У поноћ!" — помислих ја ... „Значи, она је синоћ 
била још жива кад ми се причинило да је видим код 
прозора, кад сам га молио да трчи код ње"... 


— Она је била још жива синоћ, кад си ме слао 
Ивану Демјанићу, — проговори Фустов, баш као 
погодивши моју мисао. 

„Како ли је мало он познавао њу!" помислих ја 
опет. — „Како смо је мало обојица знали! Прете- 
рано одушевљена нарав, — говорио је он: — све 
младе девојке тако... А у истом том тренутку је 
она, можда, приносила својим уснама... Па зар је 
могућно волети некога и тако се грубо о њему ва- 
рати2" 

Фустов непомично стајаше пред мојим креветом, 
са опуштеним рукама, као кривац. 


ХХП 


Ја се на брзу руку обукох. 
— Па шта ти, Александре, мислиш сад да радиш2 
= запитах га ја. 

Он ме погледа са недоумицом, као чудећи се не- 
умесности мога питања. И збиља, шта се сад могло 
радити 2 

—- Али ти у сваком случају не можеш а да не 
одеш код њих, — почех ја. — Ти мораш дознати како 
се то десило; ту се можда и злочин скрива. Од тих 
људи се све може очекивати... То све треба на 
чисто извидити. Сети се само шта пише у њеном 
дневнику: пензија престаје у случају њене удаје, а 
у случају њене смрти, прелази на Рача. У сваком 
случају, мораш јој одати последњу пошту, покло- 
нити се њеном праху! 

Ја сам говорио Фустову као наставник, као старији 
брат. У свем том ужасу, несрећи, запрепашћењу, 
неко нехотично осећање превасходства над Фусто- 
вом изненада се појави у мени... Да ли зато што 
сам га видео потиштеног услед свесности о својој 
кривици, збуњеног, смрвљеног; или зато што не 
срећа, победивши човека, скоро га увек испушта, 
баца ниже у очима других — „значи, кажу тада, да 
си ти мекушац, кад ниси умео да се извучеш!" — Бог 
би га сам знао! Али мени се Фустов чинио скоро 
као неко дете, и жао ми га је било, и разумевао сам 
неопходност строгости. ја сам му сад пружио руку 
са те висине. једино женско сажалење не иде са 
висине на ниже. 


Али Фустов ме и даље посматраше тупо и дивље, 
— мој ауторитет, очевидно, није деловао на њега, 
— и на моје поновно питање: „Па ти ћеш ваљда 
отићи код њихг" — он одговори: — „Не, нећу да 
идем". 


— Па како то, молим ге! је ли могућно да ти 
нећеш хтети сам да дознаш, да се обавестиш: како 
је то било, откудг Она је, може бити, и писмо оста- 
вила... какав докуменат... и сам ћеш признати! 

Фустов заклима главом. 

— ја не могу да одем тамо, — рече он. — Зато 
сам и дошао к теби, да те замолим... да ти, уме- 
сто мене... А ја не могу... не могу... 

Фустов наједном седе за сто, покри лице рукама, 
и горко зајеца. 


— Ах, ах, — понављао је он кроз сузе, — ах, 
јадница ... сиротица... ја сам је... ја сам је во- 
лео... ах, ах! 


ја сам стојао поред њега и, морам признати, та 
- његова неоспорно искрена јадиковања нису побу- 
ђивала у мени никакво саучешће; ја сам се само 
чудио да је Фустов могао тако да плаче, и мени 
се учини да сам тек сад разумео колико је он 
ситан човек, и како бих ја, на његовом месту, по- 
ступио сасвим друкчије. Ето вам, па се сад снађите! 

Да је Фустов остао потпуно миран, ја бих га, мо- 
же бити, замрзао, осетио бих према њему одврат- 
ност, али он не би пао у мојим очима... Његов 
престиж би се очувао. Дон Жуан би остао Дон 
Жуан! Врло касно у животу —- и то тек после ве- 
ликог искуства — навикава се човек, приликом 
стварног пада или слабости свога сабрата, да му са- 
осећа и да' му помаже без тајног самонаслађивања 
својим сопственим доброчинством и својом снагом, 
и да прима такве догађаје са усрдном покором и 
разумевањем природности, ла чак скоро и неиз- 
бежности кривице! 

ХХШш 


Ја врло храбро и одлучно послах Фустова код Ра- 
чевих; но кад сам и сам до њих отишао око два- 
наест часова (Фустов ни за шта на свету не при- 
стајаше да пође са мном, него ме је само молио да 
му после дам потпун извештај о свему), кад иза са- 
вијутка уличице издалека гледну на мене њихов дом 
са жућкастом пегом свеће над самртником у једном 
прозору, неисказан страх стеже ми дах, те ми дође 
да се вратим... 

Но ја савладах себе па уђох у претсобље. Ту ми- 
рисаше на тамјан и восак; рујан поклопац ковчега, 
опточен сребрним позаментом, стојаше у углу, на- 
слоњен уза зид. У једној између суседних соба, у 
трпезарији, брујало је, као кад бумбар налети, мо- 
нотоно ђаконово мрнђање, Из салона извири снено 
лице једне служавке; прозборивши полугласно: „до- 
шли сте да одате почаст2" она ме упути према вра- 
тима трпезарије. 

Ја уђох. Ковчег беше намештен са главом према 
вратима, црна коса Сузанина под белим венцем, над 
издигнутим ројтама узглавља, прво ми паде у очи. 
Ја зађох са стране, прекрстих се, поклоних се до 
земље, погледах ... Боже! Каква тужна слика! јЈа- 
дница! Чак јој се ни смрт није смиловала, није јој 
дала — већ да не говорим: лепоте — али чак ни оне 
тишине, умилне тишине која се тако често виђа на 
цртама локојника. 

Мало, пресмагло, скоро циметасто лице Сузанино 
потсећало је човека на ликове на старим-прастарим 
иконама. И какав је оно само израз био на том лицу! 
Такав израз баш као да хоће да закука очајним ва- 

пајем, па је наједном умукнуо, не давши од. себе 
гласа ... Чак јој се ни борица између обрва не беше 
загладила, а прсти на рукама беху увучени и сти- 
снути, Ја и нехотице уклоних поглед. Али, не потраја 
дуго, ја нагнах себе да је опет погледам, да је пажљи- 
во и дуже гледам. 

Жалост испуни моју душу, и не само жалост. „Ова 
девојка је умрла насилном смрћу", — одлучих ја у 
себи: „то је несумњиво." 

Док сам ја стојао и гледао у покојницу, клисар, 
који је, на мој улазак, повисио био у један мах свој 
глас те изговорио неколико човечанских слогова, 
наново забруја и зевну једаред, дваред. Ја се по 
други пут поклоних до земље па изађох у претсоб- 
ље. На прагу салона очекиваше ме г. Рач, обучен у 
шарен персијски шлафрок, па, махнувши ми руком, 
позва ме и поведе ме у свој кабинет — умало што 
не рекох: у своју јазбину. Тај кабинет, мрачан, те- 
скобан, сав прожет киселим задахом навоштене му- 
шеме. 


ХХМ 
— Опона! опона јој у срцу прсла... Ви знате 
те... преграде, опоне! — расприча се г. Рач, чим 
затвори врата. — Таква несрећа! Још синоћ се ни- 


шта није могло приметити, кад наједном: треска-ац! 
Преполови се! И крај! Е, то вам је оно: „ћеше гог, 
тогдеп (о46" Додуше, то се могло и очекивати: ја 
сам се томе увек надао, мени је, у Тамбову, пуков- 
ски лекар Галимбовски, Викентије Казимировић... 
Ви сте јамачно могли чути за њега... изврстан прак- 
тичар, специјалиста! 

— Први пут сад чујем то име, — приметих ја. 

— Но, свеједно; дакле ето, он, — настави госпо- 
дин Рач, најпре тихим гласом, а после све јаче и 
громовитије и, на велико моје чуђење, са приметним 
немачким изговором: — он ме је увек упозоравао: 
„Чујте, Иване Демјанићу! Чујте, пријатељу, будите 
опрезни! Ваша пасторка има органску ману у срцу 
— ћурегторћла согфајн5! Чим најмање што, ту вам 
је несрећа! Јака осећања треба што је могућно више 


избегавати... На њен разум треба обратити па- 
жњу..." Али, молим вас, зар се може од, младе де- 
војке... тражити неки разум2 Ха...ха...ха... 


Господин Рач за мало што се не засмеја, по ста- 
ром обичају, али се на време сети да томе сад није 
место, и претвори почети смех у кашаљ. 

Тако је говорио гослодин Рач после свега онога 
што сам ја чуо о њему!... Ја нађох, ипак, да је 
моја дужност да га запитам: је ли био позват доктор 

Господин Рач чак поскочи, 

— Разуме се да је био... Звали смо двојицу, али 
већ је било све свршено — ађдетасћи И замислите 
само: обојица као да су се уговорили (господин 
Рач је вероватио хтео да каже: договорили) : капља! 
срчана капља! Просто у један глас викнуше. Пред- 
лагали су анатомију; али ја већ... ви ме разумете, 
нисам пристао. 

— И сутра је сахрана2 — запитах ја. 

— Да, да, сутра, сутра ћемо сахранити нашу го- 
лубицу! Износ тела из куће биће тачно у једанаест 
часова после поноћи,.. Затим у цркву Николе на 
Кокошињим Ногама ... Знате где је2г Чудна су вам 
имена тих ваших руских цркви! А затим на вечни 

одмор у мајчици црној земљици! Ви ћете изволети 
доћи2 Ми се од скора знамо, али ја слободно смем 
да кажем, љубазност вашега карактера и узвише- 
ност осећања... 

ја пожурих да климнем главом. 

— јест, јест, јест, — уздахну господин Рач. — 
То вам је... то вам је баш као оно што кажу, гром 
из ведрог неба! Е:л Виз аи5 ћебегет Ниттеј! 


— И ништа није рекла пред смрт Сузана Ивановна, 
ништа није оставила2 

— Апсолутно ништа! Ни труни! Ни једног пар- 
ченцета хартије! Замислите само, кад су ме по- 
звали к њој, кад су ме разбудили — замислите! она 
се већ била укочила! За мене је то било врло дир- 
љиво; много нас је она све ожалостила! А сигурно ће 
и Александру Давидићу бити жао кад буде сазнао... 
Кажу да он није у Москвиг 

— Он је збиља био отишао на неколико дана... 
— почех ја. 


— Виктор Ивановић се жале да им саонице су- 
више дуго спремају, — прекиде ме слушкиња која 
уђе, она иста што сам је видео у претсобљу. Њено 
лице, као и онда, дремљиво, збуни ме овог пута 
оним изразом дрске грубости који обично имају слу- 
ге кад знају да господа зависе од њих, те се не усу- 
ђују да их грде ни да им много замерају. 

— Одмах, одмах, — уситни Иван Демјанић. — 
Елеонора Карповна! Геопоге! Гепсћеп! изволите 
овамо! 

Неки тешки покрети зачуше се иза врата, и у том 
истом тренутку разлеже се заповеднички глас Вик- 


260 


торов: „Па шта је то, зар још коња не прежуг Нећу 
се ваљда пешке у полицију вући2" 

— Одмах, одмах, — понова прошушка Иван Де- 
мјанић. — Елеонора Карповна, изволите и ви овамо! 

— Абег, Иване Демјанићу, — зачу се њен глас, — 
кећ ћађе Кетпе ТоЏене детасће! 

–- Масће тасћев, Котт ћегејп! 

Рлсонора Карповна уђ:, придрх'авајући са два 
прста мараму на голоме врату. Она је била у неком 
јутањем пењоару, а косу још није зпла оч лиљала. 
Ива: Демјанић јој одмах притр а. 

— Чујете ли ви, Виктор тражи коља. –— проговори 
он, журно показујући прстом час на врата, час на 
прозор. —— Молим вас видите у селу је: ствар и на- 
редите шта треба да се ради! Пег Кег! зећген 50! 

— Пег Макбог зећге  штитег, Иване Домјанићу, зле 
млззеп моћ], одговори Елеонора Карповна; –— ја сам 
и сама казала кочијашу, само се он ог сад, селио да 
коњу да 306. А јесте ли видели каква нас је несрећа 
изненада задесила, — додаде она, обративши се 
мени; — и ко се могао томе надати од Сузане Ивга- 
новне 2 

— ја сам то увек очекивао, увек! · – повика Рач 
и високо подиже руке, при чем се његов бухарски 
кафтан раствори спреда, и показаше се нехе одврат- 
не гаће од јеленске коже, са месинганим пре- 
ђицама на појасу. — Срчана капља! прскање ко- 
мора! Хипертрофија! 

— Па јесте, — понови за њим Елсонора Карповна, 
— хипо ... Па то, као што сте рекли, Само, мени је 
веома, веома жао, то вам ипак морам рећи... — 
И њено грубо лице се, мало по мало, искриви, обр- 

ве се одигоше у виду троугла, и једна малена суза 
се скотрља на њен округли, и чисто као лаковани, 


као у лутке, образ... — Мени је веома жао што је 
тако млада девојка, која је тек имала да живи и да 
се користи свим... свим... И наједном таква стра- 
хота! 

— Ма! ди, дчс... дећ, аће! — прекиде је госпо- 
дин Рач. 

— Сећ' зећоп, дећ' зсћоп, — промрмља Елеонора 


Карповна и изиђе из собе, придржавајући још увек 
своју мараму и ронећи сузе. 

Одмах после ње одох и ја. У претсобљу је стојао 
Виктор у студентском шињелу, са дабровим крзном 
и накривљеном капом. Он ме једва и погледа преко 
"рамена, тресну својим дабровим крзном и не поздра- 
ви ме, за шта сам му ја у себи исказао велику за- 
хвалност. 

ја се вратих к Фустову. 


ХХМ 


Ја затекох свога пријатеља где седи у углу свога 
кабинета, са обореном главом и рукама скрштеним 
на груди. Он се чисто укочио и гледао је око себе са 
полаганим чуђењем, као човек који је чврсто спа- 
вао и кога су баш сад пробудили. Ја му испричах о 
мојој посети код Рача, понових му ветеранове речи, 
речи његове жене, утисак који су они обоје оставили 
на мене, саопштих му моје убеђење да је несрећна 
девојка сама себи одузела живот... Фустов ме је 
слушао, не мењајући израз свога лица и посматра- 
јући око себе са оним истим зачуђеним погледом. 

— Ти си је видео2 — запита ме он најзад. 

— Видео сам је. 

— У мртвачком сандуку. 

Фустов као да је још сумњао у то да је Сузана 
збиља умрла. 

— У сандуку. 

Фустов искоси очи па их онда обори, и тихо про- 
трља своје руке. 

— је ли ти хладног — запитах га ја. 

— јесте, богами, хладно ми је, — одговори ми 
он отежући и бесмислено клатећи главом. 

Ја му почех доказивати да се Сузана неизоставно 
отровала, а можда су је чак и други отровали, и да 
се то не сме тако оставити... 

Фустов се упиљи очима у мене. 

— Па шта сад да радим — запита он, широко 
отварајући очи и полагано трепћући. — Ако се до- 
зна... биће још горе. Неће је хтети сахранити. Тре- 
ба оставити... овако. 

Мени та, у ствари врло проста мисао, није дола- 
зила на памет, Практички смисао мога пријатеља 
није га изневеравао. 

— Када... јој је сахранаг — настављао је он. 

— Сутра. 

— Хоћеш ли ићи2 

— Хоћу. 

— У кућу или право у цркву2 

— И у кућу, и у цркву; а оданде на гробље. 

— ја нећу ићи... Ја не могу, не могу, — про- 
шапта Фустов и поче да јеца. Он је и јутрос при 
тим истим речима зајецао. ја сам приметио да се 
са људима то често дешава; баш као да је једним 
одређеним речима, које су најчешће сасвим безна- 

чајне, — али баш тим речима, а не другим, — 
поверено да отворе извор суза у човеку, да га по- 
тресу, да узбуде у њему осећање жалости према 
другоме човеку и према самоме себи. Сећам се, је- 
даред је једна сељанка, причајући преда мном о из- 
ненадној смрти своје кћери за време ручка, ударила 
у плач и није могла наставити почето причање чим 
би изговорила следеће речи: „Ја јој кажем: Фјокла2 
А она мени: мамице, где си со... где си со... 
со-0" ... Реч „со" ју је убијала. Али мене су, исто 
као и јутрос, Фустовљеве сузе мало узбуђивале. ја 
нисам могао да схватим како је он могао да ми не 
постави питање: да није Сузана оставила штогод 
за њега2 И уопште, њихова узајамна љубав прет- 
стављала је за мене загонетку: и то је и остала за 
мене, за увек. 

Проплакавши једно десетак минута, Фустов у- 
стаде, леже на диван, окрену се лицем према зиду, 
и остаде тако непомичан. Ја очекнух неко време, па, 
видевши да се он не миче и да не одговара на моја 
питања, одлучих да се удаљим. ја ово може бити 
и грешим душу, али ми се баш чини да је он тада 
био заспао. Уосталом, то још не би морало значити 
да њему није било тешко... тек његова природа је 
била таква да није могла дуго да издржи тужна осе- 
ћања ... Била је то мало и одвише нормална при- 
рода! 


ХХМ1 


Идућег дана, тачно у једанаест часова, ја сам био 
на месту. Ситне пахуљице падале су са нискога не- 
ба, мраз је био попустио, спремало се топљење снега, 

али у ваздуху су се осећале оштре, непријатне стру- 
је... Било је то баш оно време великога поста кад 
човек најлакше озебе. 

Г. Рача затекох на калији његове куће. У црном 
фраку с плерезима, гологлав, ужурбан, размахивао 
је рукама, ударао се по бутинама, довикивао нешто 
час онима у кући, час опет на улицу, у правцу мрт- 
вачких кола, која су ту стајала са белим катафалком, 
и двају најмљених фијакера, поред којих су четири 
гарнизонска војника, са црним огртачем преко сга- 
рих шињела и погребним капама изнад смрштених 
очију, замишљено побадали у сипкави снег држалице 
незапаљених буктиња. 


Сед навиљак косе изнад црвеног лица непреста- 
но се кострешио, а његов глас, онај метални глас, 
прекидао се од сувишног напрезања. — Где су јел- 
кице2 јелкице2 овамо! Јелове гранчице! — вапио је 
он: — сад ће већ и сандук да износе! Јелкице! Овамо 
те јелкице! Брзо! — викну он још једном, па онда 
утрча у кућу. Показало се да сам ја, и поред моје 
тачности, закаснио: г. Рач је нашао за потребно да 
се пожури. Служба је већ била завршена: свеште- 


ници, — од којих је један имао камилавку, а другн, 
мало млађи, са брижљиво зачешљаном и намазаном 
косом, — појавише се заједно са свим особљем на 


капији. Ускоро се појави и мртвачки сандук, који 
су носили кочијаш, два хаузмајстора и водоноша. Г. 
Рач је ишао позади, држећи се крајичком прстију за 
поклопац, и непрестано понављајући: „лакше, лак- 
ше!" За њим устопице бауљала је Елеонора Карпов- 
на, у црној хаљини, такође са плерезима, опкољена 
целом својом породицом; последњи је наступао Вик- 

тор, у новој новцатој униформи, са шпадом о по- 
јасу и флором на балчаку. Носачи, стењући и грдећи 
се међу собом, поставише сандук на кола. Гарнизон- 
ски војници запалише буктиње, које се одмах за- 
димише и запуцкеташе. Разлеже се плач неке за- 
лутале богомољке, појци запеваше, снежне паху- 
љице се изненада појачаше пролетајући кроз ваз- 
дух као „беле мухе", г. Рач викну; — „У име Бога, 
крећи!"' — и процесија пође. 

Осим породице г. Рача, на пратњи је било још све- 
га пет људи: пензионисани, инжињерски официр у 
врло отрцаној униформи са олињалом лентом Св. 
Станислава о врату, коју мал' те није узео негде на 
послугу; помоћник члана кварта, сићушан човек, са 
_ смиреним лицем и грамзивим очима; некакав чи- 
чица у сукненом гуњцу; веома гојазан рибарски тр- 
говац у плавом трговачком кафтану, са мирисом 
свога еспапа, — и ја. 

Отсуство женског пола (јер није било могућно 
урачунати у њега две тетке Елеоноре Карповне, се- 
стре оног кобасичара, као ни још једну ћопаву де- 
вицу са плавим наочарима на плавом носу), отсуство 
пријатељица и другарица мене је најпре збунило. 
Али, размисливши се мало, ја схватих да Сузана, са 
њеним карактером, са њеним успоменама, није могла 
имати другарица у тој средини у којој је живела. 

У цркви се сакупило било прилично много света; 
више непознатих него познатих, што се могло ви- 
дети по изразу на њиховим лицима. Опело је било 
завршено прилично брзо. Мене је чудило само то 
што се г, Рач крстио врло предано, сасвим као пра- 
вославни, и баш ми се чини да је полако пратио 

појце при певању, уосталом, не изговарајући при 
том и речи. А када је дошао тренутак опраштања 
са покојницом, ја јој се дубоко поклоних, али јој не 
дадох опроштајни пољубац. 

Г. Рач, међутим, сасвим неусиљено обави тај 
страшни обред. Са учтивим наклоном тела позва ка 
мртвачком сандуку официра са лентом, као да жели 
чиме да га угости, затим високо, једним замахом, 
поче да диже своју децу, узимајући их под мишке, 
једно по једно и приносећи их телу покојничином. 
Елеонора Карповна, пак, опростивши се са Сузаном, 
расплака се у сав глас; но ипак се убрзо умири и 
поче сваки час да пита; „А где ли је то моја ташна 2" 

Виктор се држао по страни и чинило се као да је 
свим својим изразом лица хтео да да на знање ко- 
лико је он далеко од свих сличних обичаја и како 
он ово испуњава само дуг пристојности. Највише 
саучешћа показао је чичица у чупавом капуту, који 
је пре петнаест година био земљомер у тамбовској 
губернији и који од тада није никад видео Рача. Су- 
зану он уопште није познавао, али је већ успео да 
попије две чашице ракије у бифеу. 

И моја тетка дође у цркву. Она је некако сазнала 
да је покојница била она дама што је недавно била 
код мене у посети, и то ју је бацило у велико уз- 
буђење! Она се није одлучила да ме осумњичи за 
нечасно дело, али исто тако није могла себи да 06- 
јасни ни овако чудан стицај околности... Мора да 
ипак није била далеко од помисли да се Сузана због 
љубави према мени одлучила на самоубијство, кад 
се обукла у најцрњу хаљину, па се, са скрушеним 
срцем и сузама, на коленима молила за покој душе 

новопретстављене, и запалила свећу од једне рубље 
пред иконом Утолења туге... 

И „Амишка" је била дошла са њом, те се и она мо- 
лила, али је углавном све у мене гледала н запре- 
пашћивала се... Та стара девица осећала је према 
мен,, на жалост! извесне симпатије. Излазећи из 
цркве, тетка раздаде сиротињи сав новац што га је 
код себе имала, преко десет рубаља. 

Заврши се најзад и опраштање. Почеше да по- 
клапају сандук. У току читаве службе ја нисам имао 
храбрости да право погледам у унакажено лице ја- 
дне девојке; али сваки пут «ад је мој поглед слу- 
чајно падао на њега, мени се чинило као да је она 
хтела да каже: „он није дошао, он није дошао!" По- 
чешџе да намештају поклопац на сандук. ја се не 
уздржах и бацих један брз поглед на покојницу. ,„За- 
што си то учинила2" — запитах ја и нехотице... 
— Он није дошао! — учини се мени да чујем и по- 
следњи пут. 

Чекић закуца ло ексерима, и све се заврши. 


ХХМУП 


Заједно са мртвачким колима кретосмо се на 
гробље. Било нас је свега четрдесет душа, са- 
свим разнородна, у самој суштини празна гоми- 
ла. Заморна процесија трајала је више од једног 
часа. Време је постајало све ружније. Вик,ор 
на пола пута седе у кола; али г. Рач је бодро ;.0- 
рачао по влажноме снегу; мора бити да је исто тако 
бодро корачао, такође по снегу, кад је после 
боносног састанка са Семјоном Матвејићем, по 
нички водно у своју кућу девојку, коју је тим 

увек упропастио. На косу „ветеранову", на његове 
обрве, нахватало се беше иње; он би час јечао и 
нешто псовао, час би, опет, скупивши мушки сву 
своју храброст, пућио своје јаке, црвене образе... 
Бога ми, могло се помислити да се он смеје. „После 
моје смрти, пензија ће прећи на Ивана Демјанића", 
сетих се ја опет речи из Сузаниног дневника. 

Најзад стигосмо и на гробље; дођосмо до свеже 
ископане раке. Последњи обред био је обављен врло 
брзо: сви су прозебли, свима се журило. Сандук 
спустише на конопцима у раку која је зјалила; ло- 
чеше да бацају земљу на њу. Господин Рач и ту по- 
каза бадрост свога духа: он је тако вешто, са та- 
квом снагом, са таквим замахом бацао грумење зе- 
мље на поклопац сандука, тако је истурао при томе 
једну ногу унапред и тако је младачки избацивао 
своје груди... не би ваљда енергичније дејствовао 
ни кад би имао камењем да убије свог најљућег не- 
пријатеља. 

Виктор се, као и раније, држао по страни; он је 
непрестано притезао шињел и превлачио брадом по 
својем дабровом оковратнику; остала деца господи- 
на Рача свесрдно су лодражавала оца. Бацање пе- 
ска и земље причињавало им је велико задовољство, 
што њима човек, уосталом, и не може уписати у 
кривицу. 

На месту раке појави се хумка; били смо се већ 
спремили да се разиђемо, кад наједном господин 
Рач, обрнувши се по војнички на лево круг и уда- 
ривши се по бутини, објави свима нама, „гослоди 
мушкарцима", да нас он све позива, а исто тако и 
„уважено свештенство" на даћу, која је припремље- 

на ту, недалеко од гробља, у главној сали сасвим 
пристојне кафане, „захваљујући нашем љубазном 
Сигизмунду Сигизмундовићу"... При тим речима он 
показа на помоћника старешине кварта и додаде да 
он, Иван Демјанов Рач, поред све своје туге и 
лутеранске религије, више од свега поштује руске 
стародревне обичаје. 

— Моја супруга, — ускликну он, — и даме које 
су са њом изволеле доћи, нека оду кући, а ми ћемо, 
господо мушкарци, скромном трпезом да одамо по- 
шту сени усопшија раби Твојеја! 

Предлог господина Рача би прихваћен са искреним 
саосећањем; „уважено" свештенство некако убедљи- 
во измења погледе међу собом, а инжењерски офи- 
_цир потапша Ивана Демјанића по рамену и назва га 
патриотом и душом друштва. 

Ми сви онако у гомили кренусмо у кафану. У ка- 
фани, на сред дуге и широке, уосталом, потпуно 
празне собе, на другом спрату, стојала су два сто- 
ла, прекривена боцама, јелима, прибором за јело и 
опкољени столицама; мирис од тапета, помешан са 
мирисом ракије и зејтина, ударао је у нос и сметао 
дисању. Помоћник старешине кварта, у својству 
аранжера, посади свештенство у прочеље, на коме 
су била поређана у главном посна јела; одмах за 
свештенством поседаше и остали гости; гозба от- 
поче. 

Ја бих волео кад бих могао да избегнем ову праз- 
ничну реч: гозба; али ниједна друга реч не би одго- 
варала суштини саме ствари. Испочетка је све ишло 
прилично тихо, чак са извесним присенком туге; 
уста су жвакала, чашице су се празниле, али су се 

могли чути и уздаси, који су били можда само ре- 
флекс варења, а можда и саучешћа. Говорило се о 
смрти, обраћала се пажња на кратки рок човечијег 
живота, на таштину и неостварљивост земаљских 
надања; инжењерски официр исприча једну, истина 
војничку, али ипак поучну анегдоту; баћушка у ка- 
милавци га похвали, па и сам изложи једну заним- 
љиву црту из живота преподобног Ивана Војина; и 
други баћушка, са брижљиво зачешљаном косом, 
иако је главну пажњу обраћао на јела, ипак изго- 
вори нешто поучно о девичанској непорочности; али 
мало по мало све се то измени. 


Лица се зацрвенеше, гласови загрејаше, смех пре- 
узе своја права; почеше се разлегати одушевљени 
узвици, зачуше се пријатељска ословљавања, као 
например: „брате ми си мој и драговићу". „душице 
ти моја слатка", „прасенце моје шугаво!"' па чак и 
уко те роди таквог спадала!" Једном речју, потече 
све оно чиме је тако издашна руска душа, кад јој се, 
што кажу, попусте дизгини. А кад најзад почеше да 
пуцају запушачи цимљанског шампањца, друштво 
постаде већ сасвим бучно: неко чак поче као петао 
да кукуриче, други, опет, предложи да зубима из- 
гризе и да прогута целу чашу из које је био попио 
вино. 

Господин Рач, сад већ више не црвен, него модар, 
нагло устаде са свога места; он се и дотле много 
смејао и галамио, али сад замоли за дозволу да 
одржи говор. 

— Говорите! Говорите! — заграјаше са свију 
страна, а чичица у чупавом капуту викну чак: — 

браво! — и затапша рукама... уосталом, он је већ 
седео на поду. 

Господин Рач подиже чашу високо изнад главе и 
саопшти да жели у кратким али „упечатљивим" 
изразима да укаже на врлине оне прекрасне душе ко- 
ја се, „оставивши овде своју, тако рећи, земну љуску 
(ф!е агаазеће Не), уздигла на небеса и утонула"... 


господин Рач се поправи: „утопила"... Па се опет 
поправи: „и утонула"... 

— Оче ђаконе! Уважени! Роде! — зачу се уздр- 
жани, али убедљиви шапат: — Сви кажу да имаш 


грло ђаволско; учини љубав, грмни: „Ми живимо у 
пољима!" 

— Се! Сст!... Таман посла! Како можете... — 
„зачу се са свих страна. 

— ... Утопила сву своју породицу, — наставља- 
ше г. Рач, бацивши строги поглед у правцу љубите- 
ља музике: — утопила сву своју породицу у ничим 
незаменљиву тугу! Да! — викну Иван Демјанић, — 
право каже руска пословица: судба не гњави, већ 
дави, ломи. ,. 


— Стојте! Господо! — завика наједаред нечији 
промукли глас на крају стола, —- мени је неко овог 
часа украо новчаник!... 

— Ах, зликовче! — запишта други глас, и — 


пљас! пуче шамар! 

Господе Боже! Шта се ту одиграло! Као да се 
дивља звер; која је дотле само по мало режала и 
кострешила се на вас, наједном откинула са ланц- 
ца и пропела се, у свој грозној лепоти своје нако- 
стрешене гриве. Чинило се као да су се потајно сви 
надали „скандалу", као природној принадлежности и 

завршетку гозбе, па одмах навалише, одмах прихва- 
тише... Тањири и чаше полетеше, зазвечаше, сто- 
лице попадаше, подиже се заглушна дрека, руке за- 
махаше по ваздуху, дизгини се покидаше и туча от- 
поче! 

— Тресни га! Тресни га! — загрме, као бесан, мој 
сусед, рибарски трговац, који до тога тренутка из- 
гледаше као најмирнији човек на свету; истина, био 
је ћутке попио десетину чаша вина. — Тресни га!... 


Кога да се тресне, зашто да се тресне, није он имао 
ни појма, али је рикао као луд. 

Помоћник старешине кварта, инжињерски официр, 
сам господин Рач, који се по свој прилици никако 
није надао да ће његовој красноречивости бити та- 
ко брзо крај, покушаше сваки на свој начин да по- 
врате тишину... али њихови напори остадоше уза- 
лудни. Мој сусед, рибарски трговац, нападе чак и на 
самог Рача: 

— Уморио девојку, швабурда проклета, — викну 
он на њега, претећи песницом; — поткупио полици- 
ју, па се сад размеће! 

У том дотрча послуга... 

Шта се даље десило, то не знам; ја брзо дохватих 
капу, и побегох главом без обзира! Сећам се само 
толико да је нешто страшно залупало; сећам се и 
комада харинге у коси чичице у капуту, поповске 
капе која је летела преко целе собе, бледог лица 
Викторовог, који је седео у углу, и нечије риђе бра- 
де у нечијој снажној руци... То су били последњи 
утисци које сам изнео са „заупокојне гозбе", што ју 
је приредио Сигизмунд Сигизмундовић у почаст 
јадне Сузане. 

Одморивши се мало, ја одох Фустову и испричах 
му све што сам видео у току тога дана. Он ме са- 
слуша седећи, не дижући главе, па, подвукавши обе 
руке испод ногу, опет рече: „Ах јадна моја, јадна 
моја!" па опет леже на диван и окрете ми леђа. 

После недељу дана он се већ сасвим опоравио и 
почео да живи по староме. ја га замолих да ми да 
Сузанин дневник за успомену; он ми га даде без и 
најмањег размишљања. 


ХХУШ 


Прође неколико година. Моја тетка умре, а ја се 
из Москве преселих у Петроград. И Фустов пређс у 
Петроград и ступи у министарство финансија; али 
ја сам се са њим ретко налазио и већ више нисам у 
њему налазио ничег нарочитог. Чиновник као и сви 
други, и толико! Ако је још и сад жив и неожењен, 
онда се, вероватно, ни до данас није изменио: оштри 
и лепи, бави се гимнастиком, прождире срца као и 
раније, и Наполеона у плавој униформи црта својим 
пријатељицама у албуме. 

Једном сам отпутовао послом у Москву. У Москви 
сам дознао, морам признати, на моје велико чуђење, 
да су прилике мојег бившег познаника, господина 
Рача, добиле непријатан обрт: истина, његова супру- 
га му је поклонила још један пар близанаца, два. 
синчића, које: је он, „коренити русак", крстио Брја- 
чеслав и Вјачеслав, али кућа му је изгорела, он је 
био приморан да поднесе оставку, и, што је најгоре, 
његов најстарији синчић, Виктор, никако није из 
лазио из затвора због дугова. 

За време мога боравка у Москви, у једном дру- 
штву, неко спомену, у моме присуству, Сузану, и то 
на најнезгоднији, на најувредљивији начин! Ја се по- 
трудих колико сам год могао да одбраним успомену 
на несрећну девојку, којој је судбина одрекла чак и 
милост заборава, али моји докази не учинише велики 
утисак на моје слушаоце. Једног од њих, младог 
студента-песника, ипак сам поколебао. Он ми идућег 
дана посла песму, коју сам ја заборавио, осим ова 
четири стиха, којима се она завршагала: 


Ни на гробу запуштеном 

Не умукну глас клевете... 
Она мучи мило привиђење 

И сажиже цветиће на хумци! 


ја прочитах те стихове, па и нехотице утонух у 
мисли. Сузанин лик ми изиђе пред очи; ја опет видех 
онај замрзнути прозор у мојој соби; сетих се оног 
вечера, и налета снежне мећаве, и оних речи, оних 
јецаја. .. Почех да размишљам о томе, чиме се могла 
објаснити Сузанина љубав према Фустову, и зашто 
се она тако брзо, тако незадржљиво бацила у очаја- 
ње чим је видела да је напуштена 2 Зашто није хтела 
да причека, да саслуша горку истину лично из уста 
љубљенога човека, најзад, макар да му напише 
писмог Како је могла тако нагло да се баци стрмо- 
главце у понор2 Зато што је страсно волела Фусто- 
ва, — одговориће ми многи; — зато што није могла 
да поднесе ни најмању сумњу у његову оданост, у 
његово поштовање према њој. 


Може бити да је тако; а може бити и то да она 
уопште није баш толико страсно волела Фустова; 
да се она није преварила у њему, него да је само у 
њега положила своју последњу наду, 2 после није 
могла да се помири са мишљу да се чаки тај чо- 
век, на прве речи сплетке, са презирањем окренуо од 
ње! Ко то може знати шта је њу убило: да ли увре- 
ђено самољубље, да ли терет безизлазног положаја 
или, најзад, сама успомена на оно прво, прекрасно, 
истинско биће, коме се она, на заранку своје младо- 
сти. тако радосно предала, који је њој тако дубоко 
веровао и који ју је толико поштовао 2 

Ко зна: може бити оног истог тренутка када се 
мени чинило да је изнад њених мртвих усана леб- 
део усклик: „он није дошао!" може бити да се њена 
душа радовала због тога што је сама отишла њему, 
своме Мишелу2 

Тајне човечијег живота су велике, а љубав је нај- 
неприступачнија од свих тих тајни... али ја ипак, и 
до данашњег дана, сваки пут кад ми Сузанин лик 
искрсне пред очи, нисам у стању да угушим у себи 
ни сажалењс према њој, ни прекор судбини, а моја 
уста и нехотице шапћу: јадница! јадница! 


1868 год. 

МИН си Ае и У 


— Превео Љ. ]. Максимовић — 


1 


.„.. Ми сви поседасмо у круг, а Александар Ва- 
"сиљевић Ридељ, наш одличан пријатељ (он је имао 
немачко презиме, али је иначе био прави Рус) — 
· Александар Васиљевић поче овим речима: 

— Испричаћу вам, господо, догађај који ми се де- 
сио око 1830-те године... дакле пре четрдесет го- 
- дина, као што видите. Ја ћу бити кратак — а ви ме 
за то време не прекидајте. 

"У то време живео сам у Петрограду — а таман 
· сам био завршио Универзитет. Мој брат служио је 
· као потпоручник у коњичкој гардијској артилерији. 
И, како је било лето, његова се батерија налазила у 
Красном Селу. Мој брат није становао баш у Кра- 
" сном Селу, него у једном од околних заселака; ја сам 
· код њега често бивао у гостима, па сам се упознао 
" са свима његовим друговима. Он је становао у једној 
' прилично чистој и уредној соби заједно са још једним 
официром из његове батерије. Тај официр се звао 
Илија Степанић Тегљев. С њиме сам се нарочито 
спријатељио. 
- – Марлински је сад застарио —- више га нико не чи- 
„та — чак се и са именом његовим потсмевају; али 

тридесетих година је он био на гласу више него сви 
други — чак се ни Пушкин, по мишљењу тадање 
омладине, са њиме није могао поредити. Он не само 
да је важио као најбољи руски књижевник; он је, 
шта више — што се много теже и ређе дешава — 
у извесној мери оставио свој траг на поколење оног 
његовог времена. На јунаке а Ја Марлински могли 
сте наићи камо год се окренете, нарочито их је мно- 
го било у провинцији, и то нарочито међу артилер- 
цима и осталим официрима. Они су разговарали и 
дописивали се на његовом језику; у друштву су се 
држали туробно, резервисано, са „буром у души ми 
огњем у крви", као потпоручник Бјелозор са „Фре-– 
гате Надежде". Женска срца су они просто „про- 
ждирали". За њих је у то време створен назив „фа- 
тални". 

Тај тип се, као што је познато, задржао врло ду~ 
го, све до Печорина, Чега само ту све није било у 
томе типу2 И бајронизам, и романтизам; успомене 
на француску револуцију, на декабристе — и обо- 
жавање Наполеона; вера у судбину, у своју звезду, 
у снагу карактера, све сама поза и фраза — и не- 
расположење због своје душевне празнине; немирна 
узбуђења ситничарског самољубља — и истинска 
снага и одважност; племенита стремљења — и рђа- 
во васпитање, незналиштво; аристократски манири 
— и хвалисање са играчкама... Него, доста са тим 
филозофирањем. . . Обећао сам да ћу вам причати. 


||| 


Потпоручник Тегљев спадао је баш у те „фатал- 
не" људе, премда није имао спољашност какву су те 

личности скоро по правилу имале: он, например, ни 
најмање није личио на Љермонтовљевог „фатали- 
сту". Напротив, он је био човек средњег раста, при- 
лично чврст, малко погурен, беломусаст, чак скоро 
сасвим бео; лице је имао округло, свеже, са црве- 
ним образима, прћаст нос, ниско, код слепоочница 
косом обрасло чело и крупна, правилна, вечито не- 
помична уста: он се никад није смејао, није се чак ни 
осмехивао. Само по где кад, кад би се уморио и за- 
дувао, показивали би се његови четвртасти зуби, бе- 
ли као шећер. 

Иста та извештачена непокретност распростирала 
се и на свим осталим његовим цртама: да није било 
ње, те црте би изгледале као сасвим добродушне. На 
целом његовом лицу једино очи нису биле сасвим 
обичне; доста мале, са зеленим зеницама и жутим 
трепавицама; десно око било му је нешто мало ви- 
ше од левога, а уз то му се леви очни капак поди- 
зао мање него десни, што је његовом погледу при~ 
давало извесну чудноватост и сањивост. 

Лице Тегљевљево, које је, уосталом, имало на себи 
извесних пријатних црта, изражавало је скоро увек 
незадовољство, помешано са недоумицом: баш као 
да је за свој рачун пратио у себи неку туробну ми- 
сао, коју никако није могао да ухвати. Но поред свег 
тог, он није остављао утисак уображенка: он је 
много пре личио на човека који је увређен. 

Говорио је врло мало, са паузама, промуклим гла- 
сом, понављајући речи без икакве потребе. На су- 
прот већем делу фаталиста, он није употребљавао 
нарочито китњасте изразе — и прибегавао би им је- 

дино кад је писао: рукопис му је био сасвим де- 
тињски. 

Старешине су се о њему изражавале да он, као 
официр, „може поднсти", да није нарочито спосо- 
бан нити је довољно марљив. „јесте тачан — али 
није педантан", говорио би за њега бригадни ђене- 
рал немачког порекла. И војници су за Тегљева го- 
ворили да „може поднети" — ни риба, ни рак. 


Живео је врло скромно, пружајући се према гу- 
беру. У својој деветој години остао је сам самцит 
на свету: отац и мати су му се једног пролећа уда- 
вили, кад су се, за време велике воде, скелом пре- 
возили преко Оке. Школу је учио у приватном пан- 
сиону, где су га сви сматрали за једног од најглуп- 
љих и најмирнијих ученика; затим је, по својој из- 
ричној жељи и по препоруци једног свог стрица, 
утицајног човека, ступио као јункер у коњичку гар- 
дијску артилерију, где је, додуше с приличним нате- 
зањем, ипак положио испит прво за заставника а за- 
тим и за потпоручника. 

С осталим официрима је био у затегнутим одно- 
сима. Њега они нису волели, посећивали су га врло 
ретко — а сам он није одлазио скоро ни код једног 
од њих. У већем друштву се осећао нелагодно; он 
би одмах постајао неприродан, сплетен... у њему 
није било ничег другарског — и ни с ким он није 
био на „ти", 

Али њега су штовали; и то су га штовали не због 
његовог карактера или знања и образованости — не- 
го стога што су уочавали на њему ону нарочиту 
црту, којом су обележени „фатални" људи. 

„Гегљев ће направити каријеру, Тегљев ће се чи- 
ме било истаћи" —- то нико од његових колега није 
очекивао; — али да ће „Тегљев извести какву било 
необичну ствар“ — или да ће „Тегљев, једног дана, 
наједном тек отићи право у Наполеоне" — то се није 
сматрало немогућним. Јер ту је у питању „звезда", а 
он је човек „са предназначењем" — онако као што 
су опет неки други људи „са уздахом“" или „са су- 


», 


зом . 


Ш 


Два случаја, који су обележили сам почетак ње- 
гове официрске службе, много су допринели да се 
у његовом друштву укорени мишљење о његовој 
фаталности. Наиме: на сам дан његовог производ- 
ства — негде средином марта месеца — он се, за- 
једно са осталим новопроизведеним официрима, у 
пуној парадној униформи шетао поред обале. Те го- 
дине је пролеће наступило врло рано, те се и Нева 
раније откравила; крупне су санте већ биле про- 


шле — али је река била сва прекривена непре- 
кидним слојем ситног, влажног леда. Младићи су се 
раговарали, смејали... наједном један од. њих за- 


стаде: на површини реке, која се лагано кретала, 
он је на двадесет корака од обале приметио једно 
мало кученце. Згрчивши се на једној повећој санти, 
оно је дрхтало свим телом ин скичало. „Оно се нај- 
зад мора удавити" — промрмља официр кроз зубе. 

Вода је полагано носила кученце поред једног ме- 
ста где се могло сићи на реку. Тегљев наједном, не 
говорећи ни једне речи, одјури до тога места, па, 
скачући по оном танком леду, пропадајући непреста- 


283 


Џ 


но кроз њега, дође најзад до кученцета, дохвати га 
за врат и, срећно се повративши на обалу, спусти 
псетанце на земљу. 

Опасност којој се изложио Тегљев била је тако ве- 
лика, његов поступак је био тако неочекиван да су 
се његови другови били просто запањили — и тек су 
тада проговорили, и то сви одједном, кад је он по- 
звао једног кочијаша да га одвезе његовој кући: це- 
ла његова униформа била је мокра. У одговор на њи- 
хове узвике и питања, Тегљев им равнодушно одго- 
вори да ако је човеку већ нешто суђено, он то не- 
ће избећи — и заповеди кочијашу да крене. 


— Па узми бар ово куче са собом, за успомену, 
— довикну му један официр. Али Тегљев само од- 
махну руком — а његови другови се згледаше у не- 
мој недоумици. 

Други случај се десио на неколико дана после то- 
га, једне вечери, за време картања код командира 
батерије. Тегљев је седео у једном углу и није су- 
деловао у игри. „Ех, кад би мени, као оно у Пушки- 
новој Пиковој Дами, хтела баба унапред да каже 
које карте имају ла лобију!' — узвикну један пот- 
поручник који је почео да губи већ и трећу хиљаду. 

Тегљев се ћутећи приближи столу, узе шпил кара- 
та, пресече — и рече: шестица каро! — обрну шпил, 
на дну је била шестица каро. — Кец треф! — Обја- 
ви он опет,,и опет пресече: доле је био кец треф. — 
Краљ каро! рече он по трећи пут љутитим шапатом, 
кроз стегнуте зубе — и погоди и трећи пут... а 
онда наједном сав поцрвене. Он се вероватно томе ни 
сам није надао. 

— фФина чаролија! Хајдете још једанпут, — ре- 
че му командир батерије. 

— ја се не занимам чаробњаштвом, — суво од- 
говори Тегљев —- па оде у другу собу. 

Како се то десило да је он те карте погодио — ја 
нисам у стању да објасним: али сам то својим очима 
видео. После њега су многи од присутних играча по- 
кушавали да то исто ураде, али никоме није пошло 
за руком: неки су ипак успели да погоде по једну 
карту; али две узастопце — никако. А Тегљев их је 
погодио три! 

Тај случај је још чвршће утврдио мишљење да је 
он тајанствен и фаталан човек. Мени је доцније че- 
сто падало на памет ово: да му оног пута она ве- 
штина са картама није пошла за руком — ко зна ка- 
ко бисмо сви ми о њему мислили, и како би и он сам 
гледао на себе; али тај неочекивани услех коначно 
одлучи ствар. 


М 


Разуме се по себи да се Тегљев ухватио за ту ре- 
лутацију. Она је њему давала нарочит значај, на- 
рочит колорит... „Сеја Је розак“, како то кажу 
Французи, и са његовим доста оскудним умом, сла- 
бим знањем и огромним самољубљем — за њега је 
такво мишљење о њему било као поручено дошло. 
То мишљење је тешко било заслужити, али одржа- 
ти га — није била велика вештина: требало је само 
ћутати и правити се важан. 

Али ја се нисам здружио са Тегљевим, и нисам га 
заволео због те његове репутације. Ја сам га заво- 
лео прво зато што сам и сам био приличан осо- 

бењак -— па сам гледао у њему свога сабрата; а 
осим тога и зато што је он био врло добар човек 
— и у самој ствари врло простодушан. Он је у мени 
изазивао осећање сажаљења; мени се чинило да над 
њим, независно од његове тобожње фаталности, зби- 
ља лебди трагична судбина, које он ни сам није све- 
стан. Ово своје осећање ја му, наравно, нисам 
саопштавао: јер, зар може бити веће увреде него да 
се „фаталном" сажаљење чзражава2 И Тегљев је 
према мени осећао симпатије: у друштву са мном 
он се осећао лако, са мном је волео да разговара, 
— у моме присуству би он напуштао онај чуднова- 
ти пједестал, на који ни он сам није знао да ли је 
случајно запао или се сам на њега успео. 

Тегобно, болесно самољубив, он је, вероватно, у 
дубини своје душе, нпак увиђао да његово само- 
љубље нема чиме да буде оправдано — и да њего- 
ви другови, шта више, могу да на њега с неке виси- 
не гледају... а ја, деветнаестогодишњи дечко — ја 
му нисам сметао: преда мном се није бојао да ће ка- 
зати неку глупост или какву неумесност, и његово 
вечито опрезно срце могло је у том погледу бити 
потпуно мирно. 

Он би понекад, шта више, падао у неку брбљи- 
вост; и срећа је његова била што нико осим мене ни- 
је слушао све његове такве говоре! Његова се ре- 
путација тада не би дуго одржала. Јер, он не само 
да је знао врло мало — он скоро ништа није читао, 
и ограничио се тиме што је накупио у своју главу 
мноштво разних анегдота и догађаја. 


Он је веровао у предосећања, претсказања, уроке, 
сусрете, у срећне и несрећне дане, у зле и добре на- 

мере наше судбине, једном речју: веровао је да је 
наш живот зависан од свих тих празноверица. Он је 
чак веровао у неке „климатеричне"' године, које не- 
ко помену пред њим и чије значење ни он сам није 
баш добро разумевао. Фаталним људима правога ко- 
ва не треба говорити о оваквим веровањима; напро- 
тив, они сами треба другима то да уливају у гла- 
ву... Али Тегљева сам, са те стране, знао једи- 
но ја. 


М 
Сећам се, једном, баш на сам Илин-дан, 20-ог јула, 
пошао сам био своме брату у госте — и нисам га 


затекао код куће: отпутовао је неким послом на чи- 
таву недељу дана. ја нисам хтео да се вратим у 
Петроград; прошврљао сам са пушком по околним 
мочварама, убио сам неколико шљука, а вече сам 
провео са Тегљевим под стрехом празнога амбара, 
у коме је он удесио, како се сам изражавао, своју 
летњу резиденцију. 

Ту смо нас двоје разговарали тек колико да нас 
прође време, и ту смо више пили чај, пушили и го- 
ворили час са домаћином, Финланђанином, који се 
већ у правог Руса претворио, час са једним про- 
давцем „поморанџи и 0-0-одличних лимуна", сим- 
патичним човеком и великим спадалом који је, осим 
других талената, умео да свира на гитару и причао 
нам о својој несрећној љубави коју је он у младо- 
сти гајио према пандурској кћери. Зашавши у го- 
дине, тај Дон Жуан у александровској блузи већ ви- 
ше није патио од таквих несрећних симпатија. 

Испред капије нашег амбара простирала се, по- 
степено се губећи у даљини, широка равница; мала 
речица је блистала на својим завијутцима; даље, на 
хоризонту виделе су се шуме. Ноћ се приближавала 
и ми остадосмо сами. Заједно са вечером спуштала 
се на земљу фина, влажна пара, која се, постајући 
све већа и већа, претвори најзад у густу маглу. 

На небу изгреја месец: сва магла се скроз проже 
и чисто се позлати његовом светлошћу. Све око нас, 
неким чудним стицајем, као да промени место, обви 
се оном маглом и помеша се међу собом; што је би- 
ло удаљено, изгледало је блиско, а што је било бли- 
ско, изгледало је удаљено; велико је изгледало ма- 
ло, а мало — велико. .. Све постаде светло и неја- 
сно. Ми као да смо се обрели у царству бајки, у цар- 
ству златасто-беле магле, дубоке тишине, осетљи- 
вог сна... И како су само тајанствено својим сре- 
брнастим искрицама светлуцале одозго звезде! Ми 
смо обојица заћутали., Фантастични изглед те ноћи 
утицао је на нас: он нас је припремио за фанта- 
стичке догађаје. 


МЕ 


Тегљев први поче да говори, са својим уобичаје- 
ним замуцкивањем, недовршеним реченицама и по- 
новљеним речима, о предосећањима... о привиђе- 
њима. По његовим речима је један његов познаник, 
студент, тек што је ступио као васпитач код два си- 
рочета са којима је заједно спавао у павиљону у ба- 
шти, једне исте овакве ноћи видео женску прилику 
како се нагла над дечијом постељом, а сутрадан је 
познао ту прилику на портрету који дотле није био 

мриметио, 3 који је претстављао мајку она дба си- 
рочета. 

Затим ми је Тегљев испричао да се његовим ро- 
дитељима, на неколико дана пре њихове погибије, 
непрестано чинило као да чују хуку текуће воде; да 
се његов дед у битки на Бородину спасао од смрти 
на тај начин што се, приметивши на земљи обичан 
сиви шљунак, наједаред сагнуо и подигао га — док 
је у том истом тренутку парче картеча пролетело 
изнад његове главе и сломила му његову дугачку 
црну перјаницу. Тегљев ми је чак и обећао да ће ми 
показати тај исти шљунак који је спасао његовог 
деда и од којег је он начинио доцније медаљон. За- 
тим је говорио о позиву свакога појединца, а наро- 
чито о своме позиву, и додао је да он и данас ве- 
рује у њега, и да ће он, ако се у њему макар кад у 
томе погледу појави сумња, — да ће он знати да 
раскрсти и са том сумњом и са својим животом, јер 
ће живот у томе случају изгубити за њ сваки значај. 

— Ви, може бити, мислите, — проговори он, по- 
гледавши искоса на мене, — да ја за то нећу имати 
храбрости2 Не знате ви мене... ја имам гвоздену 
вољу!" 

„Вешто и добро речено", — помислих ја у себи. 

Тегљев се замисли, дубоко уздахну, па ми саопшти, 
испустивши чибук из руке, да је данашњи дан за 
њега веома важан. — Данас је Млин-дан — мој 
имендан. . . То је... то је за мене увек тежак дан. 

ја му ништа нисам одговорио, него сам га само 
посматрао како је седео преда мном, сагнут, по- 
грбљен, неломичан, са сањивим и туробним погле- 
дом, чврсто упртим у земљу. 


И, С. Тургењев, ХП 19. 289 


— Данас ми је, — настављао је он, — једна стара 
просјакиња (Тегљев није пролуштао ни једног про- 
сјака а да му не да милостињу) казала да ће се по- 
молити за моју душу... Па зар то није чудног 

„Баш овај човек воли стално о себи да мисли!" — 
помислих ја опет. Овде морам да напоменем да сам 
у последње време почео да запажам необично бри- 
жан и немиран израз на Тегљевљевом лицу, и то већ 
више није била „фатална" меланхолија: њега је зби~ 
ља нешто гризло и мучило. А овог пута ме је наро- 
чито поразила потиштеност која се простирала по 
читавом његовом лицу. Да нису то већ почеле да се 
појављују у њему оне сумње о којима ми је он го- 
ворио2 
- Мени су причали његови другови да је он, не тако 
давно пре тога, подносио старешинама пројекат о 
неким изменама „у делокругу лафета", и да му је 
гај пројекат био враћен са „примедбом", то јест, са 
опоменом. Познавајући његов карактер, ја сам знао 
да је њега оваква непредусретљивост старешина ду- 
боко увредила. Али ово што сам ја запажао на 
Тегљеву — то је више личило на тугу, имало је ви- 
ше лични карактер. 


— Него, постаје већ влажно, — проговори он на- 
једном па слеже раменима. — Хајдемоте у собу — 
време је већ и да се спава. 


Он је имао навику да слеже раменима и да на- 
гиње врат час на једну, час на другу страну, баш 
као да га оковратник стеже, при чем би се десном 
руком хватао за грло. Цео карактер Тегљева изра- 
жавао се —— тако се бар мени чинило — у том су- 


290 


морном и нервозном покрету. И самом њему било је 
гескобно на свету. 

Ми уђосмо у собу и легосмо, сваки на своју клупу, 
прекривену сеном, — он у задњи угао, ја у предњи. 


МЦ 


Тегљев се дуго обртао на својој клупи, а и ја ни- 
сам могао да заспим. Да ли су то његове приче уз- 
будиле моје живце, или је она чудна ноћ узбуђивала 
моју крв — не знам; тек ја нисам могао да заспим. 
Најзад сам потпуно изгубио жељу за сном, па сам 
лежао са отвореним очима и мислио, напрегнуго ми- 
слио, сам Бог зна о чему, — о најбесмисленијим за- 
лудницама, — као што се то увек дешава код, чове- 
ка кад не може да заспи. 

Преврћући се час на једну, час на другу страну, ја 
испружих руке... Моји прсти ударише о једно 
брвно од зида. Разлегну се слаб, али чист и некако 
отегнут звук... То мора да сам ударио на неко 
шупље место. 

Ја поново ударих о зид... сад већ нарочито. Звук 
се понови. И опет... Тегљев наједном издиже главу. 

— Ридеље, — проговори он, —— чујете л' ви, неко 
куца у прозор. 

ја се претворих као да спавам. Мене наједном 
обузе жеља да намагарчим мог фаталног пријате~ 
ља. И онако нисам могао да заспим. 

Он спусти главу на јастук. Ја очекнух неко време 
па опет куцнух три пут узастопце. 

Тегљев се опет придиже па поче да ослушкује. 

ја опет закуцах. Био сам према њему окренут ли- 

цем, али он моју руку није могао да види... ја сам 
је био забацио у натраг, и то под покривачем. 


— Ридеље! — викну Тегљев. 
ја се не одазвах. 
— Ридеље! — понови он гласно. — Ридеље! 


— А Шта је билог — проговорих ја, као иза сна. 


— Зар не чујете, неко непрестано куца ту под 
прозором. Ваљда хоће да уђе, шта ли2 


— Ваљда какав путник... — промрмљах ја. 
— Па онда га треба пустити, или видети ко је 
и какав је. 


Али ја му већ више нисам одговарао, него се по- 
нова претворих као да спавам. 


Прође неколико минута... Ја опет отпочех... 

„КУц. . · куц. .. куц!..."' 

Тегљев се одмах усправи и поче да слуша. 

„Куц... куц... куц!.. Куц... куц... куц"!... 

Кроз упола спуштене очне капке, при беласавој 
воћној светлости, ја сам врло добро могао да по- 
сматрам све његове покрете Он је окретао лице час 
према вратима, час према прозору. Било је збиља 
тешко одредити одакле долази звук: он баш као да 
је облетао око целе собе, као да је клизио поред зи- 
дова. Ја сам случајно наишао на неку акустичну жи- 
лицу. 

„Куц. .. куц... куц!,... 

— Ридеље! — повика најзад Тегљев. — Ридеље! 
Ридеље! 

— Ама шта вам је2 — запитах ја, зевајући. 


— Па зар ви збиља ништа не чујете Неко куца! 
— Ама нека га ђаво носи! — одговорих ја, па се 

опет претворих као да сам заспао, чак почех и да 
хрчем. .. 

Тегљев се умири. 

„Куц... куц... куц!... 

— Ко је тог — викну опет Тегљев. — Улази! 

Наравно, нико му се не одазва. 

ОН... Куц,.. куц!"' 

Тегљев скочи са свог кревета, отвори прозор, па, 
промоливши главу напоље, запита неприродним гла- 
сом: „Ко је тог Ко лупа тор" — затим отвори врата 
па опет понови своје питање. Негде у даљини захр- 
за коњ — и на томе остаде. 

Он се врати својој постељи... 

„Жуц... куц... куц!..." 

Тегљев се очас преврну и седе. 

„Куц. . . куц. .. куц!..." 

Он сад брзо навуче чизме, пребаци шињел преко 
леђа, па, скинувши са зида сабљу, изађе из собе. ја 
чух како он двапут обиђе око амбара, непрестано 
понављајући: „Ко је тог Ко то овуда иде2 Ко лупа 
то2"' Затим наједном ућута, постоја напољу на јед- 
ном месту, у близини оног угла где сам ја лежао, 
па, не говорећи више ни речи, уђе опет у собу и ле- 
же не свлачећи се. 

„Куц... куц... куц!' — почех ја опет. „Куц... 
куц. .. куц!.." 

Али Тегљев се није мицао, није више питао: ко то 
куца2 — но је само руком подупро био главу. 


Видевши да то више не дејствује, ја се, после 
извесног времена претворих као да се будим, па, за- 
гледав се у Тегљева, начиних зачуђено лице. 

— Зар сте ви некуд ишли2 — запитах га ја. 


— јесам, — одговори он равнодушно. 

—- јесте ли и после онога чули куцање2 

— Чуо сам. 

— А никога нисте нашли 

— Никога. 

-— ИМ лупање је престало 

— Не знам. Сад ми је свеједно. 

— Сад2 А зашто то баш сад» 

Тегљев није одговарао. 

Мени је било помало криво на самога себе, а почео 
сам да се љутим и на њега. Али да му признам сво- 
ју шалу — на то ипак нисам могао да се одлучим. 


— Знате ли шта2 — почех ја: — ја сам уверен да је 
све то — само ваше уображење. 
__ Тегљев се намршти. — А! Мислите> 


— Ви кажете да сте чули куцање... 
= Нисам ја чуо само куцање, — прекиде ме он. 
— Него шта сте још чули2 


Тегљев се наже напред — па се угризе за усну. 
Он се очевидно колебао... 
— Звала ме је! — проговори он најзад полугласно 


и окрену лице у страну. 

— Звала вас је2 А ко вас је звао 

— Једна... — Тегљев и даље гледаше у страну. — 
Један створ, за који сам ја до сад само мислио да је 
умро. .. а сад то насигурно знам. 


— Кунем вам се, Илија Степанићу, — викнух ја, 
— све је то само уображење! 

— Уображење2 — понови он. — Хоћете ли да се 
сами уверите на лицу места2 

— Хоћу. 


— Е, онда хајдемоте напоље. 

УШ 


ја се на брзу руку обукох и заједно са Тегљевим 
азиђох из куће. Преко пута од нас, на другој стра- 
ни улице, није било ни једне куће — него се проте- 
зао низак, местимично сасвим поломљен, плот, иза 
кога је почињала доста стрма низбрдица која се 
спуштала на равницу. Магла је још увек обавијала 
све предмете — тако да се на двадесет корака ско- 
ро ништа није видело. ја и Тегљев дођосмо до пло- 
та —— и заустависмо се. 

— Ево овде, — проговори он, и обори главу. — 
Стојте, ћутите — и слушајте! 

ја, исто као и он, напрегох слух — али осим 
обичних, сасвим слабих, за све крајеве општих ноћ- 
них звукова који претстављају дисање ноћи — не чух 
ништа друго. Погледајући с времена на време један 
другога, ми простојасмо непомично неколико минута 
— и већ хтедосмо да одемо даље... 


„Иљуша!" — учини ми се да чујем шапат иза 
плота. 

ја погледах у Тегљева — али он изгледаше да 
ништа није чуо — и, као и пре тога, беше оборио 
главу. 

„Иљуша. .. о Мљуша... ." —- зачу се гласније него 
први пут -— толико гласно да се могло разазнати 


да је те речи изговарала жена. 
Ми обојица у исти мах задрхтасмо — и загледа- 
смо се један у другога. 


— Шта сад кажетер — запита ме шапатом 
Тегљев. — Сада више нећете сумњати. 
— Чекајте, — одговорих му ја исто тако тихо; — 

то још ништа не доказује. Треба да видимо да не- 
ма тамо кога2 Да не буде то неки враголан.... 

Ја прескочих преко плота — па пођох у оном прав- 
цу одакле је, колико сам ја могао да утврдим, глас 
долазно. 

Осетих под ногама меку, трошну земљу; дуге бра~ 
зде пооране земље губиле су се у магли. Налазно 
сам се у башги. Али ништа се није мицало ни у мојој 
близини ни испред мене. Као да је све замрло у цар- 
ству сна. ја пређох још неколико корака. 


— Ко је тог — викнух ја исто онако оштро као 
и Тегљев. 

„Прррр!" искочи уплашена препелица испред са- 
мих мојих ногу — па одлете даље, право као зрно 


из пушке. ја и нехотице устукнух... Како му то сад 
дође2 

Осврнух се натраг. Угледах Тегљева на оном 
истом месту где сам га и оставио. Вратих се к њему. 

— Узалуд ви ту вичете, — рече ми он. — Тај 
звук је дошао до нас... до мене. .. издалека... 

Он пређе руком преко лица — па лаганим кора- 
ком пође преко улице кући. Али ја не хтедох да се 
тако олако предам — те се вратих у башту. Да је 
неко збиља три пута викнуо „Иљушу" — у то ника- 
ко нисам могао да сумњам; да је у том позиву било 
нечег гужног и тајанственог — то сам такође сам 
себи морао признати. .. Али ко зна, може бити да је 
све то само изгледало неразумљиво —— а у самој 
ствари је имало објашњење онако исто просто кад 
и оно моје лупање које је узбудило Тегљева2 

Ја се упутих поред плота, с времена на време за- 
стајући и обазирући се свуд унаоколо. Поред само- 

га плота, сасвим близу наше кућице, растао је 
стари тршав коров; он се оцртавао као крупна црна 
сенка у оној општој белини магле, оној суморној бе- 
лини која горе од тескобе заслепљује и отупљује 
ВИД. 

Наједном ми се учини као да се нешто доста 
крупно и живо крену на земљи поред онога корова. 
Са узвиком: „Стој! Ко је то2"' полетех ја напред. 
Зачуше се лагани, баш као зечији кораци; поред ме- 
не брзо шмугну једна погрбљена прилика; да ли је би- 
ла мушко или женско — то нисам могао да разабе- 
рем. Ја хтедох да је ухватим — али ми то не пође 
за руком, спотакох се, падох и ожегох лице о ко- 
приву. Подижући се и опирући се о земљу, ја осетих 
нешто чврсто под руком: то је био кован бакаран 
чешаљ на врпци, налик на оне што их наши сељаци 
носе о појасу. 

Даља моја истраживања остадоше безуспешна — 
и ја се с чешљем у руци и са ожареним образима 
вратих у избу. 


ТХ 

Тегљева затекох где седи на клупи. Пред њим 
је на столу горела свећа, а он је нешто записивао у 
један мали албумчић који је стално носио уза се. 
Опазивши мене, он хитро сакри албумчић у џеп, па 
поче да пуни своју лулу. 

— Погледај, баћушка, — почех ја, — какав сам 
трофеј ја донео са мога похода! — Показах му чеш- 
љић и испричах му шта се са мном десило код оног 
корова. — Мора бити да сам неког лопова попла- 

шио,; — додадох ја. — Ви сте ваљда чули да су јуче 
нашем суседу украли коња2 

Тегљев се хладно осмехну па запали лулу. Ја се- 
дох до њега. 

— И ви сте још увек убеђени, Илија Степанићу, —- 
почех ја, — да је глас који смо ми чули долетео 
из оних надчулних, незнаних предела. 

Он ме заустави заповедним покретом руке. 

— Ридеље, — поче он — мени није до шале — па 
стога и вас молим да се не шалите. 


Тегљеву збиља није било до шале. Његово се ли- 
це беше сасвим изменило. Оно је изгледало блеђе, 
изразитије — и истегнуто. Његове чудне, чакарасте 
"очи тихо су блудиле. 

— Ја нисам мислио, — поче он поново, — да ћу 
икад поверити другом... другом човеку оно што 
ћете ви сад чути, и што је требало да умре... да, 
да умре у мојим грудима; али, мора бити да је тако 
потребно — а и не могу да се неком не исповедим. 
Судбина! Слушајте. 

И он ми сад исприча читаву приповест. 

ја сам вам већ рекао, господо, да је он био слаб 
приповедач; али те ноћи ме он није поразио само 
невештином да прича догађаје који су се лично њему 
десили; већ сам звук његовог гласа, његови погледи, 
покрети које је он вршио прстима, рукама — све 
је на њему, једном речју, изгледало неприродно, не- 
потребно, најзад фалсификовано. 

Ја сам тада био још врло млад и неискусан и ни- 
сам знао да навика реторског изражавања, лажност 
наглашавања и гестова у толикој мери може да се 
укорени у човеку да он више никако није ни у стању 

да се ослободи од свега тога: то је нека врста про- 
клетства. 

Доцније сам ја једном наишао на једну даму, која 
ми је причала о утиску који је на њу упинила смрт 
њенога сина, о њеном „неизмерном" болу, о њеном 
страху да ће чак памећу померити — и све ми то 
причала таквим извештаченим језиком, са таквим 
театралним гестовима, са таквим мелодраматичним 
тресењем главе и превртањем очију, да сам ја по- 
мислио у себи: „Како ова госпођа лаже и како се 
пренемаже! Па она свога сина уопште није ни во- 
лела!' А после недељу дана сам сазнао да је јадна 
жена збиља померила памећу. Од тог случаја постао 
сам ја много обазривији при доношењу својих за- 
кључака, и много сам мање веровао својим личним 
утисцима. 


Х 

Историја коју ми је Тегљев испричао била је, у- 
кратко изложена, оваква. Он је у Петрограду, осим 
стрица на високом положају, имао још и једну тетку, 
која није спадала у највиши сталеж, али је била и- 
мућна. Како је била без деце, она је узела под, своје 
једну девојчицу, сироче, из грађанске куће, дала јој 
је пристојно васпитање — и држала ју је као своје 
рођено дете. Та подсвојка се звала Маша. Тегљев 
се виђао са њом скоро сваки дан. Свршило се тиме 
да су се они заљубили једно у друго и да му се 
Маша дала. То је изишло на видело. Тегљевљева 
тетка се страшно озлоједи, са скандалом истера не- 
срећну девојку из своје куће — и пресели се у Мо- 
скву, где је узела госпођицу из благородне куће да 
је васлитава м да јој остави своје имање. 

Вративши се својим ранијим рођацима, људима 
сиромашним и пијаним, живот Машин је био горак 
и мучан. Тегљев јој обећа да ће се њоме оженити — 
али не испуни своје обећање. За време свога послед- 
њег састанка са њом он је морао да јој то отворено 
призна: она је хтела да дозна истину —- и дознала 
ју је. „Е па добро, — рекла је тада она, — ако не 
могу бити твоја жена, ја онда знам шта ми још пре- 
остаје." 

Од тог последњег састанка је прошло више од 
две недеље. 

— ја ни једног тренутка нисам обмањивао себе у 
погледу значаја њених последњих речи, — додаде 
Тегљев. — ја сам убеђен да је она завршила са жи- 
вотом, и... и да је ово сад био њен глас, да ме је 
то она сад звала тамо... к себи... ја сам по- 
знао њен глас... најпосле, свеједно: умрети се 
једном мора — кад, тад! 


— Али зашто је ви нисте узели за жену, Илија 
Степанићуг — запитах га ја. —- јесте ли престали 
да је волите 2 

— Не, ја је још и сад страсно волим! 


При том се ја, господо, загледах у Тегљева. ја се 
сетих једног другог мог познаника, човека врло раз- 
боритог, који је имао веома ружну, глупу и сироту 
жену — и који је био врло несрећан у браку. Кад 
сам тога човека запитао: зашто се он ожениог ве- 
роватно из љубавиг — он ми је одговорио: „Ни из 
какве љубави! Онако!' А овде опет Тегљев страсно 
воли девојку и не жени се. Па шта је то сад2 је ли 
и ово — „онако" 2! 

— Зашто се ви не жените2 — запитах га ја по- 
ново. 

Сањиво-чудновате очи Тегљева почеше да шарају 
по столу. 

— То се... у неколико речи... не може рећи, — 
поче он замуцкивајући. — Било је узрока... Сем 
тога она је... проста грађанка. А после, и стриц... 
ја сам морао и о њему рачуна водити. 

— О вашем стрицу2 — викнух ја. — Али ког ће 
вам ђавола ваш стриц, кога ви никад више и не ви- 
дите сем на Нову Годину, кад идете да му је чести- 
тате Да ли на његово богатство рачунатег Па они 
сам има скоро читаво туце своје деце! 

ја сам говорио ватрено... Тегљева то такну, и он 
поцрвене... поцрвене неједначито, местимично... 

— Молим вас да ми не читате придике, — про- 
говори он тупо. — Уосталом, ја се и не правдам. 
Упропастио сам њен живот — а сад ће требати и 
да платим тај дуг... 

Он обори главу — и заћута. Ни ја не нађох шта 
да му кажем. 


х 


Тако поседесмо око четврт часа. Он је гледао у 
страну, а ја сам гледао у њега — и приметих да му 
се коса изнад чела некако нарочито одигла и свила 
у витице, што је, према речима једног војног ле- 
кара кроз чије је руке прошло много рањеника, до- 
каз велике и сухе ватре у мозгу... Мени опет дође 
у главу да тога човека збиља притискује рука суд- 
бине, и да га његови другови нису без разлога про- 
гласили за кобног, за фаталног човека. И у исто 

то време ја сам га у себи осуђивао. „Обична гра- 
ђанка!" мислио сам ја; — „а какав си ми, опет, и 
ти аристократа2" 

— Ви мене, можда, и осуђујете, Ридеље, — поче 
наједном Тегљев, погађајући моје мисли. — Мени је 
и самом... врло тешко. Али, шта знам сад да ра- 
дим> Шта да радим 2 

Он се одупре брадом на шаку, па поче да грицка 
широке и пљоснате нокте својих кратких и црвених, 
као гвожђе чврстих прстију. 

— ја сам тог мишљења, Иља Степанићу, да бисте 
ви прво требали да се уверите да ли су збиља тачне 


ваше претпоставке... Ко зна, можда је ваша љубе~ 
зна још жива и здрава. („Да му кажем шта је прави 
узрок оног куцања2"' — севну ми у глави... „Али не 
— после".) 


— Ниједаред ми није писала од оно доба откако 
смо у логору, — примети Тегљев. 

— То још ништа не доказује, Иља Степанићу. 

Тегљев одмахну руком. —— Не! ње већ сигурно нема 
међу живима. Она ме је звала... 

Ту се он наједном окрену лицем према прозору. 
— Опет неко куца. 

Ја и нехотице прснух у смех. — Е, извините, Иља 
Степанићу! Овога пута то су код вас живци. По- 
гледајте: свањива. За једно десетак минута сунце ће 
да изгреје — још мало па ће четири — а привиђења 
на дану не раде. 

Тегљев баци на мене мргодан поглед, па про- 
цедивши кроз зубе: „Збогом остајте' —- леже на 
клупу и окрену ми леђа. 

Легох и ја —— и, сећам се, пре но што сам био за- 

спао, помислих: што ли то сад Тегљев једнако на- 
помиње да намерава да одузме себи живот Каква 
глупост! Каква фраза! По својој сопственој вољи и 
одлуци није је узео за жену... Оставио је... па му 
сад наједном дунуло у главу да се убија! Смисла чо- 
вечанског нема! Само једно измотавање! 

У тим мислима падох у јак, дубок сан — и кад 
отворих очи, сунце беше већ високо на небу отско- 
чило — а Тегљева не беше у кући. 

Он је, по речима његовог слуге, отишао био у 
варош. 


ХП 

Провео сам веома мучан, тежак дан. Тегљев се не 
врати ни на ручак, ни на вечеру; а брата нисам ни 
очекивао. Пред вече се опет спусти густа магла, 
жешћа но јуче. Легох да спавам врло рано. Неко ку- 
цање под прозором пробуди ме. 

Сад и на мене дође ред да задрхтим. 

Куцање се понови, — али тако упорно и очи- 
гледно да је сумња у њену стварност била немогућна. 
ја се дигох из постеље и угледах Тегљева. Умотан у 
шињел, у смакнутом на очи качкету, он стајаше не- 
помично. 

— Иља Степанићу! — ускликнух ја, — јесте л' то 
ви Ми вас се начекасмо. Уђите. Да нису можда за- 
творена врата 2 

Тегљев одречно одмахну главом. — Нисам рад да 
улазим, — изговори он потмуло: — хтео сам само 
да вас замолим да предате сутра ово писмо коман- 
диру батерије. 

Он ми пружи повећи коверат, запечаћен са пет 
печата. ја се пренеразих — али ипак механички при- 

мих коверат. Тегљев се одмах удаљи на сргдину 
улице. 

— Чекајте, чекајте, — почех ја... — Куд ћете 
брже! Тек што сте дошли! И какво вам је ово писмог 

— Обећавате л' ми да ћете га доставити по адре- 
си2 — прозбори Тегљев па отступи још за неколико 
корака. Магла сакри контуре његове појаве. — 0О- 
бећавате л' ми2 

— Обећавам. Али прво,.. 

Тегљев се одмаче још даље — постаде дугуљаста, 


тамна прилика. — У здрављу! — разлегну се његов 
глас. — Збогом остајте, Ридељу, немојте ме по злу 
помињати... А ни Семјона ми немојте да забора- 
вите... 


И тамна силуета ишчезе. 

То беше већ и сувише. „О, фразеру проклети!" — 
помислих ја. — „Ти ниси жив, ако се не измотаваш 
и на ефект не циљаш!" Ал' ипак ми дође тешко; и 
нехотичан страх стеже ми груди. Пребацих на себе 
шињел па истрчах на улицу. 


ХШ 


Да; али куд да пођем2 Магла мс опколи са свих 
страна. На пет, на шест корака кроз њу се још могло 
како тако назирати — а тамо даље згуснула се била 
као бедем, растресита и бела као вата. Пођох десно 
улицом сеоцета коме ту беше крај: наша кућа беше 
последња с краја, а иза ње се ширило пусто поље, 
овде онде обрасло жбуњем. Иза пољане, на једно 
четврт врсте од села, налазио се брезов шумарак, а 
кроз њега је протицала она иста речица која се мало 
ниже савијала око села. Све сам ја то знао тачно, 

јер сам шта пута све то на дану видео; но сад нишга 
нисам видео — и само сам по већој густини и бело- 
ћи могао да нагађам где би се терен спуштао и прд- 
тицала речица. 

На небу као нека бела пега лебдео је месец — 
али светлост његова не беше кадра, као прошле 
ноћи, да надјача магловиту масу магле, па је висио 
тамо горе као какав широк, посукнуо застор. 


Испадох у поље и ослушнух... ни откуд звука; 
само се вивци довикиваху звиждањем. 

— Тегљеве! — викнух ја. — Иља Степанићу!! 
Тегљеве!! 


Глас мој замираше око мене без одговора; баш као 
да га и сама магла не пушташе даље. — Тегљеве! — 
понових ја. 

Нико се не одзиваше. 

Пођох напред насумце. Једанпут, двапут натра- 
пах на плот, једном умало што се не спотакох у 
јендек, умало што се не сударих са сељачким кљу- 


сетом које лежаше на земљи... — Тегљеве! Тегље- 
ве! — викао сам ја. 

Наједном, иза мене, у најближем растојању, зачу 
се слабији глас: — Но, па ево ме... шта вам тре- 
бам ја2 


Ја се брзо осврнух. 

Преда мном, са опуштеним рукама, без капе на 
глави, стајаше Тегљев. Лице му беше бледо; али 
очи му изгледаху живље но обично... Он је испре- 
кидано и јако дисао на отворена уста. 

— Хвала Богу! — кликнух ја у налету прве радо- 
сти — па га узех за обе руке... Хвала Богу! А ја сам 
већ изгубио био наду да ћу вас наћи. Па зар вас 

није срамота да ме тако плашите, Иља Степанићу — 
ако Бога знате! 

— Шта хоћете ви са мном2 — понови Тегљев. 

— Ја хоћу... ја хоћу, пре свега, да се сад одмах 
са мном лепо вратите кући. А затим, ја хоћу, ја за- 
хтевам, захтевам од вас као од свога пријатеља, да 
ми одмах објасните шта значе сви ти ваши поступци 
— и оно писмо пуковнику2 Је ли се то вама у Петро- 
граду догодило штогод неочекиваног 

— Ја сам у Петрограду нашао баш оно што сами 


очекивао, — одговори Тегљев, још увек се не поми- 
чући с места. 

— То јест... хоћете да кажете... ваша прија- 
тељица ... она Маша... 

— Она је себи одузела живот, — журно и некако 


злобно прихвати Тегљев. — Пре три дана су је сахра- 
нили. Није ми оставила чак ни писмо. Отровала се. 

Тегљев са журбом изговараше те страшне речи 
— док је сам још увек стојао непомичан, као да се 
окаменио. 


ја пљеснух рукама. — је ли могућер Каква не- 
срећа! Ваше предосећање се испунило... То је 
страшно! 


У својој збуњености ја заћутах. Тегљев мирно и 
као са неким триумфом прекрсти руке. 


=— Него, зашто ми, — почех ја, — стојимо овде2 
Хајдемоте кући. 


— Хајдемо; — рече Тегљев. — Али како ћемо по- 
годити пут у овој магли2 


— На нашој соби се види светлост у прозорима 
— па ћемо се по њој управљати. Хајдемоте. 

— Идите ви напред, — одговори Тегљев, — а ја 
ћу за вама. 

Пођосмо. једно пет минута ишли смо — а наша 
путоказна светлост се никако није указивала; на;- 
зад она засија пред нама у облику двеју црвених 
тачкица. Тегљев одмереним кораком ступаше за 
мном. ја сам свим својим бићем желео да што пре 
стигнемо кући и да онда дознам од њега све поједи- 
ности његовог несрећног пута у Петроград. Пора- 
жен оним што ми је он казло, ја му, у наступу ка- 
јања и неког сујеверног страха, док још нисмо ни 
дошли до куће, признадох да је јузерашње тајан- 
ствено лупање моје дело... и какав је трагичан обрт 
добила цела та шала! 

Тегљев се ограничи примедбом да јату не играм 
никакву улогу — да је моју руку водила нека друга 


сила — и да то само доказује како ја њега мало 
познајем. Његов глас, чудновато спокојан и равно- 
меран, звонио је над самим мојим ухом. — Али ви 


ћете ме већ упознати, — додаде он.— Ја сам приметио 
како сте се ви јуче осмехнули кад сам ја споменуо 
јачину воље. Ви ћете мене упознати — им сетићете 
се мојих речи. 

Прва сеоска кућа, као неко мрачно страшило, 
исплива из магле пред нама... ево појави се и доу- 


га, наша кућа — и мој ловачки кер залаја, веро- 
ватно, осетивши да ја долазим. 

ја закуцах у прозорчић. — Семјоне! — позвах ја 
Тегљевљевог сеиза: — еј, Семјоне! отварај гам 
врата. 

Врата лупнуше и отворише се; Семјон корлкну 
преко прага. — Илија Степанићу, изволите, — рекох 


ја и осврнух се... 

Али иза мене већ није било никаквог Илије Сте- 
ланића. Тегљева је нестало, као да је у земљу пропао. 
Ја уђох у собу као ошамућен. 


Ху 
Уместо љутине на Тегљева и на самог себе, дође 
чуђење, које ме у први мах свега обузе. — Сасвим 


је луд тај твој господин! навалих ја сад на Семјона: 
баш је сасвим луд! Одлетео у Петроград, па се онда 
вратио — а ни сам не зна зашто се узмувао! Сад 
сам га једва био пронашао, довео сам га био до са- 
мих врата кад сам се осврнуо... њега ни од коро- 
ва! опет је побегао! У овакву ноћ да оде од куће! 
Баш је потрефио време за шетњу! 

- „И зашто сам само пустио његову рукуг" преко- 
ревао сам самога себе. 

Семјон ме ћутећи погледаше, баш као да је же- 
лео нешто да ми каже — али, по обичају тадашњих 
слугу, само се премештао неко време с ноге на ногу. 

— У које је време он отишао у варош2 — запитах 
га ја строго. 

— У шест часова у јутро. 

— А како ти се чини — је ли изгледао забринут, 
или тужан 

Семјон се сплете. — Наш господин је 'ччудноват, 
— поче он: — ко ће њега разумети2 Кад се одлу- 
чио да иде у варош, тражио је да му дам нови мун- 
дир — и, још се и уврнуо. 

— Како се уврнуог 

— Тако, косу је уврнуо. ја сам му ону гвоздену 
штипаљку загревао. 

Морам да признам, ово нисам очекивао да ћу чу- 
ти. — А познајеш ли ти ону госпођицу, — запитах 
ја Семјона, — пријатељицу Илије Степановића —- 
Маша се зовег 

—- Како ми не би знали Марију Анемподистовну! 
Она је добра госпођица. 

— је ли твој господин заљубљен у ту Марију.. 
и већ, као што си оно казао2 

Семјон уздахну. — Због те исте госпођице ће «и 
пропасти Илија Степанић. Јер они њу воле неопи- 
сано — а у супружанство неће да је узму — а жао 
им и да је напусте. М то све само због оне њихове 
малодушности. Они њу много воле. 

— А каква је онако... лепа2 


Семјон доби озбиљан изглед. — Господа воле 
такве. 

— А како се теби допада2 

— За нас... такав примерак не одговара — ни- 
како. 

— А што2 


— Врло су мршаве у телу. 

— А кад би она умрла, шта мислиш, да ли би је 
Илија Степанић преживео2 

Семјон опет уздахну. —- То ми већ не смемо да 
кажемо, то је ствар господска... само можемо да 
кажемо да је наш господин чудан човек. 

ја узех са стола велико и доста дебело писмо 
које ми је предао Тегљев и окренух га неколико 
пута у рукама... Било је адресовано на „његово ви- 
сокородије господина командира батерије. пуковни- 
ка и каваљера", са назнаком пуног имена и прези- 
мена. Цела адреса је била исписана врло јасно и 

брижљиво. У горњем углу коферта било је написа- 
но: „важно“, и двапут подвучено. 

— Слушај, Семјоне, — почех опет ја. — ја се бојим 
за твојег господина. Он је, изгледа, нешто рђаво нау- 
мио. Њега би неизоставно одмах требало лронали. 

— Разумем, — одговори Семјон. 

— Истина, напољу је таква магла да се једва и 
два аршина пред собом види; али ипак треба поку- 
шати. Узећемо сваки по један фењер — а у сваки 
прозор ћемо запалити једну свећу — за сваки случај. 

— Разумем, — понови Семјон, запали фењере и 
свеће — и ми пођосмо. 


- ХМ 

Колико смо ја и он лутали, колико смо се губили, 
то се не да описати! Фењери нам ни мало нису по- 
могли; они ни најмање нису растеривали ону белу, 
скоро светлу маглу, која нас је опкољавала. ја и 
Семјон смо се неколико пута губили један од дру- 
гога, и поред тога што смо се стално довикивали и 
непрестано викали — ја: „Тегљев! Илија Стелани- 
ћу!" — а он: „Господин Тегљев! Ваше благородије!" 

Магла нас је толико збуњивала да смо лутали као 
у сну; — ми обојица убрзо промукосмо: влага је 
продирала до самога дна плућа. На једвите јаде ми 
се ипак, захваљујући свећицама у прозорима, саста- 
досмо код наше куће. 

Наше заједничко тражење не доведе ни до чега 
— ми смо само сметали један другоме — и зато ре- 
шисмо да више не водимо рачуна о томе да ли ћемо 
се удаљити један од другога, него да сваки иде за 
свој рачун. Он пође на лево, ја на десно, и ускоро 

престадох да чујем његов глас. Мени се чинило да 
ми је магла почела да продире већ и у саму главу — 
и тако сам лутао као без свести, вичући непрестано: 
Тегљев! Тегљев! 

— ја! — зачух ја наједном одговор. 

Господе Боже! како сам се ја обрадовао! како сам 
полетео у оном правцу одакле сам чуо глас... 
Испред мене се зацрне човечија прилика... ја пођох 
према њој... Једва једном!... 

Али, уместо Тегљева, ја угледах пред собом дру- 
гог официра из исте батерије, који се звао Телеп- 
њев. 

—- Јесте ли се ви мени одазвали2 —— запитах 
га ја. 

— А јесте ли ви мене звали2 — запита сад он 
мене. 

— Не; ја сам звао Тегљева. 

— Тегљеваг Па ја сам га малочас срео. Каква 
је ово нека шашава ноћ! Никако не могу своју кућу 
да потрефим. 

— Ви сте видели Тегљева2 А куд је он отишао 

— Изгледа, тамо! —— Официр показа руком у јед- 
ном правцу. — Али сад човек ништа не може си- 
гурно да каже. Ето, молим вас, зар ви можете да 
кажете сад где је село Једино ће нас спасти ако 
чујемо лавеж паса. Сасвим идиотска ноћ! Смем ли 
да вам понудим цигарету... ипак, човеку некако 
изгледа као да осветљава себи пут. 

Официр је био, колико сам могао да запазим, 
малко весео, 

— А Тегљев вам ништа није рекао2 — запитах ја. 

— Како да није! ја му рекох: здраво, друже! а он 

ми одговори: збогом, брате! — Како збогомг За- 


што збогом — Па ето, каже, сад баш хоћу да се 
убијем из револвера. — Чудан човек! 

Мени се крв следи у жилама. — Ви кажете, он вам 
је рекао... 

— Чудан човек! — промрмља официр и изгуби се 
у магли. 


Ја се још нисам био људски повратио к себи после 
оних речи младога официра — кад до мене изненада 
допре напрегнути глас који је изговарао моје соп- 
ствено име. ја познадох Семјонов глас. 

Одазвах му се... Он ми приђе. 


ХМЛ 

— Шта је билог — запитах га ја. — јеси ли нашао 
Илију Степанића2 

— Нашао сам их. 

— Где2 

— Ту, близу. 

— А како си га нашао2 је ли жив2 

— Како молим вас — па ја сам разговарао с њима. 
(Мени спаде камен са срца). Седе под брезом у ши- 
њелу... и ништа. Ја им онда рапортирах: изволите, 
рекох, Илија Степанићу, у ваш стан: Александар 
Васиљевић су се много забринули због вас. А они 
ми кажу: шта има он да се брине! ја хоћу да седим 
на чистом ваздуху. Боли ме глава. А ти иди кући. И 
ја ћу мало после доћи, 

— И ти си отишао! — узвикнух ја и пљеснух ру- 
кама. 

— Па шта сам знао да радим2 Наредили су ми да 
идем ... Како онда могу да останем2 

Мени се сав мој страх одједаред понова поврати. 

— Овога часа ме води к њему — разумеш! О- 
вога часа! Ех, Семјоне, Семјоне, нисам се томе на- 
дао од тебе! А кажеш, није далеко одавде» 

— Сасвим близу, ето где та шумица почиње — 
тамо и седи. Поред реке, — поред обале — нема ни 
четири метра. Тако сам их и нашао, што сам ишао 
реком. 

— Хајде води ме, води ме! 


Семјон пође напред. — Изволите само, пођите за 
мном... Само да се спустимо до реке.... а тамо је 
одмах... 


Али уместо да се спустимо до реке, ми зађосмо у 
некакву думачу и нађосмо се пред некаквим празним 
амбаром. 

— Еј! чекај! — викну наједном Семјон. — То сам 
ја, значи, ухватио у десно... Требаће овамо, више 
у лево... 

Пођосмо у лево — и западосмо у такав густ ко- 
ров да смо једва успели да се извучемо из њега... 
Колико сам се ја сећао, у близини нашег села није 
ни било корова у толико велико количини. Затим, 
опет, наше ноге зашљапкаше по некој мочвари, ја 
угледах неко округло маховинасто жбуње које дотле 
никад нисам виђао... Пођосмо натраг — пред нама 
изниче стрми брег, на брегу колиба, а у њој неко 
хрче. Ја и Семјон неколико пута викнусмо у колибу: 
у њеној унутрашњости се нешто промешкољи, слама 


зашушта — и онда један промукли глас викну: у 
помо-о-0оћ! 
Ми опет пођосмо назад... поље... поље... бес- 


крајно поље ... 

Ја сам био готов да се заплачем ... Сетих се речи 


будале из „Краља Лира": — „та ће нас ноћ, нај- 
зад, све лишити памети!..." 

— Куд да идемо2 —- обратих се ја сав очајан 
Семјону. 

— Нас, господине, мора да је нечастиви помео, — 
одговори ми збуњени слуга. — То никако нису чи- 
ста посла. 


Ја већ хтедох да подвикнем на њега — али у том 
тренутку до мојих ушију допре удаљени, слаби 
звук, који одмах привуче сву моју пажњу. Нешто је 
слабо пукло, тако например, као кад човек извади 
запушач из тесног грлића од флаше. Тај звук је по- 
„текао сасвим недалеко од оног места где сам се ја 
налазио. Зашто се мени тај звук учинио нарочит и 
чудноват — то ја не умем да објасним — али ја 
одмах пођох у правцу њега. 

Семјон пође за мном. После неколико тренутака 
нешто високо и широко зацрне се кроз маглу. 


— Шумица, ето је шумица! — радосно повика 
Семјон; — а ено... ено и господин седи под брезом... 
Где сам га оставио, тамо и сад седи. Он је и нико 
други! 

Ја се загледах. Заиста: на земљи, уз брезово ста- 
бло, леђима према нама, некако ружно погрбљен, се- 
део је човек. Ја му се брзо приближих — и позна- 
дох Тегљевљев шињел, познадох његово обличје, 
његову главу нагнуту на груди. 

— Тегљеве! — викнух ја... али он се не одазва, 

— Тегљеве! — понових ја и метнух му руку на 
раме. 

Тада се он наједном наже напред, послушно и брзо, 

баш као да је очекивао да га ја гурнем, и изврну се 
на траву. ја ни Семјон га одмах подигосмо и окре- 
нусмо га лицем на горе. Оно није било бледо, него 
безбрижно-непокретно; стиснути зуби су му се бе- 
лели — а очи, такође непомичне и незатворене, очу- 
вале су свој обичан сањив и разрок изглед... 

— Господе Боже! — проговори одједном Семјон 
— и показа ми своју окрвављену руку... Та крв је 
излазила испод раскопчаног шињела, с леве стране 
Тегљевљевих груди. 

Он се убио из малог старинског пиштоља, који је 
лежао одмах ту, поред њега. Слаби звук који сам 
ја чуо — био је звук судбоноснога пуцња. 


ХУЦ 

Самоубиство Тегљева није нарочито зачудило ње- 
гове другове. ја сам вам већ рекао да су сви они 
били убеђени да ће он, као човек „фаталан“, извести 
неку нарочиту тачку, нако, вероватно, нису оче- 
кивали да ће та тачка баш овако изгледати. 

У писму командиру батерије он га је молио у пр- 
вом реду да се постара да се из официрских спискова 
искључи име Илије Тегљева, као самовољно умр- 
лог, саопштавајући му у исто време да ће се код 
њега у сандучићу наћи више готовог новца него што 
могу изнети сви његови дугови укупно. Затим га 
је молио да достави једној крупној личности, која 
је у то време командовала целокупним гардијским 
корпусом, друго, незапечаћено писмо, које се нала- 
зило у том истом коверту. Ово друго писмо смо, 
наравно, сви ми прочитали; неки од нас су га чаки 
преписали. Тегљев је очевидно уложио много труда 
док је то писмо написао. 

„Сетите се само Ваше В-ство (сећам се, оно се 
тако почињало), како сте ви строги и како преба- 
цујете за најмању неисправност на униформи, за 
најништавније отступање од прописа, кад пред вас 
изиђе сав блед и уздрхтао официр; а ево ја се сад 
јављам пред нашег општег, непоткупљивог Судију, 
пред Врховно Биће, пред Биће које је неизмерно зна- 
чајније чак и од Вашега В-ства, и јављам му се про- 
сто у шињелу, немајући чак ни прописне свилене 
машне око врата"... Ах, како је тежак и непријатан 
утисак на мене учинила ова реченица у којој су сва- 
ка реч, свако слово били брижљиво исписани детињ- 
ским рукописом покојника! Зар је заиста вредело, 
питао сам ја самога себе, зар је вредело смишљати 
такве бесмислице у таквоме тренуткуг А Тегљеву 
се очевидно допала та реченица: он је због ње у 
текст уплео сву ону гомилу епитета и амплифика- 
ција а ја Марлински, као што је то у оно време била 
мода. 

Затим је напоменуо о судбини, о прогоњењу, о сво- 
јем позиву, који је на крају крајева остао неиспу- 
њен, о тајни коју ће он однети у гроб, о људима који 
га нису хтели разумети; цитирао је чак и стихове не- 
ког песника, који је говорио о гомили, да она носи 
живот на раменима као „тешки оков' — и тоне у 
порок „к'о у грозни коров" — и све то са доста орто- 
графских погрешака. 

Ово Тегљевљево претсмртно писмо, ако ћемо пра- 
во да кажемо, било је у ствари један сасвим про- 
стачки гест — и ја замишљам ону презриву недоу- 
мицу високе особе, — којој је оно било упућено — 
замишљам каквим је она тоном изговорила: „ника- 

кав официр! напоље с коровом из њиве!" И тек се 
при самом крају писма отео из Тегљевљевог срца 


искрени узвик: „Ах, Ваше В-ство! — тако је он за- 
вршавао своју посланицу — ја сам сироче, мене нико 
није волео још од, самог детињства —- и сви су се 


гуђили од мене... а једино срце које ми се предало 
— сам сам уништио!" 

У џепу Тегљевљевог шињела Семјон је нашао ал- 
бумчић, од кога се његов господар није одвајао. Али 
скоро сви листови су били ишчупани; преостао је 
само један, на коме се налазио следећи рачун: 


Маполеон рођ. 15-ог абгуста Илија Тегљеб рођ, 7-ог јануара 
1769 године. 18:1 године 
1763 1811 
15 7 
8 (абгуст— веми месец 1 (јануар—1-бн мес. у год). 
__Сбека 1792 _— године). Сбега 1819 
1 1 
7 | 
9 1 
:4 9 
Сђега 191 Сбега 19! 
Наполеоп умро 5-ог маја Илија Трегљеб умро #21-јула 
1825 године. 1834 године. 
1895 1834 
6 21 
5 (мај—5-ти месец т (ула—7-ми мес. у год). 
__Сбега 18355 _— у години), " Сбега 1862 
: ' 
8 % 
3 6 
5 2 
__Сбега 171 Сбега 171 


Јадник! није тек ваљда и у артилерију због тога 
пошао 

Сахранили су га као убицу — изван гробља — и 
одмах су га сви заборавили. 

ХМУШ 


Сутрадан после Тегљевљеве сахране (ја сам био 
још у селу где сам очекивао брата), Семјон уђе у 
нашу собу и саопшти ми да Илија жели да ме види. 

— Који Илијаг — запитах ја. 

— Па наш разносач. 

ја му наредих да га позове. 

Он уђе. Изјави своје жаљење због смрти госпо- 
дина потпоручника; чудио се како се њему м.гло 
такво што десити... 

— је ли ти остао што дужанг — запитах га ја. 

— А, не, није. Они су увгк одмах плаћали кад су 
нешто узимали. Него видите, молим вас... — ту каг- 
тинер исклиби своје зубг у једном осмеху. — Вама 
је дошла у руке једна моја стварчица... 

__ — Каква то стварчица2 

— Па ето баш та ту. — Он показа руком на мали 
чешљић са резбаријом, који је стогао на тоалетном 
сточићу. — Ствар није од Бог зна какв> вреднос,и, 
— настављао је овај ћаскало — алн пошто сам га 
добио на поклон... 

ја наједном подигох главу. Мене као да нска свет- 
лост обасја. 

— Ти се зовеш Илија2 

— јесте господине. 


— Па да нисам ја то тебг... онзмад... под, вр- 
бом2 

Кантинер подмигну оком и још јаче исклиби зубе. 

— Мене, мене. 

— Итоје тебе тада неко звао2 

— Јесте, — потврди кантингр са претвор':ом 
скромношћу. — Има ту јадна девојка, — настави 

он фалсетом, — која, због сувише велике строго- 
сти њених родитеља... 

— Добро, добро, — прекидох га ја, дадох му ње- 
гов чешљић и отправих га напоље. 

Дакле сто ко је био „Иљуша", — помислих ја, — 
и задубих се у философска размишљања, с којима 
вам ја, уосталом, нећу сад досађивати, јер немам 
намеру никог да одвраћам од веровања у судбину, 
предодређеност и остале фаталности. 


~ 


Вративши се у Петроград, ја прикупих обавеште- 
ња о Маши. Нашао сам чак и лекара који ју је лечио. 
На моје запрепашћење чух од њега да она није умрла 
од отрова, него од колере! Ја му тада саопштих оно 
што сам био чуо од Тегљева. 

— Е! е! — ускликну наједном доктор. — је ли то 
онај Тегљев — артилеријски официр, средњег раста, 
погрбљен, врска у говору2 

— јесте. 

— Е па то је оно. Тај господин је био дошао к 
мени — ја сам га онда први пут видео — и почео 
да ме убеђује да се та девојка отровала. „Колера", 
кажем му ја. — „Не, то је отров", — каже он. — 
„Ама кад вам кажем: колера", опет га уверавам 
ја. — „Не, не, не, то је отров", — заннтачи он. 
— Видим ја, човек некако као да је пометен, са 
широким потиљком, а то значи тврдоглав, навезао 
ме се ко зла краста... Уосталом, свеједно, помислим 
ја, та особа је умрла... „Е па лепо, кажем му ја, 
јесте, отровала се, кад вам је то већ пријатније."' Он 
ми захвали, чак ми и руку стиште — и ишчезе. 

ја испричах доктору како је тај исти официр тог 
истог дана извршио самоубиство. 

Доктор чак ни израз лица не промени — само 
примети да на свету има разних сметењака. 

-— Да, има их, — понових за њим и ја. 

И збиља, тачно је рекао неко за самоубице: све 
док не испуне своју намеру — нико им не верује; а 
кад је испуне — нико их не жали. 


Баден - Баден, 1870. 

